
Įžanga. 


Teodiceja yra iilosofiškas mokslas apie Dievą. 

Tas mokslas įrodo buvimą pirmosios Priežasties, kuri su- 
tvėrė ir sutvarkė visatą. Teodiceja tyrinėja, kiek žmogaus protui 
pasiekiama, tos Priežasties natūrą, jos tobūlybes, jos veikimą. 

Taigi teodiceja yra tas mokslas, kurio objektas yra Dievas, kiek 
Jis yra pažįstamas žmogaus proto. 

Teodiceja yra mokslas, nes ji pažįsta Dievo buvimą ir Jo 
veikimą, pasiremdama įrodymais. 

Teodicejos formalis objektas yra žmogaus protas. Tuo teo- 
diceja skirias nuo teologijos, kurios formalis objektas yra Dievo 
apreiškimas. | 

Apie teodicejos svarbą beveik nereikia nė kalbėti. Jos ob- 
jektas yra aukščiausia Esybė—-Dievas, kurs taip artimas yra pa- 
sauliui, o ypatingai žmogui. | 

Be Dievo mes negalime išaiškinti nei pasaulio pradžios, nei 
jo tikslo. Bę Jieyo pažinimo mes negalime nustatyti nei žmo- 
gaus tikslo, nei žmogaus pareigų, nei amžinojo savo gyvenimo. 

Mes esame, koks yra mūsų buvimo šaltinis? Mes veikiame, 
kokie yra mūsų veikimo įstatymai? Mes mirštame, kuo baigias 
mūsų gyvybė? Tų svarbių klausimų išsprendimą mes randame 
teodicejoj, kuri įrodo, kad Dievas yra žmogaus Sutvėrėjas, aukš- 
čiausias žmogaus tikslas, geriausias žmogaus Tėvas, didžiausia 
žmogaus laimė. 1 

Teodiceja, kaipo mokslas, buvo svarbi nuo pat seniausių 
laikų. Ji yra labai svarbi ir mūsų laikais. 

Seniau visokie kreivatikiai stengdavos iškreipti vieną ar kitą 
tikybos dogmatą. O materializmas, kurs įsigalėjo ypač XIX am- 
žiuje, neigia patį Dievo buvimą ir tuo pakerta bet kokią 
tikybą. 

Tiesa, materializmas mokslo jau nugalėtas, jo triumfai jau 
praėjo, jo saulė jau leidžias vakarop, bet vis dėlto jis dar neišnyko 
iš pasaulio. 

Ir pas mus nemaža dar yra tokių, kurie tiesioginai ar ne- 
sasiekinai neigia Dievo buvimą ir tuo pakasa pamatus ir tikybai 
ir dorai. 

Tad yra būtinas reikalas, kad tikėjimas į Dievo buvimą 
būtų pagrįstas aiškiais, ne skylėtais, bet galingais, tiesiog verčian- 
čiais įrodymais. Nėra reikalo, kad tų argumentų būtų daug. Už- 
tenka ir vieno, bet gero. Tokių verčiančių argumentų yra ne vie- 
nas, bet gana daug. 


Sakysime, pasaulis reikalauja tinkamos priežasties. Turi būti 
įrodyta, kad pasaulis reikalauja tokios, o ne kitokios priežasties. 
Racija turi būt ne provizoriška, bet galutinė, Sitoks įrodymas va- 
dinamas metafizišku. 

Dievo buvimo įrodinėjimų randame įvairiose ir pačiose se- 
nosiose religijose, nors, tiesa, daugelis jų neturi vertės. 

Galingų Dievo buvimo įrodymų iškėlė grekų filosofai ge- 
nijai, ypač Sokratas, Platonas, Aristotelis. 

Jų nuomones nuvalė nuo klaidų ir griežčiau suformulavo 
krikščionybės filosofai. 

Dievo buvimo įrodymus geriausiai suformulavo didis šv. 
Tomo Akviniečio genijus. Tat jie paprastai ir vadinami šv. Tomo 
Akviniečio argumentais. 

Mokslas, žengdamas tolyn, pridėjo naujų argumentų, kurie 
įrodo Dievo buvimą. 

Argumentų veikimas paskirame žmoguje pareina ne vien 
nuo objektyvios to ar kito argumento galybės, bet ir nuo sub- 
jektyvaus to asmens nusistatymo. Tad vieną žmogų labiau veikia 
tas, kitą — kitas argumentas. Dėl to iškelsime čia ne vieną argu- 
mentą, bet daugiau. 

Dievo buvimo įrodymus negalima griežtai atskirti nuo išaiš- 
kinimo, kas yra Dievo esmė, ir kokios yra Jo tobūlybės, nes 
kiekvienas Dievo buvimo įrodymas mums paaiškina, kokia yra, 
tuo ar kitu atžvilgiu, Jo esmė ir kokios yra Jo tobiilybės. 

Skiriu tą knygą kiekvienam, kurs nuoširdžiai ieško tiesos 
toje srityje, o ypatingai —brangiam šviesiajam Lietuvos jaunimui. 

Autorius. 


I SKYRIUS. 
Kas yra aukščiausia Esybė? 


Prieš įrodant aukščiausios Esybės buvimą, reikia nustatyti, 
kas yra ta aukščiausia Esybė, kuri turi būti mūsų įrodymų objektu. 

Pradžioje turime pasakyti, ką reiškiame žodžiu „Dievas“, 
kad būtų aišku, keno buvimą įrodinėjame, keno esmę aiškiname. 

Dievas yra aukščiausia Esybė, dangaus ir žemės Sutvėrė- 
jas, nuo kurio viskas pareina. 

Reikia atskirti šiaipjau žmonių supratimą Dievo ir mok- 
slišką Dievo sąvoką. Siaipjau žmonės Dievą supranta papras- 
tai iš Jo santykių su pasauliu. 

Įvairiose kalbose sąvoka „Dievas“ išreiškia aukščiausią 
ir galingiausią Esybę. 

Mokslo tyrinėjimai rodo, kad pagaliau pirminiai, laukiniai 
žmonės taria Dievą labai galingą, aukštesnę už žmogų Esybę, 
kuri valdo pasaulį, nuo kurios pareina ir žmonių likimas. 

Moksliškoji Dievo sąvoka išreiškia Dievo savaiminę esmę, 
kiek tai yra galima žmogaus apribotam protui. Moksliškas 
Dievo supratimas yra keleriopas, kurs galų gale išreiškia tą pat. 

Viena Dievo sąvoka išreiškia Dievą, kaipo Esybę, esančią 
per save (ens a se. Dei aseitas). 

Antra supratimo forma, arba Dievo sąvoka išreiškia Dievą, 
kaipo be galo tobūlą Esybę („ens intinite perfėctum“, arba „re- 
alissimum*), kuri turi visas tobūlybes begaliniame laipsnyje. 

Trečias būdas išreikšti Dievą yra iškelti įvairias Dievo 
tobūlybes. 

Moksliškam Dievo įrodymui tinkamiausia Dievą išreiškianti 
sąvoka yra, kad Dievas ekzistuoja per save patį (ens a se). 
Įrodę, kad Dievas yra Esybė, kuri ekzistuoja per save patį, 
mes galime lengvai įrodyti ir kitas Dievo tobūlybes. 


II SKYRIUS. 
Kaip pažinti Dievą? 


Dekartas ir ontologistai mano, kad žmogus pozityviai pa- 
žįsta begalinę aukščiausią Esybę. Begalinio sąvoka esanti pir- 
mesnė, nes apribota esybė reiškia tą dalyką, kurs turi ribas. Turėti 
ribas esanti neigiamybė (negacija), o neigiamybė esanti vėlesnė už 
teigiamybę (aifirmacija). Dekartui rodos,kad mes'pasiekiame apribo- 
tų dalykų sąvokas, apribodami begalinio sąvoką. Taigi Dekartui be- 
galinio Dievo sąvoka yra mumyse pirminė, pozityvi, sava (propria), 


= 


Bet šitokia Dekarto nuomonė yra klaidinga. Psichologija 
įrodo, kad mūsų proto, kaipo tokio, formaliu objektu yra pasie- 
kiamų pojūčiais dalykų atitrauktos ypatybės ar elementai, o pa- 
siekiamų pojūčiais dalykų elementai ar ypatybės negali būti die- 
viškos Esybės ypatybės, nes, anot paties Dekarto, Dievas nėra 
pasiekiamas pojūčiais. 

Tad joks savas proto, kaipo tokio, pažinimas (propria 
idea) negali pozityviai išreikšti Dievo. 

Be to, Dievas yra begalinis, o žmogaus protas yra apribotas, 
dėl to Dievo esmė žmogui yra mažai tesuprantama. Apribotas 
mūsų protas tegali pozityviai pažinti tik apribotas ypatybes, o 
nė viena apribota ypatybė, miisų proto suprasta, negali pozity- 
viai ir savai išreikšti begalinio Dievo. 

Tad mūsų protas negali tiesioginai suprasti begalinio, ne- 
gali turėti pozityvios ir savos begalinio sąvokos. 

Dievo pažinimą mes pasiekiame kitokiu keliu, būtent, mes 
protu prieiname, kad yra esybė būtina, o iš jos būtinumo mes 
išvedame, kad ji yra begalinė. 

Kad bent šiek tiek suprastume, kas yra Dievas, mes turime 
pripažinti, jog Dievas yra tobūlas begaliniame laipsnyje. Tobū- 
lybių, pagal ontologiją, yra įvairių rūšių. 

1) Mišrų (mixtae). Mišros tobūlybės yra tos, kurios for- 
maliai turi savyje netobulumo, kaip šit mūsų protavimo pajėga. 

2) Tobūlybių yra grynų (simplices). Grynosios tobūlybės 
yra tos, kurios savyje neturi netobūlumo, bet turėti gali, kaip 
šit išmintis, gyvybė ir t. t. 

3) Tobūlybių yra gryniausių (simpliciter simplices). To- 
būlybės gryniausios yra tos, kurių sąvoka formaliai neprileidžia 
jokios netobūlybės, kaip šit begalinė išmintis. 

Visų pirma Dievui mes turime pripažinti tas tobūlybes, ku- 
rias matome sutvėrimuose. Dievas yra jų sutveriančioji priežastis, 
o tobūlumai, kurie yra pasekmėje, turi būti ir priežastyje. 

Tas tobūlybes, kurias randame sutvėrimuose, pirma turime 
tinkamai perdirbti, apvalyti jas nuo visų galimų netobūlumų. 
Taip perdirbtas ir nuvalytas tobūlybes, mes pripažįstame Die- 
vui ir sakome, kad jos yra Dieve, bet kitokiu, nepalyginamai 
aukštesniu būdu, negu sutvėrimuose, tai yra transcendentaliai. 
Tuomet tobūlybės yra absoliučiai grynos, arba begalinės, arba 
transcendentalės. 

Taigi mūsų pažinimas Dievo yra negatyvus ir analoginis. 

Bet šitoks procesas ar nėra apgaulingas ar tuščias? Rodos, 
kad taip, nes tos sąvokos, kurias gauname tokiu keliu, ir ku- 
riomis mes išreiškiame Dievo tobūlybes, išreiškia vieną tobū- 
lybę arba daug. Jei jos išreiškia vieną tobūlybę, jų daugumas 
neturi buvimo racijos, o jei jos išreiškia daug tobūlybių, jos 
mus klaidina, jų daugumas negali išreikšti Dievo tobūlumo, 
kurs yra tik vienas, be jokio sudėtumo. 

Tokį priekaištą yra kitados padaręs Duns Scot šv. Tomui 
Akviniečiui. Bet šis priekaištas išsprendžiamas pasiremiant virtua- 
liu, nepilnu, skirtumu. 

Daiktų sudėtumas, kuriuos mes randame skirtingus, yra 
dvejopas: realis ir loginis. 

Realis dalykų sudėtumas yra tuomet, kada daiktas yra su- 
dėtas iš dviejų ar daugiau realiai esančių dalykų. Kad būtų 
realis sudėtumas, nėra būtino reikalo, kad vienas dalykas būtų 
atidalinamas nuo kito ir galėtų būti vienas be kito. Užtenka, kad 
vienas dalykas nebūtų antruoju dalyku. 

Toks realis sudėtumas, taigi ir toks realis skirtumas, yra 
tarp materijos ir formos, tarp buvimo ir esmės ir t. t. 

Sudėtumas, taigi ir skirtumas, tėra tik loginis, kada mes var- 
tojame kelias sąvokas išreikšti tam pačiam dalykui. Loginis su- 
dėiumas, taigi ir skirtumas, yra dvejopas: a) vien tik paties pro- 
to ir b) virtualis. 

a) Vien tik paties proto sudėtumas ir skirtumas yra tada, 
kada dvi sąvoki išreiškia tą patį dalyką, kada jų ir objektas mate- 
rialis ir objektas formalis yra tas pat, tik viena sąvoka išreiš- 
kia tą patį dalyką aiškiau ar pilniau, negu kita. Toks skirtumas 
bus tarp sąvokų: žmogus ir animal rationale. 

b) Loginis sudėtumas ar skirtumas virtualis yra tada, 
kada dvi ar kelios sąvokos turi tą patį objektą materialį, bet kita 
objektą formalį, kitaip sakant, kada tos sąvokos išreiškia tą patį 
dalyką, bet kitokiu atžvilgiu; toks yra skirtumas tarp sielos dva- 
siškumo ir jos nesudėtumo. 

Loginis virtualis skirtumas gali būti pilnas ir nepilnas. 

Pilnas virtualis loginis skirtumas bus tada, kada dvi ar 
daugiau sąvokų turi tą patį objektą materialį, bet ne tą patį ob- 
jektą formalį, ir kada tas skirtumas gali būt realiame gyvenime 
įvykdomas. Sakysime, viena sąvoka išreiškia sielą kaipo vegeta- 
tyvę, kita kaipo sensityvę, o kita — kaipo intelektualę. Nors tos 
sąvokos išreiškia tą pačią žmogaus sielą, vis dėlto jos išreiškia vie- 
na vienokiu, kita kitokiu atžvilgiu, ir tie skirtumai yra gamtoje: 
gyvybę matome augaluose, jausmą gyvuliuose, o protingumą, 
sakysime, angeluose. 

Skirtumas virtualis loginis nepilnas yra tada, kada vieno 
ir kito formalis objektas nors ir skirias, tačiau savaime yra vie- 
nas kitame. Šitokį skirtumą išreiškia Dievo tobūlybių sąvokos. 

Tos sąvokos negali išreikšti atskiras realybes, nes Dievo 
esmė yra absoliučiai viena — be jokio sudėtumo. Bet ta pati 
Dievo esmė gali būt išreikšta sąvokomis, kurios savo turiniu iš 
vienos pusės formaliai skirias nuo viena kitos, o iš antros pu- 
sės, tormalis objektas, išreikštas vienos sąvokos, implicite turi 
būt ftormaliame objekte, kurį išreiškia kita sąvoka. 

Tad, kiekvienas Dievo tobūlumas, būdamas begalinis, be 
ribos, kaipo toks turi savyje implicite ir visus kitus tobūlumus. 


8 


Taip šit kad ir teisybės tobūlybė tegali būt Dieve, tik kaipo be- 
galinė beribė, o begalinė teisybės tobūlybė turi savyje ir visas 
kitas tobūlybes. Taigi Dievo tobūlybė yra begalinė ir yra realiai 
tik viena. 

Toks dalinimas Dievo tobūlybių nėra klaidingas. Iš kitos. 
pusės, jis nėra ir tuščias, nes kiekviena sąvoka, kuri mums. 
išreiškia Dievo tobūlybę, išreiškia Dievo esmę tuo ir tuo at- 
žvilgiu. 
Koks tad yra pagrindas tokio Dievo esmės dalinimo į įvai- 
rias tobūlybes? Aišku, kad tokio padalinimo pagrindas nėra pati 
Dievo esmė, nes ji yra tobūlai viena, be jokio sudėtumo. Tuo 
yra Dievo esmė, kaipo esanti santykiuose su pasauliu, kurio ji 
yra aukščiausia priežastis, ir kaipo esanti santykiuose su mūsų protu. 

Mūsų protas yra silpnas, negali pažinti viso dalyko, kaip 
jis yra, bet tepažįsta tik dalimis. Tuo labiau negali pagauti vienu 
kartu vienos ir nesudėtos Dievo tobūlybės. Tatai ne Dievo to- 
būlybėje yra sudėtumas, bet mūsų pažinime. Taip šit, matydami 
pasaulio tvarką, darome išvadą apie Dievo išmintį. Matydami 
sutvėrimus, mes išvedame Dievo galybę ir t.t. 

Toks pažinimas Dievo, santykiuose su pasauliu, yra pama- 
tas ano sudėtumo, apie kurį čia kalbame. 


HI. SKYRIUS. 
Dievo Buvimas. 


1. Teizmas. 


Teistai vadinasi visi tie, kurie pripažįsta Dievą, atskirą nuo 
gamtos, nuo kurio pareina ir žmonių likimas. Teistai vieni yra 
monoteistai, kiti —politeistai. 

Monoteistai yra tie, kurie išpažįsta tik vieną Dievą. 

Politeistai išpažįsta daugiau dievų. Prie politeistų priklauso 
ir dualistai, kurie išpažįsta dvi stačiai priešingi dievybi: vieną 
gerą, kitą piktą. 

Monoteistai yra arba natūralistai arba antgamtinės religijos 
išpažintojai. 

Natšralistai kartais yra vadinami deistais. Jie pripažįsta na- 
tūralią religiją, bet atmeta apreiškimą, kurs skelbia tiesas, prane- 
šančias mūsų protą. Jie nepripažįsta, kad Dievas kištųs į pasau- 
lio tvarkymą. 

Antgamtinės religijos išpažintojai monoteistai yra tie, kurie 
pripažįsta ne vien tas tiesas, kurias žmogus pasiekia savo protu, 
liečiančias antgamtinį gyvenimą, bet pripažįsta ir antgamtinį Dievo 
apreiškimą. Toki yra krikščionys, žydai ir mohametonai. 

Politeizmas yra labai įvairus. Vienos tautos išpažįsta vie- 
nokį, kitos — kitokį politeizmą. Bet visas politeizmo formas ga- 
lime sutraukti į tris kategorijas: fetišizmas, demonizmas ir poli- 
teizmas siaurąja žodžio prasme. 

Fetišų garbintojai mano, kad kai-kurie dalykai yra dievai ir 
dėl to tiems dalykams teikia pagal savo išmanymą Dievui tin- 
kamą pagarbą. Tokiais fetišais gali būti stabai, kai-kurie gyvu- 
liai ir t. t. 

Demonistai garbina kaip dievus įvairias dvasias ir numiru- 
siųjų vėles. 

Politeistai siaurąja žodžio prasme tikėjo daug antgamtinių, 
aukščiau žmogaus esančių būtybių. Toki buvo grekai, romėnai ir t. t. 


2. Ateizmas. 


Priešingas teizmui polis yra ateizmas. Ateizmas, tūlu atžvilgiu 
žiūrint, gali būti keleriopas: neigiamasis, skeptiškas ir teigiamasis. 

Neigiamojo ateizmo laikytųsi tie, kurie Dievo buvimo visai 
nežinotų, kuriems nė į galvą neateitų, ar yra Dievas. ar Jo nėra. 
Si ateizmo forma Dievo ne neigia, tik nežino Jo. 

Neigiamasis ateizmas vargu yra galimas bent ilgą laiką, 
nes dangus ir žemė nuolat skelbia Dievo garbę. 

Skeptiškojo ateizmo žmogus laikos tada, kai jis žino apie 
Dievą, bet nepripažįsta Jo buvimo. 

Teigiamasis ateizmas ne vien nepripažįsta Dievo buvimo, 
bet tiesiog jį neigia. 

Skeptiškasis ir teigiamasis ateizmas yra galimi iki pat mir- 
ties, nes argumentai, kurie įrodo Dievo buvimą, nors yra ir |a- 
bai aiškūs, tačiau žmogus gali nesirūpinti jų sužinoti, arba ty- 
čia kreipti nuo jų savo mintį, nesistengti patirti tiesą, skaityti 
tik priešingus tikybai raštus, stengtis įsitikinti, kad Dievo nėra, 
arba kad Jis nežinomas, nuo pat mažens būti išauklėtas ateizme 
ir i 

Ateizmas, kurs seniau buvo laikomas proto baisybe, pas- 
kutiniais laikais tapo kai kurių mada. Tai yra dvasios praradimas 
"a sparnų, uždarymas proto lango, kad nebematytų nieko 

ilnaus. 

Ateistai, arba bedieviai, paprastai nepasitenkina nepripažini- 
mu Dievo, anaiptol, jie kovoja atkaklią kovą, kad sugriautų ti- 
kėjimą. Anot laisvamanybės filosofo Fr. Nietzschės, tikėjimas į 
Dievą esąs blogumas, kurį reikią išrauti iš žmonijos. 

Tačiau išsižadėjimas Dievo neduoda žmogui nieko kilnaus, 
ko jis nori ar ieško pasiekti. Tas išsižadėjimas neišsprendžia jo- 
kių klausimų, neapšviečia jokios paslapties, nesuteikia protui jo- 
kios šviesos, jokio tikslo valiai, jokio paraginimo siekti to, kas 
gera, jokio pamato gyvenimui. 

Nėra jokio, nė mažiausio įrodymo, kad Dievo nėra. Tatai 
Dievo išsižadėjimas niekumet nebuvo ir nėra moksliškas dalykas. 
Garbingieji gamtos mokslų atstovai aiškiai ir viešai protestuoja 
prieš tuos, kurie kalba, kad gamtamokslis priešinąs religijai. 

Ateistai dažnai vadinasi monistais. Monizmas yra dvejopas: 
materiališkas ir panteistiškas. Taigi ateizmas pasirodo paprastai 
materializmo ar panteizmo forma. 


Materializmas. 


Materializmas skelbia, kad medžiaga ir jos jėgos yra galu- 
tiniai elementai, iš kurių būtinais įstatymais išsiplėtojo pasaulis 
su visais savo gyventojais, su visa savo santvarka. Be medžia- 
gos ir jos jėgų kito nieko nėsą: nei Dievo, nei sielos, nei jokių 
dvasių, nei jokio po mirties gyvenimo. 

Taigi nuo vandens lašelio sutvarkymo iki pat saulių siste- 
mų, nuo iniuzorijų iki didžiųjų pasaulio valdovų, karo vadų, 
politikų, genijų, kurie savo darbais atmainė pasaulio atrodymą, 
nuo mažiausio gyvūnėlio iki didžiųjų galvočių, mokslininkų, ku- 
rie savo veikalų pripildė bibliotekas, visa tai, anot materialistų, 
tėra sustipusio būtinumo padarai be jokio tikslo. Viską turį iš- 
aiškinti materija ir jos jėgos. 

Imkime, kad ir Cezarį, peržengiantį Rubikoną. Jei kas tu- 
rėtų užtektinai ir tinkamoj proporcijoj atomų, galėtų padaryti 
naują Cezarį tokį pat, kaip pirmasis, ne vien kūno atžvilgiu, bet 
ir su tokiomis pat sielos ypatybėmis, istorijoj veikiantį asmenį. 
Jis taip pat ištartų „alea iacta est“. 

Sit, pavyzdžiui, kaip materialistas paprastai aiškina kad ir 
galvojimą. Galvoti, girdi, arba protauti, būtinai reikia žmogui 
smegenų. Smegenims sugedus, genda ir pats galvojimas, žmo- 
gus tarpa pamišėliu. Vadinas, mintis, protavimas, esąs smegenų 
padaras. 

Toks materialistų aiškinimas yra klaidingas. Tai matyti, kad 
ir iš šito pavyzdžio. Smuikininkui Paganini ar Kubelikui, kad 
gerai sugriežtų tą ir tą dalyką, reikalingas geras smuikas, Smui- 
kui sugedus, sugenda ir pats griežimas, smuikui dingus, dingsta 
ir pats griežimas, vadinas, smuikininko nėra, tą ir tą dalyką grie- 
žia ne smuikininkas, bet pats smuikas. 

Kaip smuikas kad yra priemonė smuikininkui griežti, taip 
pat smegenys yra priemonė sielai galvoti ar mąstyti. 

Taigi, anot materialistų, viskas yra pasaulio mechanikos 
padaras, kaip gelumbės gabalas, automobilis ar kas kitas toks. 

Tai yra trumpai sutrauktas mechaniškasis materializmas. 

Yra ir kita materializmo forma, būtent, energetiškasis mate- 
rializmas. Energetiškasis materializmas skelbia, kad galutinis pa- 

saulio elementas ir viso, kas yra pasaulyje, principas yra ener- 
gija. Energija esanti tikrasis pasaulio sutvėrėjas ir tvarkytojas. 

Energetiškasis materializmas skirias nuo mechaniškojo tuo, 
kad mechaniškasis materializmas stengias išaiškinti įvairius gam- 
tos apsireiškimus mechanikos įstatymais, masių, ar masės dale- 
lių judėjimais. Energetiškasis gi materializmas, Ostwaldui vado- 
vaujant, skelbia, kad vienintelė reali būtis esanti energija, o visa 
tai, ką mes matome pasaulyje, esą energijos apsireiškimai, 

Energija yra nesunaikinama. Jos vienos rūšies ar formos 
pasikeitimai kita, išaiškina visas permainas, kurios įvyksta pasaulyje. 

Pasauližvalgos srityje energetiškasis materializmas skirias 
nuo mechaniškojo tuo, kad jis į medžiagos ir atomų mechani- 
kos vietą pastato materialę energiją ir jos atmainias formas. 
Taigi visas sielos gyvenimas, visi proto ir valios apsireiškimai, 
pagal šitą materializmą yra tik materialės energijos savotiški fe- 
nomenai. 

Iš to aišku, kad ir tas, ir kitas materializmas yra ateistiš- 
kas, kitoks ir būti negali. 

Materializmo pradžią randame jau prieš Kristų Kinijoj, In- 
dijoj, Grekijoj, Romoj. 

Žymiausi Grekijos materializmo atstovai buvo Demokritas 
ir Epikuras. 

Epikurui filosofija yra priemonė pasiekti kuo daugiau kūniš- 
kos laimės ir ja naudotis be jokios baimės baudžiančių užtai 
dievų. Romos poetas Lucretius Carus tuos Epikuro idealus pa- 
skelbė eilėmis lotiniškai. 

Romos imperijos smukimo laikais nemaža buvo materialistų. 
Bet krikščionybei išsiplėtojus, materializmas apmirė. 

Jis atgyja renesanso laikais ir ima stiprėti su naujosios filo- 
sotijos pagalba. 

Sensualistas Tomas Hobbes aiškino, kad negalima protu 
įrodyti Dievo buvimo, 

Pierre Bayle skelbė skepticizmą religijos srityje. Anot jo, 
tikybos tiesos negali būti proto pažinimo, bet tikėjimo objektu. 

Materializmo pranokėjai buvo ir J. J. Rousseau, ir Voltaire, 
ir daugelis jų padėjėjų bei pasekėjų, kurie paprastai vadinosi 
deistais. Savo raštų tendencija jie praskynė materializmui kelią. 

Skepticizmui ir deizmui padedant, Prancūzija pagaliau pa- 
siekė gryną materializmą. Vyriausi materializmo atstovai buvo 
de la Mettrie, Helvetius, Holbach, Cabanis ir kt. 

Vokietijoj tuomet materializmas maža teturėjo šalininkų. 
Didžios poetų ir rašytojų įtakos dėka vokiečių visuomenė pa- 
krypo į Kanto idealizmą. 

Kanto linkme beeidama, vokiečių filosofija priėjo paskutinį 
kraštą. Prieš ją prasidėjo reakcija. Iš Fichtės ir Hegelio idealizmo 
griuvėsių Vokietijoj gimė materializmas. Jo tėvas buvo Liudvikas 
Feuerbach. 

Feuerbacho materializmą toliau beplėtodamas, Karl Vogt 
pasiekia visų apgrubiausią materializmo formą. Anot jo, „mintis 
yra smegenų padaras toks pat, kaip kepenų padaras yra tulžis, 
kaip inkstų padaras yra urina“. 

Jokubas Moleschott mokė, jog žmogus yra suma (sudėtas 
iš) tėvo, motinos, penėtojos (Amme), valgio ir gėrimo. Mintis. 
esanti smegenų iosiorescencija. 

Gal pats įtakingiausias iš jų buvo Liudvikas Būchner. Iš. 
dabartinių materialistų pačiu žymiuoju tenka laikyti Ernstą Haeckelį. 

Materializmas niekuomet taip nebuvo įsigalėjęs pasaulyje, 
kaip antrosios XIX amžiaus pusės pradžioje. Buvo daug galingų 
veiksnių, kurie padėjo tuomet materializmui išsiplėtoti ir sustiprėti. 

1. Naujausiais Jaikais, ypač eksperimentalio metodo dėka, 
įvyksta daug išradimų gamtamokslio srityje. Tais išradimais su- 
viliotas protas ima kreipti ypatingą dėmesį į artimąsias feno- 
menų priežastis, 0 į jas ypatingą dėmesį bekreipdamas, žmogus 
dažnai užmiršta pirmąją priežastį ir pasiekia materializmą. 

Nemaža yra tokių, kurie, nuolat tyrinėdami savo objektą 
su mikroskopu, ilgainiui pripranta laikyti tiesa tik tai, kas yra 
ištiriama su mikroskopo pagalba, o ko taip ištirti negalima, to 
jie tiesa nepripažįsta. Garsingasis Euler pastebėjo, jog tai atsi- 
tinka ypač fizikams, chemikams, tiziologams. Jiems dažniau negu. 
kitiems tenka tapti materialistais. 

Įvairios mokslo šakos turi savų tam tikrų metodų. Vieno 
mokslo metodas netinka kitokiam mokslui. Taip šit eksperimen- 
talis metodas tinka gamtamoksliui, bet netinka istorijai, teologijai 
ir t. tt Tuo tarpu yra gamtininkų, kurie nori vartoti eksperimen- 
talį metodą ne vien gamtamokslyje, pojūčiais pasiekiamų feno- 
menų srityje, bet ir teologijoj, ir nematydami pro mikroskopą 
sielos ar Dievo, ima kalbėti, kad jų visai nėra. 

Toks gamtotyros atstovas, kurs sprendžia, iš kur atsirado 
pasaulis, ar yra Dievas, ar kitokius pasauližvalgos klausimus, 
tuos klausimus spręsdamas, jis tuo pat palieka eksperimentalį 
metodą ir pereina į metalizikos sritį, kurioje jis joks specialistas 
paprastai nesti. Su eksperimentaliniu metodu nepasieksi nei 
Dievo buvimo, nei pasaulio atsiradimo, nei kitokių pasauližval- 
gos dalykų. 

Siuo atveju kiekvienas eksperimentalinių mokslų aparato 
vartojimas yra tik akių dūmimas. 

2. Materalistai įkalbėjo pasauliui, kad materalizmas esąs 
gamtos mokslo kūdikis, apšarvuotas nenugalimomis gamtos 
mokslo tiesomis. 

Tokią nuomonę skleidė po pasaulį materalizmo atstovai, 
ypač Karolius Vogt, Įokubas Moleschott, Liudvikas Biūchner, 
Dovidas Strauss, o paskiausiais laikais pats didysis materializ- 
mo apaštalas buvo Ernst Haeckel. 

Per savo populiariuosius raštus, kurie yra suteršti paga- 
tiau falsifikacijomis, ir kurių pasklido pasaulyje galybės, Hae- 
ckelis atvertė į materializmą daug žmonių, ypač pus- 
mokslių. 

3. Dabartinio socializmo įkūrėjai: Karolis Marks ir Frede- 
richas Engels materializmą padėjo į socializmo pamatus. Tad, kas 
yra susipratęs marksizmo pasekėjas, tas būtinai yra materialis- 
tas, taigi ir ateistas. Per socializmą materializmas surado mi- 
lijonus šalininkų darbininkų tarpe. 

4. Kad sustiprintų materializmą, įo pasekėjai nemažai pasi- 
naudojo dėsniu, kurs skelbia, kad pasaulio energijos kiekis nei 
mažėja, nei daugėja. 

Tuo pasiremdami, jie skelbė, kad medžiaga ir jos jėgos yra 
amžinos, kad pasaulio dėsniai yra visuomet tie patys, kad dėl 
to matematiškai galima apskaičiuoti visa tai, kas buvo, visa tai, 
ką yra užrašiusi istorija, ir visa tai, kas bus, pagaliau, visus ge- 
nijų nuveiktus darbus ir išradimus. 

5. Kitas momentas, kuriuo pasinaudojo materializmas, bu- 
vo išsivystimo teorija, paimta darvinizmo forma. 

Toj teorijoj materialistai tarėsi suradę taip ilgai laukiamą 
išaiškinimą tos pasaulio tvarkos, to tikslingumo, kurio ir norė- 
damas negali nematyti. Jie tarė, kad visą tą tvarką, visą tą pasau- 
lio tikslingumą bus galima išaiškinti mechaniškai. Tuomet būtų 
galima galutinai paskelbti materiją, jos jėgas ir jos išsivystymą 
pasaulio sutvėrėju ir valdytoju. - 

Be to,evoliucionistai aiškino, kad ir pati Dievo sąvoka, ir religija 
išsivystė iš žemesnio fetišizmo per panteizmą iki krikščioniškojo 
monoteizmo. Dabar evoliucija jau nužengusi toliau, ir krikščio- 
nybė nebetinkanti  išsivysčiusiam gyvenimui. Ji turinti užleisti 
vietą aukštesnei monizmo religijai. 

Kai-kuriems materialistams, ypač pusmoksliams, rodosi visai 
aiškus dalykas, kad pasaulis susideda tik iš medžiagos ir jos 
jėgų. Bet jiems paprastai nė į galvą neateina klausirias, kas gi 
yra ta materija ar jėga. Jiems rodos tie dalykai savaime aiškūs. 

Jei paklausi mokslininką, specialistą, kad paaiškintų tuos 
dalykus, jis neduos tau galutinio paaiškinimo, nes čia yra daug 
paslapčių ir problemų. Materija ir jos jėgos nėra taip sau pa- 
prasta medžiaga, iš kurios būtų taip lengvai pastatomas pasau- 
lis. Tai darbas daug sudėtingesnis negu daugelis kad mano. 

Jau ir senovėje žmonės bandė sužinoti, ar negalima būtų 
tą daugumą įvairių pasaulio dalykų suvesti į vieną homogeniš- 
ką elementą. 

Materija iš pirmo pažiūrėjimo rodosi tokia aiški, apčiuopia- 
ma, bet kada pradedi giliau ją tyrinėti, ji tampa kaskart vis la- 
biau nebeapčiuopiama. 

Materija tepasirodo mums tik konkretiška forma: arba ko- 
kiu kietu kūnu, arba skystimu, arba dujomis. Mes matome gy- 

vulius, medžius, žemę, vandenį, garus ir tt. Kilsta klausimas ar 
materija, būdama bet kokiame būvyje, nesusideda iš kokio vie- 
no elemento, 

Joniečių filosofas Tales iš Mileto skelbė, kad tas homoge- 
niškasis visiems medžiagos būviams bendras elementas, yra van- 
duo. 1815 metais anglas Prout surado, kad atominis kitų 
elementų svoris yra padaugintas vandenilio (H) svoris. 

Tuo pasiremdami daug mokslininkų manė, kad vandenilio 
(H) atomas yra pirmasis visų daiktų principas, vadinas, Tales 
šiek tiek turėta pagrindo spėjant, jog visų medžiaginių daiktų 
homogeniškasis elementas yra vanduo. 

Prouto suradimą daug griežčiau apskaičiavo chemikas Sitas. 
Staso apskaičiavimu, atominis kitų elementų svoris yra ne 
griežtai, tik apytiksliai lygus pakartotam vandenilio (H) svoriui. 
Tuo pasiremdamas Stas ir tvirtina, kad pirminis, homogeniškasis 
materijos elementas dar tebėra nežinomas. 

Daug mokslininkų mano, kad tas pirminis homogeniškasis 
elementas yra elektronai. Bet kas tie elektronai, — kokia jų esmė, 
to nė vienas nežino. 

Dar blogiau esti, kada reikia pasakyti, kas yra jėga. Dau- 
gybė mokslininkų suko sau galvas, kad išaiškintų jėgos esmę, 
bet kad ir kaip stengėsi, nė vienam nepavyko to išaiškinti. 

Materialistai mokslininkai nori viską išaiškinti su materijos 
ir jėgos pagalba, o nė patys nežino nei kas yra materija, nei kas 
yra jos jėga. 

Galingą prieš materializmą reakciją pradėjo Berlyno fizio- 
logas Du Bois-Reymond. Materializmas — sako jisai — negali 
išaiškinti nei paprasčiausių mūsų sąmonės apsireiškimų, pavyz- 
džiui kad ir malonumų ar nemalonumų. Stengsis tai išaiškinti 
smegenimis, bet ten mes negalime nieko kito patirti, tik jų judė- 
jimą. Mes tą judėjimą jaučiame kaip malonumą ar nemalonumą. 
Bet be to malonumo ar nemalonumo, čia dar yra pats jautimas, 
o jo nei pačia medžiaga, nei jos judėjimu, nei jos jėgomis ne- 
išaiškinsi. 

Kiti mokslininkai žengė toliau Du Bois-Reymondo praskin- 
tu keliu ir priėjo išvadą, kad sielos gyvenimas smegenų veiki- 
mu yra neišaiškinamas, kad nei mechaniškasis, nei energetiškasis 
materializmas negali išaiškinti nei psichinių apsireiškimų, nei 
tikslingumo, kurs yra pasaulyje, nei pasaulio tvarkos ir tt. 

Dabar jau beveik visi mokslininkai pripažįsta, kad mate- 
rializmo mėginimai mechaniškai ar energetiškai išaiškinti psichi- 
nius ar dvasinius apsireiškimus galutinai nepavyko. Tai pripa- 
žįsta jau ir kai-kurie materialistai patys: „Filosotiškasis materia- 
lizmas, sako Verworn, jau pabaigė savo istorinę rolę. Mėginimai 
sutverti gamtotyros pasauližvalgą amžinai nepavyko “!). Verworn 
apgailestauja, kad tos pasauližvalgos belikę tik griuvėsiai. 


!) „Naturwissenschaft und Weltanschauung“ I. 13. 

Paralelizmas. 


Susmukus senajam materializmui, monizmas pasirodė nauja 
forma, būtent, paralelizmo pavidalu. 

Paralelizmas pripažįsta, kad fiziški veikimai — judėjimas, 
energija, žodžių sakant, gamtos procesai, yra kitos rūšies, negu 
psichiški faktai, kaip šit mąstymas, pažinimas, valia ir t. t, kad 
abi tos serijos skirias nuo kita kitos, viena iš antros yra neiš- 
vedamos, kad pagaliau nė veikti negali vienos serijos iaktai kitos 
serijos faktų. Kiekvieno psichiško fakto priežastis tegali būti tik 
psichiška, ir kiekvieno tiziško fakto priežastis tegali būti tik fiziška. 
Kiekvienos serijos faktai įvyksta nepareinamai nuo antrosios se- 
rijos faktų. Abiejų serijų faktai įvyksta lygia greta ir turi sau 
koreliatyvų faktą antrojoj serijoj. Sakysime aš noriu eiti, ir tuoj 
kojos žengia. 

Kaip išaiškinti, kad dvi kitokios, nuo viena antros neparej- 
nančios serijos, atitinka viena antrą? Kad išaiškintų tą faktą, 
monistai skelbia, jog yra tik viena substancija, kuri esanti tų 
dviejų serijų pamatas. Fiziški ir psichiški fenomenai tik atrodą 
visai kitoki, tuo tarpu iš tikrųjų jie esą tik dvejopas tos pat 
substancijos apsireiškimo būdas, arba tai esą du realiu tos pat 
būtybės atributu. Sakysime, iš viršaus pažvelgus, ta pati būtybė 
mums atrodo kūnu, o iš vidaus pažvelgus, ta pati būtybė yra 
siela. Tas pat faktas, kurs, iš vidaus pažvelgus, yra psichiškas, 
sakysime, mintis ar valios aktas, iš viršaus pažvelgus, yra fiziš- 
kas kūno judėjimas, smegenų ar raumenų veikimas. Žodžiu sa- 
kant, tiziškoji serija yra išorinis objektyvusis psichiškųjų faktų 
apsireiškimas. 

Taigi pasaulyje esanti tik viena substancija, kuri plėtojantis 
dvejopa fenomenų serija: fiziška ir psichiška. Bet tos serijos 
esančios tik du tos pat substancijos pavidalu. 

"Kas ta pagrindinė substancija yra, kai kurie monistai sakos 
nežiną, jos pažinti esą negalima. Taip mano Spencer, B. Erd- 
mann. Kiti monistai, kaip šit Paulsen, Wundt, Lipps, Eisler ir k. 
sako, jog ta pagrindinė substancija esanti psichiška, ji esanti 
pasaulio siela, kažkas panašus į dvasią, valią ir t. tt Žodžiu sa- 
kant, ir tie nepasako, kas yra ta pagrindinė būtybė. 


Psichomonizmas. 


Gelbėdamas monizmą, Verworn skelbia, jog pasaulis esąs 
jutimų (Empfindungen) kompleksas. Taip šit sako jis, kad ir 
apie akmenį: akmuo yra sunkus, o sunkumas yra jutimo rezul- 
tatas (Emptindung), akmuo yra šaltas — tai taip pat jutimų re- 
zultatas, jis yra kietas — tai taip pat jutimų rezultatas, jis turi 
formą — tai jutimų kompleksas, jis juda, krinta — tai taip pat 

jutimų kompleksas. Taigi akmuo yra ne kas kita, tik jutimų 
kompleksas arba kombinacija. 

Tad pasaulio kūnų visai nėra. Pasaulis tėra psichės įtalpa 
ir tame yra pasaulio vienumas. 

Ta teorija yra klaidinga. Joks patyrimas Verwornuį neduoda 
teisės jutimą atidalyti nuo psichės ir tam jutimui suteikti savai- 
minį būvį. Tai veda prie aiškiai klaidingų konsekvencijų. 

Iš tos teorijos išeina, pavyzdžiui, kad mano artimas tėra 
mano jutimas, ir aš — tik jo jutimas. Be to, turime Verworną 
paklausti: iš kur tas jutimų skirtumas, kuriuos turiu tyrinėdamas 
akmenį, žolę, gyvulį, žmogų? 

Jei realiame gyvenime nėra nei akmens, nei žolės, nei gy- 
vulio ir t. t, dėl ko aš turiu nevienodus jutimus? Dėl ko tie 
įvairūs jutimai įtalpos atžvilgiu yra maždaug vienodi visuose 
žmonėse. Sakysime, jei įvairūs žmonės tyrinėja tą patį akmenį, 
o jo pagal tą teoriją realiame gyvenime nėra, dėl ko kiekvienas 
žmogus junta maždaug tą pat. Be to, jei pagal tą teoriją nėra 
realiam gyvenime nė pačių žmonių, kaip jie, realiai nebūdami, 
gali justi? 

Iš to aišku, kad ta teorija neatitinka tiesos. 


Panteizmas. 


Pasaulis yra ne chaos, bet kosmos. Tvarka reikalauja ata- 
tinkamos priežasties. 

Krikščionybė skelbia, kad ta tvarkos priežastis yra virš pa- 
saulio ir nuo jo atskiras Dievas. O panteizmas skelbia, kad 
tos tvarkos principas yra imanentiškas pačioje visatoje lygu vi- 
satos siela. 

Panteizmas tūlu atžvilgiu atrodo priešingas materializmui, 
bet galutinėse savo išvadose jie yra vienodi. Panteizmas skelbia, 
kad visata yra Dievas arba Dievas yra visata, arba, kitaip sakant: 
viskas yra Dievas, o Dievas yra viskas. Tas Dievas — visata 
— plėtojas tūlais įstatymais ir su nepermaldaujamu būtinumu, 

Taigi panteizmas identifikuoja Dievą su pasauliu. Kitaip 
sakant, panteizmui nėra kito Dievo, tik pasaulis. Vadinas, ir 
panteizmas ir materializmas galutinėse savo išvadose yra tolygūs. 
Ir panteizmas yra taip pat ateistiškas, tik kita forma. 

Tokio panteizmo išpažintojų ir senovėje daug buvo ir da- 
bar daug yra Indijoj. Senovės Grekijoj tokio panteizmo laikės 
eleatai, Heraklitas. Panašios panteizmo formos laikės Parmeni- 
das, viduriniais amžiais — arabų filosofai ir Scotus Erigena, 
paskiau Giordano Bruno, Spinoza, Schelling, Hegel. 

Kiti panteistai laiko visatą Dievo emanacija. Jie tvirtina, 
kad pasaulis išteka iš absoliuto. 

Tokį panteizmą sutinkame senovės Indijoj. Persų religija 
„mokė, jog dvejopas yra šaltinis. Vienas šaltinis yra geras — 

Ormuzd. Iš jo plaukia visa tai, kas yra gera. Antras šaltinis 
yra blogas — Ahriman. Iš jo plaukia visa, kas yra bloga. 

Emanacijos laikės neoplatonikai, gnostikai, kabalistai. Prie 
tos pačios rūšies galime priskirti ir tą panteizmą, kurio laikės 
Jokubas Bėhme, Lotze, Fechner, Paulsen ir kt. 

Kam panteizmas tinka? 

Kai kurie biaurisi nuogu materializmu, kurs tepripažįsta 
medžiagą ir mechaniškas jos jėgas. Jie mato pasaulyje esant 
dalykų, kurie negali būti išaiškinti vien medžiaga ir jos jėgomis. 
Jiems rodos teisingesnis panteizmas, kurs skelbia esant Dievą 
— visatą, arba visatos dvasią, kuri yra apmirusi akmenyje, gy- 
vuoja augaluose, jaučia gyvulyje, protauja žmoguje. 

Prie tos rūšies priklauso ir visi tie, kurie, norėdami išvengti 
Dievo, viską primeta kažkokiai miglotai būtybei — gamtai. 

Panteizmas tinka ir tiems, kurie, užšalę tikėjimo dalykuose, 
iš vienos pusės, nebenori beatlikinėti tikybos priedermių, o iš ki- 
tos pusės, dar nėra taip žemai nužengę, kad galėtų pasitenkinti 
nuogu materializmu. 

Tokiems žmonėms nuraminti panteizmas stato prieš akis 
pasaulio dvasią arba pasaulio dievybę. Antra vertus, jis nerei- 
kalauja jokių religinių priedermių. 

Kadą priedermių klausimas kilsta, panteizmas atverčia ant- 
rąją medalio pusę ir rodo, kad ta pasaulio dvasia ar dievybė 
yra tas pat medžiagiškasis pasaulis, kad žmogųs yra aukščiau- 
sias tos dievybės apsireiškimas. O juk nė vienas neturi parei- 
gos atlikinėti religines priedermes savo paties garbinimui. 

igi religija panteizme yra nereikalinga ir pagaliau ne- 
galima. 

Taip pat yra negalima ir etika tikrąja žodžio prasme, nes 
panteizmas pripažįsta, kad viskas yra determinuota. O ten, 
kur nėra laisvės, negali būti nė etikos. 

Be to, negali būti ir jokio atlyginimo už gerus ar blogus 
žmogaus darbus, nes, viena, viskas yra determinuota, o antra, 
visi žmonių veiksmai yra pačios dievybės veiksmai, o dievybę 
kas begali teisti? 

Panteizmas nereikalauja varžyti savęs. Jis pavelija laisvai 
ragauti gyvenimo malonumų kiek tik patinka. Panteizmas gieda 
Kas ne Dievui, bet žmogui. „Gloria in excelsis ho- 
mini!“ 

Panteistai neturi jokių įrodymų, kad panteizmas teisingas. 

Tiesa, kai kurie vartoja šitokį argumentą, jei jį galima va- 
dinti argumentu. Šalia nepabaigto —- sako jie — negali būti 
dar kokia kita pabaigta esybė. 

Jei yra atskiras nuo pasaulio Dievas ir jis yra nepabaigtas, 
tad šalia Jo negali bebūti pabaigtas ar dar labiau nepabaigtas 
pasaulis, nes tada prie nepabaigto Dievo dar pridėjus pasaulį 
išeitų daugiau „kaip .pepabaigtas. O tai yra negalima. 


a 2 L 

Tas panteistų argumentas yra logikos klaida. 

Esybę galima pridėti prie esybės ir tuo padidinti, jei jos 
yra tos pat ar panašios rūšies, sakysime, kūną prie kūno. Bet 
įei tos esybės yra visai kitokios rūšies, jas sudėdamas, nepadau- 
ginsi. Sakysim, jei sudėsi akmenį ir dorą, sudėdamas nepadau- 
ginsi nei akmens, nei doros. 

Dievas ir pasaulis yra visai kitoks, vienas nuo kito skirias. 
be galo: pasaulis yra medžiaginis, o Dievas yra begalo tyra 
dvasia, dėlto jie yra nesudedami, nepadauginami. 

Yra aiškių įrodymų, kad panteizmas klaidingas. 

1. Visata, tas panteistų dievas, yra ar materija, ar dvasia, 
ar abu kartu. Jei visata yra dvasia, tada iš kur yra medžiaga, 
kurią matome pasaulyje? Juk ji negali būti dvasios emanacija. 
Dvasia yra nekūnas ir dėlto kūnas iš dvasios emanuoti ne- 
gali. 

Jei visata yra medžiaga, tada dvasia yra nebeišaiškinama. 

Arba pripažįsta panteistai nuo medžiagos ir jos jėgų atskirą. 
dvasią, ar ne. Jei jie pripažįsta atskirą nuo medžiagos dvasią, 
tada jie prieštarauja patys sau, sutapindami ją su visata, kuri yra 
medžiaginė. O jei jie nepripažįsta dvasios, atskiros nuo medžia- 
gos, tada panteizmas įkrinta į materializmą, tada tie panteistai 
nebesiskiria nuo materialistų. 

Kiti panteistai skelbia, kad visata yra kartu ir medžiagiška: 
ir dvasiška. Tokios nuomonės laikos psichiškojo paralelizmo- 
šalininkai. Taip šit Paulsen sako, kad kūno judėjimai ir dvasios 
gyvenimo apsireiškimai yra tos pačios visatos apsireiškimai, ku-- 
rie vyksta lygia greta. 

Tos pat esybės apsireiškimai, patirti iš viršaus, yra medžia- 
giški judėjimai, o iš vidaus patirti tie patys apsireiškimai yra 
psichiški: gyvybė, jausmas, protavimas ir t.t. Kitaip sakant, čia 
tvirtinama, kad medžiaga ir dvasia yra tas pat. Tai yra netiesa: 
medžiaga nėra dvasia, o dvasia nėra medžiaga. 

Panteistai skelbia, kad visata, tas jų dievas, yra per save, 
savo buvimo raciją turi savyje, yra būtina. 

Ta jų nuomonė taip pat yra klaidinga. Visata, kaip mato- 
me, yra sudėta iš dalių. O ta substancija, kuri yra sudėta iš 
dalių, negali būt pirma, negali būti savo pačios priežastimi, nėra 
būtina. Kiekviena sudėta substancija savaime nurodo esančias. 
dalis. Jos dalys turi būt pirmesnės už ją pačią. 

Jei jau čia būtų kas per save, tad nebent tos dalys, kurios. 
padaro visatą ir kurios yra už ją ankstesnės. 

Bet ir jos negali būt per save, neturi savyje savo buvimo 
racijos. Kas turi savyje savo buvimo raciją, tas yra absoliutiškas,. 
nuo kito nepareinąs. Tuo tarpu kiekviena dalis pareina nuo kitų 
dalių, sudarydamos visa. 

Be to, iš dalių sudėtas dalykas nėra būtinas, nes kas yra 
sudėtas iš dalių, gali susiskaldyti ar būti suskaldytas į tas pa- 

čias dalis. Tad, iš dalių sudėta substancija neturi savo buvimo 
pagrindo savyje, nėra būtina, nėra per save. 

„ Dalys, kurios gali būt atskirai, kad per savo susivienijimą 
sudarytų vieną cielą, turi būt suvienytos pašalinės priežasties. 
Tad suvienyta iš dalių esybė turi savo buvimo raciją kitame. 

Panteistai skelbia, kad visata, tas jų dievas, nuolat plėtojas 
ir plėtojas būtinai. Žolėje jis pasiekė gyvybę, gyvulyje — jausmą, 
o žmoguje- protą, kitaip sakant, tas panteistų dievas, besiplėto- 
damas įgyja vis aukštesnių tobūlybių. Čia savaime kilsta klau- 
simas, o iš kur jis tų tobūlybių įgyja, ar iš saves, ar iš kito? 
Jei iš savęs, tad jis tas tobūlybes jau turėjo, o jei jau turėjo, tad 
nebegalėjo jų beįgyti ir nebegalėjo plėtotis. O jei pats neturėjo, 
tad iš kur jų gavo, juk panteistams, be visatos, kito nieko nėra. 

Panteistų tvirtinimu išeitų, kad protinga, tvarki evoliucija vyko 
jau ir prieš proto atsiradimą (išsivystymą). Bet kaip ji galėjo 
būt protinga, kol proto dar nė būte nebuvo? Kaip galėjo įvykti 
tvarka prieš atsiradimą proto, kurs turėjo tą tvarką padaryti? 

Iš panteizmo išeina, kad tobūlesnis turėjo savo priežas- 
timi netobūlesnį, kad tvarkos, organizmo priežastis yra chaos, 
kad esybė yra kilusi iš nieko, kaipo iš savo priežasties. 

Bet tai yra absurdas. Protas rodo, kad aktas yra pirmiau 
už galimybę, kitaip sakant, realus esinys yra aukščiau už tai, kas 
yra tik galimybėje. 

Prieš evoliuciją turi būti principas, atatinkantis visam tam, 
kas iš tos evoliucijos išeis. Tuo 'arpu ta nesąmoninga, panteistų 
skelbiamoji evoliucija yra kartu ir protinga, nes ji siekia tvarkos 
ir tos tvarkos idealo, nors ji pati nesąmoninga. Ta evoliucija 
tvarko pati save ir save pačią realizuoja. Tai aiškus ab- 
surdas. 

Panteistai skelbia, kad įvairūs daiktai yra to jų dievo dalys. 
Tie daiktai yra ne vien kitokie, bet ir atskiri, atskirti nuo kits 
kito, kaip šit žmogus nuo gyvulio, gyvulys- nuo augalo, augalas 
— nuo akmens ir t.t. Jau ir tai rodo, kad visata nėra viena ir 
ta pati substancija. 

Panteizmui prieštarauja ir žmonių sąmonė. Panteizmui mes 
esame dievybės dalis. Tuo tarpu mūsų sąmonė nenugaiimai 
rodo, kad mes esame ne keno dalis, o tik atskira savistovi sub- 
stancija, 

Sakysime, per didįjį karą įvairios tautos mušės su kita kita. 
Ir nė vienam kareiviui neatėjo į galvą, kad jis, šaudydamas prie- 
šininkus, pats save šaudo, kaip tai išeina iš panteizmo. Arba 
vėl, medžiotojas pašovė kiškį. Tas medžiotojas yra visai įsitiki- 
nęs, kad pašovė ne save, bet kitą, visai nuo jo atskirą, žemes- 
nės rūšies būtybę. 

Imkime žmogų ir jo šunį. Tegu žmogus ir kaž kiek my- 
lėtų savo šunį, tegu jis ir kaž kaip verstų save įsitikinti, kad jis 
ir jo šuva yra tas pats, vistiek vidujinis balsas nenugalimai 

skelbia, kad jis yra atskira esybė, o jo šuva yra ne jis pats, 
tik vėl atskira esybė. Tas pat yra, jei lyginsime save su kitais 
žmonėmis, su akmenimis, žolėmis ir visokiais kitais dalykais. 
Tai kur tas vienumas, kur ta viena pasaulio siela? 

Evoliucijos sistemos tikrasis autorius Lamarck, kurį netei- 
singai kai-kurie laiko ateistu, sako: „Kai-kas mano, kad gamta 
yra pats Dievas. Keistas dalykas! Cia sumaišoma laikrodis su 
laikrodininku, padaras su jo autorium... Galybė, kuri sutvėrė gamtą, 
be abejo, neturi ribų, negali būt apribota jos valia, ar prigulėti 
nuo ko. Ji yra neprigulminga nuo jokio įstatymo; ji viena 
gali juos panaikinti“ !). 

Siela, atmetusi Dievą, stengias ką kitą Jo vietoj pastatyti. 
Ji yra panaši į Kainą, kurs eina pirmyn per smiltynų tyrus į 
nežinomas tolybes, ieškodamas nusiraminimo ten, kur jo negal būti. 

Panteistų dievas būtų pilnas prieštaravimų, taip šit: jo pa- 
ties būtų visos viso pasaulio kad ir šlykščiausios piktadarybės. 
Taigi tas panteistų dievas būtų šlykščiausias pasaulio piktadarys. 
Bet taip pat jo paties būtų visų dorųjų, kad ir aukščiausios do- 
rybės. Taigi tas panteistų dievas būtų kartu ir biauriausias 
piktadarys ir aukščiausias dorybių pavyzdys. O tai yra aiškus 
absurdas. 


Pozityvizmas. 


Pozityvistai tvirtina, kad nematerialės, dvasinės esybės, 
ypač Dievas, negali būt pažinimo objektu. 

Vieni pozityvistai tą savo tvirtinimą remia tuo, kad savaime 
esą aišku, jog nmematerialis negali būt moksliško pažinimo 
objektu. 

Kiti,.sekdami Kantu, tvirtina, jog pažinimo objektu negali 
būt jokia dvasia, nes toks yra mūsų pažinimo dėsnis. Mes te- 
pažįstame tik tuos daiktus, kurie yra erdvėje ir laike. Kadangi 
dvasios nepriklauso nuo erdvės ir laiko, jos negali būt moksliško 
pažinimo objektu.  Atmesdami galimumą pažinti Dievą, pozity- 
vistai remias šituo neva faktu. 

Anot Augusto Comte, esą ypatingi įstatymai, kurie nustatą 
ir paskirų žmonių ir visos žmonijos idėjų ar pasauližvalgos iš- 
sivystymą. 

Tam pagrindu esąs jo garsingasis trijų stadijų įstatymas. 
Tuo įstatymu mūsų pažinimas einąs per tris stadijas. 

Pradžioje žmonių pažinimas buvęs teologiškas. Sitoj sta- 
dijoj mūsų protas, nesuprasdamas gamtos apsireiškimų, stengias 
viską išaiškinti antgamtiškų esybių veikimu. Mūsų protas toj 
stadijoj  nematąs įstatymų, kurie tvarko gamtos apsireiškirnus. 
Šitame periode žmogus sudievinąs priežastis, kurios jam turi iš- 
aiškinti gamtos apsireiškimus. 


1) Lamarck, Introduction 2 Y'histoire des animaux sans vertėbres, 322. 

Antroji stadija esanti metafiziška. Sitame periode žmogus 
aiškinąs gamtos apsireiškimus jau nebe antgamtiškų būtybių 
veikimu, bet paslėptomis jėgomis, kurios yra ne kas kita, tik rea- 
lizuotos abstrakcijos (abstraktai) ar abstraktiškos esybės. 

Tretysis periodas yra aukščiausias. Sitame periode pažengęs 
toliau protas, tiesa, pripažįsta, kad negali pažinti dalyko abso- 
lručiai, žinoti visas paslėptas priežastis, tačiau jis stengias pažinti kąs 
galima, būtent, pažinti fenomenus, pažinti nesimajnančius po kits 
kito ėjimo ir panašumo santykius, kurie juos vienija. 

Ši teorija A priori, be jokių tyrinėjimų pastato principą, kad 
mūsų pažinimo pajėgos tegali pažinti tik tai, ką mes pažįstame 
jutimais. Tuo tarpu mūsų proto pažinimo objektu yra esybė, kaipo 
tokia, tos esybės buvimas. Taigi proto pažinimo objektas nėra 
materialūs daiktai, bėt būtis, kaipo tokia, ir nėra jokio apribojimo, 
kad ta būtis būtų materialė. 

Iš to aišku, kad negali skelbti, kaipo principą a priori, jog 
mūsų pažinimo objektu tegali būt tik materialės esybės. 

Tiesa, kitasis pozityvistas, koks Herberto Spencero moki- 
nys, gali pasakyti: taip, netikęs yra dalykas pastangos a priori 
išbraukti dvasines esybes iš mūsų pažinimo objekto, bet mūsų paži- 
nimas, kuriuo pasiekiame Dievą, neturi jokių moksliškų ypatybių. Tik 
materialius dalykus mes galime suskaityti, matuoti, pasverti, žo- 
džiu sakant, juos pažinti moksliškai. Tuo tarpu Dievo pažinti 
tokiu būdu mes negalime. Mūsų pažinimas Dievo yra toks men- 
kas, jog galime sakyti, kad mes negalim Dievo pažinti. 

Tiesa, pažinimas pasiekia savo objektą pagal savo jėgas. 
Mūsų pažinimo jėgos pozityviai pažįsta materialius daiktus, gali 
juos matuoti, sverti ir t. t. Skaičiuoti, sverti ar matuoti dvasinių 
dalykų savaime negalime, nes jų natūra yra kitokią. Dvasinius 
dalykus mes pažįstame kitokiu būdu. Vadinant mokslišku tik 
tokį pažinimą, kurs tinka tik materialiams dalykams, žinoma, tuo- 
met pažinimas dvasinių esybių moksliškas negali būt. 

Bet šitųo atveju pavadinimas ar paskirstymas, kas yra 
moksliška, o kas ne, yra savavališkas. 

Bet mokslišku vadinant tą įrodymą, ' kurs teikia ne vien 
takto žinojimą, bet ir nurodo to fakto pagrindus, galima moks- 
liškai įrodyti Dievo buvimą, ir šitas būdas yra moksliškesnis už 
aną, kurs neišeina iš patyrimo srities. 

Pozityvusis mokslas, jei jis tikrai laikos patyrimo ribose, 
negali iškelti pagrindo to ar kito įvykio, o juk tik tai tepaaiškina 
Įstatymus, kuriais įvyksta patyrimo faktai. 

„Toks mokslas tegali nurodyti įvykius, bet negali nurodyti 
pagrindo, dėlko tai įvyko, ir dėl ko įvyko taip, o ne kitaip. 
„ Dievo buvimo įrodymai turi būt tvirtesni, negu pojūčių, ar 
žmonių liudijimas. Jie turi būt paremti protu, kurs turi ne vien 
įrodyti, kad yra, bet ir dėl ko taip yra. 

Dar menkesnės vertės tėra garsingasis trijų periodų įstaty- 
mas. Tą savo tariamąjį įstatymą Comte stengias paremti šitais 
argumentais: 

1) Mokslo istorija įrodo tokio įstatymo buvimą. Kiekvienas 
mokslas yra perėjęs, ar pagaliau ir dabar tebeina, per minėtuo- 
sius tris žmogaus galvojimo periodus. 

2) Sitas istoriškasis argumentas yra patvirtintas analogiją, 
paimta iš žmogaus gyvenimo. Kiekvienas žmogus pergyvena 
tuos tris periodus. Vaikas pergyvena teologijos periodą, jaunuo- 
lis yra metaiizikas, o subrendęs tampa pozitivistu. 

3) Pagaliau ir pati žmogaus psichika rodo trijų periodų 
įstatymo reikalingumą. Žmogaus siela stengias kokia nors teo- 
rija surišti į vienybę atskirus patyrimo faktus. Pradžioje žmogui 
labai sunku surasti teoriją, pagrįstą patyrimu; dėl to jis ima aiš- 
kinti gamtos apsireiškimus antgamtinių esybių veikimu, kitaip 
sakant, jis tampa teologu. Paskiau tampa metafiziku ir tik galiau- 
siai pozityvistu. Pozityvizmo periodas yra galutinis. 

Ta Comto teorija jau yra sugriauta. Dabar jau mažai be- 
liko ir pačių Comte pasekėjų tarpe, kurie bepripažintų trijų pe- 
riodų įstatymą. Jo klaidingumą yra aiškiai įrodęs pats gyve- 
nimas. 

Jei tas tariamasis įstatymas būtų teisingas, istorija turėtų 
rodyti, jog nuolat ir visur taip dedas, jog teologiškąjį periodą 
pakeičia metafiziškasis, o metafiziškąjį pozityvusis. Tuo tarpu 
istorija to nerodo. Užtenka atsiminti iš istorijos bent kelis pa- 
vyzdžius, kad pamatytum to tariamojo įstatymo klaidingumą. 

Taip šit Grekų senovėje randame gamtos tyrinėtojų. Aris- 
totelis buvo ne vien genialus metafizikas, bet ir pats didysis 
anų laikų fizikos ir politikos žinovas. 

Viduriniais amžiais, kada taip klestėjo teologija, galime rasti 
tokių genialių metafizikų, kaip Tomas Akvinietis ar Duns Scot, 
bet ir tokių didžių fizikų ar gamtininkų, kaip Roger Bacon. 

Taip pat klaidinga yra tvirtinti, kad kiekvienas žmogus 
pergyveno minėtuosius tris periodus: vaikai dažniausiai visai ne- 
mano viską išaiškinti antgamtinių esybių veikimu, taip pat ir 
jaunikaitis visai mažai tėra palinkęs į metafiziškus subtilumus ir gal- 
vojimus. 

Yra daug didžių mokslo vyrų, kurie beveik visą savo am- 
žių padėjo gamtos tyrinėjimui, pagaliau tapo tilosofais metalizi- 
kais. Atsiminkime kad ir Helmholzą, kurs pirma buvo garsingas 
fiziologas, o paskiau metafizikas filosofas. Arba Kantą, kurs pir- 
ma buvo žymus gamtininkas, paskiau tapo dar žymesnis filosofas. 

Pagaliau argumentas, kurs pagrįstas žmogaus psichika ir 
vidujiniu reikalu, jei jis nėra paremtas gyvenimo taktais, tėra 
tik sofizmas, vadinamas „petitio principii“. O ir istorija ir gy- 
venimo faktai nerodo, kad taip yra, kaip tvirtina Comte. Taip 
gali atsitikti vienam ar kitam žmogui, bet ne visiems. 

Kai tyrinėtojas, pasiremdamas faktais, paskelbia kokią te- 
oriją, jis: tyrinėja tų santykių natūrą, kad geriau sužinotų ir aiš- 
kiau pamatytų jų atitinkamumą, tvirčiau paremtų savo hipotezę. 
O Comte paskelbtoje teorijoj nėra tokių santykių tarp priežasčių 
ir padarinių kurie per savo natūrą būtų būtini ir pa- 
remtų šitą hipotezę. k . 

Taip pat be įrodymų negalima prileisti ir tvirtinti, kad pozi- 
tyvizmas yra galutinis, aukščiausias žmogaus minties išsiplėtojimo 
periodas, o pozityvių to tvirtinimo įrodymų Comte'o nėra. 

Comte galvoja 2 priori šitaip: pozityvusis aiškinimas gam- 
tos įvykių ar fenomenų negali būti kartu su teologiškuoju ar 
metafiziškuoju. Iš kitos pusės, po pozityviojo periodo negali 
įvykti metafiziškasis ar teologiškasis, nes žmogaus mintis žengia 
pirmyn ir atgal eiti negali. Bet dėl ko aukštesnis periodas už 
pozityvizmą negali būti sintezis teologijos, metafizikos ir pozity- 
viojo mokslo? Kaip įrodyti, jog žmogaus mintis vis žengia 
pirmyn ir niekuomet neina atgal? Tuo tarpu yra pozityvių faktų, 
rodančių, jog žmonija žengia ne vien pirmyn, bet ir atgal. 

Augustui Comte pozitiviosios religijos centras yra ne 
Dievas, bet žmonija, kurios nariais esame mes patys. Tos 
religijos kulto objektu Comte skelbė ypač moteris. Jos esan- 
čios namų dievės. 

Keista ir tai, kad pats pozityvizmo tėvas naudojos univer- 
saliais įstatymais, norėdamas įrodyti, jog universalių įstatymų 
nėra. Juk pozityvistas tegali pripažinti tik tai, kas yra, bet negali 
tvirtinti to, kas turi būti. 

Nors trijų periodų įstatymas jau yra atmestas ir daugelio 
pačių pozitivistų, vis dėlto jis yra labai paveikęs žmonių min- 
ties linkmę. 

Ypač tie, kurie savo tyrinėjimuose vartoja eksperimen- 
talį metodą, paprastai laiko tuščiomis svajonėmis visus metafi- 
ziškus ir teologiškus tyrinėjimus. Jų nuomone, pozityvusis meto- 
das turi visai pakeisti teologiją ir metafiziką. Pozityvusis melo- 
das jau esąs įrodęs savo tinkamumą. Jam mes turį sakyti ačiū 
už visus tuos išradimus, kuriais dabar didžiuojasi žmonija. O 
to metodo tėvas yra Auguste Comte. 

Nuomonė, kuri taip kelia pozityvizmo nuopelnus, yra klai- 
dinga.  Pozityvizmo garbintojai sumaišo du atskiru dalyku: po- 
zityvų metodą ir eksperimentalį metodą. 

Pozityvusis metodas yra šitoks: jis pastato tyrinėtoją prie- 
šiais kokį gamtos reiškinį, apsuptą ištiso komplekso veiksnių ir 
aplinkybių. Kadangi tų veiksnių yra ištisas kompleksas, tad visai 
nėra žinios, kas yra to fenomeno priežastis, kuriose aplinkybėse 
tas fenomenas įvyksta. 

4 Norint surasti to fenomeno priežastį ir aplinkybes, reikia 
ieškoti ir laukti, kol įvyks toks fenomenas kitą kartą ir kitokiose 
aplinkybėse. Kadangi fenomeno įvykimas nepareina nuo tyrinė- 

tojo, aišku, kad jis įvyks nebūtinai tose aplinkybėse, kuriose ty- 
rinėtojas norėtų. Dėl to, vartojant pozityvų metodą, beveik ne- 
galime surasti fenomeno priežasčių ir reikalingų aplinkybių. 

Kas kita eksperimentalis metodas. Cia mokslininkas, turė- 
damas iš anksto nusistatytą tikslą, laboratorijoj pats pagamina 
tyrinėjamąjį fenomeną tose aplinkybėse, kuriose jis pats nori. Iš 
viso komplekso veiksnių jis pašalina po vieną, kad matytų, koki 
bus to išdaviniai pačiam fenomenui. Jis maino aplinkybes, ku- 
riose įvyko fenomenas, silpnina ar stiprina vieną ar kitą veiksnį 
ir tokiu būdu suranda, kas yra to fenomeno priežastis, kokiose ap- 
linkybėse jis gali įvykti. 

Pozityvųjį metodą vartoddmas tyrinėtojas yra pasyvus, o 
eksperimentalinį — yra aktyvus, ir tik šis metodas yra išradimų 
šaltinis, o ne pozityvusis, 

Pagaliau pozityvizmo pretensijos pakeisti teologiją ir filo- 
sotiją, jau išeina iš mados. Tokius kritikos, kaip Poincarrė, Du- 
hem'o Le Roy, kurias jie iškėlė „mokslui“, žymiai sumažino po- 
zityvinio mokslo atstovų pretensijas. Teologija ir metafizika ima 
atgauti savo teises. 


3. Dievo buvimas Kanto teorijos šviesoje. 


Kantas ir jo pasekėjai tvirtina, kad yra negalima teoretiškai 
ar moksliškai įrodyti Dievo buvimą. Teoretiškas arba moksliškas 
Dievo buvimo įrodymas bus tada, kai pasiremdami objektyviais 
faktais, sakysime, dabartinio pasaulio realėmis ypatybėmis, įro- 
dysime, kad yra Dievas. 

Kantas tvirtina, kad tokie Dievo buvimo įi0dymai yra ne- 
galimi, nes mes tepažįstame vien tuos daiktus, kurie yra pasie- 
kiami pojūčiais, taigi vien fenomenus, o daiktų, kokie jie savyje 
yra (numenos), anot Kanto betariant, mes pažinti negalime. 
Dėlio teoretiškuoju protu, sako Kantas, Dievo buvimo pažinti ir 
įrodyti negalime. 

Dievo buvimas yra praktiškojo proto postulatas (Dievo 
buvimo reikalauja praktiškasis protas). 

Kantas sako, jog sąžinė reikalaujanti, kad žmogaus gyve- 
nime būtų įvykintas aukščiausis gėris. Aukščiausis gėris yra do- 
ros ir laimės sintezis, nes dora turi būt, o doram pridera laimė. 

Toks susijungimas doros ir laimės ant žemės tobūlai nie- 
kuomet neįvyksta. Žmogus negali priversti, kad laimė būtų su 
juomi, nes jis nėra visiškas gyvenimo aplinkybių viešpats, ir ne 
viskas teįvyksta pagal jo valią. Dažnai ir laimė neina kartu su 
dora. Dora dažnai eina kartu su vargais ir skurdu. Tuo tarpu 
šio pasaulio laimė dažnai tenka nedoriesiems. 

Negalėdamas atmesti doros idealo, protas reikalauja buvi- 
mo aukščiausios Esybės, kuri, kaip aukščiausias Valdytojas ir 

Viešpats, sujungtų dorą su laime. Taigi Dievo buvimo reikalauja 
praktiškasis protas. 

Labai aiškiai tai pabrėžia Kanto pasekėjas H. Spitta. Jis 
sako: „Aš tikiu į Dievą dėl to ir tik tiek, kiek aš Dievo reika- 
lauju mano gyvenimui. Aš jaučiuos esąs priverstas, aš turiu, 
vadinasi, aš negaliu kitaip. Netikėdamas į Dievą aš negaliu gy- 
venti. Jei aš galėčiau be tikėjimo apsieiti, man nejeitų nei į gal- 
vą tokiomis mintimis užsiimti“ !). 

Kantas, atinetęs teoretiškuosius ir moksliškuosius Dievo 
įrodymus, kitų įtikinančių nesurado. Nuo jo laikų daugelis ma- 
no, kad moksliškai Dievo buvimo įrodyti negalima, o praktiškojo 
proto reikalavimai yra labai menki, pagrįsti tikėjimui, kad yra Dievas. 

Be to, kad Dievo buvimo moksliškai įrodyti negalima ir 
kad Dievo buvimo reikalauja praktiškasis protas, tos dvi nuo- 
monės yra nesutaikomos. Imkime, jei tas pat žmogus yra ir 
mokslininkas ir tikįs, kaipo mokslininkas jis sako, kad Dievo 
buvimas yra neįrodomas, bet kaipo tikįs, jis sako, aš noriu, kad 
Dievas būtų, aš tikiu, kad Dievas yra. Kanto nuomone, Dievas 
yra ne būtinai esanti reali esybė, bet žmogaus protavimo pro- 
duktas. Ne Dievas filosofą sutvėrė, bet filosofas sutvėrė Dievą. 

Kantas atskyrė, atidalino tikėjimą nuo žinojimo, kaip tai 
padarė Martinas Liuteris. Tad Kantas, sako Paulsenas, yra pro- 
testantizmo filosofas. 

Paskelbdamas, kad moksliškai Dievo buvimas yra neįrodo- 
mas, pastatydamas tikėjimą tik ant praktiškojo proto postulatų, 
Kantas, tiesa, apgynė tikėjimą nuo mokslininkų užsipuoiimo, bet 
išardė tikėjimo pamatus, nutiesė kelią į ateizmą. Ir gal niekas 
tiek nepadėjo paplisti ateizmui žmonių, ypač inteligentų tarpe, 
kiek Kantas. 


4. Dievo buvimo ir religijos pagrindimas 
jausmais. 
Yra nemaža ir tokių, ypač protestonų teologų tarpe, kurie 
stengias jausmais įrodyti Dievo buvimą. 
Labaididžiąįtaką religijos pagrindimui padarė Schleiermacheris. 
Schleiermacheris, besistengdamas suteikti religijai pilną sa- 
vaimingumą, atskyrė ją nuo proto pažinimo. Religija, sako jis, 
neturi nieko bendro nei su protavimu, nei su valia. Ji yra pa- 
grįsta jausmais ir ji pati yra jausmas. Ir tik vėliau, žmogus, kai- 
po protinga esybė, pradeda galvoti apie savo religinį per- 
gyvenamą jausmą. Iš to galvojimo kyla tikybos tiesos, kuriomis 
žmogus išreiškia savo religinių jausmų turinį. Tos taip įgytos 
tiesos religijoj telošia tik antraeilę rolę. 
Tad religija Schleiermacheriui yra savaiminga, savaimingi 
yra ir jos pagrindimai, ji nereikalauja jokių proto įrodymų, ar 
pagrindimų, ji neturi reikalo duoti protui jokių pasiteisinimų. 


1) H. Spitta, Mein Recht auf Leben 1900, I. 182. 

Taigi ir Kantas ir Schleiermacheris sutinka, kad teoriniu 
protu Dievo buvimą įrodyti esą negalima. Skirias jie tuo, kad 
Kantas nori pagrįsti Dievo buvimą praktinio proto reikalavimu, 
o Schleiermacheris — pergyvenamais jausmais. 

Schleiermacheriui siela yra santykiuose su savo pasąmonėje 
esančiomis gilmėmis. Cia Dievas veikiąs į sielą. Tuose savo gilmėse 
siela turinti ypatingą organą,kuriuo galinti tiesioginai jausti arti esantį 
Dievą. Tas pergyvenamasis Dievo jausmas ir esąs tikrasis Die- 
vo buvimo įrodymas. Jis taip pat esąs religijos tikrumo įrody- 
mas. Kas viduje. jaučia Dievo buvimą, tam joki proto įrody- 
mai nebereikalingi, jis ir be jų turi didesnį tikrumą negu tai gali 
jam suteikti kad ir kažkoki proto įrodinėjimai. 

Ta Schleiermacherio nuomonė yra klaidinga. Jausmais Die- 
vo buvimo įrodyti negalima. Patys jausmai yra akli; tad jie 
negali žmogui parodyti, kur yra tiesa šitame dalyke. Dievo bu- 
vimą turi įrodyti protas. 

Ypač paskutiniais laikais ir paties Schleiermacherio pasekė- 
jai nebenori bepasitenkinti  pergyvenamais religiniais jausmais, 
vis labiau mėgina protu pagrįsti religiją. 

Kiti, kaip šit Paulsenas, Dievo buvimą pagrindžia jausmų 
reikalavimais. 

Tie jausmai esą trys: 1) baimė, 2) džiaugsmas ir stebėji- 
mos, 3) nusivylimas. Baimė, ypač mirties, verčia žmogų tikėti, 
kad ne viskas pasibaigia numirus. Kai žmogus žiūri, kas pa- 
saulyje yra gražu, kilnu, jis stebis, džiaugias ir pradeda garbin- 
ti visų gražiausią, visų geriausią, visų tobūliausią, kurio tartum 
atspindis tėra žemiškas grožis ir tobūlumas. 

Nusivylimų pasaulyje taip pat netrukstą. Dėl to šis pasau- 
lis žmogui nusibosta, ir jis ima ieškoti anapus mirties geresnio 
pasaulio, kur būtų patenkinti visi širdies norai. 

Panašiai savo tikėjimą pagrindė ir rusų rašytojas L. Tolsto- 
jus ir daug kitų. Taigi ir jiems Dievo buvimo įrodymui pagrin- 
du yra ne objektyvus pasaulis, bet subjektyvūs žmogaus rei- 
kalai. 


Modernizmas. 


Dievo byvimą stengias įrodyti jausmais modernizmas. 

Modernistai skelbia, kad moksliškai ir istoriškai mes tepa- 
žįstame tik pasiekiamą pojūčiais pasaulį ir sąmonės apsireiškimus 
mumyse, o visa tai, kas yra anapus pojūčiais pasiekiamo pasaulio 
ir anapus mūsų sąmonės, yra moksliškai nepažįstama. Kadangi 
Dievas yra anapus pojūčiais pasiekiamo pasaulio, dėl to Dievo bu- 
vimas yra moksliškai neįrodomas. 

Mūsų protas negali įrodyti Dievo buvimo nei iš esančių 
matomų pasaulio dalykų, surasdamas priežastį iš buvimo padari- 
nių; negali taip pat įrodyti Dievo buvimo nei istoriškai, t. y. 

kad Dievas, kaipo asmuo, buvo tarp žmonių ir darė stebuklus. 
Žodžiu sakant, nei moksliškai, nei istoriškai Dievo buvimo įro- 
dyti negalima. 

Iš to aišku, kad agnosticizmas yra konstitutyvus moderniz- 
mo elementas. Bet agnosticizmas yra tik neigiamoji modernizmo 
dalis. 

Teigiamojoje savo dalyje modernizmas skelbia religinę ima- 
nenciją. 

Imanentiški apsireiškimai yra tie, kurie įvyksta mumyse, t. 
y. kuriuos žmogus pergyvena savyje. Toki yra įvairūs mūsų 
jausmai, o ypač toks esąs vidujinis religinis pergyvenimas, reli- 
giniai jausmai. 

Kaip kiekvienas apsireiškimas, taip pat ir religija reikalauja 
išaiškinimo. Kadangi apreiškimas iš anapus mūsų mums yra 
negalimas ir istoriškai neįrodomas, tad religijos išaiškinimo rei- 
kia ieškoti ne anapus žmogaus, bet pačiame žmoguje, nes reli- 
gija yra savotiškas gyvybės apsireiškimas. 

To apsireiškimo arba tos religijos pradžia yra jausmas, 
atitinkąs mūsų reikalą prisiartinti prie aukščiausio  nežino- 
mo. Taigi religijos pagrindas yra pats minėtasis rei- 
kalas. 

Religija yra ne kas kita, tik jausmas. Kadangi religijos 
pradžia yra tikėjimas, o religijos objektas yra Dievas, tad ir ti- 
kėjimas yra ne kas kita, tik jausmas, atitinkąs reikalą tikėti į Die- 
vą, kurs yra nežinomas. 

Šitas reikalas glūdi žmogaus pasąmonėje  (subcons- 
cience), o ypatingais atvejais pasikelia ir apsireiškia mūsų 
sąmonėje. Tokiomis sąlygomis yra, sakysime, galingi gamtos 
reiškiniai. Tuomet minėtasis reikalas, protųi nedalyvaujant, virs- 
ta savotišku jausmu, kūrs yra kartu ir tikėjimas ir apreiškimas. 
Jis yra tikėjimas, kiek Dievą turi objektu; jis yra apreiškimas, 
kiek Dievas apsireiškia sąmonėje, pakilus minėtajam jausmui. 
Tad modernisiai ir sąmonę ir apreiškimą dažnai vartoja ta pačia 
prasme. Situo jausmu žmogus pergyvena Dievą savyje. 

Anot modernistų vado Le Roy, Dievas yra mumyse ir Jis 
nuolat vystos. Kiek Jis mumyse išsivystė, tiek Jis yra Dieviš- 
kas imanentas, kiek Jis išsivystys begalinėje ateityje, tiek Jis yra 
dieviškas transcendentas. 

Modernistas, kaipo filosofas, pripažįsta Dievą, kaipo tikėji- 
mo objektą, bet ta dieviškoji realybė, anot jo, tėra tik tikinčiojo 
sieloje, kaipo jausmų objektas. Ar Dievas yra savyje, tuo filo- 
sofas nesirūpina. O tikintysis, anot modernistų betariant, ma- 
no, kad Dievas egzistuoja savyje, neprigulmingai nuo jo. Čia ir 
esąs skirtumas tarp filosofo ir tikinčiojo. 

Kadangi žmogus savo jausmais pergyvena Dievą savyje, 
arba savo širdies intuicija pasiekia patį Dievą, tad jis ir neberei- 

kalauja jokių proto teikiamų Dievo buvimo įrodymų. Tai religi- 
nis jausmas, kuriame protas nedalyvauja. 

Religinis jausmas, kur dalyvauja ir protas. 

Religinis jausmas, kurs pakyla iš pasamonės gilmių, tas 
pirmutinis širdies tikėjimas, yra kiekvienos religijos pagrindas. 
Tas jausmas pradžioje esti neaiškus, lyg tartum be formos, bet 
jis plėtojas iš vidaus ir tampa aiškesnis. Kadangi tas jausmas 
yra ne kas kita, tik savotiškas gyvybės apsireiškimas, jis plėtojas 
kartu su žmogaus gyvenimų. 

Religinis jausmas, kaip ir bet koks kitas jausmas, nėra joks 
pažinimas. Tad Dievas per jį tegali žmogui apsireikšti tik ne- 
aiškiai taip, kad Dievas tuomet vargiai yra atskiriamas nuo pa- 
ties tikinčiojo subjekto. 

Norint, kad Dievas aiškiai apsireikštų, tas jausmas turi būti 
proto peršviestas. Savo peršvietimo rezultatus protas suformu- 
luoja sakiniais. Tie sakiniai pradžioje esti paprasti, visiems su- 
prantami,. 

Toliau protas labiau juos išplėtoja, apdailina, bet ne tam, 
kad logiškai juos sutvarkytų, o tik tam, kad tuos sakinius arba 
tas formules pritaikintų prie apliukybių. Tas procesas, anot pa- 
čių modernistų, yra ne logiškas, bet savotiškas gyvybės išplėto- 
jimas. Anot modernistų, tiesa nėra pastovi, lygiai taip pat, kaip 
ir žmogus, su kuriuo kartu, kuriame ir per kurį ji vystos. 

Kurios iš minėtųjų formulų yra Bažnyčios autoriteto nu- 
statytos, tos vadinamos dogmatais. Tos religinės iormulos ar 
dogmatai yra simboliai. Kaipo simboliai, jos išreiškia ne absoliu- 
čią tiesą, bet tik dalį tiesos, jos yra lyg metaforos arba paveiks- 
lai, išreiškią tikybos turinį Jie turi prisitaikinti prie besiplėtojan- 
čio jausmo, taigi ir patys turi plėtotis. 

Tikybinio arba religinio jausmo objektas yra absoliutas, 
kurs gali apsireikšti žmogui įvairiais būdais, vieną kartą taip, kitą— 
kitaip. Bet ir pats žmogus patenka į įvairius gyvenimo būvius, 
aplinkybes. Pagal tai turi keistis ir religinės formulos, t. y. re- 
ligijos tiesos. 

Taigi, anot modernistų, „eligijos tiesos yra atmainios. 

Kad aiškiau įrodytų religinių tiesų atmainumą, modernistai 
remias ypač tuo, kad religija yra jausmas, o jausmas yra imanen- 
tiškas savotiškas gyvybės apsireiškimas, 0 žmogaus psichikos 
fenomenai, taigi ir jausmai plėtojas ir keičias. 

Patys žymieji mordernizmo atstovai yra Prancūzijoj Alfred 
Loisy, Eduard Le Roy, Maurice Blondel; Anglijoj — G2orge 
Tyrell, Italijoj — Romolo Muri ir t. t. 

Modernistai remias agnosticizmu. Kaip Kantas, taip ir mo- 
„ dernistai, nepripažįsta, kad priežastingumo principas turi abso- 
liūčią universalę vertę, ir tvirtina, kad protas negalįs pažinti nema- 
terialių dalykų. 


20 


Bet pagaliau ir patys modernistai praktikoje pripažįsta, kad 
protas pažįsta ir tai, kas yra nematerialu. Juk kiekvieną sakinį 
sakydamas ir modernistas išreiškia subjekto ir predikato iden- 
tiškumą arba neidentiškumą. Jei jis tą identiškumą tvirtina, arba 
atmeta, jis turi jį žinoti, o identiškumas yra nematerialis dalykas. 
Arba vėl imkime sakinį: tas žmogus yra doras. Jo predikatas 
„doras“ yra universalis, o kaipo toks, jis yra nematerialis. Taigi 
modernistai, jungdami predikatą su subjektu, arba jį atskirdami 
nuo objekto turi tą predikatą žinoti, kitaip jie kalbėtų nesąmo- 
ningai. 

Minėtąją modernistų principą priėmus, joks mokslas nebe- 
būtų galimas, nes visi principai, visi įstatymai, kuriais remias 
bet koks mokslas, yra nematerialiai. 

Ne objektyvūs įrodymai, bet kažkoks miglotas subjektyvus 
jausmas, plaukiąs iš reikalo Dievo yra religinės tiesos kriteriu- 
mas, Bet kriteriumas turi būt aukštesnis už atmainų jausmą. Jei 
priimsi atmainų tiesos kriteriumą, turi atsižadėti ir tiesos neat- 
mainumo. 

Modernistai tvirtina, kad mes negalime Dievo žinoti. Bet 
jei joks žmogus apie Dievą nieko žinoti negali, iš kur tad mo- 
dernistai žino, kad jie Dievą pergyvena? 

Modernistiškoji teorija yra panteistiška. Ta teorija skelbia 
kad Dievas plėtojasi, vystosi mumyse. Aukštesniąja mūsų esmės 
puse mes esame dievai, nes mes Dievą pažįstame, o mintis, 
anot Le Roy, tepripažįsta tik pačią save. Tokiu būdu, moder- 
nistų mokslu mes patys esame dievai, kitaip sakant, mes ne- 
pripažįstame kito Dievo, tik patys save. 

Tatai yra keliai, kuriais daug moderniškųjų žmonių mėgina 
surasti Dievą. Mat, ir daugelis dabartinių ateistų jaučia savyje 
reikalą Dievo ir bando prie jo grįžti, nors ir netikrais keliais. 

Dėl ko kai kurie pasirenka tokius kelius, dėl ko skiria re- 
Jigiją nuo teoretiškojo proto, nuo mokslo? 

1) Tai daroma dėl to, kad dabartiniais laikais filosofijoj žy- 
miai įsigalėjo voluntarizmas, kurs valią ir jausmųs stato auk- 
ščiau už protą. Tad svarbiuosiuose gyvenimo klausimuose daž- 
nai labiau paklauso valios ir jausmų, negu proto. 

2) Rūpestis apsaugoti religiją nuo mokslo puolimų. Jei 
mokslo siera yra teoretiškasis pažinimas, o religijos sfera yra 
pergyvenamieji jausmai, tad mokslas ir religija nebesusiduria, 
dėl to nebegali bebūt tarp jų jokių susirėmimų, bet amžinataika. 

*3) Rūpestis suteikti mokslui pilną laisvę. Pripažinus reli- 
gijos dogmatus, kaipo apreikštą, ar protu įrodomą tiesą, mokslas 
turi į juos atsižvelgti, nes dviejų tiesų tame pačiame dalyke 
būti negali. O pripažinus dogmatus, pagrįstus ne protu, bet per- 
gyvenamais jausmais, mokslo ir dogmatų sferos yra kitokios ir 
mokslas nebeturi reikalo bepaisyti dogmatų, jis yra visiškai laisvas. 

Ko verta yra ši linkmė? Kaip paprastai, ir čia dalis yra 
tiesos, bet yra nemaža dalis ir klaidos. 

Tiesos čia yra ši dalis. Gyvenime tikėjimas retai tėra vien tik 
proto argumentais pagrindžiamas. Zmonės dažnai įgyja tikėjimą 
padavimo keliu. Tėvai, kaip mokėdami, iš mažens vaikui aiškina 
apie Dievą ir tuo įdiegia į jo sielą tikėjimą. 

Tikėjimo sustiprinimui ar jo susilpninimui praktikoje žy- 
mią įtaką turi, be ko kito, įvairūs žmogaus pergyventi momentai, 
simpatija ar antipatija religijos skelbėjams, palaimintos pasekmės, 
kurias gamina religija. Žmonijos dorai vis smunkant žemyn, 
daug rimtų vyrų kreipias į religiją, kaipo į vienintelį vaistą, nuo 
to supuvimo. Nusivylimas taip pat turi įtakos religijai. 

Žmonija su visu entuziazmu kreipės į kultūrą, manydama 
čia surasianti laimę. Bet ilgainiui, daugelis pamatė, kud ir kul- 
tūros žmogui neužtenka. Po to entuziazmo ateina pesimizmas, 
žmogus išranda, kad toks gyvenimas yra tuščias, be prasmės, 
nevertas gyventi. 

Juk ir naujieji konvertitai, kaip B. Brunetiėre, T. Bourget, 
Coppče, Jėrgensen sugrįžo į tikėjimą, pasiilgę aukštesnės reli- 
ginės kultūros. 

Bet antra vertus, atskirti tikybą ir religiją nuo proto, nuo 
mokslo, yra didelė klaida. 1 

Įsiskverbus abejojimui, jo nepašalins be proto įrodymų. 
Tikėjimas turi būti pastatytas ant tvirtų, kaip uola, proto įro- 
dymų. Jei tikėjimas nėra pastatytas ant proto argumentų, jis 
neturi tvirtumo, tuo labiau, kad žmogus nuolat susitinki su 
ateistais ir abejojinčiais. Protas turi išspręsti klausimą, ar yra 
Dievas. s 

Nemokytam žmogui prota gali pavartoti aiškius, kad ir 
paprastus argumentus, nes jam gilios filosofijos argumentai ne- 
prieinami. Nors ir paprastais, bet teisingais argumentais ir 
prasčiokėlio tikėjimas turi būti paremtas. 

Visai atskirti teologiją nuo filosofijos ir nuo pozityvių 
mokslų yra nesveika nei teologijai, nei filosofijai, nei pozity- 
viams mokslams. 

Viduriniais amžiais teologai vadino filosofiją įžanga į tikė- 
jimą. Tam tikru atžvilgiu tai yra tiesa, nes filosofija įrodo Die- 
vo buvimą, sielos dvasiškumą, suteikia argumentų įrodymui, 
kad antgamtinis apreiškimas buvo galimas, kad galimi stebuklai 
ir tt Šiuo atveju ne filosofija yra prigulminga nuo teologijos, 
bet atvirkščiai NY 

Jau ir be tokio visiško atidalinimo filosofija ir patyrimo 
mokslai nepriklauso nuo teologijos tuo atžvilgiu, kad jie turi savo 
atskirą objektą materialį ir objektą formalį. Jie nėra verčiami 
priimti jokio teologijos principo, kurs nekyla iš jų pačių principų. 

Pati Bažnyčia neskelbia nei mokslo nei filosofijos. Ji pa- 
lieka laisvę tai daryti mokslo ar filosofijos atstovams. 

Ir istorija ir patyrimai rodo, kad Bažnyčia remia ir mokslą 
ir filosofiją ir autoritatyviai neterpia nė vienam savo nuomonės 
mokslo ar filosofijos srityje. 

Bet, kitą vertus, negalima pasakyti, kad filosofas ar moks- 
lininkas gali visai neatsižvelgti į Dievo apreikštas tiesas, kurios 
yra Bažnyčiai pavestos skelbti ir ginti. 

Mokslas turi tokias pat ypatybes, kaip ir žmogaus protas, 
kurio jis yra padaras. Vienas iš daugelio žmogaus proto ypa- 
tumų yra suklysti. Tos klaidos, tos žmogaus proto silpnybės 
teršia ir patį mokslą ir jam kenkia. Suklysti lengviau tam, kurs 
mažiau teturi kritiškumo ir dega didesniu fanatizmu. 

Prozelitai paprastai pasižymi didžiu savo naujai išrinktam 
idealui atsidavimu. Jei tas idealas yra aukštas, toks prozetitas 
gali būli šventas, kilnus tėvynės didvyris ir t. tt Bet jei tas jo 
idealas yra žemas, tad jis gali būti ir labai kenksmingas vi- 
suomenei. 

Laisvamanių ir socialistų dauguma yra prozelitai ir, kaipo tokie, 
kuo nevisi yra ateizmo platintojai. Jie žiūri paprastai pro savo ide- 
alo akinius, dėl to dažnai jie mato dalykus ne tokius, kokie jie 
yra, bet tokius, kokių jie norėtų, kad būtų. Dėl to jiems daž- 
nai stoka objektingumo. 

Iš čia dygsta daug klaidų, kurios mokslui kenkia. Toki 
prieina šitokias antmokslines išvadas, kad popiežium buvusi iš- 
tvirkėlė moteris, kad Baltramiejaus naktį kunigai surengę sker- 
dynes ir t. t; arba vėl toks neva mokslininkas per psichologi- 
jos pamokas dėsto įvairias nesąmones, apvilktas vulgariškojo 
materializmo riibais. 

Fanatizmas pastumia savuosius ne vien į klaidas, bet kar- 
tais net į sąmoningas falsifikacijas, kurias jie skelbia, kaipo paskutinį 
mokslo žodį. Taip antai „laisvųjų“ fanatikų dievaitis Ernst Hae- 
ckel, besistengdamas įrodyti, kad žmogus yra kilęs iš beždžio- 
nės, sufalsifikavo embrionus. 

Cia kilsta klausimas, ar gali mokslininkas viską skelbti, ką 
tik jis prieitų per savo tirynėjimus. 

Kiekvienas mokslininkas gali skelbti visa tai, kas yra tiesa, 
nes mokslas yra tiesa ir tik tiesa tegali praplėsti jo ribas. Ne- 
tiesa, ar ji bus suklydimo ar fanatizmo padarinys, vis tiek moks- 
lo pirmyn nestumia, bet tik jam kenkia, jį sutrukdo, kartais iš- 
tisus dešimtmečius, o kartais ir ištisus amžius. 

Skelbti netiesą kenkia ne vien mokslui, bet ir žmonijai 
Imkime, jei kas savo neva moksliškais tyrinėjimais priėjo prie 
tos išvados, kad moterystė yra panaikintina, kad į jos vietą rei- 
kia įvesti visuotinį viešą paleistuvavimą, arba kad doros krite- 
riumas yra kūno malonumai, arba kad reikia įvesti visur bolše- 
vizmą, arba kad reikia panaikinti valstybę ir įvesti radikališkąjį 
anarchizmą, argi jis gali skelbti viešai tokias savo nuomones? 
Aišku, kad ne. Nes, jas skelbdamas, jis griautų visuomenės 

gyvenimo pamatus. O juk visuomenė ir jos santvarka yra ne 
tam mokslininkui ir jo bandymams, bet tas mokslininkas yra 
visuomenei. 

Bažnyčiai yra pavesta skelbti ir ginti nuo griovikų ap- 
reikštasis išganymo mokslas. Bažnyčia palieka visišką laisvę 
mokslininkams ar filosofams tyrinėti savo objektą ir skelbti 
teisingas mokslo išvadas, vis tiek, kokios jos yra. Bet ji drau- 
džia skelbti netiesą, kad ir pridengtą mokslo apsiaustu, ir ar- 
dyti išganymo apreikštąjį mokslą, tą brangų pasaulio turtą, kurs 
yra jai pavestas saugoti. 

Kadangi kiekviena tiesa galutinai yra pagrįsta absoliuti- 
nėje tiesoje, aišku, kad viena tiesa negali priešintis kitai. Iš to 
aišku, kad nei filosofija, nei mokslas, jei skelbia tiesą, negali 
nei vienas nei kitas priešintis Dievo apreikštajai tiesai. 

Dievo apreiškimas negali būti klaidingas. Jei mokslo ar 
filosotijos išvados pasirodo priešingos apreikštajai tiesai, jos 
yra klaidingos. 

Jei kartais atsitinka krikščioniui mokslininkui ar filosofui 
prieiti prie rezultatų, priešingų apreikštajai tiesai, dėl mokslo labo ir 
tiesos, jis turi peržiūrėti savo tyrinėjimus, ko! atras įsibrovusią 
klaidą. 

Ir filosofų ir mokslininkų tyrinėjimo rezultatai yra kontro 
liuojami visų kitų partikuliarių mokslų. Jei kokia tilosoio ar moks- 
lininko išvada yra aiškiai priešinga kokio nors mokslo tikriems 
daviniams, toks mokslininkas ar filosofas yra tų davinių ver- 
čiamas perkratyti savo tyrinėjimus, kol suras įsibrovusią 
klaidą. 

Toks vertimas perkratyti savo tyrinėjimus ir surasti įsi- 
brovusią klaidą yra naudingas ir mokslui ir filosofijai. 

Tuo būdu ir filosofija ir bet kuri mokslo šaka pareina ir 
nuo kiekvieno paskiro mokslo ir nuo teologijos, bet tas parei- 
namumas tėra neigiamasis. |is nepažemina nei mokslo nei filo- 
sotijos, tik padeda išvengti klaidų ir prisideda prie pažangos ir 
filosofijos ir mokslo srityje. 

Bet kitas gali pasakyti, jei ištiktų tikras koniliktas tarp proto 
ir apreiškimo, argi protas turi nusileisti? Mes, tikintieji, tokio 
galimumo nepripažįstame. Tą mūsų įsitikinimą įrodo ir protas 
ir patyrimas. 

Tikintiesiems — ne vien šiaip žmonėms, bet ir mokslinin- 
kams — pagaliau A priori yra aišku, jog negali būti tikro prieš- 
taravimo tarp tikybos ir mokslo, nes ir tikyba ir mokslas abu 
yra amžinosios Tiesos spinduliu. O viena tiesa negali prie- 
šintis kitai. 

Taigi, kiek mokslas nėra suterštas klaidomis, kiek jis skel- 
bia tiesą, jis negali būt priešingas religijai. 

Tą pat rodo ir patyrimas, nes nėra buvę nei vieno tikro 
priešingumo tarp apreiškimo ir tikrų mokslo išdavinių. Nėra 

nei vieno Bažnyčios paskelbto dogmato, kuriam tikrai priešintųs 
kuri nors tikra mokslo išvada. 2 | 

Šit ką sako apie tai vienas iš žymesniųjų 19 amžiaus ma- 
tematikų Paulus Mansion. Užkabintas vieno tikybai priešingo 
laikraščio, jis sako: „Kuo ne visi didieji XIX amžiaus mokslinin- 
kai buvo krikščionys. Cauchy ir Weierstrass — dvi didžiau- 
sios žvaigždės matematikos srityje—buvo katalikai. Tarp tizikų: 
Ampėre, Faraday, Clausius, Mayer, Joul, Maxwell buvo tikį. 
Gamtos mokslų srityje, nekalbant apie kitus, tikį buvo Cuvier ir 
de Geoffroy de Saint Hilaire; Leverrier ir Secchi, tai yra du as- 
tronomijos kunigaikščiu, buvo katalikai. Darvinas abejojo visą 
savo amžių... Įkūrėjai šių laikinių mokslų, tikėjo karštai. Kepler, 
Descartes, Newton, Leibniz, kurio „Systema theologicum“ yra 
visai katalikiška. 

Aš ypatingai pabrėžiu Ampėre, kurs, žmonai numirus, su- 
grįžo prie tikėjimo, mokslo galybės dėka. „Drauge su tais di- 
džiais vyrais veltui ieškau prešingumo tarp mokslo ir religijos. 
Jei toks priešingumas tikrai būtų, negalėtų būti katalikų moksli- 
ninkų, o jų buvo visuomet“. a 

Jei kartais atsitinka tarp tikėjimo ir mokslo nesusipratimų, 
tai vien dėl to, kad arba iš vienos pusės perdaug skubiai, be 
užtektino dalykų ištyrimo mokslininkas ar filosotas, vesdamas 
savo išvadas, suklydo, arba, jei klaidinga vieno ar kito teologo 
nuomonė buvo laikoma Dievo apreikštąja tiesa, Bažnyčios skel- 
biamu dogmatu. Tuos trūkumus iš vienos ar kitos pusės paša- 
linus, tariamasis priešingumas tarp tikėjimo ir mokslo visuomet 
dingsta. 


5. Tradicionalistai. 


Prie tų, kurie atmeta Dievo buvimo įrodomumą, reikia pri- 
skaityti ir tradicionalistus su ontologistais. 

Tradicionalizmas skelbia, kad mūsų protas yra taip silpnas, 
jog jis neįstengia įrodyti Dievo buvimo. Dievo buvimą, anot 
tradicionalistų, mes tegalime sužinoti tik tikėjimo keliu, tikėdami 
Dievo apreiškimu. 

Tradicionalizmas yra dvejopas: radikalusis ir pustradicio- 
nalizmis. 

Radikalusis tradicionalizmas skelbia, kad protas visai nepa- 
jėgiąs įrodyti Dievo buvimo. Dievo buvimą mes tesužiną 
tik iš apreiškimo, duoto pirmiesiems žmonėms, kurs pa- 
siekė mus dviem keliais: a) per žmoniją, padavimo arba tradici- 
jos keliu, b) Dievo buvimą mes sužinome iš Kristaus duoto 
apreiškimo, kurį mums skelbia Bažnyčia. Taigi Dievo buvimas 
tegali būti tik tikėjimo, o ne pažinimo objektu. 

Pustradicionalisčiai skelbia, kad pradžioje žmogaus pro- 

> tas neturįs tiek pajėgų, kad galėtų įrodyti Dievo buvimą. Bet 
Neodieoja, Brpilacazinės | 
k štų Soninsrijos | 

kada Dievo buvimą sužinome iš apreiškimo, tada ir protu ga- 
lime įrodyti, kad Dievas yra. 

Tradicionalistai stengias paremti savo teoriją tais žmonių 
klaidžiojimais, kurie yra įvykę amžių eigoje. 

Tradicionalistų vadas Bonald griebias savo tezei įrodyti 
dar psichologiško argumento. Jis sako: galvoti jau reikalingi yra 
žodžiai, kad žmogus išrastų kalbą, jau reikėjo galvoti, taigi jis 
jau turėjo žinoti kalbą. Vadinas, ir kalbos žmones turėjo išmo- 
kyti Dievas. 

Reaguodamas prieš įsigalėjusį racionalizmą, tradicionalizmas 
perdeda žmogaus proto silpnumą. 

Zmonijos klaidų katalogas, kurį mums rodo istorija, negali 
būti įrodymu visiško mūsų proto neįstengimo. Tuomet būtų ne- 
sąmonė ir beieškoti tiesos. 

Jei protas yra toks bejėgis tikybos dalykuose, tai iš kur ta 
žinia, kad Dievo duotasis apreiškimas buvo Dievo, kuo pasi- 
remdami tradicionalistai reikalauja, kad mes tikėtumėm apreiškian- 
čiam Dievui, kad mes klausytumėm Jo įsakymų. Tas pagrindas, 
kuriuo čia remiamės,yra protas. 

Pirma protu turime įrodyti Dievo buvimą, o paskiau tas. 
pats protas reikalauja, kad mes tikėtumėm tai, ką Dievas apreiškė, ir 
klausytumėm |o įsakymų. 

Tradicionalizmui paremti pavartotasis Bonaldo argumentas, 
kad Dievas per apreiškimą turėjo išmokyti žmones kalbos, yra 
taip pat klaidingas, nes, jei Dievas pirmiesiems žmonėms ir su- 
teikė kalbos žinojimą, tas kalbos išmokymas dar nėra apreiškimas, 
nes mokymas reikalauja proto, o apreiškimas reikalauja ypač. 
tikėjimo. 

Pustradicionalizmis klysta, manydamas, kad protas prieš 
apreiškimą negali įrodyti Dievo buvimo, o tik po apreiškimo te-- 
gali įrodyti, kąd Dievas yra. 

Jei protas gali įrodyti Dievo buvimą po apreiškimo, jis turi. 
tai galėti ir prieš apreiškimą. Dievo buvimo įrodymas prieš aprei- 
škimą viduje yra tas pat, kas, ir įrodinėjimas po apreiškimo, 
nors šito įrodinėjimo uždavinys tebūtų tik patvirtinti apreikštąją 
tiesą, kuri skelbia, kad yra Dievas. Taigi pripažinus protui pa- 
jėgą įrodyti Dievo buvimą apreiškimui patvirtinti, reikia pripažinti 
protui pajėgą ir pradiniam tos tiesos įrodymui. 

Taigi pustradicionalizmis yra logikos verčiamas arba tapti 
radikaliu tradicionalizmu, pripažinti, kad mūsų protas tikybos da- 
lykuose yra bejėgis ir tuo būdu baigti skepticizmu, arba pilnai 
pripažinti, kad ar prieš apreiškimą, ar po apreiškimo Dievo bu-- 
vimas yra įrodomas. 2 

6. Ontologizmas. 


Ontologistų nuomone, Dievo buvimo įrodymai mums visai 
nereikalingi, kadangi mes Dievo esmę pažįstame tiesioginai in- 
tuicijos keliu. Pagal ontologizmą, kurį skelbė Rosmini, Gioberti, 
Dievo buvimas yra ne protu įrodinėjamas, bet intuicija pasiekia- 


S. s 

Šitas Dievo pažinimas esąs pirminis. Žmogus stačiai pažįs- 
tąs Dievo esmę ir joje matąs amžinus visų daiktų architipus. 

Taip kalbėdami ontologistai klysta. Matyti Dievą tokį, koks 
jis yra, galima tik danguje, gyvenant antgamtinį gyvenimą. Jei 
mes matytume Dievą, jau iš to turėtumėm didžiausią antgamtine 
laimę. Jokių klaidų dėl Dievo būti nebegalėtų. Mes geriau žino- 
tumėm Jo buvimą, negu kitų daiktų buvimą. Tuo tarpu nuolati. 
nis gyvenimo patyrimas rodo, kad mes tokių vizijų Dievo neturime- 


IV SKYRIUS. 
Tikėjimui į Dievą ir Jo religijai 
kliūtys. 


Įvairių yra kliūčių tikėti į Dievą ir laikytis Jo religijos. Pa- 
minėsiu čia bent tas, kurios dažniausiai sutinkamos. 

1. Tikėjimas žmogui paprastai nėra sunkus, jei jis ne- 
uždeda jokių pareigų. Kartais tikima pagaliau ir absurdais. Kas 
kita, jei tikėjimas uždeda ypač sunkias pareigas, reikalauja atsi- 
skirti nuo savo pamėgto įpratimo ir t. t. 

Tikėjimas į Dievą ir Kristaus įsteigtoji religija (ją vadinsiu 
krikščioniškąja religija) uždeda gana sunkių pareigų, reikalauja 
nugalėti bloguosius savo geidulius ir palinkimus. 

Savo „Dieviškos Komedijos“ pradžioje Dante sakos pate- 
kęs naktį į baisų, tamsų mišką. Po vargingų klaidžiojimų ryto 
metą jis atėjęs prie kalno, apšviesto saulės spinduliais. Jis nori 
lipti į apšviestąjį kalną, bet trys baisios bestijos užstojo jam 
kelį: margą pantera, išdidęs liūtas ir išalkusi vilkė. 

Tos bestijos — tai žmogaus blogi geiduliai, kurie kliudo jam 
pasiekti tiesos šviesą, ir traukia jį nuo tikybos. 

Tuo tarpu netikėjimas paliuosuoja žmogų nuo tų pareigų 
religijos srityje, pavelija elgtis taip, kaip patinka. 

Tad nemaža yra žmonių, kurie nori, kad Dievo visai nebū- 
tų, kad krikščioniškoji religija būtų klaidinga ir negalėtų jiems 
uždėti pareigų ar ko reikalauti. Dėl to tokie žmonės stengias 
surasti kad ir labai menką pagrindą, kad nepripažintų nei Die- 
vo, nei Jo religijos. 

Daug yra religijos tiesų, aiškiau ir tvirčiau įrodytų, nekaip 
Koperniko sistemos teisingumas. Tačiau nemaža rasime žmo- 
nių, kurie abejoja krikščionybės tiesomis arba visai jas atmeta, 

o apie Koperniko sistemos teisingumą jie nė kiek neabejoja. 
Mat, krikščionybės tiesos uždeda pareigų, o Koperniko sistema 
neuždeda jokių. 

Toks žmogus dar noriau atmes krikščionybės tiesas, jei jis 
savo netikėjimą galės pridengti mokslišku tyrinėjimu, gilaus 
galvojimo ar drąsios teorijos pavidalu. Mat, jis nori išsisukti 
nuo pareigų, surasti sau nusiraminimą ir įgyti drąsaus mokslinin- 
ko, pažangaus vyro garbe, 

Nors Dievo buvimą įrodantieji argumentai yra aiškūs ir 
galingi, tačiau jų galybė yra kartais suparaližuojama. Labiau- 
siai šiais laikais netrūksta gudriai sugalvotų sofizmų, kurių klai- 
dingumas ne visiems tesusekamas, ypač jei prie to dar priside- 
da blogą valia, kuri nori nesivaržyti Dievo įstatymais. Tokia 
valia kartais pati ieško sotizmų, kaip kokio išgelbėjimo. 

2. Antra priežastis, dėl ko atmetamas tikėjimas, yra prie- 
tarai prieš tikėjimą arba neapykanta tų, kurie krikščionybei atsto- 
vauja. Netikę draugai, priešingi tikėjimui raštai pramanytais 
priekaištais ar pajuokimais religijos dažnai atitraukia žmogų nuo 
tikėjimo. 

Be to, yra ir tokių, kurie neatskiria religijos nuo jos tarnų. 
Sužinojęs, kad kokš religijos tarnas yra blogas, toks žmogus 
ima manyti, kad ir pati religija yra bloga. Tuo tarpu tas religi- 
jos tarnas kaip tik dėl to ir yra blogas, kad neklauso religijos 
reikalavimų. Taigi čia kalta yra ne religija, bet to tarno bloga 
valia. 

3. Kita netikėjimo priežastis yra apleidimas religijos pa- 
reigų.  Tikėjimą tam tikru atžvilgiu galime palyginti su menu. 
Jei ilgą laiką nebepraktikuosi kad ir muzikos, nuo jos atprasi. 
Taip pat nebepraktikuodamas religijos, žmogus nuo jos nutol- 
sta, pagaliau nyo jos visai pasitraukia. 

4. Kita netikėjimo priežastis yra perdėjimas svarbos vie- 
niems pažinimo šaltiniams, o sumažinimas tos svarbos kitiems. 

Kas pažinimo pajėga tepripažįsta tik pojūčius, tas tampa ma- 
terialistu. Kadangi nei Dievo, nei sielos, nei kitokių dvasių 
pojūčiais pasiekti negalima, toks ima tvirtinti, jog nėra nei Die- 
vo, nei sielos, nei kitokių dvasių. 

Kas pažinimo pajėgą tepripažįsta tik vienam protui, tas 
lengvai prieina panteizmą, ima laikyti visatą Dievu, arba, kitaip 
sakant, atskiro nuo visatos Dievo jis nepripažįsta. 

5. Kita netikėjimo priežastis yra stoka tikėjimo pažinimo 
ir blogas aukštesniųjų pavyzdys. 

Nemažai yra žmonių ne vien tarp prasčiokėlių, bet ir tarp 
inteligentų, kurie nepažįsia savo religijos, o nemokėdami jos pa- 
grįsti, lengviau nuo jos atsisako. 

Patys religijos nepažindami, daug, ypač iš prasčiokėlių, 
žiūri, kaip laikos religijos už juos aukštesnieji inteligentai ar pa- 
galiau pusinteligenčiai. Jei šitie nesilaiko religijos ir nebetiki į 

Dievą, ir anie ima manyti, kad gali nesilaikyti religijos ir nebe- 
tikėti į Dievą. Mat, anot jų betariant, mokyti žmonės geriau ži- 
no, ar reikia tikėti į Dievą ir laikytis religijos, ar ne. 

Žmogus tik toje šakoje tėra specialistas ir su autoritetu 
spręsti tegali tik apie tuos dalykus, kuriuos ypatingu būdu yra 
studijavęs. O kitose mokslo šakose, kurių jis nestudijavo, ne- 
gali spręsti kaip specialistas. 

Sakysime, mokytas gydytojas gali spręsti kaip specialistas 
gydymo srityje, ir toje srityje jo nuomonė gali turėti nemaža 
svarbos. Bet jis negali oriai spręsti, sakysime, kad ir astrono- 
mijos srityje, jei jis astronomijos nestudijavo. O jei ir bandytų 
spręsti, jo sprendimas toje srityje neturėtų vertės. Taip ir kiek- 
vienoj mokslo srityje. 

Dėl to tiltams statyti kviečia inžinierius, bylai vesti—advo- 
katą, ligoniui pagydyti kreipiasi į gydytoją ir t.t. 

Tad ir religijos srityje, norint pasiremti mokslo autoritetu, 
reikia kreiptis į to dalyko specialistus. Ateistai, žinoma, nenori 
apie tai nė girdėti. 

Jei koks chirurgas sumanytų atmesti kokį išradimą, kad ir 
astronomijos srityje, ne vienas tuoj paklaustų tą drąsuolį, dėl ko 
jis kišas ne į savo sritį. 

Taip pat, jei koks chemikalų fabrikantas imtų įrodinėti, 
kad Rubenso nė būti nebuvę, arba jei koks inžinierius tvirtintų, 
kad anatomijos mokslas klysta, skelbdamas tokį ir tokį žmogaus 
kūno surėdijimą, daugybė protestų pakiltų prieš jį. 

Bet kai koks advokatas, ar gydytojas ar mokytojas, ar kas 
kitas toks sumano aiškinti religijos klausimus, kurių jis neišmano, 
šimtai tokių pat jam pritaria ir, apsišarvavę savo neišmanymu re- 
ligijos srityje, ratuoja visu choru savo neišmanančiam kolegai. 
O po to naivių bemokslių minia šaukia, kad tai paskutinis 
mokslo žodis, prieš jį turime nulenkti savo galvą. 

. Yra paprastas dalykas, kad ir gydytojai, ir advokatai, ir 
inžinieriai, ir gamtininkai, ir t.t, kitasis ir labai mokytas savo 
srityje, religijos srityje yra tikrais ignorantais. 

„„ „Tačiau labai dažnai jie bando su visu specialistų autoritetu 
rišti ir religijos klausimus, kurių nežino. Tokio jų būdo prisi- 
laikant ligonims gydyti tektų kviesti, sakysime, inžinierių, byloms 
vesti — gydytoją, tiliams statyti — advokatą ir t. t. 

Iš tiesų, dėl ko, sakysime, nespecialistas religijoj, egiptologas, 
ar chemikas, ar fizikas, ar biologas, ar advokatas, ar gydytojas, 
ar inžinierius turėtų didesnės kompetencijos spręsdamas religi- 
jos dalykus, negu paprastas sveiko proto žmogus. Aišku, kad jų 
sprendimas religijos srityje neturi jokios ypatingos vertės. 

Bet prasčiokėlis paprastai to nemato. Jam rodos, kad 
mokslo vyras, kurs težino nors ir vieną savąją sritį, gali kom- 
petentingai spręsti ir religijos srityje, kurios jis nežino. 

Dar blogiau yra su tais, kurie yra mokyti ir neišmokyti. 
Dažnai toks žmogus bando savo mokslo stoką pridengti didžio- 
mis pretensijomis ir išdidumu. Rodos, kad tokiam ne- 
bėra jokių paslapčių nei gamtiškų, nei antgamtiškų. Tokių 
pretensijos spręsti ir religijos klausimus, apie kųriuos jie nenu- 
simano, yra dar didesnės. 

Jei toks žmogus dar pamato už save mokytesnį ir nebeti- 
kintį, ima jis pagaliau didžiuotis savo netikėjimu, kalbėti, kad 
mokslas priešinas tikėjimui į Dievą, norėdamas bent tokiu būdu 
pasirodyti kitiems turįs daug mokslo, kurio jam kaip tik trūksta. 
Tuo tarpu didieji mokslo vadovai jau seniai yra įrodę, kad moks- 
las visai nesipriešina tikėjimui į Dievą, kad mokslas ir tikėjimas 
į Dievą yra visai santaikoje. 

Dažnai atsitinka, kad ir patys mokslininkai suklysta ir 
mokslo vardu ima skelbti klaidas, kaip tiesą. Sit bent keletas 
pavyzdžių. 

Mokslininkas M. Mercier 1808 m. neigė, kad žemė sukasi. 
Bouillaud mokslo vardu nepripažino Edisono fonografo. Žymus 
chemikas Baumė skelbia klaidingą nuomonę apie oro sudėtį. 
Prancūzų mokslo akademija mokslo vardu neigė aerolitų kritimą, 
nors jie krinta ant žemės tūkstančius metų. Galilėjaus laikais 
mokslo vardu profesoriai specialistai tvirtino, kad saulė negali 
turėti dėmių. 1890 metais prancūzų mokslo akademijoj dar bu- 
vo tokių, kurie nepripažino, kad atsitinka rutulinių žaibų. Išradė- 
jas dujinio apšvietimo Pilypas Lebon mokslo vardu buvo iš- 
juoktas, kadangi, mokslininkų nuomone, lempa be dagties degti 
negali. Išradus gelžkelį daug įnžinierių mokslo vardu įrodinėjo, 
kad gelžkeliai negalimi, nes lokomotyvo ratai suksis vietoje. 
Buvo nemaža gydytojų, kurie mokslo vardu įrodinėjo, kad gelž- 
keliai yra negalimi, nes važinėjimas jais gadinsiąs žmonėms svei- 
katą. Auguste Comte mokslo vardu įrodinėjo, kad niekumet 
nebūsią galima patirti žvaigždžių cheminę sudėtį. Tuo tarpu su 
pagalba spektralio analizio tai galima visai gerai. Panašių atsiti- 
kimų yra galybės. 

Tai verčia atsargiai elgtis, ir netikėti aklai ir tais, kurie ką 
pors skelbia ir mokslo vardu. 

Mokslas „nėra kokia iš Jupiterio galvos kilusi tobula dievė, 
bet žmogaus proto padarinys, kurs dalyvauja to paties proto to- 
būlumuose ir silpnybėse. 

Mokslas susideda iš įrodytų tiesų ir neįrodytų hipotezių. 
Tos hipotezės dažnai esti klaidingos. Jei jų klaidos, liečiančios 
religiją, yra jai priešingos, tikėjimo ardytojai tuoj ima skelbti, kad 
mokslas priešinas religijai. Tuo tarpu čia ne mokslas priešinas 
religijai, bet neužtektinai teištirtų hypotezių klaidos. 

Giliau betyrinėjant, tos hypotezės pasirodo klaidingos. Tad 
tiek daug teorijų užgimė, hipnotizavo milijonus, pagaliau pasi- 
rodė klaidingos esančios ir atgulė į grabą. Atsiminkime kad ir 

materializmą. Šimtmečiai nusėti pabalusiais mirusiųjų teorijų ir hi- 
potezių kaulais. O tokios klaidingos hipotezės ar teorijos, skel- 
biamos mokslo vardu, daugybę žmonių suklaidino ir atitraukė 
nuo tikėjimo. 

Tad, mes, katalikai, bijome ne mokslo, kurio kiekviena pa- 
žanga tik aiškiau nušviečia ir patvirtina tiesą. Mes bijome tik 
klaidų, apdengtų mokslo apsiaustu įr peršamų žmonėms. Tos 
klaidos, taip pakištos, daug žmonių atitraukia nuo tikėjimo. 

Pasaulyje yra įvairių apsireiškimų, kurių nesuprasdami, ma- 
žai teapsišvietę žmonės aiškindavo juos tiesioginiu Dievo vei- 
kimu. Mokslas išaiškina vis daugiau tų apsireiškimų, o tikybos 
priešininkai džiūgauja, kad tais aiškinimais mokslas išstumiąs 
Dievą iš pasaulio. 

Ta tikybos priešininkų kalba yra aiškiai klaidinga. Savo 
aiškinimais mokslas išstumia ne Dievą iš pasaulio, bet neišma- 
nėlių aiškinimus jiem nesuprantamų fenomenų. 

Proto objektas yra tiesa. Bet ne kiekviena tiesa yra protui 
pasiekiama. Yra daug pagaliau ir paprasto gyvenimo tiesų, kurių 
iki šiol protas neįstengė suprasti ir nežino, sakysime, kas yra 
medžiaga, kas yra jos jėgos 1r t. t. 

Dar daugiau yra mūsų protui nesuprantamų tiesų religijoj. 
Tokiomis tiesomis yra religijos paslaptys, sakysime, Švenčiausios 
Trejybės. 

Kad tos tiesos yra žmogaus protui nesuprantamos, nėra 
ko stebėtis, nes žmogaus protas yra apribotas, o Dievas yra be- 
galinis. Negalima nė norėti, kad apribotas žmogaus protas su- 
prastų begalinį. Begalinis negali tilpti tame, ar būti apimtas to, 
kas yra apribotas. 

Tuo tarpu nemaža yra tokių, kurie, negalėdami suprasti reli- 
gijos paslapčių, atsitraukia nuo jos. 

Nusilenkimas prieš absoliutiškąją Tiesą, t. y. Dievą, žmo- 
gaus proto ne vien nepažemina, bet pakelia aukščiau už jo že- 
mumą. 

Kai kurie tikybos priešininkai kalba, kad tikėjimas į Dievą 
esąs apgaulės padarinys. Buvę žmonių, kurie įkalbėję kitiems, 
kad esančios nematomos galybės: Dievas ar dievai, kuriems rei- 
kia tarnauti. 

Tai jie darę, norėdami, arba kad paskiau taptų privilegin- 
gais tų dievaičių tarnais ir turėtų gerą gyvenimą, — tai ku- 
nigų apgaulės, arba kad duotų savo įstatymams tariamųjų dievų 
autoritetą —tai įstatymų leidėjų apgaulės. 

. Ta tikybos priešininkų nuomonė yra klaidinga ne vien 
istorijos, bet ir logikos atžvilgiu. 

Imkime visų pirma tariamąsias įstatymų leidėjų apgaulės. 

Kiekvienam galvojančiam žmogui yra aišku, kad įstatymų 
leidėjas tik tada tegalį tikėjimą į Dievą panaudoti tam tikslui, kada 
toks tikėjimas žmonėse jau buvo ir darė jiems įtakos. Sakysime, 

Numa savo išleistus įstatymus tada tegalėjo remti muzos Ege- 
ria autoritetu, kada jo visuomenė tikėjo į muzas. Be to, tas tikėji- 
mas į muzas turėjo būt giliai įsmegęs į žmonių mintį. Kitokiame 
atvejyje šiaip nurodymas, kad ta muza yra dvasinė įstatymų lei- 
dėja, nebūtų galėjęs padaryti norimos įtakos, taip pat, kaip jis 
nepadarytų įtakos mums, kurie į muzas netikime, 

To pat vertas yra ir apie kunigų apgaules pasakojimas 
Kad aiškiau suprastume to priekaišto netiesą, arčiau pažvelkime 
į aplinkybes, kuriose būtų turėjusi įvykti ta apgaulė. 

Kunigai yra Dievo tarnai. Pirmiau turi būti tikėjimas į Die- 
vą ir tik tuomet tegali būti Dievo tarnų-kunigų. 

Jei tikėjimą į Dievą pramanė kunigas ar kas kitas, tad prieš 
tą pramanymą žmonės nė svajoti nesvajojo, kad esama kokių 
antgamtinių esybių. Visa žmogaus mintis, noras ir pastangos 
buvo atkreiptos į medžiagiškus dalykus. Ir šit tokiems žmo- 
nėms, ima kas skelbti, kad yra antgamtinių esybių. 

Jei tos antgamtinės esybės tikrai yra pramanytos, jų skel- 
bėjas negali turėti jokių įrodymų, kad tokios esybės tikrai yra. 

Ir tas be įrodymų tikėjimas dar reikalauja didžio atsidavi- 
mo, uždeda nelengvas pareigas. Tokiu atveju kiekvienas sveiko 
proto žmogus būtų numojęs ranka, ir pasakęs, kad tam vargšui 
protas pamišo, kad jis skelbia tokias nesąmones, arba jis yra ne- 
protingas apgaudinėtojas, kurs savo amato nenusimano. 

Yra buvę genijų filosofų, kurie sukūrė galingų sistemų, pa- 
rėmė jas giliais, leinais įrodymais, ir ne vienam iš jų dėlto ne- 
pasisekė paskelbti tokio idealo, paremto kad ir galingais argumen- 
tais, į kurį įtikėtų visas pasaulis ir tikėtų į jį per visus amžius. 

Kas nepasisekė filosofams, kaip galėjo tai pasisekti papras- 
tiems apgaudinėtojams, neturintiems jokių įrodymų, ir kad jų 
apgaules tikėtų visas pasaulis: ne vien prasčiokėliai, bet 
ir aukščiausi genijai, kaip Newton, Pasteur ar kiti tokie. 

Tad aišku kaip diena, kad tas, kurs skelbia Dievo tikėjimą 
kunigų prasimanymu, skelbia padarinį esant didesnį už jo piie- 
žastį, ko niekuomet negali būti. 

Kad toks tikėjimo atsiradimo aiškinimas yra klaidingas, tą 
supranta daugumas ir pačių tikybos priešininkų. Dėl to, kai ku- 
rie tikėjimo atsiradimą bando aiškinti baime. 

Žmogus, anot jų, mato veikiant įvairias gamtos galybes. 
Jų veikimo jis išaiškinti nemoka, jų bijo ir ima manyti, kad 
tai veikia antgamtinės galybės. 

Tokią nuomonę senovėje skelbė Lincretius, tą jo gies- 
melę tebekartoja ir kai-kurie šių laikų netikintieji. 

Bet, juk nesitiki pagalbos iš to, ko bijai, o žmonės iš die- 
vų ar Dievo pagalbos vylės. Jau ir to vieno užtenka įrodyti, 
kad tas priekaištas yra neteisingas. 

Jei žmogus jau tikėtų esant Dievą ar dievaičius, tada būtų 
labai lengva gamtos galybių apsireiškimus jiems priskirti. Savo 

supratimą, kas yra Dievas, jis lygina su tomis ypatybėmis, ku- 
rias jis mato gamtos galybėse ir, jei jis išranda, kad jos yra to- 
kios pat, kaip jo supratimas Dievo ar dievaičių, tad jis gali 
lengvai įtikėti tas galybes esant Dievu ar dievaičiais. 

Bet, jei žmogus Dievo ar dievaičių idėjos neturi, gamtos 
galybių jis negali lyginti su jokia Dievo ar dievaičių idėja ir 
dėl to negali spręsti jas esant identiškomis su jo supratimu 
Dievo ar dievaičių, ir dėl to negali jų pavadinti Dievu ar die- 
vaičiais. 

Taigi, jei žmogus netiki į Dievą ar dievaičius, tai baimė, 
sakysime, žaibo pagimdys ne tikėjimą į kaž kokias išsvajotas 
esybes, otik bus baimė to, ką jis vadina žaibu. 

Ir nėra jokios priežasties, kad baimė gamtos apsireiškimų 
gimdytų tikėjimą į kokią naują esybę. 

Bet, jei, pagaliau, kai-kuriems žmonėms būtų ir taip įvy- 
kę, kaip kalba tikybos priešininkai, vis tiek jų kalba mūsų tikėji- 
mo neliečia, nes mes turime visai kitokių įrodymų, kuriais yra 
paremtas mūsų tikėjimas. 


V SKYRIUS. 


Kas yra tiesa? 


Tiesa yra atitikimas proto ir daikto (veritas est adaeguatio 
rei et intellectus). 

Prieš tokį tiesos apibrėžimą sunku ką priešinga pasakyti. 
Tik yra filosofų, kurie abejoja, ar yra tokia tiesa Žmogui pasie- 
kiama. Juk ką mes iš tikrųjų pažįstame? Mes pažįstame savo 
jutimus, o ne patį objektą. Mes galime kažin kaip stengtis, bet 
paties objekto tiesioginai mes nepažįstame. Mes galime į daik- 
tą žiūrėti, jį pagaliau apčiupinėti, vis dėl to mes gauname tik 
pajutimus ir jų vaizdus. 

„Analizuokime, sako Verworn, ką mes žinome apie mus. 
Rezultatas kai-kuriems yra nuostabus. Aš imu į ranką akmenį. 
Ką aš žinau apie jį? Jis yra sunkus — tai yra pajutimas; jis 
yra šaltas — taip pat pajutimas; jis turi formą — tai pajutimų 
kompleksas; jis krinta, juda — tai taip pat kompleksas pajutimų 
Apie jį aš nieko daugiau nežinau, tik pajutimus“. 

Daug filosofų abejoja, ar atitinka tie subjektyvūs pajutimai 
realų patyrimo objektą, ar ne? Ir ne vieno žmogaus nėra pa- 
saulyje, kas galėtų paliudyti, kad tie mūsų pajutimai tikrai atitin- 
ka objektyvų pasaulį. Savo pajutimų mes negalime sulyginti su 
objektais, kuriuos tie pajutimai išreiškė. Taip dedas pažinimu 
pojūčiais. 

Negeriau yra ir su proto pažinimu. Kas mums gali pa- 
liudyti, kad mūsų mintys atitinka realų gyvenimą, kad įstatymai, 

pagal kurių protaujame, atitinka buvimo arba realio gyvenimo 
įstatymus. 

Be to, jei mes paskaitysime Stirnerį ar Nietzsche, mes pa- 
matysime, kad, anot jų, tokia tiesą mums visai nepageidautina. 
Tokia tiesa, anot jų, yra Žmogaus laisvės apribojimas. Zmogus 
savo pažinime tuomet priklauso nuo nepareinamo nuo žmogaus ob- 
jekto, realaus pasaulio, o toks priklausymas minėtiems vyrams 
rodosi nepakenčiamas, varžąs laisvą žmogų. 

Visa tai pastūmėjo daug naujųjų laikų filosofų ieškoti ki- 
tokio tiesos supratimo. 

Seniau tiesos ieškota santykiuose tarp objekto ir subjekto. 
Dabar minėti filosofai tiesos ieško santykiuose pačiame subjek- 
te: subjektas tapo jų pastatytas ir objekto vietoje. Tad, tiesa 
tiems filosofams yra pažinimo atitikimas žmogaus dvasios įstaty- 
mams. Tokiu būdu objektyviai subjektyvios tiesos vieton pastatyta 
subjekyvi tiesa. 

Sitos linkmės priklauso kantininkai ir pragmatistai. 

Kantininkai sako, kad tiesa yra atitinkamumas teoretiniams 
dvasios įstatymams (teoretinio pažinimo įstatymams), pragmatistai 
— praktiniam gyvenimui. Kantas ir jo pasekėjai iš tikrųjų yra skepti- 
kai. Tiesa, Kantas stengiasi pasiekti universales, būtinas tiesas, bet 
tai esą negalima, jei reikalaujama, kad mūsų pažinimas tvarkytųs pa- 
gal objektą. Tad Kantas atvertė atvirkščiai santykius tarp subjekto 
ir pasaulio, kurie yra pažinimo procese. 

Iki tol buvo manoma, kad pažinimas turi tvarkytis pagal paži- 
nimo objektą, o Kantas paskelbė, kad esą priešingai, kad pasaulis, 
žinoma, ne tas, kurs realiai anapus mūsų yra, bet tas, kurį mes pažįs- 
tame, tvarkos pagal mūsų pažinimo pajėgą. Kantas ir pats sako, 
kad tas paskelbimas yra tiek pat drąsus, kaip Koperniko paskelbimas 
savosios teorijos, kad ne saulė ir žvaigždės aplink žemę sukas, bet 
žemė aplink saulę. 

Tad Kantas skelbia, kad pasaulis, kurį mes pažįstame, nė- 
ra nepareinamas nuo žmogaus dvasios, anaiptol, jis yra žmogaus 
dvasios padaras. Tiesa, Kantas pripažįsta esant savaiminių daiktų, t. 
y. objektyvių daiktų buvimą. Tie daiktai veikia į mus, ir per tą 
veikimą jie pasirodo mums tūlomis formomis, bet tos formos 
yra mūsų pačių, ir mes jas tik ir tepažįstame, o pats daiktas, 
koks jis yra savaime, yra mums nepažįstamas. Savaiminiai daiktai 
teikia mūsų pažinimui medžiaga, o forma, kuria jie mums pasi- 
reiškia pasaulyje, yra miisų pačių priedas. 

Mes turime savyje laiko ir erdvės formas. Tos formos yra 
a priori. Tad daiktai mums atrodo išsiplėtę erdvėje ir įvykstą po 
kits kito. Bet kaip yra iš tikrųjų to mes visa nežinome. 

Schopenhauer labai plastiškai išreiškė tą Kanto nuomonę, 
sakydamas: „Prieš Kantą mes buvome laike, o po Kanto laikas 
yra mumyse. Prieš Kantą mūsų galva buvo erdvėse, o po Kanto 
erdvės yra mūsų galvoje“. 

Daiktai savaime nėra išsiplėtę erdvėse, kaip tai mums ro- 
dos, nes mūsų pojūčiais pažinimas yra susijęs su erdvės forma. 
Mums rodos visi daiktai esą erdvėje lygiai taip pat, kaip anam, 
kurs žiūri į pasaulį per spalvotą stiklą, ir visas pasaulis jam 
atrodo ta spalva nudažytas. 

Suprantama, kad tokį principą pastačius, nebėra jokios pras- 
mės beieškoti, kad mūsų pažinimo rezultatas beatitiktų realų paži- 
nimo objektą. Kadangi pasaulis yra tik subjektyviai padarytas, 
tiesa tegali būti tame, kad toji pasaulio konstrukcija atitiktų tik 
mūsų dvasios įstatymus. 

Tiesa, Kantas kartais kalba apie objektyvų,realų pažinimą ir ro- 
dos, kad jis tokį pripažįsta, bet ir čia jis kalba ne apie tokį pa- 
žinimą, kokį mes vadiname objektyviu ar realiu. 

Jis pakeitė objektyvumo sąvokos prasmę. Anot jo, objekty- 
vus pažinimas yra ne tas, kurs atitinka realiame gyvenime 
esantį objektą, bet kurs atitinka būtinus universalius dvasios 
įstatymus. Taigi Kantui objektyvi tiesa yra ta, kuri yra univer- 
salė, būtina. 

Radikalume Fichte žengia dar žingsnį toliau ir skelbia, kad 
savaiminių daiktų visai nėra. Pasaulis, anot jo ir įtalpos ir for- 
mos atžvilgiu yra tik subjektyvus mūsų dvasios padaras. 

Sitoj sistemoj tiesa visai nustojo savo pagrindo. Cia visai 
nebėra prasmės beieškoti, kad pažinimo rezultatas atitiktų ob- 
jektą, ir kad tiesa yra atitikimas proto ir pažintojo dalyko, nes jokio 
realaus objekto nėra. 

Tą subjektyvumą sustiprino individualizmas. Tad galiausiai 
prieita tą nuomonę, kad kiekvienas turi savą tiesą (individualę tiesą). 

Kitu keliu nuėjo pragmatizmas. Jis nori būt reakcija prieš 
bergždžias spekuliacijas ir priartinti mūsų pažinimą prie prakti- 
kos gyvenimo reikalų. 

Norint nustatyti, ar tai yra tiesa, ar klaida, pragmatizme ne- 
klausiama, ar tai atitinką logikos įstatymus, ar ne, bet klausiama, 
ar tai tinka, ar tai naudinga gyvenimui, ar ne. Pragmatizmui tiesa 
yra tai, kas yra naudinga, gera, sėkminga. 

Kad objektyvi tiesa yra aukštesnė už subjektyvią, tai yra 
savaime aišku. Jei yra realus pasaulis, o tai neigia tik labai retas 
kas, tad turi būti ir atitinkamas pasaulio pažinimas. 4 
i Nors mūsų pažinimas įvyksta tarpininkaujant pajutimams 
ir vaizdams, nors negalime sulyginti tų vaizdų su realybe, vis 
dėlto, galime įrodyti, kad tie pajutimai, tie vaizdai ir sąvokos 
atitinka realiai aplink mus esantį pasaulį. 

Kokiu būdu pažįstam daiktus? 


Šv. Tomas Akvinietis aiškina, kad objektas, kurį mes pa- 
žįstame, yra proporcialus tai pajėgai, kuria mes pažįstame. Jei ta 
pajėga yra vidujiniai pareinanti nuo kūno organo, kaip šit mūsų 
pojūčiai (sensus), ji negali kito nieko pažinti, tik materialį objektą 
kaipo tokį. 

Jei pažinimo pajėga yra tyra dvasia, jokiu būdu neprigulminga 
nuo kūniško organo, jos savuoju pažinimo objektu yra nematerialės 
esybės, o materialius daiktus ji pažįsta iš aukšto per ypatingą 
intuiciją. 

Jei pažinimo pajėga vidujiniai nepriklauso nuo kūniško 
organo, bet yra sujungta su kūno organu, kaip tai de- 
das su žmogaus protu, tad tokios pajėgos (žmogaus proto) sa- 
vuoju pažinimo objektu yra tai, kas materialiniuose ir pavieniuose 
daiktuose yra suprantama (ens intelligibile). 

Tai, kas materialiniuose daiktuose yra suprantama, kas konkre- 
čiuose dalykuose yra universalu, tai mes pasiekiame abstrakcijos 
keliu, atitraukdami tai, kas yra suprantama, nuo viso to, kas yra 
konkretu, materialu, pažįstama pojūčiais. 

Pojūčiais tepažįstame tik viršutines materialių daiktų ypaty- 
bes, o proto pažinimas siekia giliau, pasiekia pačią daiktų esmę. 
Taigi proto pažinimo objektu yra ir materialių daiktų esmė. Taip 
antai gyvulys žino žolės spalvą, pavidalą, kvapą ir tt, o mes, be 
to, dar žinome ir kas yra žolė, kad tai yra gyvas kūnas; mes 
suprantame, kad nors ir menkutės žolės lapelis yra per savo na- 
tūrą arba esmę aukštesnės rūšies dalykas, negu visas pasaulio 
auksas. 

Po atsitiktinėmis daikto ypatybėmis yra daikto esmė, ir juo 
žmogaus proto šviesa yra galingesnė, tuo giliau ji pasiekia daik- 
tų esmę. 

Nesusipratimams išvengti, pažvelkime, kas yra pažinimąs ir 
kas yra tikėjimas. 

Daug priekaištų ir nereikalingų ginčų kilsta iš to, kad tikė- 
jimo priešininkai, nežinodami, kas yra tikėjimas, kokie yra jo ypa- 
tumai ir santykiai su žinojimu, reikalauja nuo tikėjimo tokių ypa- 
tybių, kurios pridera tik žinojimui. Tokie sako: įrodykite tikėjimo 
tiesas taip, kad aš žinočiau jas esant ir kad galėčiau jas sup- 
rasti, — įtikėsiu, arba vėl kitas sako: aš tetikiu tik į tai, ką ga- 
liu matyti, girdėti ir tt. ir ką galiu suprasti savo protu. 

Toks pasiaiškinimas rodosi jiems užtenkamas pagrindas at- 
mesti tikėjimui, kurio visų tiesų jie suprasti negali. 

Tokios pretenzijos yra tuščios ir tokie reikalavimai netei- 
singi, nes Dievas yra begalinis, žmogaus protas yra apribotas, 
o apribotas negali suprasti to, kas yra begalinis. 

Kad tas klausimas geriau paaiškėtų, pažvelkime į pažinimo 
priemones. Visų pirma pažinimo priemonė yra pojūčiai (sensus) 
Ką mes galime ta priemone pažinti, ir ko vertas yra tas pažini- 
mas? Pojūčiais mes pažįstame kūnus, jų ypatybes, kuriomis kū- 
nas veikia mųs. Ką mes pažįstame savo pojūčiais, tuo paprastai 
neabejojame. Jei aš matau, sakysime knygą ir ją skaitau, aš ne- 
abejoju, kad ta knyga tikrai yra. 

Bet tas pažinimas pojūčiais nėra visai neklaidinąs tiesos 
kriterijus. Sakysime, pažvelgus į tolimą bokštą, jis man atrodo 
juodas, o prisiartinus, tas pat bokštas pasirodo kitokios spalvos. 

Be to, pažinimas pojūčiais yra nepilnas. Jis yra papildomas 
ir patobūlinamas proto pažinimu. Taip antai, senovėje visi buvo 
įsitikinę, kad saulė sukas aplink žemę, nes taip rodosi žmogaus 
akims. Tuo tarpu tai yra netiesa. Arba vėl, įkišus tiesią lazdą į 
vandenį, jį mums rodos palūžusi toje vietoje, kur ji susieina 
su vandens paviršiumi. Tuo tarpu tai yra netiesa. 

Tai rodo, kad pažinimas vien tik pojūčiais yra neužtenkamas 
netobūlas, o, kartais ir klaidingas, kad jis turi būt kontroliuojamas 
ir pataisomas proto. 

Pažinimas pojūčiais yra labai apribotas. Visų pirma kiekvie- 

mes negalime pažinti pojūčiais. Jei kas sako: tepripažįstąs esant 
tik toki dalyką, kurį jis gali pasiekti pojūčiais, toks turėtų at- 
mesti kuone visą visatą, kurios jis temato ir tepaliečia tik labai 
mažutę dalelę. 

Pažinimas pojūčiais yra apribotas ir pačių pojūčių sveikatos. 
Juk yra ir daltonistų, kurie nemato kai kurių spalvų. Na, o kas 
akių neturi — nieko nemato, dėl to pasaulis buvęs nesiliauja. 
Arba jei kas nepripažįsta tonų harmonijos, ar nenoretų pripažinti 
Bethoveno simfonijų, nes jų negali girdėti, dėl to tos simionijos 
vistiek būtų ir žavėtų klausytojus. 

Be to, pojūčiais mes tepažįstame daiktų ypatybės ir veiki- 
mus, o negalime pažinti paties dalyko, kurs mus veikia. Tai pa- 
siekiame mes tik protu. Sakysime, aš einu prieš vėją ir jaučiu, kad 
man kaž kas priešinas, tas priešinimasis yra ne svajonė, bet ana- 


kurioje tas prietykis yra, o substancija su savo prietykinėmis 
ypatybėmis, kurios veikia mano pojūčius, yra reali konkretiška 

būtis. Tokiu būdu aš pažįstu realiai esančius pasaulio 
daiktus. 

Kada mes pažįstame tą patį dalyką keliais pojūčiais, mes 
ji pažįstame tobūliau. Sakysime, aš matau obuolį: jo špalvą, jo 
iormą, jo didumą. Jei aš su pirštais pažįstu jo kietumą ar min- 
kštumą, jei aš, pauostęs, sužinau jo kvapą, paragavęs, sužinau jo 
skonį, aš jį geriau pažįstu, nekaip tik jį pamatęs. 

Be to, vieno pojūčio liudijimą, aš galiu patikrinti kito liudi- 
jimų.  Sakysime, jei mano akys rodo, kad obuolys yra maždaug 
apvalus, jei taip liudija ir mano palytėjimas rankomis, tada aš 
esu tikresnis, jog obuolys yra maždaug apvalus, nes tuomet ir 
palytėjimas liudija, kad akys pasakė tiesą. 

Kadangi tie patys pojūčiai man praneša vienus daiktus esant 
apvalius, kitus pailgus, kitus kertėtus ir t. t., tad tų skirtumų pa- 
grindai yra ne mano pojūčiuose, kurie yra tie patys, bet įvairių 
daiktų įvairiose formose, esančiose gyvenime. Jei obuolys man 
atrodo apvalus tai ne dėl to, kad mano pojūčiai yra taip sutvar- 
kyti, kad bet kokius daiktus rodytų apvalius; jei virvė man at- 
rodo ilga, tad nedėl to, kad mano pojūčiai taip sutvarkyti, kad 
rodytų daiktus ilgus; jei namai man atrodo kertėti, tai ne dėl to, 
kad mano pojūčiai taip sutvarkyti, kad rodytų dalykus kertėtus, 
bet dėl to, kad iš tikrųjų vieni daiktai yra apskriti, kiti pailgi, 
kiti kertėti ir t. t. 

Mūsų jutimai, kuriuos mes patiriame, yra labai įvairūs, tų 
įvairumų yra nesuskaitoma daugybė. 

Bet tie jutimai visados yra vienodi visuose normaliuose 
žmonėse, t. y. visi tą patį daiktą mato esant, sakysime, arklį, kitą 
— automobilį, kitą — medį, kitą —ugnį ir t. t. 

Iš kur tas jutimų įvairumas? iš kur tas vienodumas jun- 
tančių žmonių aižvilgiu?  Tuodu faktu rodo, kad mūsų jutimai 
atitinka realius dalykus, kurie veikia mūsų organus ir pagamina 
mumyse juos išreiškiančius jutimus ir tų jutimų rezultatus. 

Mano pojūčiai yra tie pat, tatai išdavinių skirtumas yra 
pagrįstas formų skirtumu tų daiktų, kurie veikia mano pojūčius. 

Taigi mūsų pažinimas pojūčiais atitinka realų gyvenimą nors 
ir ne visai tobūlai, nes mūsų pažinimas yra objektyvus-subjek- 
tyvus. Jis yra objektyvus tiek, kiek jis yra objekto veikimo 
mumyse pagamintas. Jis yra subjektyvus, kiek jis yra mūsų or- 
ganų priimtas. O žmonių organai yra ne vienodo tobūlumo. 
Sakysime, vienas žmogus turi geresnes akis, kitas — silpnesnes. 
Su gerėsnėmis akimis pažinsi dalyką aiškiau ir geriau negu su 
silpnesnėmis. 

Pojūčių pažinimo objektivumą paliudija jau nebe pojūčiai, bet 
protas. Jis liudija, kad pojūčiai teisingai mums praneša. 

Aukštesnis pažinimo laipsnis yra pažinimas protu. 

1) Protas sužino ir pažįsta patį veikėją —substanciją. 2) Jis 
sužino dalykų esmę ir atskiria ją nuo jos ypatybių. 3) Protas. 

sužino vienų dalykų santykius su kitais, santykius tarp priežas- 
čių ir padarinių, kas pojūčiams visai nepasiekiama.  Sakysime, jei 
mes matome riedantį traukinį, mes protu žinome, kad traukinys. 
rieda dėl to, kad ji traukia garo jėga. Kaip pojūčių pažinimo ob- 
įektai yra konkretūs fenomenai, taip proto objektai yra atitrauktos. 
universalės esybės. 

Protas lygina įvairias idėjas. Atradęs, kad viena idėja yra. 
kitoje, tuos jų santykius jis išreiškia žodžiu yra. Sakysime, atra- 
dęs, kad karštis yra ugnyje, protas pareiškia, kad ugnis yra karšta. 
Jei vieno idėja nėra kitoje, protas jas atskiria, pareikšdamas tą 
atskyrimą žodžiu „nėra“, sakysime: sniegas nėra karštas. Be to, 
iš pažintų premisų protas veda išvadas. 

Proto skelbimų tikrumą mes galime kontroliuoti kūno po- 
įūčiais, pamatiniais proto dėsniais ir išsipildymu to, ką protas iš 
anksto pramatė ir išskaičiavo, o pramatymui neišsipildžius, jei 
protas nurodo to neišsipildymo priežastis. Visa tai liudija, kad 
proto pažinimas atitinka realiam gyvenimui. 

Nors protas pažįsta dalykus giliau, negu pojūčiai, tačiau ir 
protas negali viso ko suprasti ir sužinoti. Jei mes, kiekvienas, 
peržiūrėtume savo žinias ir patyrinėtume, kaip mes jas įgijome,. 
pamatytume, kad viena jų dalis yra įgyta pojūčiais, kita — protu, 0 
likusi, daug didesnė dalis žinių, įgyta iš kitų. 

Mes labai maža težinotumėm, jei žinotumėm tik tai, ką 
patys sužinojome savo pojūčiais ar savo protu. Visa žmonijos 
praeitis su jos tyrinėjimais, išradimais, su jos milžinišku mokslo 
ir žinių turtu, rinktu ir įgytu bendromis žmonijos pestangomis 
per amžių amžius, būtų mums dingę amžinai. 

Visas mokymas turėtų dingti, nes mokymas įvyksta sutei- 
kiant mokiniui tų žinių, kurias įgijo ne jis pats, o kiti. Ir iš tų 
dalykų, kurie yra dabar, ir iš tų įvykių, kurie dedas dabar, teži- 
notume labai maža, būtent tik tą siaurutį dalykų ratelį, kurie vei- 
kia mūsų pojūčius. Tad trečias ir visų didžiausias žinių šaltinis 
yra pranešimas iš vienos pusės, o iš kitos pusės — tų žinių 
priėmimas, arba tikėjimas, nes priimti ir tiesa laikyti tai, ką mums 
pranešė kiti, yra tikėjimas. 

Tad didžiausias mūsų žinių šaltinis yra tikėjimas. Jis yra 
naturalus šaltinis sužinoti tiesai, šalia pažinimo pojūčiais ir 
protu. 

Atmetimas to žinių šaltinio būtų taip pat neprotingas, kaip 
atmetimas pažinimo pojūčiais ar protu. 

Norėdami pasiekti tiesą, mes kritiškai žiūrime į pojūčių ar 
proto pranešimus. Taip pat turime persijoti per kritikos sietą ir 
kitų pranešimus, jei norime nesuklysti. Kiekvienas rimtas žmo- 
gus netiki bet kokiam, bet tik rimtam žmogui, vertam pasi- 
tikėjimo. 

Sitų žinių šaltiniu besinaudojant, tiesos kriterijai yra šie: 
a) pats pranešamasis dalykas turi būt galimas, neturėti savyje. 

'preštaravimo, neprieštarauti kokiai nors ištirtai tiesai. b) Tas, 
kurs tą dalyką praneša, turi pats tai gerai žinoti ir saky- 
ti tiesą. 

iš to aišku, kad gali būt ir tokių tiesų, kurių kas nesu- 
pranta, dėl to tiesa nesiliauja buvusi tiesa. Prie tokių priklauso 
nemaža ir antgamtinių tiesų, ypač kurios liečia Dievą. Mat, kaip 
minėjau, Dievas yra begalinis, o žmogaus protas apribotas. O 
„apribotas negali apimti tai, kas yra begalinis. 


vii SKYRIUS. 
Ar galima įrodyti Dievo buvimą? 


Galime protu įrodyti Dievo buvimą taip, kad tikrai žinotu- 
mėm, jog Jis yra. Ir visuotinis Bažnyčios susirinkimas pareįškė, 
kad žmogus tikrai gali pažinti Dievą protu iš sutvėrimų ir atski- 
ria nuo Bažnyčios kiekvieną kurs sakytų, kad žmogus savo pro- 
tu negali aiškiai pažinti Dievą iš sutvėrimų!)). Dievas apsireiš- 
kia pasaulyje per sa:0 sutvėrimus, kaip priežastis per savo veiki- 
mo padarinius. 

Dievo buvimo įrodymas yra pagaliau nesunkus, nes Die- 
vas apsireiškia pasaulyje įvairiais būdais, o žmogus yra palinkęs 
ieškoti kiekvieno apsireiškimo priežasties. Tiesą, mes negalime 
ištirti ir suprasti Dievo esmės, bet mes galime įrodyti, kad Jis 
yra, kad turi visas tobūlybes begaliniame laipsnyje. Tiesa, toks 
Dievo pažinimas yra netobūlas, bet jis nėra klaidingas. 

Kadangi mes Dievą pažįstame iš pasaulio, kaipo priežastį 
iš padarinio, tad miisų įrodymas, kad yra Dievas, remias ypač prie- 
žastingumo principu. Nuo to principo vertės pareina ir mūsų 
įrodymų vertė. 

Tad prieš įrodinėjant Dievo buvimą, tuo principu pasire- 
miant, pažiūrėkime, kas yra priežastingumo principas, ko jis yra 
vertas ir kur jį galime panaudoti. 


VIII SKYRIUS, 
Priežastingumo principas. 


Priežastingumo principo dideli priešininkai yra empiristai, 
ypač David Hume ir Stuart Mill, o iš kitos pusės Kanto idealizmas. 

Empirizmas yra ta teorija, kuri tvirtina, kad visos mūsų 
. žinios tėra tik iš patyrimo. Proto, kaipo savaiminės pažinimo pa- 
įėgos empirizmas nepripažįsta. 


1) Plačiau apie tai P. Fr. R. Garigou — Lagrange, Dieu, Son exsisten- 
ce et sa Nature, 15 ir sek. 

Empiristai pastatę tokį principą, turėjo pagal jį pakeisti, ar 
bent savotiškai išaiškinti ir priežastingumo principą. Anot empi- 
ristų, santykiai tarp priežasties ir padarinio (pasekmės) yra ne- 
dinamiški, bet laiko, būtent vieno fenomeno po kito sekimas, 
Priežastis nesanti ta esybė, kuri pagamina kitą, bet fenomenas, 
po kurio reguliariai seka kitas fenomenas, vadinamas padariniu 
(pasekme). 

Taip iškreipdami priežastingumo principą, empiristai sakos 
remiąsi patyrimu. Patyrimas, sako jie, myms niekuomet neparo- 
do, kad priežastis pagamino padarinį, bet tik kad vienas feno- 
menas seka po kito. Patyrimas mums teparodo tik laiko santy- 
kius, esančius tarp minėtųjų ienomenų. 

Jei sakysime, akmuo nukrito ant žmogaus galvos, ir galva 
1apo sutriuškinta, tai anot empiristų, mūsų patyrimas, mūsų akys 
mums teliudija: 1) kad nukrito ant žmogaus galvos akmuo ir 2) 
kad galva sutrupėjo. Bet jokiu būdu patyrimas mums neliudija, 
jog galva dėl to sutrupėjo, kad ant jos akmuo nukrito. 

Tačiau mes vadiname vieną fenomeną priežastimi, kitą pa- 
dariniu. Taip mes elgiamės, girdi, visai savavališkai, pasiremdami 
tik savo subjektyviu papratimu, o ne objektyviu pagrindu. Kadangi 
mes matome, jog tokį ir tokį fenomeną visuomet lydi toks ir toks 
kitas fenomenas, mes ir esame įpratę manyti, jog pirmasis fenome- 
nas, pagamino antrąjį. Pasiremdami tik laiko santykiais, kurie yra 
tarp dviejų fenomenų, mes padarėme priežasties ir padarinio 
santykius, iš „post hoc“ mes padarėme „propter hoc“. Jei mes 
griežtai laikytumės patyrimo, mūsų pojūčių liudijimo, mes tega- 
lėtume sakyti, jog vienas fenomenas seka po kito. 

Kadangi gamtoje priežastingumas veikia su neišvengiamu 
biūtinumu, tad empiristai priežastingumą pavadino taisyklingu 
sekimu vieno įvykio po kito. 

Ta empiristų nuomonė yra klaidinga. 

Mes surandame tarp dviejų fenomenų priežasties ir padą- 
rinio santykius ne dėl to, kad jie nuolat vienas po kito seka, 
bet dėl to, jog matome, kad antrasis fenomenas atsiranda. 

Tai patyrus, protas klausia, iš kur tai atsirado. Protas 
aiškiai mato, kad pats daiktas negalėjo atsirasti be priežasties. 
O atsikartoją patyrimai mums teparodo tik, kurs dalykas yra 
atsiradusiojo fenomeno priežastis. 

Kad ta Humės ir Stuarto Millo nuomonė yra klaidinga, tai 
aiškiai rodo gyvenimas. 

Juk nieks taip reguliariai neseka vienas po kito, kaip die- 
na po nakties, ar naktis po dienos, ar pavasaris po žiemos, ar 
po pavasario vasara, ar po vasaros ruduo, tačiau niekam neatei- 
na į galvą manyti, kad diena yra priežastis nakties ar atvirkščiai, 
kad žiema yra priežastis pavasario, pavasaris - vasaros ir t. t. 
Tuo tarpu, jei minėtoji empiristų nuomonė būtų teisinga, mes 
turėtume laikyti pavasarį vasaros priežastimi, vasarą rudens ir tt. 


"Teodiceja, 4 

Ne kiekvieną pirmtakaujantį dalyką mes laikome priežastimi. 

Mes gerai atskiriame, kurie pirmtakaujantieji dalykai yra 
priežastis, o kurie ne. Vieni pirmtakaujantieji dalykai yra prie- 
žastis, kiti tėra tik sąlyga. Sakysime, tamsiame kambaryje, kad. 
matytum baldus, reikia pirmiau uždegti šviesą. Šviesa čia yra 
pirm matymo, tačiau ji nėra matymo priežastis, o tik matymo. 
sąlyga. 
Pagaliau yra ir tokių pirmatakaujančių, kurie nėra nei prie- 
žastis, nei sąlyga sekančio po jų fenomeno. ; 

Visi žmonės gerai atskiria, kada yra post hoc, o kada 
propter hoc. Jei žmogui atsigulus, naktį patekėjo mėnulis, nė 
vienas nesako, kad mėnulis patekėjo dėl to, kad žmogus atsigulė. 
Bet jei žmogus mato, kad vaikui prikišus degtuką prie šiaudų, 
šiaudai užsidegė, čia kiekvienas pasakys, kad šiaudai užsidegė- 
dėl to, kad vaikas prie jų prikišo deganiį degtuką. 

Tai mes žinome vadovaudamies ne savivale, bet remda- 
mies objektyviais argumentais. 

Mūsų sąmonė atvejų atvejais įrodo, kad priežastingumo 
principas yra pagrįstas objektyviais faktais ir yra savaime aiškus 
ir be jokių kitų įrodymų. 

Juk ir mumyse pačiuose nuolat įvyksta atmainų, kurių 
priežastimi esame mes patys. Mes, sakysime, galvojame, mes. 
darome tokius ir tokius pasiryžimus. Mes žinome, kad tas gal-- 
vojimas ne vien yra mumyse, bet kad mes patys galvojamė, 
kitaip sakant, kad mes esame to protavimo priežastis. Jei priežas- 
tingumo principas, kaip sako empiristai, tebūtų tik proto fikcija,. 
tad protavimas būtų mumyse, kaip, sakysime, pinigai kišeniuje,, 
bet mes taip pat nebūtumėm savo protavimo priežastimi, kaip 
kišenius nėra pinigų priežastis. 

Taip pat santykiuose su pasauliu, kurs yra aplink mus, 
mes esame priversti pripažinti priežastingumo principo objekty- 
vumą. Sakysime, kas parašė veikalą. Argi jis turi atsisakyti, 
kad jis yra tos knygos autorius, t. y. priežastis, kuri tą knygą 
pagamino? Arba vėl, dailininkas nupiešė paveikslą, — argi gali- 
ma bent kiek abejoti, kad jis pagamino tą paveikslą, kad jis yra 
to paveikslo priežastis. Juk ir paties Humes pasekėjas tikrai: 
protestuotų, jei kas, jo teorija pasiremdamas, imtų aiškinti, kad 
tariamųjų Humes knygų autorius yra ne Hume. 

Ir pats pasaulis mus verčia pripažinti, kad priežastingumo. 
principas yra objektyvus. Juk mes matome, kad pasaulyje yra 
visokių dalykų, bet matome, kad nemaža jų atsiranda. Mes ma- 
tome, kad kūnai, kurie stovėjo, ima judėti, pakeičia judėiimo. 
greitumą ar linkmę. Mes matome, kaip atsiranda ar gimsta iš. 
esančių augalų ar gyvulių nauji tos pačios rūšies augalai ar gy- 
vuliai. Tuo tarpu mes žinome, jog iš nieko neatsirado tie au-- 
galai ar gyvuliai, jie patys savęs nesutvėrė, nepagimdė 

Ir mokslas, betyrinėdamas, įsitikino, jog jaunuosius auga- 
lus ar gyvulius pagimdė senieji ir neabejotinai ištyrė, jog pa- 
gimdytųjų augalų ar gyvulių tėvai ar priežastys yra jų gim- 
dytojai. 

Taigi ir patyrimo mokslas rodo, kad priežastis nėra proto 
fikcija, kad priežastingumo principas yra pagrįstas objektyviu, 
realiu gyvenimu. 

Priežastingumo principas plačiąja prasme gali būt išreikštas: 
nieko nėra be užtektinos racijos (nihil est sine ratione sufiiciente). 
Siauresne prasme — kas ne būtinai yra, turi savo priežastį, per 
kurią yra Siaurąja prasme — kiekvienas padarinys turi savo 
priežastį, arba, kas turi pradžią, turi savo priežastį. 

To principo tikrumą 4 priori mums rodo protas, ir A po- 
steriori patvirtina patyrimas. (Cia visų amžių patyrimas nesura- 
do nė vienos išskirties. 

Dar svarbiau yra tai, ką empirizmas skelbia apie priežastin- 
gumo principo vertę. 

Protas, sako empiristai, gali įrodyti tik analitiškų sakinių 
vertę, t. y. tokių, kur predikatas surandamas, analizuojant sub- 
įektą Tuo tarpu priežastis ir padarinys nėra sujungti tokiu 
būdu, nes padarinys yra kažkas nauja, kas kita, negu priežastis. 
Priežastį analizuodami, padarinio joje nerandame, nes anot Hume, 
padarinys yra visai kas kita, negu priežastis. Tad priežastingumo 
principas yra paremtas tik patyrimu. 

Tiesa, patyrimas rodo, kad gamtos fenomenai įvyksta nu- 
statyta tvarka. Nė vienas fenomenas neįvyksta pats vienas. Kiek- 
vienas fenomenas turi tokių fenomenų, kurie eina prieš jį ir 
tokių, kurie seka po jo. 

Ir su šita empiristų nuomone negalime sutikti. 

Priežastingumo principas yra analitiškas. AĄnalitiškais va- 
diname tuos sakinius, kur predikaio atatikimas subjektui yra tuoj 
matomas, kaip tik juos palygini vieną su kitu. Kadangi santy- 
kiai tarp subjekto ir predikato yra nurodyti pačiose jų sąvokose, 
tad tie santykiai yra visuomet, kur tik yra toks subjektas ir 
predikatas. 

Priežastingumo principas bus analitiškas ir turės univer- 
salę vertę, jei sąvokoje dalyko, esančio ne būtinai, yra ir prie- 
žastinguino elementas. Taip ištiesų yra. Kas yra ne būtinai, 
gali nebūti. Jei jis vis dėlto yra, jis buvo determinuotas būti. 

To determinavimo jis negalėjo gauti iš savęs, nes jis jo 
neturi, jis yra indiferentiškas. Tą determinavimą jis gavo iš kito. 
Tas kitas ir yra jo buvimo priežastis. 

Taigi priežastingumo principas yra analitiškas ir turi uni- 
versalę vertę. 

Toliau empiristai sako: iš patyrimo įgytas priežastingumo 
principas turi savo vertės tik patyrimo srityje, tik mūsų pasau- 
lyje, bet mes negalime tvirtinti, kad jis turi vertės bet kokiame 

pasaulyje. Iš padarinio, esančio patyrimo srityje, mes negalime 
išvados išvesti, kad yra priežastis anapus patyrimo srities. 

Iš čia ir kyla klausimas, ar turi vertės pagrindlniai princi- 
pai transcendentalėje sferoje, kada mes galvojame apie Dievą. Į 
tai turime atsakyti. 

1) Priežastingumo principas yra paremtas patyrimu, bet 
jis yra analitiškas, dėl to universalis ir tinka visur, kur tik yra 
padarinys. Ir jei mes nesurandame padarinio priežasties patyri- 
mo srityje, mes jos turime ieškoti aukščiau patyrimo srities, nes 
padarinys be priežasties būti negali. 

2) Jei sakysi, kad priežastingumo principas neturi vertės 
transcendentalėj sferoj, tad pirmoji priežastis protui lieka amžinai 
bent abejotina. Tas abejojimas liečia arba patį pirmosios prie- 
žasties buvimą, arba jos transcendentalumą. 

jei abejotinas lieka pats pirmosios priežasties buvimas, tad 
pripažįstame, kad kokia esybė gali pradėti būti be priežasties, 
arba pagaliau ištisa esybių serija, kuri neegzistuoja per save, 
gali atsirasti ir būti be priežasties. ' Tada tampa abejotinas pats 
priežastingumo principas. Pradėję abejoti priežastingumo prin- 
cipu, turime imti abejoti ir prieštaravimo principu. 

Jei abejojame apie pirmosios priežasties transcendentalumą, 
tad pripažįstame, kad ta priežastis gali būt imanentiška, realiai 
nesiskirti nuo pasaulio, kurs yra sudėtinis ir nuolat keičias. Ta- 
da patenkame į panteizmo klaidas. 

Manyti, kad pasaulis ir keičias ir turi savo buvimo raciją 
savyje, anot paties Hegelio, yra prieštaravimas. Tas, kas turi 
savo buvimo raciją savyje turi būti visuomet identiškas pats 
sau. Tas, kas plėtojasi yra nebūtinas, yra per prietykį yra ne 
per save, bet per kitą. 

Kantas laikos tokios pat nuomonės apie priežastingumo 
principą, kaip ir empiristai, tik jo pamatavimas yra kitoks. 

Kantas paėmė iš Dovido Hume, kad universalė priežastin- 
gumo principo vertė patyrimo keliu nėra įrodoma. Kantui prie- 
žastingumas yra tyrai aprioristiška proto forma, neturinti jokios 
vertės realių daiktų tarpe. Ją mes sutveriame tik subjektyvio 
reikalo verčiami. 

ZŽengdamas toliau, Kantas pareiškė, kad ir visos kitos uni- 
versalės tiesos negali būti gautos iš patyrimo. Tuo tarpu tokių 
tiesų turi būt, nes nuo jų pareina ir paties mokslo likimas. Iš 
kur gi gauname tas universales tiesas, ar dėsnius? Jie pareina 
nuo dvasios formų ar įstatymų. Tų dvasios įstatymų 
ir tų dvasios formų dėka mes tas tiesas gauname 4 priori, dėl 
to jos turi universalumo ir būtinumo pažymį. 

Dabar klausimas, kokiu būdu tie sielos įstatymai ir tos 
formos turi vertę ir objektyviame pasaulyje, anapus mūs. Tos 
problemos išsprendimą Kantas suranda savo idealizme. 

Jei pasaulis būtų nuo mūsų neprigulmingas, sako jis, tad mes 
negalėtume jam primestį savo įstatymų ir mes nežinotume, ar 
jie turi universalę vertę. Bet pasaulis nėra nepriklausomas nuo 
mūsų. Visa tai, kas pasaulyje turi formą, yra mūsų pačių pada- 
ras. Iš aplinkos mes gauname chaotišką masę jutimų, kurie 
įgyją formą tik mumyse. Pažinimas pojūčiais jas apvelka laiko 
ir vietos formomis, o protas jas suskaido kategorijomis. 

Tad mūsų sielos įstatymai turi vertę visame pasaulyje, nes 
mes patys pasaulį sųtveriame pagal mūsų sielos įstatymus. Jei mes 
patys įdedame į pasaulį įstatymus, mes juos turime ten ir rasti. 

Bet tokį principą pastačius, išeina, kad mes dalykų pačių, 
tokių, kokie jie yra savaime, pažinti negalime, mes uždengiame juos 
nuo savęs savomis formomis A priori, kurios turi tarnauti kaipo 
priemonė pažinimui. Jei kas žiūri į gamtą per spalvotus akinius, 
tas viską mato nuvarsuotą tokia spalva, kokią turi akiniai. 

Tos pat teorijos prisilaikydamas, Kantas kalbair apie priežastin- 
gumo principą. Priežastingumo principas esąs mūsų dvasios kate- 
gorija, pagal kurią mes formuojame savo pasaulį. Dėl to priežastin- 
gumo principas teturįs vertės tik mūsų pačių sutvertajame pasau- 
lyje, bet ne realių daiktų pasaulyje. Dėl to tuo įstatymu naudo- 
tis negalime, galvodami apie daiktus, kurie yra anapus mūsų 
pačių sutverto pasaulio. 

Su Kantu mes nesutinkame tame, kad mūsų proto katego- 
rijos esančios vien tik subjektyvus mūsų proto padaras. Anaip- 
tol, mūsų proto kategorijos ir įstatymai yra realių esinių formos 
ir įstatymai ir turi vertę ir realiame pasaulyje. 

Kadangi principai, o tarp jų ir priežastingumo principas 
yra ne vien proto padaras, bet ir realiu pasauliu, realiomis esybėmis 
pamatuotas, tad jis turi vertės, galvojant apie bet kokią esybę. 

Nereikia sumaišyti dviejų dalykų: kiekvienas padarinys turi 
savo priežastį, bet nėgalime pasakyti: kiekviena priežastis turi 
savo padarinį. Pirmasis pasakymas išreiškia priežastingumo prin- 
cipą, bet ne antrasis. 

Antruoju sakiniu pasiremdami, kai kada klaidingai tvirtina, 
jog priežastingumo principas esąs priešingas laisvai žmogaus 
valiai. 

Bet priežastingumo principas tesako tik tai, kad kiekvienas 

padarinys būtinai turi savo priežastį, o ar ta priežastis pagami- 
no savo padarinį būtinai ar nebūtinai to priežastingumo princi- 
pas visai nesako. 
„„ Kitas sako, kad mes negalime iš pabaigto apriboto pada- 
rinio išvesti, jog priežastis yra begalinė. Jei pabaigta ir apribota 
priežastis išaiškina padarinį, taip. Bet apribota priežastis yra ki- 
tos priežasties padarinys, tad pagaliau turime prieiti prie pirmo- 
sios priežasties, kuri nebėra kitos priežasties padarinys, o ši 
būtinai yra begalinė. 

Iš pabaigto padarinio, sako kitasis, negalime išvadą išvesti, 
jog priežastis yra begalinė ir dėl to, kad padarinys turi būti 
proporcionalus priežasčiai. 

Padarinys turi būt proporcionalus priežasčiai ta prasme, kad 
jis negali būti tobūlesnis už savo priežastį. Kitaip padarinio to- 
būlumo dalis būtų be priežasties. 

Kas kita priežastis. Ji gali būt tobūlesnė už savo padarinį. 
Tai matome ir kasdieniniame gyvenime. juk žmogaus darbai nę- 
turi visų tobūlumų, kokius turi pats žmogus. Pagaliau to paties 
žmogaus vienas darbas esti tobulesnis už kitą. 

Iš buvimo padarinio mes galime spręsti, kad yra jo prie- 
žastis, bet tiktai tada, jei mes sprendžiame iš savos (propria) 
pasekmės buvimą savos priežasties. 

Sava priežastis yra ta, nuo kurios padarinys pareina būti- 
nai ir betarpiai. Nuo jos padarinys pareina taip pat būtinai ir 
betarpiai, kaip sava ypatybė kad pareina nuo esmės, sakysime, 
kaip apskritumas pareina nuo rato natūros. Cia yra sava prie- 
žastis. 

Jei priežastis nėra sava, tada jos dabartinio buvimo įrody- 
mas nėra tikras. Sakysime, šitas žmogus yra, vadinas, ir jo tėvas 
yra. Tėvas nors ir yra savo sūnaus priežastis, tačiau sūnus gali 
tebebūti, o tėvas jau gali būti numiręs. Šituo atveju yra papra- 
sta priežastis ir paprastas padarinys. 

Sava priežastis, kaipo būtina, skirias nuo priežasties, kuri 
yra per prietykį. Sakysime, žmogus gimdo žmogų. Cia yra sa- 
va, būtina priežastis. Sakysime, Ksantipa pagimdė žmogų, čia 
yra priežastis per prietykį. Priežastis būtina ir betarpė: karštis 
kaitina, gydytojas gydo, šviesa šviečia. 

Individualės arba partikuliarės priežastys turi savus indi- 
vidualius ar partikuliarius padarinius. Sakysime, Lietuvos kuni- 
gaikštis Kęstutis yra priežastis gimimo Didžiojo Lietuvos kuni- 
gaikščio Vytauto. 

Universalūs padariniai reikalauja ir universalės priežasties. 

Sakysime, šitas kūno judėjimas gali pagaminti kitą kūno 
judėjimą. Bet pats judėjimas, kaip toks, negali būti pagamintas 
judėjimo, kitaip sakant, neturi savo buvimo pagrindo savyje. 
„Manifestum est, sako Tomas Akvinietis, guod si aliguo duo 
sunt eiusdem speciei, unum non potest esse per se causa for- 
mae alterius, in guantum est talis forma; guia sic esset causa 
formae propriae, cum sit eadem ratio utriusąue; sed potest esse 
causa huiusmodi formae, secundum guod est in materia, id 
est guod /aec materia aguirat ac formam“ (I*, g. 104, a. 1), 

Pagaminti judejimui, kaipo judėjimui, reikėjo pirmo ir uni- 
versalio judintojo, kurs negali būt tos pačios rūšies, bet turi 
būt kitos aukštesnės rūšies. 


55 


Be to, reikia atskirti priežastį įvykimo nuo priežasties bu- 
vimo. Sakysime, architektas yra priežastis namų atsiradimo, bet 
nėra priežastis pastatytų namų stovėjimo. Architektas jau gali 
būt ir numiręs, 0 namai gali tebestovėti. Kas kita, sakysime, 
karštis yra priežastis geležies išsiplėtimo, bet ir to išsiplėtimo 
palaikymo. Šituo atveju priežasčiai dingus, dingsta ir padarinys. 
Dievas yra sava tai yra būtina betarpė aukštesnė pasaulio prie- 
žastis. 


IX SKYRIUS, 


Neužtenkantieji Dievo buvimo 
įrodymai. 


Įrodymai gali būt trejopos rūšies: 4 priori, 4 posteriori ir 
2 simultaneo. Įrodinėdami a priori mes einame nuo priežas- 
ties prie padarinio. Sakysime, jei mes įrodinėjame, kad pasau- 
lio tikslas turi būt geras, kadangi pasaulio Sutvėrėjas yra be ga- 
lo geras ir be galo išmintingas. 

Įrodinėdami A posteriori, mes remiamės padariniu, kad įro- 
dytume to padarinio priežastį. Pavyzdžiui, kai įrodinėjame sie- 
los dvasiškumą, pasiremdami dvasiniais jos aktais, proto, valios 
apsireiškimais. 

Įrodinėjimai A simultaneo yra tada, kai mes iš dviejų daly- 
kų įrodinėjame vieną, pasiremdami kitu. Tai galima tada, jei 
tuodu dalyku iš tikrųjų yra vienas, ir nuo vienas antro realiai 
nesiskiria, bet vienas rodosi tartum pirmesnis už kitą. Toks A 
simultaneo bus įrodymas, kada mes įrodinėjame sielos nemirš- 
tamumą, pasiremdami jos dvasiškumu. 

Dievo buvimą tegalime įrodyti tik 4 posteriori. 

Negalime įrodyti Dievo buvimo a priori, nes būtų tikras 
absurdas sakyti ką nors esant ankstesnį už Dievą. 

Negalime įrodinėti Dievo buvimo ir 2 simultaneo, nes, jei 
mes ką žinome apie Dievą, sakysime, kokią Dievo ypatybę, jau 
žinome ir patį Dievo buvimą. Tiesa, buvo bandyta įrodinėti 
Dievo buvimą ir simultaneo. Bet jis neturi vertės. 


1-Šv. Anzelmo argumentas. 


Sv. Anzelmas šitaip įrodinėja Dievo buvimą: 

Dievas yra tobūliausia, aukščiausia Esybė. Tobūliausia 
Esybė turi turėti ir realį buvimą, nes realis buvimas taip pat yra 
tobūlybė. 

Jei tos esybės nebūtų, būtų galima sugalvoti esybę, dar 
tobūlesnę. Tokia būtų ta esybė, kuri turi visas tas pačias tobū- 
lybes, ką ir pirmoji, tik dar, be to, turi ir realį buvimą. 

Jei Dievas būtų tik galimas, Jis tegalėtų gauti savo buvimą 
tik iš kito, ir tokiu būdu nebūtų tobūliausia esybė. Ta antroji 
esybė, kuri jam suteikė buvimą, būtų tobūlesnė. Kadangi Die- 
vaš yra tobūliausia esybė, už kurią nieko tobūlesnio negali nei 
būti, negalime nei išgalvoti, tad Dievas turi ir realų buvimą, ki- 
taip sakant, Dievas yra. 

Sv. Anzelmas ir jo pasekėjai sprendžia Dievo buvimą, pa- 
siremdami Dievo sąvoka ar idėja. Iš Dievo idėjos turinio jie išveda 
realų Dievo buvimą. Anot jų, tobūliausios esybės sąvoka išreiš- 
kia tokią esybę, kuri ekzistuoja per save pačią kuri savo buvi- 
mo raciją turi pati savyje, savo esmėje, ir ekzistuoja būtinai. 

Sitąjį argumentą vartojo ir tokie minties galiiūnai, kaip Des- 
cartes ir Leibniz. 

Ko tas argumentas yra vertas? 

Tobūliausios Esybės idėja mumyse yra padaryta sintezio 
keliu. Mes imame tuos tobūlumus, kuriuos randame sutvėri- 
muose, juos nuvalome nuo netobūlumų, juos sudedame į vie- 
ną sintezį ir tuo būdu sutveriame sau sąvoką ar idėją, kuri turi 
mums išreikšti be galo tohūlą Esybę — Dievą. 

O šitoji idėja tegali mums parodyti tik tuos elementus, iš 
kurių ji yra sudėta. 

Jei mes toje sąvokoje randame ir buvimo elementą, jis 
mums dar neįrodo, kad Dievas realiai yra, nes mes tverdami 
sau tą begalo tobūlos esybės idėją, įdėjome į ją buvimo elementą. 

Ta elementą mes įdėjome arba dėl to, kad jį matėme Die- 
ve, arba dėl to, kad įrodėme, jog realis buvimas Dieve fakti- 
nai yra, arba jį įdėjome, kaipo postulatą.  Dėdami buvimo ele- 
mentą į idėją, kuri mums turi išreikšti Dievą, mes nematėme, 
kad Dievas realiai yra, nes ontologistais nėra nei pats šv. An- 
zelmas, nei tie, kurie po jo vartoja tą argumentą. 

Jei mes tą elementą įdėjome įrodę, kad Dievas realiai yra, 
tad mes žinome, jog Dievas realiai yra, ne iš to, kad buvimo 
elementas yra įdėtas į Dievo sąvoką, bet iš to, kad mes pir- 
miau įrodėme, jog Dievas realiai yra. 

O jei Dievo buvimas jau yra įrodytas, nebėra ko tai bej- 
rodinėti, pasiremiant pačia Dievo idėja. O jei Dievo realis bu- 
vimas pirmiau nebuvo įrodytas, tuomet Dievo buvimas dar te- 
bėra postulatas, ir juo remtis yra sofizmas, vadinamas petitio 
principii. 

Sv. Tomas Akvinietis tam argumentui nepripažįsta vertės, nes 
jis iš tikrųjų yra klaidingas. 

Jei tverdami sąvoką, kuri turi mums išreikšti Dievą, neįdė- 
sime elemento, kad Dievas ekzistuoja per save, tada iš tiesų ga- 
lime sugalvoti ir sutverti dar tobūlesnės esybės idėją. Bet jei 
mes formuodami sąvoką, kuri išreikštų Dievą, įdėsime ir tą ele- 
mentą, kad Dievas ekzistuoja per save, tada mes nebeišgalvotu- 
mėm tobūlesnės esybės sąvokos. 

Visas klausimas čia ir glūdi tame, kuo mes rėmėmės, dė- 
dami šitąjį elementą. Šv. Anzelmas, pasiremdamas, kad Dievą 
išreiškiančioje sąvokoje Dievo buvimas yra neatskiriamas nuo 
Jo esmės, išveda, kad Dievas realiai yra. Ė 

Bet tokia išvada yra nelogiška. Iš to tegali būt tik šitokia 
išvada: jei Dievas realiai yra, jis yra būtinai, ir jei kas reikštų 
sąvoka tobūliausią esybę, kaipo neturinčią savo buvimo racijos 
savyje, kitaip sakant, reikštų tobūliausią esybę, kaipo nebūtinai 
ekzistuojančią, tas prieštarautų pats sau. 

Analizuodami Dievo sąvoką, mes ten randame, kad egzis- 
tavimas be galo tobūlai esybei yra esminis elementas. 

Taip analizuodami Dievo sąvoką mes esame ne realioje, 
bet idealioje sferoje, o iš idealės sferos mes neturime teisės pe- 
reiti į realumo sferą. 


2 - Dekarto argumentai. 


Be šv. Anzelmo argumento Dekartas turėjo du savo paties. 
maždaug panašiu argumentu, būtent: 

Aš turiu savyje Dievo sąvoką. Ta sąvoka negalėjo atsirasti 
manyje iš manęs, nes mano esmė yra apribota, o Dievo sąvoka 
yra be galo tobūlos Esybės sąvoka. Ją man turėjo suteikti pats 
Dievas. Taigi Dievas yra. 

Antrasis Dekarto argumentas yra šitoks: 

Aš esu ir turiu savyje tobūliausios Esybės sąvoką. Pasirė- 
męs tais dviem faktais, galiu įrodyti Dievo buvimą. 

Jei aš pats būčiau sau davęs buvimą, būčiau sau suteikęs 
visas tobūlybes, kurių aš turiu sąvoką. Taigi mano buvimo ra- 
cija yra ne manyje, bet Dieve. 

Iš kitos pusės mes matome, kad mumyse nėra pajėgos, 
kuria mes galėtumėm būti ar save palaikyti bent vieną momentą. 
Mūsų nebūtinumas reikalauja būtinos Esybės buvimo. 

Pirmasis Dekarto argumentas būtų tuomet teisingas, jei mes 
turėtumėm Dievo idėją pozityvią, savą ir pilnai atitinkančią 
Dievo esmę. 

Tuo tarpu mūsų idėja, kuri reiškia Dievą, yra ne sava, bet 
analogiška, gauta iš Dievo sutvėrimų. 

Antrasis Dekarto argumentas yra iš dalies teisingas, iš da- 
lies klaidingas. Yra tikra tiesa, kad iš mūsų nebūtinumo mes 
galime išvesti, kad yra būtina Esybė. 

Bet klaidingas yra įrodinėjimas mūsų nebūtinumo (contin- 
gentia). Mūsų nebūtinumo negalima įrodinėti tokiu būdu, kokiu 
įrodinėja Dekartas. 

Anot jo, jei kokia esybė turėtų suteikti sau buvimą ir tu- 
rėtų be galo tobūlos esybės idėją, kartu su buvimu ji sau su- 
teiktų ir visas tobūlybes. Šitoks tarimas yra klaidingas. 

Cia manoma, kad kokia esybė gali sau suteikti buvimą. Tai 
tarti yra tarti absurdą, būtent, kad kokia esybė gali būt ankš- 
čiau už savę pačią. Jokia esybė negali būt prieš savo atsiradi- 
mą ir jokia ešybė negali turėti idėjos prieš savo buvimą. 


3- Leibnico (Leibnizo) argumentas. 


Leibnicas kiek nujautė šv. Anzelmo sugalvoto argumento silp- 
numą ir stengės jį pataisyti. Leibnico pataisytas argumentas 
yra šitoks: 

Dievas, jei yra, yra per save patį, kitaip sakant, savo buvi- 
mo raciją turi savyje. Dievo esmė, jei yra galima, tas gali- 
mumas yra ne tame, kad ją būtų galima sutverti, bet tame, 
kad ji turi savyje buvimą. Taigi, jei Dievo esmė yra galima, 
Dievas yra. Dievo esmė yra galima, taigi Dievas yra. 

Ko vertas yra šitas argumentas? 

Deja, ir šitoje pataisytoje formoje argumentas tebeturi savo 
ydą, kuri ir panaikina jo vertę. 

Reikia atskirti galimybę vidujinę (intrinsecam) ir viršutinę 
(extrinsecam). Pirmoji yra nebuvimas prieštaravimo tarp elementų, 
kurie padaro kokio nors daikto esmę. Viršutinė galimybė išreiškia 
buvimą tokios esybės, kyri gali sutverti, pagaminti ar įvykdyti 
vidujiniu atžvilgiu galimą dalyką. 

Jei mes kalbame apie viršutinę galimybę tos esybės, kuri 
yra begalinė, nesutveriama, tai mes tvirtiname, jog yra pagrin- 
das, kuriuo pasiremdami, mes turime pripažinti, kad tokia esy- 
bė yra. 

Leibnicas, kalbėdamas, kad Dievo esmė yra galima, turi 
kalbėti arba apie vidujinę galimybę, būtent, jog nėra prieštara- 
vimų tarp elementų, kurie yra mūsų idėjoj, išreiškiančioj Dievo 
esmę. Bet ta galimybė mums visai neparodo, ar ta esmė yra 
ar jos visai nėra. Jei jis tvirtina galimybę viršutinę, jis tvirtina 
kaip tik tai, ką reikia įrodyti. 


4 - Šv. Augustino argumentas. 


Sv. Augustinas sako: tiesa yra viena savyje, nepareinama 
nuo prietykinių esybių (entia contingentia). Įuk ir kalbėdami 
nesakome: mano tiesa, jo tiesa, bet stačiai — tiesa. 

Tiesa yra aukštesnė už visus sutvertus dalykus ir nuo jų 
visai nepareina. Ji yra neatmaini, būtina, amžina. Jos pagrindu 
negali būt prietykinės būtys. Jos pagrindu tegali būt tik būtina 
begalinė, amžina, neatmaini esybė. 

Tą pat argumentą paskiau vartojo šv. Bonaventura, Bossue- 
tas, Balmes ir kit. 

Tvirtinti, kaip tai daro Bossuet, kad metafizikos tiesos yra 
kaž-kas dieviška, ar pagaliau pats Dievas, yra įkristi į ontologiz- 

mą. Jei, sakysime, šitoji tiesa 242—4 yra dieviška, tad mes 
matome pačią Dievo esmę, patį Dievą. 

Tiesos neatmainumas, logikos įstatymų neatmainumas, ga- 
limų esybių galimumas yra neabsoliutus, bet sąlyginis. Tos tie- 
sos neatmainumas, būtinumas yra išaiškinamas ir kitaip. 

Tas būtinumas yra tik logikos, o ne realumo sferoje. Tie- 
sos neatmainumas pilnai yra išaiškinamas mūsų proto pajėga 
atitraukti ir tuo padaryti atitrauktą esybę universalią. Mūsų 
protas, atitraukdamas, atmeta visa tai, kas yra prietykinio, palik- 
damas tik tai, kas yra būtina. Taip gauta dalykų esmė, ar nor- 
ma, ar principas, ar tiesa mums rodosi lyg visai nepareina nuo 
mūsų. Juk ar aš būsiu, ar ne, 2+2 visuomet bus 4. Bet, 
jei nebūtų jokio proto, nebūtų nei tiesos 2 + 2 — 4. 

Jei aš sakau, kad 24+2—4, aš tariu, kad tie santykiai, ku- 
rie yra tarp 2 ir 2 ir tarp 4 yra priešais kokį nors protą. Tad 
tiesos būtinumas nebūtinai teparodo, kad yra Dievas. 

Kai kam rodosi, jog tuomet nebesiskiriame nuo Kanto tie- 
sos supratimo. Ir tai yra netiesa. 

Kantas sako, kad mes tiesą sutveriame, vadovaudamies 
principais 2 priori. Tuo tarpu mes savo sąvokas įgyjame, pasi- 
gaudami atitraukimu, jas semiame iš realio gyvenimo. Sutvėri- 
me konstitutyvių elementų, kurie išreiškia realią esybę, ar santy- 
kius tarp būtybių, mes esaine pasyvūs. 


X SKYRIUS. 


Šv. Tomo Akviniečio argumentai 
Dievo buvimui įrodyti. 


Dievo buvimo įrodymas, paremtas judėjimu. 


Dievo buvimo įrodymus, kaip minėjau, geriausiai sufor- 
mulavo šv. Tomas Akvinietis. jo argumentų yra penki, jie 
verste verčia kiekvieną nuoširdžiai tiesos ieškantį ir protaujantį 
žmogų pripažinti, kad Dievas tikrai yra. 

Pirmajam savo argumentui šv. Tomas Akvinietis ima bet 
kokį judėjimą arba pasikeitimą, arba perėjimą iš galimybės į 
aktą ir tuo įrodo buvimą nejudančio judintojo. 

Iš čia Tomas išveda, kad pirmas judintojas yra tyras ak- 
tas, kad jis yra per save, nesimainąs, amžinas. 

„ Antruoju sąvo argumentu Tomas Akvinietis įrodinėja, kad 
pirmasis judintojas yra priežastis arba šaltinis ne vien judėjimo, 
bet ir pačios esybės, kurią ta priežastis ne vien pagamina, bet 
ir palaiko. 

Iš to argumento Tomas išveda Dievo visagalybę, buvimą 
per save, kad Dievas yra begalinis, visur esąs. 

Pasiremdamas, kad esybės, kurias matome, yra nebūti- 
nos, Tomas įrodo būtinos Esybės buvimą. Tai trečiasis jo 
argumentas. 

Sitasis Dievo buvimo įrodymo būdas yra generalesnis, 
negu anuodu. Cia galime imti bet kokią esybę, kuri nėra būtina, 
kuri neturi savo buvimo racijos savyje. 

Šitasis argumentas įrodo buvimą esybės būtinos, kuri yra 
per save. Iš to galime išvesti, kad Ji yra pats buvimas ir visas 
kitas Dievo tobūlybes. 

Ketvirtajam argumentui Tomas Akvinietis ima esybę neto- 
būlą, sudėtą, ir išveda, kad yra Esybė tobūla, kad ta Esybė yra 
ne kūnas. 

Penktojo argumento pagrindas, yra tvarka, kurią matome 
pasaulyje. Iš to Tomas išveda, kad yra tvarkantis protas. 

Visi tie argumentai gali būt suvesti į vieną. Jie yra pagrįsti 
tuo principu, kad daugiau negali pasidaryti iš mažiau, kad nieks. 
aukštesnis negali savaime įvykti iš žemesnio, netobūlesnio, kaipo 
iš savo priežasties, kitaip sakant, kas yra netobūlas, negali būt 
priežastimi tobūlo. Nieks taip pat negali būt ko nors priežastimi. 

Pirmasis Dievo buvimo įrodymas yra paremtas judėjimu. 

Paprastoje kalboje judėjimas reiškia vietos pakeitimą. Filo- 
sotijoj nuo Aristotelio laikų jis reiškia bet kokį pasikeitimą. Nors 
šita prasme judėjimas reiškia ne vien patobūlėjimo daikto, bet 
ir sunykimą jo; čia bus kalba apie patobūlėjimą, priaugimą. 

Įrodinėdamas Dievo buvimą, šv. Tomas remias metaiizišku 
judėjimu, t. y. perėjimu iš galimybės į aktą. Judėti arba pereiti 
iš galimybės į aktualią realybę tegali tiktai tas, kurs yra galimy- 
bėje. Nė vienas negali pereiti į aktą, jei jis jau turi aktualiai tą 
patobūlinimą. Sakysime, nebegali užgimti tas, kas jau yra užgimęs, 
negali bepražysti tas žiedas, kurs jau žydi. 

Pasaulis nėra sustingęs, jame matome mainymasi, judėjimą. 
Nuolat keičias neorganiškoji medžiaga, pereidama iš vieno būvio. 
į kitą. Nuolatinis keitimasis yra augaluose, gyvuliuose, žmonėse. 

Yra būtybių, kurios neturi kokio formalio tobūlumo, o tu- 
rėti gali, ir jos tą patobūlinimą įgyja, vadinas, jų galimybė tapo 
papildyta arba, kitaip sakant, determinuota aktu. Minėtasis aktas 
yra tobūlumas, kurį teikia esybei formalė priežastis, vidujiniai su- 
sivieuydama su ta esybe. 

Sakysime, šaltas geležies gabalas yra galimybėje tapti karštu. 
Įdėtas į ugnį tas geležies gabalas tapo karštas, vadinas, iš gali- 
mybės jis perėjo į aktą. Tapęs karštu, jis įgijo ypatybių, kurių 
jis pirmiau neturėjo: jis įgijo galimybės šviesti, įkaitinti kilą da- 
lyką ir t. t. 

Klausimas, ar gali kokia nors esybė suteikti pati sau pato- 
būlinimą, kurio ji neturi? 

Esybė, būdama galimybėje, negali pati sau suteikti to to- 
būlumo, kurio ji pati neturi, kurio jai trūksta, kitaip sakant, ji 
pati negali pereiti iš galimybės į aktą. 

Jei ta esybė būtų gavusi tą patobūlinimą iš savęs pačios, 
aišku, kad ji tą patobūlinimą jau būtų turėjusi, prieš teikdama 
sau, nes neturėdama jo, kaip jį suteiks sau ar kitam. 

Bet išeina taip pat, kad ta esybė, to tobūlumo kartu ir ne- 
turėjo. Nes jei kokia esybė jau turi tą tobūlumą, ji nebegali jo 
begauti, nes jį jau turi. 

Bet tai yra aiškus prieštaravimas: esybė biidama galimybėje, 
tuo pačiu laiku ir turi tą tobūlumą ir neturi jo. Aišku, kad tai 
yra negalimas dalykas. 

Nė viena esybė, to pat tobūlumo atžvilgiu, negali būt kar- 
tu ir galimybėje ir aktu, kitaip sakant, nė viena esybė negali tuo 
pačiu laiku tą pačią tobūlybę ir turėti ir jos neturėti. 

Nė viena esybė, būdama galimybėje, neturi savyje to pa- 
tobūlinimo, kurį gali gauti, nes jei jį turėtų, jo gauti nebegalėtų, 
kadangi jį jau turi. 

Csybė, kuri yra galimybėje, tegali pereiti į aktą tik per vei- 
kimą tokios esybės, kuri aktualiai turi tą tobūlumą, nes kitam 
kokį patobūlinimą tegali suteikti tiktai tas, kurs jį pats turi, o 
ko pats neturi, to ir kitam neduosi. „Agere seguitur esse“. 

Vadinas, kiekviena atruaina įvyksta veikiant šalia esančiai 
priežasčiai. Taigi atsimainymo priežastis yra ne pats atsimainan- 
tysis dalykas, bet kita priežastis. „Guidguid movetur ab alio 
movetur“. 

Tuo nėra pasakyta, kad atsimainiusysis dalykas pats prie 
atsimainymo nė kiek neprisidėjo. Cia tepasakyta tik tai, kad pats 
atsimainiusysis dalykas negali būti pilna savo atsimainymo prie- 
žastis. 

Patyrinėję pasaulį, mes matome, kad pasaulio veikiančio- 
sios priežastys yra ne pilnos, ne galutinės, bet viduryje stovin- 
čios. Kitaip sakant, tos priežastys neveikia pačios savaime, jos 
veikia dėl to, kad į jas veikia kitos priežastys, jos juda dėl to, 
kad yra judinamos kitų priežasčių. 

Mes nerandame pasaulyje nė vienos priežasties, kuri yra 
šio pasaulio dalis, ir kuri pati užtektų savo veikimui. Kiekviena 
juda dėl to, kad yra kito judinama. 

Imkime pavyzdžiui kad ir traukinį. Mes matome, kad pir- 
masis traukinio vagonas traukia antrąjį, antrasis — trečiąjį ir tt. 
Antrasis traukia trečiąjį dėl to, kad pats yra traukiamas. Pirma- 
sis netrauks antrojo, jei pats nebus traukiamas garvežio. Šis 
traukia pirmąjį vagoną, antrąjį, trečiąjį ir tt., ir visas traukinys 
eina. 

Eilė veiksnių, iš esmės ir aktualiai pajungtų, (subordinuotų), 
kurie gauna tą patobūlinimą nuo kits kito, negali būti begalinė. 
Pavyzdžiui: jūrininkas laiko virvę, jūrininką laiko laivas, laivą 

kelia vanduo, vandenį laiko žemė, žemę — saulė, saulę — kaž- 
koks nežinomas centras. O paskiau greit prieiname pirmąją 
priežastį. 

Mes imame kokią nors esančią realiame gyvenime seriją 
esybių ar veiksnių, kurių vienas judina kitą, dėl to, kad pats yra 
judinamas. Pradėdami nuo paskutinės esybės, mes matome, kad 
ji yra judinama priešpaskutiniosios. Priešpaskutinioji judina pas- 
kutiniąją dėl to, kad pati yra judinama trečio nuo galo judintojo. 
Trečiasis nuo galo judintojas judina priešpaskutinį dėl to, kad 
pats yra judinamas ketvirto nuo galo ir t. t. 

Taip eidami, prieiname pirmąjį judintoją, kurs judina kitus, 
o pats nebėra kito judinamas, kitaip sakant, prieiname nejudina- 
mąjį judintoją. 

Jei nebūtų pirmojo judintojo, nebūtų nė kitų judintojų, nes. 
jie visi tejuda ir tejudina kits kitą dėl to, kad yra judinami pir- 
mojo judintojo. 

Vadinas, yra pirmasis judintojas, kurs nėra kito judinamas, 
kurs teikia kitiems tobūlumus, pats jų nuo kito negaudamas. Tą 
ir vadiname Dievu. 

Pirmasis judintojas turi būt nejudinamas, neatmainomas, 
nes jis jau turi turėti tuos tobūlumus, kuriuos jis teikia kitiems. 
Kita vertus, jis negalėjo jų gauti iš kitų, nes yra pirmasis judintojas. 

Ta esybė, kuri aktualiai turi tobūlybes, jų teikia kitiems, o 
pati iš kitur jų nėra gavusi, jas turi pati iš savęs. 

Tas nejudinamasis judintojas turi būti per save patį. Jei jis. 
būtų ne per save, bet per kitą, tuomet jis būtų gavęs iš kito vi- 
sus aktualius tobūlumus ir tuo pat nebūtų pirmasis nejudina- 
masis judintojas. Taigi pirmojo judintojo tobūlybė nebuvo ir ne- 
galėjo būt suteikta. Kadangi ir ji turi turėti savo buvimo raciją, 
tad ta racija yra ne kas kita, tik nejudinamojo judintojo esmė. 
Kadangi jame judėjimas yra negalimas, jis negali būti jokioje ga- 
limybėje tobulintis, taigi jis turi būti tyras aktas. 

Kai kas sako, kad veiksnių eilė gali būti begalinė; tuomet 
pirmasis nejudamasis judintojas, arba pirmoji priežastis nebereika- 
lingas. 

Visų pirma, pati begalinė eilė atrodo negalima. 

Jei, dauginant pabaigtas dalis, būtų galima padaryti nepa- 
baigtą sumą ar eilę, tad iš pabaigtos pradžioje eilės turėtų įvykti 
perėjimas į nepabaigtą — taip, pirmiau pabaigta eilė, pridedant 
pabaigtų dalių, būtų pasidariųsi nepabaigta, o tai yra absurdas. 

Kiekvienas kūnas turi savo paviršių, kiekvienas kūnas yra 
apribotas, kiekvienas kūnas turi savo formą. Kūno forma yra įvyk- 
dyta jo ribomis. 

Kas yra kiekvienam kūnui, tas yra ir visai jų sūmai. Ir visi 
drauge kūnai turi savo paviršių ir savo pavidalą, taigi kiekvie- 
nas yra apribotas ir pabaigtas. Taip pat yra ir visai jų eilei ar 
sūmai, kokia ji bebūtų. 

Skelbimas nepabaigto skaičiaus čia nieko negelbsti, nes vi- 
duriniai veiksniai, judinami vienas kito, pasiekia ir judina pasku- 
tinį. Imkime kad ir vagonų eilę. Kiekvienas iš jų tiek juda, kiek 
yra pats judinamas kito. Vadinas, viduriniai turi būti judinami 
pirmojo judintojo. 

Bet pagaliaus, jei tų veiksnių eilė būtų ir begalinė, vis tiek 
be nejudinamojo judintojo, arba be nejudinamosios priežas- 
ties neapsieisi. 

Daugindami vidurinių veiksnių ar priežasčių skaičių, neat- 
mainome jų natūros. Imdami atskirai tuos pastūmėtuosius veiks- 
nius, tuos judinamuosius judintojus, ar esybes, matome, kad nė 
vienas iš jų neturi savyje racijos buvimo to tobūlumo, kurį jis gavo. 
Kitaip sakant, nė vienas iš tos eilės veiksnių neturi to tobūlumo 
per save. 

Tas pats yra ir imant visą jų eilę. Kaip nė viename tos se- 
rijos vienete, lygiai taip pat ir visoje tų veiksnių eilėje, nors ji 
būtų ir begalinė, nėra racijos to tobūlumo, kurs joje perėjo iš 
vienos esybės į kitą. 

3 Kadangi nė vienas tos serijos veiksnys neturi to tobūlumo 
per save, taigi ir visa ta veiksnių eilė neturi to tobūlumo per save. 

O jei tas tobūlumas minėtoje serijoj yra, tą tobūlumą jai 
suteikė kita, anapus tos serijos stovinti esybė, kuri turi tą tobū- 
lumą per save. . 

Imkime pavyzdžiui ištisą eilę kad ir geležies gabalėlių. Sa- 
kysime, jie kiekvienas yra šaltas. Kadangi kiekvienas tos eilės 
gabalėlis yra šaltas, tad ir visa jų eilė yra šalta. Kaip nė vienas 
geležies gabaliukas negali pats sau suteikti karščio, lygiai taip 
pat ir visa geležies gabaliukų serija negali suteikti sau karščio. 
Jei ta serija tapo karšta, tą karštį jai suteikė kita priežastis, kuri 
yra anapus tos eilės. 

Imkime kitą pavyzdį. Sakysime, koks didis rašytojas parašė 
naują knygą. Tos knygos nurašytas nuorašas, to nuorašo—kitas 
ir t. tt Nors tų nuorašų eilė ar daugybė būtų ir begalinė, vis 
tiek visi jie suponuoja originalą. Jei jo nebūtų, nebūtų nė tų 
nuorašų. 

Imkime dar kitą pavyzdį. Daug mokslininkų aiškina, kad 
mūsų pasaulis pasidarė iš debesyno. Bet čia kilsta klausimas, 
o iš kur prasidėjo judėjimas debesyne. Kaikurie atsako, kad jis 
yra iš kitos sistemos. O iš kur tos judėjimas? Iš kur judėjimas 
trečios ir tt? Iš kur judėjimas pirmosios? Imkime, koks Hae- 
ckelio pasekėjas atsakys, kad pirmosios sistemos nėra, nes 
sistemų skaičius yra begalinis. 

Bet tas pasakymas nieko negelbsti, nes nė viena iš tų 
sistemų pati iš savęs judėjimo neturi. 

Imkime, koks vaizdakalys (skulptorius) su kaltu kala statulą 
iš balto marmuro. Kaltas lenda į marmurą dėl to, kad jį varo 
plaktukas, o plaktuką — dailininko ranka. Bet jei dailininką no- 


rėtumėm pakeisti nepabaigtu skaičiumi plaktukų, taip, kad an- 
tras plaktukas muša pirmąjį, trečias — antrąjį, ketvirtas trečiąjį 
ir taip be galo. Argi tuomet dailininko ranka taptų nebereika- 
linga plaktukų pajudinimui? Ji būtų vis tiek reikalinga, nes nė 
vienas plaktukas neturi savyje judėjimo. Turi būt vienas judin- 
tojas, kurs pats savaime teikia kitiems judėjimą. 

Taigi, tie aktai arba tos determinacijos negalėjo atsirasti 
toje eilėje be kito, pašalinio veiksnio, 

Mes matome pasaulyje įvykstant įvairias atmainas, perėji- 
„ mus iš galimybės į aktą. Kadangi kiekvienas judėjimas arba pe- 

„rėjimas iš galimybės į aktą, kaip matėme, suponuoja judintoją, 
kurs aktualiai turi tą tobūlybę, kurią teikia kitiems, tad ir tos at- 
mainos ir tie perėjimai iš galimybės į aktą, kuriuos matome pa- 
saulyje, reikalauja esybės, kuri būtų jų judėjimo principu. 

Taigi, matydami pasaulyje pasikeitimus arba perėjimus iš 
galimybės į aktą, žinome, kad to judėjimo judintojas tikrai yra. 

Dabar eina klausimas, o tas judintojas pats, ar bėra kito ju- 
dinamas ar ne, kitaip sakant, ta esybė, kuri teikia kitoms tą ir 
tą patobūlinimą, ar ji turi tą patobūlinimą iš savęs, ar iš kito gavo? 

Jei ir tas judintojas yra judinamas, tad jis nėra judėjimo 
pradžia, vadinas, jis suponuoja kitą judintoją, kurs suteikia jam 
judėjimą. Ir vėl klausimas: o šitasis judintojas, ar iš savęs turi 
tą judėjimą, ar iš kito gavo. Jei ir šitas judintojas neturi judė- 
jimo iš savęs, bet yra judinamas kito, jis taip pat nėra judėjimo 
šaltinis. 

Ir tokie judintojai, nors būtų ir begalinė jų eilė, neišaiškintų 
toje eilėje esančio judėjimo. 

Mat, toje, kad ir begalinėje, eilėje nebūtų nė vieno, kurs 
turėtų per save tą tobūlumą arba judėjimą, kurį jis teikia kitam. 
Vadinas, ir visa ta eilė neturėtų judėjimo per save. 

Jei toje eilėje vis dėlto būtų judėjimas, jis būtų per kitą, 
kurs turi judėjimą per save. Vadinas, tai serijai judėjimą būtų | 
suteikęs nejudinamas judintojas, 

Kadangi pasaulyje judėjimas yra, kadangi čia nėra nė vie- 
no judintojo, kurs turėtų judėjimą per save patį, vadinas, tikrai 
yra toks judintojas, kurs judina kitus, pats nebebūdamas kito 
judinamas, kitaip sakant, tikrai yra nejudinamas judintojas, t. y. 
esybė, kuri teikia patobūlinimus kitiems, o pati tobūlumų iš 
nieko nebėra gavusi, bet turi juos per save pačią. 

Tas nejudinamas įudintojas ir yra judėjimo šaltinis. 

Ta esybė, kuri yra judėjimo šaltinis, kuri teikia tobūlumų 
kitiems, o pati iš kito jų nėra gavusi, aišku, kad ji turi juos 
per save pačią. O tokia esybė, kuri teikia tobūlumus kitiems 
ir turi juos per save pačią ir yra Dievas.!) 

!) Tas argumentas šv. Tomo Akviniečio yra šitaip suformuluotas: 


Prima autem, et maniiestior via est, guae sunitur ex parte motus. 
"Cerium est enim, et sensu constat, aligua moneri in hoc mundo: omne au- 

Kokią seriją tobūlumų, esančių pasaulyje mes bepaimiu- 
mėm, su to argumento pagalba mes įrodome, kad yra tų tobū- 
1umų šaltinis — Dievas, kuris stovi anapus tos serijos. 


Tas pat argumentas įrodo, kad Dievas yra tyras aktas, 
kad jame nėra jokios galimybės, o jei nėra jokios galimybės, 
negali būti jokio perėjimo iš galimybės į aktą. Kadangi perėjimas 
iš galimybės į aktą yra keitimos, vadinas, Dieve negali būt jokio 
atmainumo. 

Tam argumentui yra ir priekaištų. Jie yra šitokie: 1) Ne- 
judinamas judintojas rodosi negalimas, 2) gyvybės apsireiškimai 
judintojo nereikalaują, 3) Pragmatistų, modernistų priekaištai, 

1) Nejudinamas judintojas rodosi negalimas. 

Norint suprasti tos nuomonės klaidingumą, reikia uždaryti 
vaizduotės duris ir tesinaudoti tik protu. 

Judinti ontologijos atžvilgiu yra determinuoti tai, kas buvo 
nedeterminuota, aktualizuoti arba realizuoti tai, kas buvo gali- 
mybėje. 

Judinti ar keisti, yra būtinai reikalinga, kad judintojas 
judėjimo sferoj būtų aktu, o ne galimybėj. Juk, kad įkaitintų 
kitą kūną, pats kaitintojas turi būt karštas. Jei kokia esybė per 
savo esmę yra aktas, ir dėl to ne vien gali veikti, bet yra pats 
savo veikimas, jis nebereikalauja būt kito judinamas, arba kad 
„kas kitas išvestų jį iš galimybės į aktą. 

Šita daug aukštesne prasme Dievas yra nepajudinamas 
judintojas. Jo nepajudinamumas yra ne inercija Jo, bet aukš- 
+čiausio veikimo nepajudinamumas, kurs nereikalauja nieko įgyti, 
nes viską turi iš savęs. 

Taigi dalykas, kurs yra galimybėj, turi savo raciją toj 
-esybėj, kuri yra tyras aktas. 

Pirmoji esybė absoliučiai skiriasi nuo esybių, kurios kei- 
čias. Ji esencialiai skirias nuo pasaulio, kurs nuolat keičias. 


tem, guod movetur, ab alio movetur. Nihil enim movetur, nisi secundum 
guod est in potentia ad illud ad guod movetur: movet autem aliguid, se- 
cundum guod est actu. Movere enim nilul aliud est, guam educere aliguid 
de potentia in actum. De potentia autem non potest aliguid reduci in ac- 
tum, nisi per aliguod ens in ačtu: sicut calidum in actu, ut ienis, facit lig- 
num, guod est calidum in potentia, esse actu calidum, et per hoc movet, et 
alterat ipsum. Non autem est possibile, ut idem sit simul in actu et poten- 
tia secundum idem, sed solum secundum diversa: gucd enim est cąlidum 
in actu, non potest simul esse calidum: in potentia, sed est simul frigidum in 
„potentia. Impossibile est ergo, guod secundum idem, et eodem modo aliguid sit 
movens et motum, vel guod moveat seipsum: omne ergo guod movetur, oportet 
ab alio moveri. Si ergo, id, aguo movetur, moveatur, oportet et ipsum ab 
alio moveri, et illud ab alio: hic autem non est procedere in infinitum, guia 
sic non esset aliguod primum movens, et per conseguens nec aliguod aliud 
movens, guia moventia secunda non movent nisi per hoc, guod sunt mota 
a primo movente, sicut baculus non monet, nisi per hoc, guod est motus a 
„manu; ergo necesse est devenire ad aliguod primum movens, gucd a nullo 
„movetur; et hoc omnes intelligunt Deum“ (Sum. theol. 12 g. II. a.3). 


“Teodiceja, 5 

Dievas yra be galo tobūlas, nes jis yra tyras aktas, be 
jokios priemaišos galimybės, ir savo veikime, ir savo esmėje. 
Aktas yra tobūlumas. Jis padaro tobūlu tai, kas buvo galimy- 
bėj. Taigi tyras aktas yra pilnas absoliutiškas tobūlumas. 

Dievas yra ne materialis, ne kūniškas. Materija yra eser- 
cialiai sujungta su galimybe, ji nuolat mainos. Tuo tarpu pir- 
masis judintojas yra tyras aktas, jame negali būt jokių atmainų, 
kitaip sakant, jis yra ne kūnas, ne materialis, 

Be to, kūnas yra sudėtas iš dalių. Dievas negali būti 
sudėtasiš dalių, nes visetas (visas) yra tobūlesnis už savo dalį. O, 
tai, kas yra tyras aktas, yra tyras tobūlumas. 

Dievas yra visur per savo veikimą. 

Dievas yra amžinas, nes Jis yra per save, nesimainąs. 
Pas Jį nėra laiko, nes nėra jokio mainymos. 

Jis yra tik vienas, nes jei būtų kitas toks, tad ir vienas 
ir kitas būtų apriboti ir nė katras nebūtų tyru aktu. 

2 priekaištas. Kai kurie sako: šitasis argumentas yra. 
paremtas principu: „guodguid movetur ab alio movetur,“ arba, 
kitaip sakant, esybė, kuri pereina iš galimybės į aktą, to pato- 
būlinimo raciją turi ne savyje, bet kitoj esybėj, kuri turi aktu-- 
aliai tą patobūlinimą. 

Bet šitas principas, anot jų, turįs ir išimčių. Yra, girdi, 
gamtoje tokių esybių, kurios, pereidamos iš galimybės į aktą,, 
nereikalauja jokio pašalinio veiksnio. Tokios esybės yra visi 
gyvi daiktai. Jų ypatybė yra imanentiškas savaiminis veikimas. 

Tiesa, gyvoje, jaučiančioje, protingoje būtybėje padaran-- 
čioji priežastis (causa efficiens) yra pats subjektas: gyvybė yra. 
savo judėjimas. 

Bet ir šitoje srityje padarinys ir priežastis nėra tie pat. 
Taip šit, kūno sąnarius judina muskulai, muskulus veikia ner- 
vai, smegenys, o šiuos —- koks noras, šitasis gi įvyko per 
viršutinį ar vidujinį įspūdį ir t. t. 

Tomo Akviniečio nuomone, yra negalimas tiktai toks ju-- 
dėjimas, kur tas pats dalykas, tuo pačiu atžvilgiu ir tuo pačiu 
būdu būtų kartu ir aktyvus ir pasyvus, ir priežastis ir padari- 
nys, ir judinantysis ir judinamasis. 

Organizmo gyvybė yra ne absoliutiškas savo paties judė- 
jimas. Toks prieštarautų ir fizikos ir metafizikos dėsniams. 
Gyvybė tiek save pačią determinuoja, kiek aktualioji dalis de- 
terminuoja esančiąją galimybėje dalį. Gyvybė reikalauja iš gam- 
tos: medžiagos, impulso ir judinančiųjų pajėgų. Ir gyvoji, ir 
pagaliau protingoji esybė veikia pastūmėta išviršinių veiksnių. 

Sakysime, mes įgijome žinią, jog šitasis medis yra tokios 
ir tokios formos. Rodosi, kad tos žinios mums niekas nesuteikė, 
kad tą žinią mes patys įgijome. Tačiau tą žinią mes įgijome 
veikiant mus anam medžiui. Taigi ir čia veikia principas „guid- 
guid movetur, ab alio movetur“. 

Ir organizmo veikimui reikia ir pašalinių veiksnių. Ir or- 
ganizmas, kad galėtų veikti, turi gaut jėgų ir medžiagos iš ša- 
lies. Jei augalui atimsi maistą, jis numiršta. 

Daugiau savaimingumo yra žmogaus sielos veikime, bet 
ir čia toli gražu pilno savaimingumo nėra. Pažinimo ar valios 
procese daiktai veikia į žmogaus sielą, į valią veikia įvairūs mo- 
tyvai. 

Taigi pasaulyje nėra tokios priežasties, kuri veiktų visai 
nepastūmėta kito veiksnio. Galiausiai turi būt priežastis, kuri 
savo veikime nuo kitos nebepareina. 

3. Pragmatistai, modernistai daro minėtajam argu- 
mentui šitokį priekaištą: Esybės esmė yra nepastovi; pastovus 
tėra pats judėjimas, pats plėtojimasis. Realumas yra nuolatinis 
judėjimas ar plėtojimasis. Jei daiktai juda ar plėtojasi savaime, 
tei daikto esmė yra pats judėjimas arba pats plėtojimasis, tad 
nebereikia jokios pašalinės priežasties, kuri juos judinių. 

Toks paaiškinimas galėtų turėti vertės tik tada, jei atmesi 
prieštaravimo - principą, jei pripažinsi, kad tas pat dalykas, tuo 
pat atžvilgiu, tuo pat laiku, gali kartu ir būti ir nebūti. 

Iš tikrųjų, juk ta esybė, kuri plėtojasi, įgyja tokių dalykų 
ar ypatybių, kokių ji neturėjo. Juk nieks negali išsiplėtoti į tai, kuomi 
jau yra. Taip pat negali sau suteikti to, ko pats neturi. Tą 
patobūlinimą reikia gauti iš to, kurs jį jau turi. Galiausiai pri- 
einama prie pirmos priežasties, kuri tą patobūlinimą suteikė 
kitiems, o pati yra tyras aktas. 


Xi SKYRIUS. 


Dievo buvimo įrodymas, parem- 
tas sutveriančios priežasties 
reikalingumu. 


Dievas yra pažįstamas kaipo priežastis iš savo padarų. 

Iš buvimo sutvertų ar pagamintų dalykų išvedama, kad yra 
Dievas, aukščiausia, per save pačią esanti nepagaminta priežastis. 

Kiekviena esybė, kuri pradeda būti, įvyksta, veikiant tinkamai 
priežasčiai. 

Mokslas nustatė, kad kiekvienas apsireiškimas turi savo 
tam tikrą priežastį, ar priežasčių komplekstą ir be priežasties nie- 
kas negali atsirasti. Iš nieko niekas. 

Iš to yra neabejotinai aišku, kad kiekviena naujai įvykstanti 
esybė ar jos patobūlinimas turi turėti tinkamą priežastį. 

Jei matai laikrodėlį ar gražų paveikslą, ar įdomią knygą, 
nors ir nebūtumei matęs nei tą laikrodėlį dirbant, nei tą paveiks- 

14 piešiant, nei tą knygą rašant, vis dėlto ir tuomet tikrai žino- 
tumei, kad nei tas laikrodėlis, nei tas paveikslas, nei ta knyga 
savaime nepasidarė, kad tikrai buvo kas juos padarė, ir kad jis 
turėjo būt protingas, nes be proto nepadarysi nei laikrodėlio, nei 
paveikslo, nei knygos. 

Pasaulyje matome, kad nuolat įvyksta įvairių įvairiau- 
sių apsireiškimų. Jie turi turėti savo tinkamų priežasčių. Ypač 
aiškiai tai matome gyvųjų esybių srityje. Cia matome ir pradžią 
ir pabaigą. Ar jos yra per save? 

Ne, tos gėlės išdygo iš sėklų, tos sėklos gautos iš kitų 
gėlių. Tie medžiai yra kilę iš kitų tos pat rūšies medžių. Jie 
ilgainiui numirs, supus, užleisdami vietą kitiems. 

Tą pat matome ir gyvulijoj. 

Dabartiniai gyvuliai gavo savo buvimą iš savo tėvų, šie 
iš savųjų ir tt. Tas pat yra ir žmonėms. jiems davė gyvy- 
bę jų tėvai, tiems jų tėvai ir tt. 

Eidami per ištisą eilę iš vienos gentkartės į kitą, matome, 
kad kiekvienas yra pagimdytas savo tėvų, ir nė vieno nėra, kurs 
turėtų savo buvimo raciją savyje. 

Priežastis būtinai turi turėti tuos tobūlumus, kuriuos ma- 
tome padarinyje. Jie turi būt bent tokiame arba aukštesniame 
laipsnyje negu padarinyje, nes iš nieko tegali būt tik niekas. 
Tad kiekvienas dalykas, kurs pereina iš galimybės į aktą, turi 
būt įvykdytas priežasties, aktualiai esančios ir turinčios tas tobily- 
bes. Tas pats yra ir bet kokio tobiilėjimo padaugėjimui,. 

Pasaulyje matome priežasčių dvejopos rūšies: yra priežas- 
čių, kurios pagamina savo padarinį, bet jos nėra būtinai reika- 
lingos savo padarinių palaikymui. Taip šit tėvai yra 
priežastis jų vaikų gimimo, bet jie nėra būtina priežastis gimu- 
sių vaikų gyvenimui. Tėvai gali numirti, o po tėvų mirties vai- 
kai dėl to nesiliauja gyvenę. 

Bet yra ir tokių priežasčių, be kurių negalimas yra ir atsi- 
radimas ir buvimas. 

Tokių priežasčių seriją beeidami, mes prieiname prie pir- 
mos priežasties, kuri pagamina visus tuos padarinius, o pati 
kitos priežasties pagaminta nebėra. 

Pavyzdžiui: jūrininkas laiko inkarą, jūrininką laiko laivas, 
vanduo laiko laivą, vandenį — žemė, žemę — saulė, saulę — 
kaž koks nežinomas centras, o toliau — x. Tokia serija eidami 
mes tuoj pasiekiame jos galą. 

Bet imkime kad ir kitokią seriją. Jei kiekviena serijos priežas- 
tis yra pagaminta kitos priežasties, tad mes turime ištisą eilę 
pagamintų padarinių (pasėkmių). Jei visa eilė yra gavusi buvi- 
mą tokiu būdu, kad viena priežastis gavo buvimą nuo kitos ir 
tuo pat tapo padariniu tos kitos priežasties, tad mes gauname 
ištisą seriją priežasčių, kurių kiekviena yra padarinys ankstes- 
nės priežasties. 

Jei tų priežasčių serija yra pabaigta t. y. turi pradžią, ir 
galą, tad mes ta serija eidami nuo paskutinės priežasties priei- 
name prie pirmosios pagamintosios priežasties, ir klausiame, 
iš kur ji atsirado. Pati savęs ji pagaminti negalėjo, vadinas, ją 
pagamino kita priežastis, už ją pirmesnė, kuri jau nebėra nė vieno 
pagaminta, kuri yra per save pačią, o ta pirmoji, nepagamintoji 
per save pačią esančioji priežastis yra Dievas. 

Jei ta pagamintųjų priežasčių serija yra nepabaigta, ir tada 
ji Dievo buvimą įrodo, nes, kaip minėjome, visa ta serija yra 
padarinys, o kiekvienas padarinys reikalauja tinkamos prie- 
žasties. 

Iš tikrųjų ir šitoje serijoje tam tikru atžvilgiu, tėra tik trys 
terminai: veikimo šaltinis, arba pirmoji priežastis, tarpininkai ir 
rezultatas, kurį pagamino tas veikimas. 

Tos priežastys, kurias mes matome pasaulyje, ir visa jų 
eilė yra tik reliatyvių priežasčių eilė. Visos reliatyvės priežastys 
yra vidurinės priežastys: nė viena iš jų negali suteikti kitam bū- 
ties, jei ji pati pirma jos negavo iš kito ir jos neturi. Ir tai rodo, 
kad kiekviena tos serijos priežastis neturi savo buvimo racijos 
savyje, bet kitame. 

Kadangi nė viena iš visos tos eilės priežastis neturi savo 
buvimo racijos savyje, bet kitame, tatvisa jų eilė, nors ji būtų ir 
begalinė, neturi savo buvimo racijos savyje, bet kitame, absoliutiš- 
koje priežastyje, t. y. Dieve. 

Padaugink vidurinių priežasčių kiek nori, tebūnie jų kad ir 
begalinis skaičius, tuo pailginsi kanalą, bet nesutversi šaltinio, 
kurio vanduo bėgtų tuo kanalu. Jei nebus šaltinio, nebus nė 
vandens tame kanale, nors jis būtų ir be galo ilgas. 

Jei nėra veikimo šaltinio, tarpininkai nesutveria, nepagamina 
veikimo, nors jų būtų ir begalinė eilė. Jei nebūtų veikimo šal- 
tinio, tiesą pasakius, nebūtų nei tarpininkų, nei rezultato: be pir- 
mosios priežasties dingsta viskas. 

Imkime pavyzdžiui traukinį. Pirmasis vagonas traukia ant- 
rąjį vagoną, antrasis — trečiąjį, priešpaskutinis vagonas traukia 
paskutinį, ir visa jų eilė bėga. Jei lokomotyvo nebūtų, kurs 
traukia vagonų seriją, visa jų eilė stovėtų, nors jį būtų be- 
galinė. o 

Kaip judėjimas negali atsirasti eilėje vagonų be to, kas tą 
eilę trauktų ar judintų, taip pat ir reliatyviųjų ar pagamintųjų 
priežasčių eilė nebūtų atsiradusi ir neveiktų, jei nebūtų pirmosios 
mepagamintos absoliučios priežasties, tai yra Dievo 

„Kiekviena veikiančioji priežastis, kuri neturi savo buvimo 
racijos savyje, veikia tiek ar gamina tiek, kaip minėjau, kiek yra pati 
kitos (ankstesnės) veikiančios priežasties pagaminta. Taigi pirmoji 
priežastis pagamina viduriniąsias, o viduriniosios, kiek jų bebūtų, 
nors ir begalinis skaičius, pagamina paskutiniąją. Tad, jei nebūtų pir- 

mosios priežasties, nebūtų nė viduriniųjų, nebūtų nė paskutinės, 
kitaip sakant, nebūtų nė vieno daikto, 

Kadangi veikiančių dalykų pasaulyje yra, ir jie yra paga- 
minti kitų priežasčių, kadangi mes matome paskutiniąsias vei- 
kiančias priežastis ir žinome, kad jos yra vidurinių priežasčių 
padarinys, tad turi būt ir pirmoji priežastis, kuri pagamino vidu- 
riniąsias. Kitaip sakant, eilė priežasčių, kurių vienos veikimas 
pareina nuo kitos, rodo esant pirmąją priežastį, kuri suteikė vei- 
kimo visoms kitoms priežastims, o ta pirmoji priežastis ir yra 
nesutvertas Sutvėrėjas. 

Ar amžinas yra pasaulis, ar ne amžinas, vis tiek jis aiškiai 
įrodo Dievo buvimą, kad ir šitokiu būdu. 

Mes randame pasaulyje padarinius, kurie pareina nuo savų 
priežasčių. Tos savo veikime taip pat pareina nuo kitų savų 
priežasčių ir ttt Tų antrųjų ar trečiųjų ir tt. priežasčių mes ne- 
ieškome praeityje, bet dabartyje. Tiesą pasakius, mes nežiūrime 
nei į praeitį, nei į dabartį, mes težiūrime tik į tą priežasčių pa- 
reinamumą nuo viena kitos: toks ir toks padarinys pareina nuo 
tos ir tos priežasties, o šitoji priežastis, kaipo priežastis, pareina 
nuo kitos priežasties ir ttt Taip eidami, mes netrukus pasiekia- 
me pirmąją priežastį t. y. Dievą. Vadinas, įrodyti Dievo buvimui 
nėra būtino reikalo eiti atgal priežasčių serija per visus amžius, 
kol pasieksime pasaulio pradžią. 

Imkime pavyzdžiui, kad ir žmogaus buvimą. Jis pareina 
nuo daugybės veikiančiųjų priežasčių. Jei paimsime atskirai 
kiekvieną tą priežastį nagrinėti, pamatysime, kad ji yra padarinys 
ištisos eilės kitų priežasčių, tos — kitų ir tt. Taip lipdami nuo 
vienos grandinės prie kitos, netrukus, prieisime pirmąją priežastį, 
nuo kurios ir dabar ir kiekvieną valandėlę pareina buvimas ne 

vien žmogaus, bet ir kitokių sutvėrimų. 
. Taigi žmogus ar kas kitas, nors rodos, paviršutiniškai žiū- 
rint, ir nepriklausomas, iš tikrųjų nuolat priklauso nuo pirmosios 
priežasties. 

Tad, jei pasaulis yra amžinas, jis amžinai priklauso nuo 
Dievo, kurs per visą amžinybę palaiko jo buvimą. 

Jei pasaulis būtų amžinas ir reliatyviųjų arba sutvertųjų 
priežasčių eilė būtų ir begalinė, ir tuomet pasaulis tikrai įrodo 
Dievo buvimą. 

Kiekviena tos eilės esybė, arba kiekviena tos eilės priežas- 
tis yra kitos pagaminta; jų ypatybės aiškiai rodo, kad nė viena 
iš jų nėra per save, bet per kitą, kitaip sakant, yra reliativės. Jei 
nė vienas tos eilės dalykas neturi savo buvimo racijos savyje, 
vadinas, ir visa, kad ir begalinė tų priežasčių eilė, neturi savo 
buvimo racijos savyje, bet kitame, kitaip sakant, yra ne per save, 
bet per kitą, kurs yra anapus minėtosios priežasčių eilės ir turi 
savo buvimo raciją savyje, o tai yra Dievas. 

Juk negali būti visos žvaigždės planetos, kurios gauna švie- 
sos nuo kitos žvaigždės. Būtinai turi būt bent viena žvaigždė, 
kuri turi šviesos iš savęs ir kitoms šviesos duoda. Tas pat yra 
ir priežasčių eilėje. Jos negali būt visos reliatyvios, gavusios bu- 
vimą ir veikimą iš kitos priežasties, turi būt ir absoliuti amžina 
priežastis, kuri suteikė reliatyviosioms ir buvimą ir veikimą. 

Žodžiu sakant, kiekviena reliatyvioji priežastis, kiekvienas 
pasaulio dalykas iš savo esmės yra ne per save, bet per kitą; 
savo esme jis rodo, kad yra absoliuti jo buvimo ir veikimo prie- 
žastis. 

Vadinas, jei pasaulis yra amžinas, jis per visus amžius rei- 
kalauja absoiutiškos priežasties, jis per visus amžius rodo, kad 
yra Dievas, kurs jį sutvėrė ir suteikė jam veikimo galią. 

Esybės buvimas per save pačią nereiškia, kad ji pati save 
sutvėrė. Jei ji būtų sutvėrusi pati save, ji tuo pat laiku ir būtų 
ir nebūtų. Ji būtų, nes nebūdamas nieko nesutversi. Ji tuo pat 
aiku ir nebūtų, nes jei jau esi, tai kaip save betversi, kad jau 
esi. Juk tegalima tverti tik tai, ko dar nėra. Kadangi nė viena 
esybė nesti prieš savo buvimą tad nė viena esybė negali su- 
tverti pati savęs. 

Ta priežastis, kuri yra nesutverta, kuri turi savo buvimo 
raciją savyje, ir yra Dievas. 

Ta priežastis nėra pasaulis, bet ji yra anapus pasaulio. 

Kas turi savo buvimo pagrindą (raciją) savyje, yra neprigulmin- 
gas nuo kitų priežasčių veikimo ir dėl to yra absoliučiai neat- 
mainus. (O pasaulis nuolat keičias. Ir tai parodo, kad jis savo 
buvimo pagrindo (racijos) neturi savyje, taigi ir ta pirmąja prie- 
žastimi nėra. Pirmoji priežastis yra anapus pasaulio, t. y. pasau- 
lis nėra Dievas. Sv. Tomas šitaip formuluoja tą įrodymą: !) 

Iš viso to, kas pasakyta, yra aišku, kad Dievo buvimas yra 
taip tikras, kaip tikras yra pasaulio buvimas. Tą patį tvirtina ir 
Kilio universiteto prof. J. Reinke, sakydamas: „Kad yra Dievas 
mes žinome taip pat tikrai, kaip ir gamtos buvimą“. 

Dievas sutvėrė pasaulį iš nieko. Tuo pasakymu visai ne- 
tvirtinama, kad visata yra Dievo sutverta iš nieko, kaip iš ko- 
kios medžiagos. Tas pasakymas tereiškia, kad nebuvo jokios 


1) „Secunda via est ex ratione causae efticientis. Invenimus enim in istis 
sensibilibus esse ordinem causarum eificientium, nec tamen invenitur, nec 
est possibile, guod aliguis sit ceusa efliciens sui ipsius, guia sic esset prius 
seipso, guod est impossibile: non autem est possibile, guod in causis efiicien- 
tibus procedatur in infinitum, guia in omnibus causis eificientibus ordinatis 
primum est causa medii, et medium est causa ultimi, sive media sint plura, 
sive unum tantum: remota autem causa, removetur etiectus; ergo si non fu- 
erit primum in causis etticientibus, non erit ultimum nec medium. Sed, si 
procedatur in infinitum in causis efficientibus, non erit prima causa eificiens 
et sic non erit nec effectus ultimus, nec causae efficientes mediae, guod 
patet esse ialsum. Ergo est necesse ponere aliguam causam efficientem pri- 
mam: guam omnes Deum nominant“ (Summ. theol. I-2, gu. II, art. 3). 


72 


medžiagos, kuria būtų Dievas pasinaudojęs, pasaulį tverdamas, 
kad pasaulis ir medžiaga, ir forma yra Dievo padaras, pagamin- 
tas vien tik Jo visagalybės. 

„Nors Dievas pasaulį sutvėrė ir jį valdo, betgi natūralės 
priežastys lieka savo vietoje, niekas nemano jų paneigti. Jos taip 
pat jokiu būdu negali užimti vietos Dievo, kaipo pasaulio Su- 
tvėrėjo, Tvarkytojo ir Valdytojo, kurs yra visų priežasčių prie- 
žastis. Ir koks bebūtų partikuliarių priežasčių skaičius, kokia be- 
būtų jų veikimo sfera, jos Dievo neatstoja. 

Iš kitos pusės, nereikia įsivaizduoti, kad visus įvykius gam- 
toje Dievas pats pagamina betarpiai. Yra iš anksto Dievo nu- 
statyta tvarka ir tos tvarkos laikydamos, veikia reliatyvios ar par- 
tikuliarios priežastys. 


XII SKYRIUS. 


Dievo buvimo įrodymas, pasiremiant 
nebūtinų daiktų buvimu. 


Mes matėme, kad yra būties ir išsiplėtojimo (išsivystymo) 
pirmasis šaltinis, kad tas šaltinis turi būti per save. Situo tre- 
čiuoju argumentu mes įrodomę, kad tasšaltinis, ar esybė yra būtina. 

Visa, tik yra, ituri savo buvimo raciją arba savyje, 
arba kitoje esybėje, kitaip sakant, esti per save (iš savęs) 
arba per kitą. 

Esybė, kuri esti per save, yra aiškiai pažįstama. Ji yra be 
pradžios, kitaip sakant, ji yra amžina. Tas, kurs esti per save, 
turi būt be pradžios, turi būt amžinas, nes jei kada būtų buvęs 
toks laikas, kada jo būtų nebuvę, jis nebūtų galėjęs atsirasti nė 
vėliau. Jis nebūtų galėjęs sau pačiam suteikti buvimo, nes kaip jau 
matėme, nė vienas dalykas negali nieko suteikti, ar veikti prieš 
savo atsiradimą. Pats nebūdamas, ar sau pačiam ar kitam būties 
nesuteiksi. 

Kita esybė būties jam suteikti negalėjo, nes mes čia imame 
tokią esybę, kuri savo buvimo raciją turi ne kitoje esybėje, bet 
savyje. Taigi, jei tokios esybės, kuri yra per save pačią (2 se), kokį 
laiką nebūtų buvę, jos nebūtų nė dabar. O jei ji dabar yra, ji 
yra amžina, be pradžios. 

Pažvelgę į pasaulį, mes matome, kad pasaulio esybės yra 
nebūtinos. Jų nebūtinumo aiškiausiu įrodymu yra tas faktas, 
kad kitados jų nebuvo, ir ateis laikas, kada jų nebus. 

Pagaliau ir mineralai ir tie subyra, įeina į kitas sudėtis. 
Dar aiškiau tai matome, pažvelgę į augalus, gyvulius ir žmones. 

Iš to, kad yra nebūtinų esybių, mes galime išvesti, jog 
yra būtina esybė, kuri nebiiti negali. 

Sitame įrodyme naudojamės priežastingumo principu, pa- 
imtu plačiausia jo forma, kurs sako: tai, kas neturi savo buvimo 
racijos savyje, turi ją kitame. Tas gi kitas galų gale turi savo 
buvimo raciją savyje, nes jei ir jis pats neturi savo buvimo 
račijos savyje, bet kitame, jis neišaiškintų nebūtinųjų esybių 
buvimo; jei ir jis pats yra nebūtinas, tad ir jo kitados nebuvo, 
o kadangi jis yra pirmasis, tad kitas jam buvimo nebesuteikė. Jei 
kokį laiką jo nebūtų buvę, jo nebūtų nė dabar. Jei kada nors. 
nebūtų buvę pirmosios esybės, nebūtų buvę nei kitų esybių, 
kurios nuo jos gavo buvimą, nebūtų buvę jokios esybės. Jei 
kada nors nebūtų buvę jokios esybės, niekas nebūtų galėjęs 
niekados atsirasti, nieko nebūtų nė dabar. 

Tuo tarpu nebūtinųjų esybių yra, taigi yra ir pirmoji esy- 
bė, kuri turi savo buvimo raciją savyje, arba kitaip sakant, kuri 
esti per save pačią. Esybė, kuri esti per save, yra amžina, be 
pradžios, ji yra būtina. Buvimas yra jos esmės elementas, ne- 
būti ji negali. 

Esybė, kuri esti per save, yra neatmainoma, joje būti ne- 
gali jokios evuliucijos, nes ta pati buvimo racija visame savo 
pilnume yra joje visuomet. Plėtotis tegali tik tie dalykai, kurie 
savo buvimo pagrindą turi kitoje esybėje. 

Esybė, kuri yra amžina, būtina, neatmainoma, yra Dievas 
Taigi Dievas yra. 

Nuo Kanto laikų tas argumentas vadinamas kosmologišku. Tą 
patį kosmologiškąjį argumentą galime suformuluoti taip, kaip jį 
suformulavo Kantas. Jei kas yra, yra ir būtina esybė. Yra 
daiktų, esame mes patys, taigi turi būti ir būtina esybė. 

Jei kas yra, jis yra arba būtinai arba nebūtinai. Jei jis yra 
būtinai, tai būlinoji esybė yra. Jei yra nebūtinai, tai tas dalykas 
arba tie dalykai yra tik per tai, kas esti būtinai arba per save 
(ens a se). Esybė, kuri yra per save, yra Dievas. 

Tą argumentą šv. Tomas šitaip suformulavo:!) 

!) Tertia via est sumpta ex possibili et necesario (guae talis est). In 
venimus enim in rebus guaedam guae sunt possibilia esse et non esse, cum 
guaedam inveniantur generari et corrumpi et per conseguens possibilia esse, 
et non esse. Impossibile est auvem omnia guae sunt talia semper esse, 
guia guod possibile est non esse, guandoguae non est. Si igitur omnia 
sunt possibilia non esse, aliguando nihil fuit in rebus. 

Sed, si hoc est verum, etiam nunc nihil esset, guia guod non est, non 
incipit esse nisi per aliguid, guod est. Si igitur nihil fuit ens, impossibile fuit, 
guod aliguid inciperet esse, et sic modo nihil esset guod patet esse falsum. 
Non ergo omnia entia sunt possibilia, sed oportet aliguid esse necessarium, 
in rebus. Omne autem necessarium, vel habet causam suae necessitatis 
aliunde, vel non habet. Non est autem possibile guod procedatur in infini- 
tum in necessariis, guae habent causam suae necessitatis, sicut nec in 
causis etiicientibus, ut probatum est; ergo necesse est ponere aliguid guod 
sit per se necesarium non habens causam necessiiatis aliunde, sed guod 

Į tą Dievo buvimo įrodymą kai kurie atsako, kad tie ne- 
būtinieji dalykai yra būtinai kitų pagaminti, nes priežastis, jei 
nėra sukliudyta, būtinai gamina savo padarinį. 

Bet tie kitieji, tos priežastys pačios, yra nebūtini, nes buvo 
laikas, kada ir jų nebuvo. 

Jei vienas nebūtinas dalykas yra pagamintas antrojo, antra- 
sis trečiojo, tad galiausiai turime prieiti prie pirmosios priežas- 
ties, kuri pagamino nebūtinuosius dalykus, o pati kito pagamin- 
ta nebėra, nes kiekviena esybė, kuri neturi buvimo pagrindo 
(racijos) savyje, turi buvimo pagrindą kitame, ji gavo buvimą 
iš kito. 

Taip yra ne vien kokiam vienetui, bet ir visai serijai, nes 
dalykų  daugumas neatmaino jų natūros. Jei visa serija neturi 
savo buvimo pagrindo savyje, nors ji būtų begalinė, jei ji yra, 
ji gavo savo buvimo pagrindą iš kito, kurs turi savo buvimo 
raciją savyje, tai yra, kurs yra būtinai, o tai yra Dievas. 

Kai kuriems rodosi, kad ta būtinąja esybe yra įstatymai, 
kuriais pasaulis tvarkos. 

Jei tas įstatymas būtų būtinas, jis turėtų savo buvimo ra- 
ciją savyje, jis turėtų savyje raciją buvimo ir tų fenomenų, 
kuriuos jis tvarko. Tuo tarpu įstatymai yra tik vienodi santykiai 
tarp daugelio fenomenų ar esybių. Kiekvieni santykiai suponuo- 
ja fenomenus, kurie tuos santykius palaiko. Įstatymas suponuo- 
ja buvimą tų fenomenų, kuriuos jis tvarko, ir vienija, o ne feno- 
menai suponuoja įstatymą. 

Įstatymų nėra, jei nėra fenomenų. Sakysime, įstatymas: 
karštis išskečia geležį. Tai gali įvykti tik tada, jei yra ir karštis 
ir geležis. 

Tiesa, atsako kitasis, įstatymas, kiek jis veikia, pareina nuo 
tenomenų, bet įstatymas, kaipo idealas, kiek jis yra kiekvieno 
mintyje, jis yra neprigulmingas. 

Jo neprigulmingumas yra gautas mūsų pačių abstrakcijos 
keliu, taigi Jo tariamasis nepareinamumas pareina nuo mūsų 
proto ypatybės abstrahuoti. (O kada įstatymas iš tikrųjų veikia, 
jis pareina nuo fenomenų, kuriuos jis tvarko. 

Be to, tik aktualiai esantį ir veikiantį įstatymą panteistai laiko 
būtina aktualiai esančia esybe. Panaikinus fenomenus, kurie yra 
nebūtini, panaikinamas ir pats realis įstatymas, kurį jie laiko bū- 
tinu. Toks įstatymas, kurs taip pareina nyo nebūtinų ienomenų, 
negali būti absoliutu. 

Pozityvistai tvirtina, kad vis dėlto yra vienas įstatymas, 
kurs gamina fenomenus, per kuriuos jis yra: tai įstatymas, jog 
fenomenams besimainant, pasaulio energijos kiekybė yra ta pati. 
Jei niekas nesusitveria ir niekas nedingsta, tad ta būtinoji esybė 
yra pasaulis, to įstatymo tvarkomas. 


est causa necessitatis aliis: guod omnes dicunt Deum“. (Summa theol. Ia 
ą. II, art. 3) 

Bet filosofas E. Boutroux savo veikale „La Contingence 
des lois de la Nature“ įrodė, kad tas įstatymas yra per prietykį, 
jis neturi savo buvimo pagrindo savyje. 

Pagaliau, jei tas įstatymas ir būtų būtinas, kaip šit identiš- 
kumo principas, ir tuomet jis neegzistuotų per save, bet kaip ir 
kiekvienas įstatymas suponuotų buvimą esybių, kuriose jis rea- 
lizuojas, o šituo atveju, buvimą energijos. Tai viena. 

Antra, tas įstatymas nėra universalis, jo negalima griežtai 
patikrinti, pagaliau, neorganiškame pasaulyje jo visai negalima pa- 
tikrinti gyvose esybėse, o dar labiau jo negalima patikrinti psi- 
chikos srityje. 

Iš viso to, kas pasakyta, aišku, jog įstatymai, kokie jie be- 
būtų, nėra būtinoji esybė, kuri suteikė buvimo raciją nebūtinosioms 
esybėms. 

Kosmologiškajam argumentui Kantas prikiša, kad jis pra- 
džioje, tiesa, esąs paremtas patyrimu, bet paskiau pereinąs į on- 
tologišką, o į ontologišką neperėjęs nepasiekiąs savo tikslo. Ka- 
dangi ontologiškasis argumentas neturi vertės, neturįs jos nė 
kosmologiškasis. 

Sitasis Kanto priekaištas yra klaidingas. 

Dievo buvimą įrodinėdami, mes remiamės ne sąvoka, iš- 
reiškiančia tobūlą esybę, bet realiu gyvenimu. Kosmologiškasis 
argumentas remias patyrimo faktais. Mes matome šitąjį pasaulį, 
kuris egzistuoja, keičias, o visa tai, kas prasideda, reikalauja tin- 
kamos priežasties. Pasaulio ir jo keitimos priežastis yra Dievas. 

Taigi kosmologiškasis argumentas remias ne sąvoka, išreiš- 
kiančia tobūlą esybę, bet realiu pasauliu, nebūtinų sutvertų daiktų 
realiu buvimu. 

Kur tad to argumento ontologizmas, kurį Kantas prikiša? 
Ogi šitai. Kad mes, pasiremdami realiu pasauliu, įrodome Dievo 
buvimą, o jį įrodę, iš jo būtinumo išvedame jo ypatybes, arba, 
kaip Kantas, kad sako, kad mes iš būtinos esybės būtinumo iš- 
vedame Jos begalinį realumą, tai ir esąs tas ontologizmas. 

Į tą Kanto priekaištą mes turime šit ką, atsakyti. 

1) Jei tai ir būtų perėjimas į ontologizmą, tad mes būtu- 
mėm į jį perėję tik jau įrodę, kad Dievas yra. Juk mes, pasirem- 
dami realiu pasauliu, pirma pilnai įrodėme, kad realiai yra bū- 
tina esybė, kitaip sakant, Dievas. 

Ir tik įrodę būtinosios esybės realį buvimą, iš jos būtinumo 
išvedame jos ypatybes. Jei kas čia būtų nepagrįstai išvesta, tad 
būtų ne realis būtinosios esybės buvimas, bet iš būtinosios esy- 
bės būtinumo išvedimas jos ypatybių. 

2) Ret ir čia nėra klaidos, nes čia nėra jokio perėjimo 
į ontologizmą. Ontologizmas remias ne faktais, paimtais iš realio 
gyvenimo, bet žmogaus paties sutverta ir neįrodyta tobūlos esy- 
bės sąvoka. Tuo tarpu mes būtinos esybės realį buvimą ir jos 
būtinumą įrodėme realiu pasaulio buvimu. O taip įrodę būtinos 

esybės realį buvimą, iš jos būtinumo, kurs yra įrodytas, visai 
teisėtai, išvedame kitas jos ypatybes. 

Kad tas Kanto priekaištas yra klaidingas, pamatė ne vien 
katalikai, bet ir tokie filosofai kaip Hegel von Hartmann, Kūlpe, 
Scheler. Ypač pastebėtina, kaip Hegel atmeta tą priekaištą I). 

Ontologiškąjį šv. Anzelmo argumentą atmeta ir pats šv. To- 
mas Akvinietis ir kiti scholastikai. 

Be to, Kantas prikiša, kad kosmologiškasis argumentas iš 
padarinio, esančio patyrimo srityje, išvadas daro, kad yra prie- 
žastis anapus patyrimo srities. O priežastingumo principas, anot 
Kanto, teturi savo reikšmės tik patyrimo srityje, 

Bet ir čia Kantas klysta. Sit bent vienas kitas pavyzdys. 

Beskaitydami  Gauss'o Disguisitiones arithmeticae, arba 
Aristotelio metafiziką, mes be jokios klaidos išvedame, kad tuo- 
du vyru turėjo labai gilų protą, nors pats jų protas yra anapus 
patyrimo srities. Tačiau iš to proto padarų mes visai teisingai 
sprendžiame, kad tas protas buvo ir koks jis buvo. 

Kadangi padarinys be priežasties būti negali, nerasdami 
jos šiame pasaulyje, t. y. patyrimo srityje, mes turime jos ieš- 
koti kitapus patyrimo srities, kitaip padarinys turėtų būti be 
priežasties, o tai dalykas negalimas. 

Pagaliau su priežastingumo principo pagalba vesdami iš- 
vadas mes remiamės ne Dievu, bet šiuo patiriamuoju pasauliu. 
Ne Dievas reikalauja tinkamos priežasties, bet patiriamasis pa- 
saulis. 

Tam pačiam argumentui Kantas prikiša, kad iš negalėjimo 
būti begalinio daugumo priežasčių, pareinančių nuo viena kitos, 
sprendžiama, jog yra pirmoji priežastis. 

Tiesą pasakius, pareinamųjų priežasčių skaičius čia nesvar- 
bu. Ar jų skaičius bus pabaigtas, ar nepabaigtas, vis tiek jos nė 
viena neturi savo buvimo pagrindo savyje. Jei taip, tai ir visa tų 
priežasčių serija neturi savo buvimo pagrindo (racijos) savyje. 
Vadinas, buvimo pagrindą ji yra gavusi iš kito, kurs turi buvimo 
raciją savyje ir dėl to yra begalinis. Tai įrodyta antrajame argu- 
mente. 

Toliau Kantas klausia, įei Dievas sutvėrė visatą, iš kur pats 
Dievas, kas Jį besutvėrė. Dievo niekas nesutvėrė, nes Jis yra 
pirmasis. Jis yra per save ir dėl to begalinis. 

Kai-kurie bando iš to argumento išsisukti, sakydami: jei mes 
imame begalinį veiksnių ar priežasčių skaičių, mes turime jas 
imti ne ištisa linija, bet rato forma. Rate nėra jokio pirmojo są- 
nario ar veiksnio ir vis dėlto visas laikos, kadangi dalys kita 
kitą laiko. 

Šitoks pavyzdys yra geras paaiškinimui, sakysime, kaip lai- 
kos iš grandinės padarytas ratas ir netrūksta. Bet jis netinka pa- 


1) Žiūrėk Hegels Werke, t. 12, I. 368 ir sek. 

aiškinimui priežasčių serijos veikimo. Imkime kokį priežasčių ratą. 
Sakysime A padaro B, B padaro C...... VY padaro Z, Z padaro A. 
iš to aišku, kad Z yra ir padaras A ir priežastis A, na, o tai 
sakyti reiškia tą pat, ką sakyti, jog anūkai pagimdė savo seno- 
lius ir patys yra senolių pagimdyti. 


XIII SKYRIUS. 


Dievo buvimo įrodymas, paremias 
įvairių tobūlumo laipsnių buvimu. 


Šv. Tomas Akvinietis ketvirtąjį argumentą šitaip suformulavo: 


Guarta via sumitur ex gradibus gui in rebus inveniuntur. Invenitur 
enim in rebus aliguid magis et minus bonum et verum et nobile et sic de 
aliis huiusmodi. Sed magis et minus dicuntur de diversis, secundum guod 
appropinguant diversimode aš aliguid, guod maxime est. Sicut magis cali- 
dum est guod magis appropinguat maxime calido. Est igitur aliguid, guod 
est verissimum et optimum et nobilissimum et per conseguens maxime ens. 
Nam guae :unt maxime vera, sunt maxime entia ut dicitur. 2. Metaph. Guod 
autem dicitur maxime tale in aliguo genere, est causa Oomnium, guae sunt 
illius generis; sicut ignis gui est maxime calidus, est causa omnium calidorum, 
ut in eodem libro dicitur. Ergo est aliguid, guod omnibus entibus est causa 
esse et bonitatis et cuiuslibet perfectionis et hoc dicimus Deum“ (Summa 
theol. 1-2 gu. II, art. 3). 


Pirmu pažvelgimu šv. Tomas rodosi nori pasakyti, šit ką: 
mes matome esybių įvairaus didumo tobūlumų, vienose tų to- 
būlumų matome mažiau, kitose daugiau. 

Mes sakome, kad tas ir tas daiktas yra tobūlesnis, juo 1a- 
biau jis prisiartina prie aukščiausio tipo, taigi turi būt aukščiau- 
sias tobūlumo idealas, o šiuo ir yra Dievas. 

Bet tuomet šv. Tomui būtų galima prikišti, kad tas aukš- 
čiausias tipas ar idealas, su kuriuo lyginame, matuodami esy- 
bės tobūlumą, yra mūsų proto sąvoka. Iš buvimo mūsų pro- 
to sąvokos, mes negalime spręsti, kad toks idealas realiai yra, 
tai būtų  žengimas iš idealios srities į realią sritį, o kas taip 
daro, tas patenka į tą pačią klaidą, į kurią pateko ir šv. Anzelmas. 

Tačiau šv. Tomo čia yra kitoks argumentas. Jo mintis 
yra šitokia. 

Mes matome, jog pasaulyje yra įvairių  esybėse tobilumo 
laipsnių. Taip šit viena esybė yra gražesnė už kitą, viena yra 
išmintingesnė, galingesnė už kitą ir tt. 

Jei mes sakome, kas iš dalies tėra tobūlas, mes pareiškia- 
me, kad jo tobūlumas turi ribas, kad jo tobūlumas yra sujung- 
tas su netobūlumu. 

Jei sakome, kad tas žmogus yra labai šviesus, daug žino, 
mes tuomet pareiškiame, jog yra tokių dalykų, kuriuos jis žino, 

bet yra ir tokių dalykų, kurių jis nežino, kitaip sakant, kad jo žinojimas 
yra sujungtas su nežinojimu, kad jo žinojimas yra apribotas. 

Tuomet mes ieškome, iš kur tąm tobūlumui ribos ir dėl ko 
ribos yra tokios, o ne kitokios. 

Yra aišku, kad pats tobūlumas per save neturi savo ribų, 
tuo labiau neturi tokių ir tokių ribų. Būtų tikras prieštaravimas, 
jei sakytumėm, kad tai, kas padaro, jog išmintis yra išmintimi, 
yra taip pat formalė išminties nebuvimo racija. (Gražumas per 
save nėra sujungtas su negražumu, arba žinojimas su nežinoji- 
mu. Ta racija turi būti pašalinė. 

Tobūlume apribotumas rodo, kad esybė, kuri turi apribotus 
tobūlumus, turi savo buvimo raciją ne savyje, bet kitame, kitaip 
sakant, yra ne per save, bet per kitą. Esybė, kuri yra per save, yra 
absoliutiškai neapribota, begalinė. 

Kiekvieną kartą, kada mes matome kokią esybę turint tobū- 
lumą dalinai, mes žinome, jog ji tą tobūlumą turi ne iš savo 
esmės, ne per save, bet kad tą tobūlumą jai suteikė kita esybė. 
Tai yra išviršinė jos tobūlumo apribotymo racija. 

Vidujinė to apribotumo racija yra ta, kad subjekto esmė yra 
būties arba egzistencijos gavėja. O būtis yra apribota tos materia- 
lės priežasties, kuri tą būtį gauna. Ir čia įvyksta tas generalis 
metafizikos principas: „Receptum est in recipiente ad modum 
recipientis.“ Kadangi žmogaus esmė yra apribota, apribotos yra 
ir žmogaus tobūlybės ir pati būtis arba egzistencija. 

Suteikusioji tą tobūlumą esybė turi tą tobūlumą arba per 
save, arba per kitą. Tos kitos turi tobūlumo vėl arba per save, 
arba per kitą. Kad ir kažin kaip ilgą imtumėm seriją tobulumų, 
gautų iš kito, jie neišaiškina tų tobūlumų atsiradimo. 

Kadangi tas tobūlumas yra, vadinas, yra priežastis, kuri 
turi tą tobūlumą per save, taigi pilną, begalinį. Taip šit apribo- 
tas gražumas, apribotas gerumas, išmintingumas ir tt. reikalauja 
kaipo savo priežasties esybės, kuri būtų be galo graži, be galo gera 
ir tt, o tokia yra Dievas. Taigi, apriboti tobūlumai rodo, kad yra 
esybė be galo tobūla, tai yra Dievas. 

Dievas yra absoliučiai nesudėtas (simplex). Mūsų protas 
pasiekia abstraktiškas ypatybes, sakysime, gerumą. Jos yra ne- 
sudėtos (simplices), bet jų realiai nėra. d 

Protas pasiekia ir konkretiškas ypatybes. Sios realiame gy- 
venime yra, bet neturi vieningumo (non sunt simplices), sakysi- 
me, „geras“. Dievo ypatybės yra absoliučiai nesudėtos ir re- 
aliai yra. 

Tiesa, mes sakome, kad Dievas yra geras. Bet toks mūsų 
išsireiškimas yra netinkamas, nes Dievas yra gerumas ir tai ne 
abstraktiškas, bet realiai esantis. Kada mes sakome, jog Dievas 
yra, tuo mes turime išreikšti ne tai, kad Dievas turi buvimą, bet 
kad jis yra egzistuojantis buvimas (ipsum esse subsistens). 

Kitas čia klausia: kaip dvasia galėjo padaryti medžiagą? 
Atsakymas: O kaip žmogaus dvasia iš geležies gabalėlio padaro 
mašiną? 


XIV SKYRIUS. 


Dievo buvimo įrodymas, paremtas 
tvarka ir tikslingumu. 


Šv. Tomas Akvinietis sako: „Mes matome, kad materialios 
esybės, nors ir neturi proto, veikia atatinkamai, kad pasiektų sa- 
vo tikslą. Mes jas matome arba visuomet, arba bent dažniau 
veikiant taip, kad pasiektų tai, kas joms yra geriausia. Iš čia yra 
aišku, kad jos siekia savo tikslo ne per prietykį, bet pareinamai 
nuo nustatyto tikslo. O esybės, neturinčios proto, pačios savai- 
me tesiekia tikslo, kiek jos į tą tikslą yra nukreiptos protingos 
esybės, kuri tą tikslą žino: kaip vylyčia (sagita) kad yra nukreipta 
šaulio. Taigi yra protinga esybė, kuri visus dalykus sutvarkė, 
kad jie pasiektų savo tikslą. Tą esybę vadiname Dievu“!) 

Trumpiau tą argumentą galime šitaip suformuluoti: 

Kiekviena neturinti proto priemonė, tik protingos priežasties. 
tegali būt sutvarkyta, kad pasiektų savo tikslą. Pasaulyje yra esy- 
bių, neturinčių proto ir siekančių savo tikslo, taigi toji tvarka 
yra protingos priežasties padaras. 

Šitame įrodyme Šv. Tomas kalba apie vidujinį tikslingu- 
mą: sakysime, akys yra matyti, ausys girdėti, sparnai lakstyti. 

Viršutinis pasaulio dalykų tikslingumas dažnai yra mumš 
neaiškus. Sakysime, kad ir gyvatės organai yra labai tikslingi (vi- 
dujinis tikslingumas), bet kam pati gyvatė yra pasaulyje (viršu- 
tinis tikslingumas) mes nežinome. 

Kadangi pasaulio tvarka yra visiems aiškiai matoma, tad 
šitas Dievo įrodymas visuomet buvo visų populiariausias. Jis. 
yra ir moksliškiausias, nes jis remias tais pačiais gamtos įstaty- 
mais, kurie yra gamtos mokslo pamatu. 

Pasaulio tvarka yra tiek didi ir savo pagrindiniuose ele- 
mentuose, tiek aiški, jog ją mato ir laukiniai. Tad ir nenuo- 


1) Penktąjį argumentą šv. Tomas akvinietis suformulavo šitaip: 

Guinta via sumitur ex gubernatione rerum. Videmus enim, guod ali- 
gua, guae, cognitione carent, scilicet corpora naturalia operantur propter finem, 
guod apparet ex hoc, guod semper aut freguentius eodem modo operantur, 
et conseguantur id guod est optimum. Unde patet, guod non a casu, sed 
ex intentione perveniunt ad finem. Ea autem, guae non habent cognitionem,, 
non tendunt in finem, nisi directa ab aliguo cognoscente et inteligente, sicut 
sagita 4 sagitante; ergo est aliguid inteligens, a guo omnes res naturales 
ordinantur ad finem et hoc dicimus Deum. (Summa Theol. 12 ą. II, art. 3.) 

stabu, kad Dievo buvimo įrodymas, paremtas pasaulio tvarka ir 
tikslingumu yra seniausias ir populeriausias. 

Jau ir Homeras skelbė Zeusą pasaulio tvarkytoju. Xeno- 
fanas sako, kad Dievas tvarko viską savo dvasios galybe. 
Anaxagoras, betyrinėdamas pasaulio tvarką, prieina išvadą, kad 
tai yra pasaulį valdančio Proto padaras. „Jis sako: Visa tai, kas 
bus, visa tai, kas yra, visa tai, kas buvo beribėse padangėse, 
visa tai rūpestingai sutvarkė Protas.“ : 

Sokratas nužengė toje srityje dar toliau. Žinodamas, kaip 
stebuklingai yra sutvarkytas žmogus, jis dažnai sakydavo: „Pa- 
žink save“! Jis tyrinėjo ir gamtą, ypač kiek ji santykiauja su 
žmogumi. (Gamtos tvarka ir jos tikslingumu pasiremdamas, 
Sokratas prieina tą išvadą, kad yra Dievas ir kad Jis rūpinas 
žmogaus gerove. 

„Sakyk man, Aristodemai, ar yra žmonių, kurie stebina 
tave savo gabymais?“ klausia Sokratas. „Taip, epiškąja po- 
ezija mane labiausia stebina Homeras, atsako Aristodemas, savo 
tragedijomis — Sotoklas, statūlomis — Polikletas, savo paveiks- 
lais — Xeuxes“. „Kas tavo nuomone, kalbėjo toliau Sokratas, 
labiau nuostabus, ar tas, kurs tveria reiškinius be proto, be ju- 
dėjimo, ar tas, kurs tveria esybes gyvas ir protingas?“ „Aš 
labiausia stebiuos tuo, kurs tveria esybes gyvas ir protingas“, 
atsakė Aristodemas. 

Sokrato darbą tęsė toliau Platonas. Jis mokė, jog kiek- 
viena esybė yra minties, idėjos, tipo išreiškimas. Pasaulio tvarka 
pasirėmęs, Platonas išveda, kad yra Dievas. 

Griežčiau tą argumentą suformulavo jo didis mokinys 
Aristotelis. Matydamas pačiuose dalykuose tvarką ir tikslin- 
gumą, jis išveda, kad yra Dievas. 

Iš visų senovės galvotojų šv. Augustinas geriausiai pa- 
brėžė tikslingumą gyvuosiuose organizmuose ir jų veikimą pagal 
įstatymus. Tuo pasirėmęs, jis įrodo Dievo buvimą. 

Tvarka yra sistema, kurioje, protui vadovaujant, iš daugelio 
dalių padaryta harmoninga vienybė. 

Tvarka suponuoja daugelį elemėntų, suvestų į vieną sis- 
temą. Pagal vienijimo principą, tvarka gali būti dvejopos rūšies: 
koordinacijos, arba estetiška tvarka ir subordinacijos, arba teleo- 
logiška tvarka. 

Pirmoje, arba estetiškoje tvarkoje, įvairūs elementai padaro 
to dalyko dalis. Teleologiškoje tvarkoje įvairūs elementai yra tam 
tikros priemonės nustatytam tikslui pasiekti. 

Iš tikrųjų ir estetiškoji ir teleologiškoji tvarka yra ta pati 
tvarka, tik žiūrima kitokiu atžvilgiu, nes kiekviena esybė veikia. 
Jos elementai yra taip sutvarkyti, jog padaro vieną esybę, sie- 
kiančią nustatyto tikslo. 

Estetiškoji, arba koordinacijos, tvarka, yra statiškoji tvarka. Ji 
„ekzistuoja dinamiškajai, teleologiškajai, arba subordinacijos tvarkai. 

Jau ir paviršutiniškai pažvelgę į pasaulį, mes matome ne 
vien paskirus veiksnius, pritaikintus savo tikslui, bet ir bendrą 
stebėtiną visatos organizaciją. Gamta veikia pagal planą, o da- 
bartiniai mokslai yra to plano komentoriai. 

Įsižiūrėję į pasaulį, mes matome, jog kiekviena gyva esybė 
turi sutvarkytas įvairias savo organizmo dalis. Jos organai yra 
taip sutvarkyti, jog veikia viso organizmo gerovei. 

Kiekvienas organas yra sudėtas iš daugybės elementų ir 
jėgų, vienų sų kitais surištų ir subordinuotų naudingiausiu vi- 
sam organizmui biidu. 

Esybės, siekdamos savo patobūlinimo, nėra izoliuotos. In- 
dividai ir jų rūšys yra sujungti įvairiais ryšiais. Taip pat yra su- 
jungtos įvairiais ryšiais ir įvairių rūšių esybės, o per tuos ryšius 
mes vėl matome tvarką. 

Įvairios rūšys ir karalystės savo statiškuose ir dinamiškuo- 
se santykiuose viena su kita atrodo lyg viena didi poema, kru- 
tanti savo veikimu ir gyvybe. Tą tvarką grekai vadino 
kosmos. 

Visata yra nuolatiniame judėjimo, krutėjimo, keitimos pro- 
cese. Tai lyg koks nuolatinis teatras, kur paskiri veiksniai i: 
komplikuotos scenos eina įkandin po kits kito labai greitai. 

Bet toje nuolatinėje atmainoje įvyksta tie patys tipai, tie 
patys tikslai, pasiekiama tai, kas yra naudingiausia ir individu", 
ir visatai. Taigi ta tvarka yra pastovi, nors ir nuolatiniame 
keitimesi. 

Iš to, kas pasakyta, aišku, jog. 

1) Pasaulyje, kiek siekia patyrimas, randame tvarką. Viskas 
įvyksta pagal įstatymus. Nuosaikiai įvykdyta tvarka rodo, kad tai 
įvykdė protingas tvarkytojas. Tas pasaulio tvarkytojas, tas įsta- 
tymų leidėjas yra Dievas. Šitas argumentas vadinamas nomo- 
logišku Dievo įrodymu (nomos — įstatymas). 

2) Mes matome pasaulyje tikslingumą, kurs taip pat aiškiai 
rodo Dievo buvimą. Sis argumentas vadinamas teleologišku. 

Kadangi tuodu argumentu yra daugeliui prieinamiausiu ir 
populiariausiu, tad pažvelkime į juodu kiek plačiau. 


1. Nomologiškasis argumentas. 


Mokslas rodo, jog viskas pasaulyje įvyksta tam tyčia iš 
anksto nustatytais įstatymais. Tie įstatymai padaro tvarką. 

Visi nesuskaitomi materialiai veiksniai, veikdami nustatytu 
planu, padaro vieną didelę sistemą, kur viskas įvyksta savo vie- 
toje ir savo laiku. Dėl to materialius pasaulio įvykius galime 
išskaičiuoti su matematišku griežtumu. 

Kas moka pasaulio knygą skaityti, sako Otto Liebmanas, 

tas randa ten stebuklingą pasaulio logiką ir matematiką, išra- 
šytą ne žodžiais, bet faktais !). 

Zmogus, apsišarvavęs mokslu, vartodamas įvairius patobū- 
lintus įrankius, neįstengia susekti ir išmatuoti visos tos tvarkos. 
Ta tvarka yra visame universume. Nuo pat mažiausių elektronų 
iki didžiausių saulių sistemų randame tvarką, viskas paprastai 
įvyksta pagal įstatymus. 

Chemikui pavyksta kombinuoti atomus, bet tiktai tada, kada 
jis prisilaiko gamtos įstatymų, o kada jis verčia kombinuotis 
atomus, kaip jam patinka, pagal savo norą, tat jam niekuomet 
nepavyksta: atomai jo neklauso. 

Kad pasaulyje yra tvarkos, tai mato visi. Susitvėrė įvairūs 
mokslai ir jie nuolat plečias, bestudijuodami pasaulio tvarką. 

Kad aiškiau pamatytume tą visatos tvarką, paimkime bent 
kiek tos tvarkos pavyzdžių iš įvairių sričių ?), 


Tvarka neorganiniame pasaulyje. 


a) Tvarka žvaigždėse. 


Pažvelkime į padanges. Milijonai žvaigždžių ir jų tvarka 
rodo mums, kad yra Dievas ir duoda mums bent šiokį tokį 
supratimą, apie Dievo didumą ir jo išmintį. 

Nuo amžių žmonės stebėdamies žiūrėjo į šviesiai, bet pa- 
slaptingai žibančias žvaigždes, stebėjos labai tvarkingu jų judė- 
jimu ir iš to sprendė, kad yra amžina Išmintis, kuri visa tai surėdė. 

Nemažiau už juos stebis ir didieji mokslo atstovai, pirmos 
rūšies žvaigždininkai. 

Mūsų žemė, gamtininkų nuomone, turi tokią pat pradžią, 
kaip ir kitos žvaigždės. Visata, daugelio nuomone, išsiplėtojusi 
iš debesyno. Daug mokslininkų įrodo, kad ta medžiaga, iš ku- 
rios išsivystė pasaulis, yra buvusi gazo (dujų) pavidalu, kurs tu- 
rėjo didelį karštį. Atvėsdama minėtoji medžiaga iš gazo formos 
ilgainiui perėjusi į ištirpytą degantį skystimą. Per nuolatinį karš- 
čio spinduliavimą iš bendrojo rutulio, rutulys tirštėjo ir labiau 
susitraukė. O juo labiau tirštėjo ir traukėsi, tuo greičiau su- 
kos. Juo greičiau sukos, tuo labiau išcentrinė (centrofugalė) jėga 
ėmė viršų ant įcentrinės (centropetališkos jėgos, ko! galutinai 


1) Otto Lieomann, Gedanken und Tatsachen I, 1904, 153, 

2) Tariu reikiant čia pabrėžti, jog tie tvarkos pavyzdžiai, kuriuos čia 
paminėsiu, visai nėra būtini pasaulio tvarkos įrodymui. Pasaulio tvarkos bu- 
vimą nė kiek ne blogiau galima įrodyti ir kitais pavyzdžiais. Dėl to, jei kam 
dėl kokių nors priežasčių mano parinkti pavyzdžiai nepatiktų, kiekvienas gali 
sau pats pasirinkti tokių pavyzdžių, kokių pats nori, nes pasaulio tvarka yra 
tokia didelė, jog iš jos semk pavyzdžių, kiek patinka, o jų niekuomet neiš- 
semsi. Jų užtenka kiekvienam tikrai įrodyti, jog yra pasaulio tvarkytojas — 
Dievas. 

dar skystos masės neatplyšo nuo bendrojo rutulio. Iš jų pasida- 
rė planetos, t. y. saulės palydovai. 

Nuo dar skystų planetų tokiu pat būdu atskilo jų paly- 
dovai, vadinami mėnuliais ar satelitais. 

Ilgainiui, atvėstant mūsų žemei, formavos ant jos pluta, 
kuri atvejų atvejais buvo sunaikinta galingų vulkanų išsiverži- 
mų, kol galutinai to degančio skystimo viršus tiek atvėso, jog 
jo paviršius apsitraukė atvėsusia kieta pluta. 

Taip pasidariusi mūsų saulės sistema, taip pasidarė ir ki- 
tų saulių sistemos. 

Yra kitokių pasaulio formavimos hipotezių, kaip šit mete- 
oritų hipotezė, eksplozijos hipotezė ir t. t. 

Pažvelkime, ką mokslas sako apie dabartinės visatos didumą. 

Jau didelė mums rodosi mūsų žemė. O juk tai yra ma- 

1273 kartus. 

Arčiausia tikroji žvaigždė yra mūsų saulė. Ji yra didesnė 
už žemę 1300000 kartų. Lengva pasakyti 1350000 kartų didesnė, 
bet tai praneša ir lakiausią fantaziją. 

Šviesiai šviečia padangėse žvaigždė Sirius. Astronomai ap- 
"skaito, kad Sirius yra daug kartų didesnis už saulę. Dar dides- 
nė yra Kapella, Arkturus ir t.t. O juk nėra jokių įrodymų, kad Arktu- 
rus pats didysis dangaus kūnas. Jų yra milijonai gal šimtus ir 
tūkstančius kartų didesnių už Siriusą, Arkturą ir t. t. 

Didesnių ir mažesnių saulių jau skaitoma šimtais milijonų. 

Kas apsakys, kas dedas tų milžinų viduje. Kokios šviesos upes, 
kokius tvanus karščio tos žvaigždės siunčia į nepabaigtas erdves! 

Kad turėtume bent šiokį tokį supratimą, pasiklausykime, 
ką kalba saulės tyrinėtojai. 

Jie tvirtina, kad tikroji saulės atmosfera yra saulės karūna, 
Ji apsupa saulę ir yra storūmo apie 2 milijonu kilometrų. 

Jei mes, lėkdami fantazijos sparnais, apsistotume prie to 
šviesos okeano krašto prie saulės karūnos, nors dar būtume 
taip toli nuo saulės paviršaus, visgi girdėtumėm tokį baisų ūžį- 
mą, prieš kurį baisiausi perkūnai būtų tik auklės, vaiką migdan- 
čios, daina. 

Ugnies vilnis tūkstančių kilometrų aukščio, eina po kita 
kitos neapsakomu greitumu. Liepsnų liežuviai veržias į erdves. 
Koks baisus turi būti tos ugnies okeanas, kurio vilnys pasie- 
kia tokį didumą. Baisi, nė su kuo nesulyginama audra. Trenks- 
mas ir užimas toks, jog, rodos, kad visas pasaulis griūna, kad 
paskęstų tuose liepsnų okeanuose. Tokios pat baisios ugninės 
audros yra ant milijonų kitų žvaigždžių). 


!) J. Run. Der Sturm auf der Sonne. 


Pažvelkime dabar į žvaigždžių tolumą. 

Sviesos spindulys eina apie 300000 kilometrų per sekun- 
dą. Kol jis ateina nuo mūsų saulės išeina 8 minutės su viršum, 
nes mūsų žemė yra 149,490,000 kilometrų nuo saulės. 

Artimiausia kita žvaigždė yra Centauro alfa. Kol mus pa- 
siekia, šviesa nuo tos žvaigždės eina 4 metus su viršum. 

Po Centauro alfos kita artimiausia mums tikroji žvaigždė 
yra Sirius. Nuo jo eina šviesa iki mūsų bemaž 0 metus. Nuo 
Vegos šviesos spindulys eina apie 36 metus, o nuo Šiaurinės 
žvaigždės apie 40 metų. 

Tai yra žvaigždės, kurių paralaksas duoda galimybės iš- 
skaičiuoti jų tolumą. O koks tolumas yra tų žvaigždžių, kurių 
paralaksas yra visai negalimas. 

Spėja, kad nuo Plėjadų šviesa eina apie 500 metų. Bet jos 
rodosi dar prie pat dangaus skliautų paviršiaus, o kaip toli tos 
žvaigždės, kurios šviečia pačiose dangaus skliautų gilmėse. Pro- 
tesorius Seeliger sako, kad jų tolumas yra apie 86,000 šviesos 
ėjimo metų. Tai — žvaigždės, kurios per spaktyvas dar yra 
matomos atskirai. Bet kitos žvaigždės yra taip toli, jog ir per 
tobūliausias šių laikų spaktyvas žiūrint, atrodo tik kaip šviesi 
migla ar šviesus debesynas. Mokslininkas Charlier aiškina, jog 
paukščių kelio debesynas yra taip toli, jog jų tolumas esąs ma- 
tuojamas net milijonais šviesos metų)). 

Nors tas matavimas nėra griežtas ir daug remias hipote- 
ze, visgi jis rodo mums pasaulio didumą. O juk už tų pasau- 
lių gali būti kiti pasauliai ir t. t. 

Tos beribės erdvės yra persunktos šviesos jūrų, kurių 
išplitimas yra tikrai nuostabus. 

Yra tarpininkas, kurs nešioja šviesą po visas erdves. Tas 
tarpininkas yra beveik nežinomas. Jis vadinamas eteru. Su jokiu 
mikroskopu jis nematomas, joki chemiški bandymai negali mums 
pasakyti, iš ko jis susideda. 

Eteras yra lygiai visose erdvėse ir visais laikais. Nors at- 
stumas tarp žvaigždžių yra ir labai didelis, vis dėlto ir vienos ir 
kitos žvaigždės vienodai mums siunčia savo šviesą. 

Jei tai yra tiesa, ką sako astronomai, jog nuo kai kurių 
žvaigždžių šviesa eina milijonus metų, kad pasiektų mūsų žemę, 
tai prieš milijonus metų įvirpintas eteras virpa per milijonus me- 
tų, banguoja ratais į visas šalis, be jokio sustojimo. Jei kiekvie- 
na vilnis suvartotų, kad ir mažutėlę jėgos dalelę, koks galingas 
turi būti pirmasis impulsas: 

Tame etere virpa vilnys, nešdamos šviesą ne nuo vienos 
žvaigždės, bet nuo milijonų. Rodos, kad tos etero vilnys turi taip 
susikryžiuoti ir susipainioti, jog išeitų sujaugtas vilnių mišinys ir 
nebūtų galima matyti jokios žvaigždės. Tuo tarpu kiekviena ete- 


1) Unsere Welt, 1922 m. I. 194. Heft, 8. 

ro vilnis perbėga didžias, dažnai nebeišmatuojamas tolybes taip 
reguliariai, lyg eidama tik nuo vienos žvaigždės, o kitų tarytum 
visai nėra, 

Reikia atsiminti, kad etero vilnys savo kelionėje sutinka 
kliūčių, būtent, milijonus dangaus kūnų. Tas gražus šviesos spin- 
dulys, tas tolimų pašaulių pasiuntinys, kurį jie išsiuntė gal prieš 
milijonus metų, praneša mums, ne vien kad tas pasaulis yra ir 
šviečia, bet dar daugiau: tas spindulys, eidamas per prizmą pa- 
daro spektrą, sudėtą iš spalvų. Tose spalvose eina linijos vysiš- 
koj tvarkoj pagal ta, kokie elementai šviečia. Iš to mes žinome, 
iš kokių elementų yra sudėtas tas dangaus kūnas. Be to, tos 
švelnios spektro linijos, keisdamos, rodo, jog tas dangaus kūnas 
eina, ir koks to ėjimo greitumas. 

Nuostabu ir tai, kad šviesos spinduliai paprastai neina kiau- 
rai per daiktus, kaip sakysime elektra, bet atsimuša ir tuo pada- 
ro mums daiktus matomus. Nuostabus yra ir tas šviesos spin- 
dulių atsimušimas. Jis yra toks įvairus, jog pasidaro labai gra- 
žios įvairios spalvos su visokiais atspalviais, visoki šviesos ir 
šešėlio laipsniai, įvairių įvairiausi spalvų tonai. Nuostabi yra ir ta 
įtaka, kurią turi šviesos spinduliai organizmo augimui ir jo plėtotei. 

Tie dangaus milžinai nuolat juda. Jie lekia neįsivaizduoja- 
mu greitumu. Greičiausią šūvio kulka lekia apie /; kilometro 
per sekundą. Kai kurie mokslininkai apskaito, kad mūsų žemė 
lekia aplink saulę 30 kilometrų per sekundą greitumo. Poliuksas 
lekiąs 53 kilometrus per sekundą, Herkulio Z — 70 kilometrų, 
Arktyrus — 674 kilometrus per sekundą. Tatai keli pavyzdžiai 
greitumo, kokiu lekia žvaigždės su savo palydovais per nepa- 
baigtas erdves. 

Žvaigždės viena kitą traukia prie savęs. 

Kas atsitiktų, jei tiek milijonų dangaus milžinų lėktų taip 
greitai be jokio plano, be jokio vadovaujančio proto ir lektų per 
tūkstančius ar milijonus metų. Tuo tarpu žvaigždės lėkia didžia 
tvarka, matematišku griežtumu. O juk iš maišatingo (chaotiško) be 
struktūros debesyno per nuotykį negalėjo kilti kosmoso tvarka, tokia 
sudėtinga ir veikianti matematišku tikslumu. Tai harmonijai įvyk- 
dyti, pirma reikėjo išspręsti labai sunkią matematišką problemą, 
kuri toli praneša 1r giliausią žmogaus protą. Cia reikėjo išskai- 
čiuoti kelionę milijonų pareinančių nuo kitas kito kūnų. 

Dabar tos astronomiškos problemos yra išspręstos: keliai ir 
greitumai nustatyti, taip kad tie milijonai žvaigždžių, lėkdami 
įvairiu greitumu padaro gražią harmoniją. Koperniko surasta vi- 
satos sistema skaisčiai parodė visatos vienybę ir didingumą. 

Kaip kiekvienas namas rodo, kad buvo ar yra meistras, 
kurs jį pastatė, — kaip kiekvienas paveikslas rodo, kad buvo ar 
yra dailininkas, kurs jį nupiešė, kaip kiekviena mašina — savo 
mechaniką, taip pat ir pasaulis rodo, kad yra jo Sutvėrėjas 
ir Sutvarkytojas. 

Astronomijos ir matematikos kunigaikštis, didysis Newton'as, 
nustebintas pasaulio tvarkos, sako: „Dievo pirštas yra tame“. 

Astronomas Faye tvirtina: „Yra ir kas kita, ne vien žemė, 
yra ir kas kitas, ne vien mūsų kūnas, yra ir kas kitas ne vien 
spindinčios žvaigždės, yra dar protas ir mintis.“ Didis moksli- 
ninkas Etienne Geofiroy Saint — Hilaire, nustebintas pasaulio 
tvarkos, rašo: pasiekęs šitas ribas, fizikas dingsta, lieka tik reli- 
gingas žmogus. Entuziazmo pagautas su pranašu jis kartoja: 
„Coeli enarrant gloriam Dei et opera manuum eius annuntiat 
firmamenium... Laudemus Dominum!“ !) 


b) Tvarka mažučiuose atomuose ir elektronuose. 


Iš kitos pusės neįsivaizduojamas mažumas atomų. Su pa- 
galba kinetiškos gazų teorijos O. E. Meyeris apskaitė, kad vie- 
name grame vandenilio (H) yra 640.000 trilijonų atomų. Plankas 
ir Einsteinas apskaitė, kad viename vandenilio (H) grame 620.000 
trilijonų atomų. 

O ką bekalbėti apie elektronus. Pirmiau buvo manoma, kad 
atomai yra uebepadalinami. 

Dabartinis mokslas surado, kad jie to nedalumo neturi, 
kad jie susideda iš dalelių. Yra nemaža dabartinių mokslininkų, 
kurie aiškina, kad atomas susideda iš ištisos sistemos labai grei- 
tai ir tvarkingai judančių elektronų. Jame sukas aplink pozityvį 
elektroną dar mažesni negatyviai elektronai. 

Tad atomą galime labai teisingai palyginti su planetų sis- 
tema. 

Taigi, gamta ar savo mažuose atomuose, ar didžiose žvaigž- 
džių sistemose yra nuostabiai sutvarkyta. Iš kur ta nuostabioji 
pasaulio tvarka? Žmogus yra viduryje tarp dviejų bedugnių. Vie- 
na bedugnė neišmatuojamų erdvių platybių su milijonais dan- 
gaus milžinų, iš kitos pusės — mažumo bedugnė su jos neįsi- 
vaizduojamai mažučiais elektronais ir t. t. 

Ir žmogaus protas nežino, kuo labiau stebėtis — ar didu- 
mo bedugne su jos ir lakiausią fantaziją savo didumu prane- 
šančiais milžinais, ar mažumo bedugne, kuri beveik nebesiskiria 
nuo nieko (nulio). 

Ir čia ir ten yra stebuklinga tvarka, visur veikia įstatymai, 
kurių gilmės galingas žmogaus protas teįstengė ištirti tik ma- 
žutę dadelę. 

Medžiaga griežtai laikos įstatymų. Tie įstatymai yra joje, 
bet nėra kilę iš jos. Medžiaga ir mechaniškosios jėgos, kurios 
pačios neturi proto, negali būt protingo ir tvarkingo padarinio 
priežastimi. Iš kur tad ta pasaulio logika, iš kur ta pasaulio 
—— ' 3 l 2 


1) E. Geofiroy Saint — Hilaire, Philosophie anatomigue, t. I, 499). 

matematika? Juk nėra įstatymų be įstatymų leidėjo. Kas sujungė 
į vieną sistemą tą nesuskaitomą visatos dalykų daugybę? Ta 
įstatymų sistema, kurios klauso neorganiška medžiaga, ta galin- 
ga pasaulio tvarka, rodo jog ji yra neapsakomai didžios išmin- 
ties padarinys. Sutvarkyta visata rodo, kad jos priežastimi yra 
ne mechaniškos jėgos, kuriuos yra aklos, bet Dievo išmintis ir galybė. 

Juk neorganiniai daiktai, neturėdami proto, neišmano tvarkos, 
taigi ta tvarka nėra jų pačių padaras. Žmogus neorganinėms 
esybėms įstatymų leisti negali. 

Vadinas, tuos dalykus sutvarkė pasaulio Viešpats, Dievas, 
suteikdamas jiems tinkamą esmę, arba natūrą, pagal kurią jie 
veikia. Tad visai teisingai yra sakoma, kad Dievas valdo visatą 
amžinais savo įstatymais. 

Dėl to tokios pirmos rūšies žvaigždės, kurios šviečia mok- 
slo padangėse, kaip šit Kopernikas, Galilei, Pascal, Newton, Li- 
nė, Cuvier, Pasteur, Kelvin ir kai kurie kiti savo gilius tyrinėji- 
mus papuošė garbės hymnais Sutvėrėjo išminčiai, tos žmo- 
gaus protui neišsemiamos tvarkos autoriui. 

Astronomijos kunigaikštis Newton, Dievo vardą ištardamas, 
visuomet nudengdavo savo galvą, o kitas didis astronomas Kep- 
ler, savo veikalą apie pasaulio harmoniją šitaip baigia: „Ačiu 
Tau, mano Sutvėrėjau ir Viešpatie, kad Tu man suteikei džiaug- 
"tis ir stebėtis Tavo sutvėrimais. Tavo darbų garbę apskelbiau 
žmonėms, kiek mano pabaigtas protas galėjo suprasti Tavo ne- 
pabaigtumą. Jei ką aš pasakiau, kas yra neverta Tavo garbės, ta 
teikis man maloningai atleisti“. 


Tvarka organiniame pasaulyje. 


Pažiūrėjus per didžiąsias spaktyvas į dangaus milžinus, 
mus jie prislegia savo didumu ir savo tvarka. Pažiūrėję per to- 
būliausią mikroskopą į augaliją, mes dar labiau nustebsime. 
Nes tie milžinai visgi tėra negyvos masės, o augaluose jau ran- 
dame gyvybę. 

Pagaliau ir žemiausios rūšies augalas yra labai sudėtingas 
organizmas. Mes matome, kad jis minta auga, gimdo kitus, 

Skirtumas tarp gyvos ir negyvos medžiagos yra neišma- 
tuojamas. Mokslo atstovai sako, kad tarp negyvos ir gyvos me- 
džiagos yra bedugnė, ant kurios tiltas yra nepertiesiamas. Hert- 
wig sako: „Tarp negyvos medžiagos ir gyvo organizmo yra be- 
dugnė, kuri mums rodos vis didesnė, juo labiau mes pažįstame 
gyvąsias būtybes“ !). 

Organizmas tai lyg koks chemikas su nuostabiu elementų įsta- 
tymų žinojimu dalina vienas molekulas, tveria kitas, labai kom- 


1) Allgem. Biolog. Jena 1920, 265). 

plikuotas, kokių dar nėra sutvėręs joks, kad ir mokyčiausias 
chemikas. 

Kiekvienas organizmas laikos savo tipo. Nors atomai tie 
patys, tačiau vienur iš jų sutverta rožė, kitur obelė, kitur beržas 
ir tt. ir tų tipų yra galybės. Atsiminkime organizmų formų įvai- 
rumą. Organizmuose nuolat keičias medžiaga, o forma palieka 
tokia pat. 

Pažvelkime bent kiek, kokia nuostabi tvarka yra kad ir 
paprastuose narveliuose, iš kurių susideda organizmai. 


Tvarka narveliuose (celėse). 


Organizmas, koks jis bebūtų, ar augalų ar gyvulių, ar žmo- 
nių susideda iš narvelių (cellula). 

Narvelių didumas ir jų forma labai nevienodi: vieni narve- 
liai yra apskriti, kiti pailgi, kiti cilindriškos, kiti kubiškos formos, 
kiti penktagonaliai, hegzagonaliai, kiti plokšti, kiti ištisę, kiti ša- 
koti ir t.t. 

Narvelius matuoja paprastai tūkstančiąja milimetro dali- 
mi, kurią vadina mikronu ir išreiškia paprastai grekiška raide 4 
(mi). Narveliai, kaip jau minėjau, yra nelygaus didumo. Vieni, 
kaip šit neapvaisinti paukščių kiaušiniai, yra labai dideli, kiti, 
kaip kad bakterijos, yra labai maži. 

Narveliai turi paprastai po vieną trynį, (nucleus) o kartais ir 
po kelis trynius. Trynyje gan dažnai pasitaiko mažų apskritų 
kruopiukų vadinamų tryneliais (nucleoli). 

Narvelis yra mažiausias biologinis vienetas, labai kompli- 
kuotas, galima sakyti mažutis savotiškas mikrokosmas. Jis susi- 
deda iš dalių, kurios skirias nuo kita kitos ir morfologiškai ir 
chemiškai ir fiziologiškai. Nuo harmoniško jų sujungimo parei- 
na biologiškas narvelio vienumas ir jo gyvybės eiga. Tad visos 
narvelio dalys dalyvauja jo gyvybės eigoje, bet pačią svarbiąją 
rolę čia atlieka trynys (nucleus). 

Narvelio yra dvi svarbiausi dali: narvelio kūnas arba bal- 
tymai (protoplasma) ir trynys. Tos dvi dalys yra esminės, tuo 
tarpu kiautas (membranas) ir tryneliai nepriklauso prie narve- 
lio esmės. 3 

Seniau manė, kad narvelio protoplasma arba cytoplasma 
(tas pat, kas protoplasma) yra vienoda (homogeniška), bet ilgai- 
niui mokslininkai atrado ją esant labai komplikuotą (pinklią). 
Permatomoji protoplasmos dalis vadinasi hyaloplasma, 0 kruo- 
pėtuoji dalis, kuri padaro protoplasmos tinklelį, arba skeletą, vadi- 
nasi spongioplasma. 

Trynys yra labai komplikuotas. Su mikroskopo pagalba 
čia galima atskirti kelias proteines medžiagas. Dvi svar- 
biausi medžiagi yra vadinami viena chromatinu, kita achromati- 

nu, o pagal jų chemiškas ypatybes, viena vadinas nucleinas, kita 
lininas. 

Chromatinas arba kitaip sakant, nucleinas, nudažytas kar- 
minu ar haematoksilinu, įgyja spindinčios spalvos, o achromatinas 
arba lininas visai nenusidažo, arba, nusidažo, bet tik ypatingose 
aplinkybėse. 

Achromatinas arba lininas yra kiek panašūs į protoplasmą 
ir turi savyje skystimą, vadinamą karioplasma ir tinklelį, vadina- 
mą kariomitomu. 

Be chromatino ir linino su dažymo pagalba čia yra surasta 
dar kita medžiaga, kuri vadinasi plastinas, arba paranucleinas. 
Be to, trynyje yrą matomi dvejopos rūšies tryneliai — nucleoli. 
Vieni yra lengvai nudažomi, antri netaip lengvai. Abiejų rūšių 
tryneliai yra padaryti iš įvairiomis proporcijomis imto nucleino 
ir paranucleino. Nucleus, arba trynys, yra apsuptas savotišku mem- 
branu. 


Narvelių gyvenimas. 


Narveliai paprastai yra apsupti membranu (plėvele), kaip 
kiaušinis kiautu. Membranas yra padarytas iš to pat narvelio 
protoplasmos arba cheminių protoplasmos produktų. Vieni 
membranai yra minkšti, kiti, kaip šit medžių ar kaulų narvelių, 
yra kieti. 

Membranas yra narvelio sienos, kuriomis vienas narvelis 
atsiskiria nuo kito. Membranas yra skylėtas. Per tas skyles 
narvelis gauna maisto ir išmeta lauk suvartotą medžiagą. 

Narvelis yra tikra cheminė laboratorija, kurioje sumanus 
chemikas pagamina reikalingų dalykų, o nereikalingus pašalina. 
Įėjusią žaliąją medžiagą, jis perdirba pagal chemijos įstatymus, tveria 
tokias komplikuotas molekules, kokių neįstengia pagaminti nė 
vienas, kad ir mokyčiausias chemikas, ir tą perdirbtą sutvarkytą 
medžiagą suvartoja organizmo augimui ir jo dauginimos. Mili- 
jonai naujų molekulių nuolat įeina į narvelį ir milijonai išeina ir 
visa tai įvyksta tvarkingai.  Narveliai yra plytos, iš kurių pasta- | 
tytas augalo, ar gyvulio, ar žmogaus kūnas. 

Narveliai auga, misdami, asimiliuodami šalia jų esančią 
medžiagą. Kai narvelis pasiekia savo didumo ribas, jis dalinas 
perpus, ir iš vieno pasidaro du gyvu narveliu. 

Jei, taip pasidalinus, narveliai atsiskiria vienas nuo kito, tada 
pasidaro du gyvu individu, o jei neatsiskiria, tad jie sudaro arba 
narvelių koloniją, arba organų audinius. 

Narvelyje eina nuolatinis judėjimas. 

Besisukantį arba cirkuliuojantį judėjimą, ypač augalų narve- 
liuose, jau pastebėjo Corti 1774 m. (Gyvo narvelio protoplas- 
ma nuolat juda: To judėjimo linkmė ir forma daug pareina 
nuo protoplasmos tinklelio atba spongioplasmos. 

Yra narvelių, kurie ypatingai juda visu savo kūnu. Taip 
šit gyvūnas, vadinamas ameba, yra mažutis tik vieno narvelio 
gyvūnėlis Jis neturi membrano. Amebos kūnas nuolat maino 
savo formą. Jis ir ištįsta ir susitraukia, išleidžia iš savęs ypa- 
tingus pailginimus, savotiškas rankas, kad pagautų sau maistą, ir 
vėl jas įtraukia. 

Kaip amebos, taip pat ir žmonių bei gyvulių kraujo baltie- 
ji narveliai, vadinami fagocitais arba leukocitais, turi nepaprastą 
ypatybę išlįsti iš kraujo lauk per gyslų sienas ir vaikščioti po 
kūną. Jie šitaip daro: kur yra gysloje mažutė skylelė, ten leu- 
kocitas įkiša vieną pseudopodiumą (iš savęs padarytą pailgini- 
mą); ilgainiui per tą skylutę išsismaukia ir perlenda visas leu- 
kocitas. 

Yra narvelių, kurie turi plaukelių, ar ilgas uodegas, rykš- 
tes. Tarp infuzorijų yra nemaža tokių, kurios turi išaugų, rykščių 
pavidalu ir vadinasi flagellata. Kitos rūšies pirmykščiai gyvūnėliai 
(protozoa) turi išaugusius plaukus, kurie padeda jiems sugauti maistą 
arba pasiirti iš vienos vietos į kitą. Tie vadinasi ciliata. 


Plaukuoti narveliai paprastai yra alsavimo ir virškinimo 
aparatuose. Kvėpavimo organų plaukuoti narveliai yra tam, kad 
kliudytų nereikalingiems dalykams patekti į plaučius. Virškini- 
mo aparate plaukuoti narveliai padeda valgiui slinkti žemyn. 

Stuburiniai kraujyje turi raudonų kruopelių, vadinamų hae- 
moglobinu. 

Trynys turi įtakos narvelio augimui, sustiprėjimui jo mem- 
brano, jo pasidalinimui. 

Jėi gyvą amebą perpiausi į dvi dali ir vienoje bus trynys, 
o antroje nebus, ta dalis, kur trynys, ataugina savo nustotąja 
dalį, pasiekia savo buvusį didumą ir gyvuoja toliau. O ta dalis, 
kur trynio nebuvo, nustimpa. Jei padalinsime infuzoriją, kad ir 
į labai mažutes daleles, kiekvieną dalelė išaugs nauju gyvūnu, 
kad tik ten būtų bent dalis trynio. 

Verworno bandymai parodė, kad trynys pats be protoplas- 
mos negali padaryti naujos būtybės, bet stimpa. 

Trumpai galime pasakyti, kad ir trynys ir protoplasma yra 
būtini narvelio gyvybei. Gyvame narvelyje trynys yra centralis 
punktas, gyvosios medžiagos organizuojąs principas. 

Narveiiai yra ne vien plytos organizmo, bet ir architekto- 
riai jo.  Narveliai auga, dauginas, padaro audinius, organus ir 
įvairias gyvas būtybęs. Narveliai dauginas, kaip minėta, per pa- 
sidalinimą. 

„ Namvelių dalinimasis yra dvejopas: tiesioginis ir netie- 
sioginis. 

Tiesioginis dalinimasis yra labai paprastas. Visų pirma 
apskritas trynys ilgainiui pasidaro pailgas ir per vidurį vis eina 
laibyn. Tuo pat laiku ir pats narvelis pasidaro pailgas. Paga- 
liau trynys trūko perpus, viena pusė atsiskyrė nuo kitos. Pats 

narvelis taip pat trūko perpus ir vieno narvelio vietoje radosi 
du, kiekvienas su tryniu viduryje ir su savo membranu. Tuo 
būdu dalinas narveliai ypač pirmuonių (protozoa). 

Daug svarbesnis ir labai komplikuotas yra netiesioginis 
narvelių pasidalinimas, kuris taip pat vadinasi kariokinesis 
arba mitosis. Netiesioginiame pasidalinime yra keturi laipsniai, 
arba fazės. 

Pirmoji fazė vadinas prophazė. Čia įvyksta prirengiančios 
atmainos. Visų pirma čia įvyksta atmaina trynyje. Chromatinas 
įgyja susiringavusio siūlo ar tinklelio formą, bet tie siūlai 
storesni, kaip paprastai. Aukštai, ant trynio viršaus, matyti jau 
besidalinąs perpus centrosomas. Centrosomas (centrosome) 
yra apskritas mažai tenudažomas kūnas. 

Kai kariokinesis tikrai prasidėjo, chromatinio tinklelio siū- 
lai žymiai pastorėjo, susijungė be pertraukos. Ant trynio vir- 
šauš centrozomas jau pasidalino ir abu nauju centrosomu pra- 
deda leisti protoplazminius spindulius.  Centrozomai palengvėl 
slenka nuo kits kito į priešingas puses, kad atsistotų ant trynio 
poliusų. Du centrozomai arba dvi žvaigždutės jau stovi ant 
trynio poliusų ir savo protoplasminiais spinduliais padaro chro- 
matišką šeivą (Spindel). 

Tuo tarpu chromatiškas siūlas sutrūko į lygias dalis, ku- 
rios vadinasi chromosomai. Pirmiau jie buvo trynio tinkleliu. 
Jie pasidalino į lygias dalis ir visuomet pasirodo tuo pat skai- 
čium ir ta pat forma. Jie yra panašūs į raidę V. 

Chromosomai atlieka labai svarbią rolę ypač paveldėjime. 
Ir žolių ir gyvulių kūno narveliuose yra kiekviename narvelyje 
lygiai chromosomų, tik seksualiuose narveliuose yra pusė tiek, 
kiek kituose kūno narveliuose. 

Tuo tarpu nukleinis membranas, kurs iūrėjo apsupęs try- 
nį, dingo. Chromosomai susidėjo ant vidurio centrosomų 
spindulių, kurie savo galais susijungė vieni su kitais ir tie 
chromosomai sudarė ekvatorialį vainiką Tūo baigias pirmoji 
fazė. 

Antroji fazė, arba metaphasė. Su šita faze prasideda aukš- 
čiausias kariokinesio laipsnis, nes dabar įvyksta tikrasis trynio 
pasidalinimas.  Chromosomai, kurie padarė ekvatorialį vainiką, 
dabar kiekvienas išilgai skyla tiksliai perpus, kad abu naujuoju 
narveliu turėtų lygiai po tiek chromozomų, kiek turėjo narvelis, iš 
kurio juodu pasidarė. Taip chromozomams pasidalinus pasi- 
darė du ekvatorialiu vainiku. 

Trečiojoj fazėj, kuri vadinas anaphasė, tuodu chromosomų 
vainiku ima vis labiau tolintis nuo kits kito centrozomų spin- 
duliais, kurie yra jiems vadovais. Jie artinas prie centrosomų 
arba žvaigždžių. 

Ketvirtojoj  fazėj, arba telophasėj, chromosomai  susigru- 
puoja, susijungia su kits kitu, iš jų susitveria chromatinis tink- 


92 


lelis naujų narvelių tryniams. Pasidaro nauji du tryniai, ap- 
link juos išauga membranas. Pats narvelis viduryje perskyla 
perpus ir tokiu būdu iš vieno narvelio pasidarė du. 

Ant kiekvieno narvelio matyti centrosomai, kurie ilgainiui 
dalinas perpus, ima leisti spindulius, trauktis nuo kitš kito ir 
prasideda naujas kariokinesis, toks pat, kaip dabar, kad išdės- 
tyta. Toks yra netiesioginio narvelių dalinimos procesas. 

Tiesa, nė visi netiesioginiai narvelių dalinimaisi yra visi- 
škai tokie, bet aprašytasis būdas yra tipiškas. Ir kiti netiesio- 
giniai narvelių dalinimaisi yra mažiau ar daugiau į jį panašūs. 

Visuomet žmonėms rūpėjo ištirti, kaip tėvų ypatybės ati- 
tenka vaikams. Mikroskopu tyrinėjimų dėka šitas klausimas 
jau yra gerokai paaiškėjęs. Aukštesniųjų organizmų, ir augalų 
ir gyvulių vaikai yra gaminami dviejų seksualių narvelių susivie- 
nijimu. Imkime kokį aukštos rūšies augalą. Patelės seksualis 
narvelis vadinasi kiaušinis, o patinėlio — sėkla arba sėmuo. 
Kai kiaušinis ir sėmuo yra nunokę ir gali vaisintis, susijung- 
dami vienas su kitu, abejuose tuose narveliuose yra tik po 
pusę chromosomų, kiek kituose tų augalų ar gyvulių kūno 
narveliuose, 

Kiaušinis yrą daug didesnis negu sėmuo. 

Kai sėmuo pasiekia kiaušinį, šio membranas atsidaro, įlei- 
džia sėmenį ar bent jo trynį. Kiaušinio ir sėmens tryniai susi- 
jungia, bet paprastai nesusilieja. Abiejų susiartinusių trynių 
chromatinas pasidalina į chromosomus. Ir sėmens ir kiaušinio 
chromosomai yra tokio pat didumo, ir jų skaičius visuomet esti 
lygus. Tie chromosomai padaro vieną ekvatorialį vainiką, dali- 
nas išilgai perpus, pasidaro du lygiu vainiku. Kiekviename vai- 
nike yra lygiai tėvo ir lygiai motinos chromosomų. 

Taip susijungus, chromosomų skaičius tapo toks pat, kaip 
ir kituose kūno narveliuose. Apsivaisinimo aktas atnaujino pir- 
mykštį chromosomų skaičių. 

Tuodu vainiku pasiekė poliusus, susibūrė, padarė du tin- 
kleliu, sudėtasis narvelis pasidalino perpus. Tokiu būdu įvyko 
apsivaisinimas ir pirmasis pasidalinimas. Ir prasidėjo embriono 
augimas. 

Tokiu būdu vaikas paveldėjo po lygią dalį trynio elementų 
tėvo ir motinos. Su tais chromosomais atitenka vaikams ir tė- 
vų ypatybių. Taip yra augalams, taip yra gyvuliams, lygiai taip 
yra ir žmonėms. Narvelių gimdymas vienų kitais visai atskiria 
juos nuo neorganiškų kūnų, kur jokio gimdymo nėra. Tie 
narveliai toliau dalindamies stato naujai pradėtą organizmą ir įvai- 
rias jo dalis. 

Žodžiu sakant, narveliai yra gyvi: jie gimsta, minta, auga, 
gimdo kitus tokius pat narvelius ir pagaliau miršta. Jie yra 
sudėti iš milijonų ir milijonų atomų ar molekulų. Tas mažutis 
narvelis yra lyg ištisas savotiškas pasaulis. Ten viskas juda, 

kruta. Reikalingieji atomai ar molekulos milijonais įeina į nar- 
velį, o nebereikalingi milijonais eina iš jo lauk. 

Tas mainymasis yra nuolatinis, be jokio perstojimo, ir vi- 
sa tai įvyksta puikiausia tvarka. 

Jei kas padarytų tokią mašiną, kur tvarkingai sukas ir vei- 
kia šimtai račiukų, jei ta mašina būtų taip įtaisyta, kad sugedę 
jos račiukai pačios mašinos būtų pašalinami, o į jų vietą pati 
mašina sau tinkamus pasirinktų, savo  pagedusias dalis pati pa- 
taisytų, ar ne tiesa, kad ta mašina būtų nuostabiai suivarkyta. 

Dar stebuklingiau yra sutvarkyti žmogaus, ar gyvulio, ar 
augalo narveliai. Narvelyje sukas ne šimtai račiukų, bet milijo- 
nai atomų ar molekulų. Kurios iš tų molekulų ar atomų tapo nebe- 
reikalingi, jie milijonais eina lauk, o į jų vietą kiti milijonai naujų 
reikalingų stoja į išėjusiųjų vietą ir toliau veikia. 

Jei kas imtų rimtai aiškinti, kad ana, taip nuostabiai sutvar- 
kytoji mašina, pati pasidarė, kiekvienas, tai girdėdamas, manytų, 
kad jam „ne viskas galvoje“. Taip pat būtų ir tam, kurs saky- 
tų, kad nuostabiai sutvarkytiejį kūno narveliai patys pa- 
sidarė. 

Žmogaus protas aiškiai rodo, kad turėjo būti ar yra didis 
meistras, kurs padarė aną nuostabiąją mašiną. Tas pat protas 
rodo, kad dar labiau reikalingas meistras, kurs padarė taip stebuk- 
lingai sutvarkytą kūno narvelį. O tas meistras, kurs tai pada- 
rė ir sutvarkė, yra Dievas. 


b) Tvarka augaluose. 


Nuostabią tvarką randame augaluose. Kad ir paprastos 
sėklos, iš kur išauga medis ar žolė, sutvarkytoju tegali būt 
žmogaus protą pranešanti išmintis. Ji tą sėklą sutvarkė, kad pa- 
siektų nustatytą tikslą: kad iš grūdo išaugtų komplikuotas au- 
galas. 

Ne vien ištisas augalas, bet ir atskiros jo dalys yra nuo- 
stabiai sutvarkytos. Imkime kad ir augalų mitimą. Savo maistą 
jie randa ypač žemėje. Dėl to augalai gamina sau organus, ku- 
rie čiulpia maistą iš žemės. Tie organai yra šaknys. 

Jos, rodos, menkesnioji medžio dalis, o visgi stebuklingai 
sutvarkyta. Tuo tarpu, kai kiti medžio narveliai, daugindamies, 
skverbias viršun šaknų narveliai, daugindamies, skverbias gilyn. 

Dėl ko vieni narveliai skverbias aukštyn, o kiti gilyn? 
ais kito atsakymo neturi, kaip tik: tai betikslio nuotykio vei- 

imas. 

Saknų narveliai, tie švelnučiai daikteliai, turi sau tiek išstumti 
žemės, kiek turi pačios šaknys didumo. Pamėginkime įkišti į 
žemę vielą, bent metro gilumon, pamatysime, koks yra žemės 
atsparumas. O pasak mokslininko Jost, kai kurių augalų visas 
šaknų ilgumas siekiąs 25 kilometrus. 

Iš kur ta jėga tiek šaknų įsmeigti į žemę? 

Šaknų narveliai lyg tartum žinote žino, kas dedas kitose 
augalų dalyse ir kokios medžiagos reikia individo gyvybei 
palaikyti. 

Šaknys ieško ir randa reikalingos augalui medžiagos: van- 
denilio, deguonies, azoto, fostoro, sieros, kalkių, magnezijos, 
geležies ir tt. Kaip tai įvyksta, kad šaknys ieško kaip tik tokių 
elementų, kurie augalui reikalingi? 

Didis medis išgarina per vieną vasarą apie 0000 kilogra- 
mų vandens. Juk visa tai šaknys iščiulpia iš žemės. 

Visą surastą ir iščiulptą medžiagą dar reikia pakelti aukš- 
tyn, padalyti visoms augalo dalims. Iš kur ta keliančioji ir 
dalinančioji galybė? 

Saknys dar turi suteikti medžiui didį atsparumą prieš au- 
dras. Rodos nesutaikinami dalykai. Kad duotų medžiui atspa- 
rumo, šaknys turi būti kietos, galingos, o kad gamintų maistą, 
jos turi būt švelnios, minkštos. Dar nuostabiau yra sutvarkyti 
žalieji augalų lapai. 

Augalai per šaknis tegauną tik dalį savo maisto, o kitą 
dalį, ypač anglį, gauna iš oro, panaikindamį kenksmingą anglia- 
rūkštį (CO,). Tai įvyksta veikiant chlorofilui kartu su šviesos spin- 
duliais. 

Lapai yra augalų burna, kuria jie ima sau valgį. Lapai yra 
ir virškinimo aparatas ir plaučiai, kuriais augalas alsuoja. 

Kad lapai galėtų tinkamai atlikti savo uždavinį, turi būt 
jų tinkamas skaičius, jie turi galėti; laisvai susisiekti su"oru ir šviesa. | 
Išaugusio medžio yra dideli reikalavimai, o lapai tėra mažučiai; 
dėl to pavasarį, kada medis pabunda iš miego, lapų išauga 
dešimtimis ir šimtais tūkstančių. Jie yra maži, o tokie būdam;,jie daug 
geriau atlieka savo uždavinį, negu vienas didelis, kurį sudrasky- 
tų audros. Kad lapai galėtų laisviau pasinaudoti saule ir švie- 
sa, medžiai išskleidžia savo šakas ir šakeles. 

Argi visa tai susitvarkė savaime? 

Kiekvienas lapelis yra stebuklingiau sutvarkytas, negu visos 
pasaulio chemijos laboratorijos. 

Lapų narveliuose yra protoplasmos, augalo gyvybės nešėjos. 
Medžiaga, kuri tampa protoplasma, tampa gyva, organizuota. Ta 
medžiaga, kurią šaknys iščiulpia iš žemės, teka aukštyn po žieve 
į lapus. 

Ten ta medžiaga susitinka sulapų pasemtu oru, su anglimi, 
paimta iš angliarūkščio, orui augalas atiduoda kas perdaug vandens, 
atiduoda deguonies. 

Chlorotilio ir su šviesos pagalba ta medžaga yra perdirbama į 
gyvą augalo substanciją. Tai įvykus, ta gyvoji medžiaga me- 
džio gyslomis pasklista po augalo kūną, kad patenkintų jo rei- 

kalus: iš vienos dalies tverias šaknys, iš kitos žievė, iš kitos Ia- 
pai, žiedai, vaisiai ir t. t. 

Tas procesas nuolat vyksta, milijonų milijonais kartų per 
amžių amžius. Bet dėl ko taip yra, kas tos tvarkos autorius? Ma- 
terialistai į tuos klausimus neturi atsakymo, nebent tik nuotykį. 

William Thomson (Lord Kelvin), vienas iš pačių didžiųjų 
tizikų, kokių pasaulis yra kada nors turėjęs, pareiškė: „Gamta- 
mokslis verčia pripažinti tveriančią ir tvarkančią Galybę... Nebi- 
jokitės būti nepriklausomais (nuo monistų dogmatų) galvotojais! 
Jei jūs užtektinai pagalvosite, jūs būsite mokslo priversti tikėti 
į Dievą... Jūs tuomet įsitikinsite, kad mokslas yra ne priešingas 
religijai, bet jai pagalba“ !). 

Ta nuostabioji tvarka rodo esant Tvarkytoją. Ta nuosta- 
bioji įstatymų sistema, kuria vadovaudamos veikia gamta, rodo tų 
įstatymų Leidėją. Nuostabus gamtos grožis rodo to grožio Au- 
torių. Pamačius gražų paveikslą, nė vienam neateina į galvą, kad 
jis pats pasidarė. Kiekvienas yra įsitikinęs, kad buvo ar yra dai- 
lininkas, kurs jį nupiešė. Gamtoje yra daugiau grožio, negu kad 
ir labai gražiame paveiksle, Ir tas grožis rodo esant savo Sutvėrėją. 


c) Tvarka gyvuliuose. 


Pažvelkime dabar į gyvulius, pradėdami nuo pačių ma- 
žųjų mikrobų, vabalų, peržiūrėkime žuvis, paukščius, gyvulius! 

Paimkime, kad ir pačius menkniekius, sakysime, povo 
plunksną. Kiekvienas tos plunksnos gaurelis gauna sau maisto 
per stiegarą. Kiekvienam plunksnos plaukui yra tas pats maistas. 

Kiekvienas plunksnos plaukelis iš bendro maisto pasirenka 
sau tokias maisto daleles, kurios yra reikalingos tokiai spalvai 
padaryti, kokia tinka toje vietoje, kad kartu su kitomis plunks- 
nomis, šalia augančiomis, sudarytų gražų paukščio margumą. 

Klausimas kyla, ar galėjo savaime pasidaryti, kad ir papras- 
čiausių, kaip plunksna, daiktų sutvarkymas? 

Kai-kurių paukščių spalvų suderinimą betyrinėdamas, pats 
Darvinas sako, kad manyti, jog tas gražumas savaime, prietykiu įvy- 
ko, yra taip pat neišmintinga, kaip manyti, jog Rafaelio Ma- 
dona pati pasidarė. Diderot sako, kad užtenka vieno pleštekės 
sparno, vienos vabalėlio akutės įrodyti, jog klysta tie, kurie sako, 
kad Dievo nėra. Atsiminkime, kad ir vabalų, ir paukščių ir žuvų 
ir gyvulių yra tūkstančiai ir tūkstančiai įvairių rūšių, kad kiek- 
viena rūšis yra kitaip sutvarkyta ir sutvarkyta stebuklingai. 

Visa tai atsiminę rimtai paklauskime patys save, ar galima 
manyti, kad visa tai įvyko atsitiktinai? 

Garsingas gamtininkas Agassiz, tos tvarkos verčiamas sako: 
„Pasaulyje matomas galingas protas ir aiškus įrodymas, kad yra as- 
meninis Dievas, pirmasis visų daiktų autorius ir visatos sutvarkyto- 
jas“. : 

1) Stimmen aus Marią-Eaach, LXV, 1903, 487, 488. 

d) Tvarka žmoguje. 


Žmogus, anot Aristotelio, yra mikrokosmos, tai yra pasau- 
lis miniatiuroje. Su negyvuoju pasauliu žmogus turi bendrą me- 
džiagą, iš kurios yra padarytas jo kūnas. Ir žmogaus kūne veikia 
tizinės bei cheminės jėgos, tie patys įstatymai. Su augalais jis 
turi bendrą gyvybę. Su gyvuliais žmogus turi bendrą jausmą, 
atmintį, instinktą, geidulius. Gyvulys jau nebėra prirakintas prie 
žemės, kaip medis ar žolė. g 

Taigi žmogus turi tuos tobūlumus, kuriuos matome gam- 
toje, žemesnėje už jį. Be to, žmogus dar turi protą ir laisva 
valią, jis turi sielą, kuria jis skirias nuo visų kitų pasaulio būty- 
bių. Organinis gyvenimas, anot Hertwigo betariant, žmoguje pa- 
sirodo visoje savo pilnybėje ir tobūlume. Jis aiškiai įrodo 
Dievo buvimą, Jo galybę ir išmintį. 

Stebuklingas žmogaus kūno organizmas, kaip jau matėme, 
prasidėjo iš dviejų narvelių, kurie tematomi tik pro mikroskopą. 
Juodu susivieniję ėmė dalytis perpus. Besidalydami, narveliai 
grupuojas nustatyta tvarka. Iš jų formuojas širdis, kaulai, gys- 
los, nervai, akys, rankos, kojos, pagaliau visas kūdikis. 

Tas formavimasis yra taip nuostabus, jog nė vienas 
mokslininkas jo išaiškinti neistengia. 

Įvairių organų narveliai ne vienodi. Taip matymo narvelių 
padirginimas (Reizung) turi kitokią pasekmę, negu pauostymo ar 
paragavimo narvelių. Tas faktas verčia mus pripažinti, kad įvai- 
rių rūšių narvelių yra skirtingas vidujinis sutvarkymas. 

Kaip kiekviena mašina turi ypatingą konstrukciją, parei- 
namai nuo jos tikslo, taip pat ir tos organinės būtybės — 
narveliai. 

Kokiu būdu narvelis įgyja tokį tikslingą sutvarkymą? Kaip 
laikrodukas įgyja savo tikslingą sutvarkymą nuo to, kas jį padirbo, 
taip pat yra ir narveliams. Galingas protas turėjo juos taip 
sutvarkyti, kad jie pasiektų savo tikslą. 

Pasinaudodamas fiziniu, cheminiu analiziu, anot Hertwigo 
betariant, niekas negali išaiškinti, dėl ko ten ar kitur narveliai 
padaro kaulą, dėl ko kiti gamina seiles, kiti organus, kurie jau- 
čia šviesą ir tt. 

Klaudius Bernardas, fiziologijos kunigaikštis, sako: „Orga- 
nizuota smegenų medžiaga taip pat nežino minčių ir jų proceso 
kaip nežino, kelinta valanda laikrodis, kurs valandas rodo“. 

Pažvelkime kad ir į akių sutvarkymą. 

Akių sutvarkymas atitinka visus optikos dėsnius. Akis 
prisitaikina prie didesnio ar mažesnio tolumo, didumo, šviesos, 
spindulių stiprumo, kad akimirką pagamintų anapus mūsų esan- 
čių dalykų tobūlą išreiškimą. Visas akies aparatas, anot prof. 
J. Reinke betariant, yra labai tinkamai sutvarkytas tam kad 
matytum. š 


07 


+» O kaip gerai yra apsaugota akis nuo sunaikinimo! 

Nors akis yra toks švelnus organas, tačiau ji beveik ne- 
jaučia nei šalčio, nei šilimos, šąlant mes turime pridengti savo 
kūną, tačiau akys, kurios turi rodyti kelią, nereikalauja jokių 
apdangalų. 

Taip pat komplikuota, taip pat labai tiksliai yra sutvarkyta 
žmogaus kalba. 

Iš tūkstančių gautų ir atmintyje laikomų įspūdžių, kalbant 
turi būt per akimirką išrinkti reikalingieji; iš smegenų turi eiti 
nuolatiniai, kas akimirksnis kintą impulsai, nervai turi parūpinti 
tinkamą muskulų judėjimą gerklėje, liežuvyje, lūpose, alsavimo 
organuose, veide, kad visa tai, kartu veikdami, pagamintų kalbą 
su balso moduliavimu ir visais niuansais. 

Pagaminti kalbos oro virpėjimai sklysta aplink toliau, pa- 
siekę kito ausį padaro klausančiame tikrą tų tonų išreiškimą 
arba aidą. 

Tą komplikuotą kalbos sistemą O. Liebmanas vadina savo- 
tišku stebuklu, savotišku dvasios įkūnėjimu. 

Arba vėl imkime kad ir kaulų sistemą. Kaulai yra sutvar- 
kyti neseniai surastomis mechanikos taisyklėmis. Vadinas, kaulų 
sutvėrėjas yra tobūlas mechanikas. ' 

Dar stebuklingiau už atskiras dalis yra sutvarkytas visas 
žmogaus kūnas. Įvairios dalys veikia ne vien sau, bet viso or- 
ganizmo naudai. 

Savo gyvybei žmogus taip pat reikalauja maisto, kaip ir au- 
galas. Augalas, kaip matėme, čiulpia sau maistą šaknimis iš že- 
mės ar ima lapais iš oro, o žmogus reikalauja kitokio maisto ir 
kitokių organų. 

Burna yra tobūlas kalbos organas. Ji yra taip pat organas 
valgiui ir gėralui priimti. 

Valgis turi būt susmulkintas ir tapti minkšta tyre. Tam 
tarnauja simetriškai sustatyti įvairios formos dantys. Juos ver- 
čia dirbti stiprūs muskylai. Seši seilių gaminimo aparatai, kąs- 
nojant, automatiškai pila seiles, kurios ne vien burną valo, bet 
ir valgį virškinti pradeda. 

Liežuvis valgį varto ir pastumia jį ten, kur reikalinga. Lie- 
žuvyje yra skonio nervai, kurie mums parodo, koks yra valgis. 
Taip mes galime išsisaugoti kenksmingų valgių. 

Bet valgis turi būt ne vien suvalgytas. Ligi jis taps tinkamas 
žmogaus organizmui, jis turi būt iš dalies pakeistas ir pritaikintas. 
Tai įvykdo virškinimo procesas. Žmogaus valgis, eidamas žar- 
nomis, yra išskaidomas ir pakeičiamas. Nesuskaitytos daugybės 
čiulpimo prietaisų iš valgio iščiulpia reikalingiausius dalykus. 

Kad tas aparatas tinkamiau veiktų, tam yra padidintas vi- 
durinis žarnų plotas. Vidurinės žmogaus žarnų sienos plo- 
tas yra daug didesnis už viršutinį Virškinant  val- 

gio dalelės yra skaidomos ir paskiau vėl sudedamos, bet taip, 
kaip to reikalauja organizmas. 

Be to, reikia atsiminti, kad valgis, kurs, virškinant esti at- 
mainytas ir pritaikintas mūsų organizmui, pakeistas kiek kitokes- 
niai, tas pats valgis tampa mūsų organizmui nuodais. 

Ir ta nuostabi tvarka rodo, kad yra aukščiausia Išmintis, 
kuri tą visa sutvarkė. 

Nuostabu ir tai, kad tie organai, kurie tarnauja virški- 
nimui, patys visgi netampa suvirškinti. (Galime sakyti palygin- 
dami, kad virškinimo organai diena iš dienos tirpdo šviną švini- 
niuose induose ir tie indai, švinui betirpstant, patys nesutirpsta. 
Arba, dar kitaip sakant, jie kūrena medžius medinėje krosnyje, 
ir ta krosnis, medžiams degant, pati nedega. Mėsos viduriai 
suvirškina mėsą, o patys nesusivirškina. Argi tai galėjo įvykti 
savaime ar atsitiktinai? 

Kad gyvybė galėtų organizme būti, neužtenka pagaminti 
organizmui tinkamo maisto, dar reikia išnešioti tą maistą milijo- 
nams narvelių, iš kurių susideda žmogaus kūnas, o tų narvelių 
atmatas išnešti lauk. 

Be to, reikia visame organizme nuolat palaikyti šilima 36-37 
laipsnių, jį aprūpinti deguonimi ir nuolat valyti jį nuo kenksmin- 
gų gazų. Visa tą, tokį įvairų ir taip keblų uždavinį atlieka nuo- 
stabus veiksnys, vadinamas kraujo cirkuliacija. 

Kraujo cirkuliacija prasideda iš širdies. 

Širdis yra tinkamiausias tam prietaisas, kokio joks mechanikas 
negalėjo sugalvoti. Sirdžiai yra pavesta nuolat palaikyti kraujo cir- 
kuliaciją visame organizme. 

Kad tą savo uždavinį atliktų, širdis kasdien atlieka tiek dar- 
bo, jog juo būtų galima 19000 kilogramų pakelti vieną metrą 
aukštyn. Jei pilno prikrauto prekių vagono daiktai sveria 10000 
kilo, tad normali žmogaus širdis kasdien atlieka tiek darbo, jog 
beveik dviejų vagonų krovinį pakelia ant vieno metro aukščio. 
Tą darbą atlieka švelni širdis, neapsistodama nei vienos minutės 
per 70, 80, 90 ir 100 ar daugiau metų. Sirdis tą darbą atlieka 
tyliai, lygiai, ritmingai. 

Jei jos spaudimas būtų daug stipresnis, suplyštų smulkio- 
sios gyslelės, ir žmogus mirtų. Jei tas spaudimas būtų daug 
silpnesnis, jo nebeužtektų gyvybei. Širdis atlieka tą darbą, ar 
žmogus sėdi, ar guli, ar stovi, ar vaikščioja. 

Nejaugi galima manyti, kad tas nuostabus aparatas — šir- 
dis— pasidarė atsitiktinai savaime, tai, ko neįstengė padaryti nė 
vienas žmogaus protas. Ne, ir tas nuostabusis aparatas, širdis, 
rodo, kad ji yra Dievo padaras. 

Kad širdis galėtų tą savo uždavinį atlikti, reikėjo ištiso tink- 
lo kanalų, išvadžiotų po visą žmogaus kūną, kad kiekviena kū- 
no dalelė gautų sau reikalingo maisto. Tas nuostabus kanalų 
tinklas yra žmogaus kūno gyslos. 

Ta kanalų sistema prasideda širdyje, kuri varo kraują į 
gyslas. Juo toliau, tuo labiau išsišakoja gyslos, pagaliau tampa 
tartum plaukeliai, kad tokiu būdu būtų atnešta maisto kiekvienai 
dalelei. 

Toliau tie plaukeliai vis labiau jungiasi, padarydami mažas 
gysleles, tos susijungia į storesnes, pagaliau į vieną, kuria krau- 
jas vėl sugrįžta į širdį. 2 

Jei paimsime didelio miesto kanalizacijos įtaisymą, juk nie- 
kam neateina į galvą, kad ta kanalizacijos sistema įvyko be gal- 
vojimo, be plano, savaime. Kiekvienas žino, kad čia turėjo būti 
gudrių inžinierių, kurie visa tai sugalvojo, išskaičiavo ir įvykdė. 
O juk ta kanalizacija yra menkniekis, palyginus su ta stebuklin- 
ga kanalų sistema, kuri yra žmogaus kūne. 

Normaliai veikianti širdis muša per minutę apie 70 kartų. 
Mokslininkai išskaičiuoja, kad per 27 mušimus visas kraujas, ku- 
rio yra apie 5 kilogramus, apibėga visą kanalų tinklą. 

Kokia gi yra pasekmė tokio kraujo bėgimo? Kad tai geriau 
suprastume, pažvelkime, kas yra kraujas. 

Kraujas susideda iš įvairių dalių: a) iš beveik bespalvio 
skystimo, vadinamo kraujo plasma. b) Iš mažučių raudonų kruo- 
piukų, vadinamų haemoglobinu. c) Iš baltųjų kruopiukų, vadi- 
namų fagocitais, arba leukocitais. k 

Kraujo funkcijos yra šitos: 1) Palaikyti kūno šilimą. Žmo- 
gaus kūne turi būt šilimos 36—37 laipsniai. Ta šilima turi būt 
vienoda ir pastovi. 

Tas šildymo prietaisas, kurs yra žmogaus kūne, automatiš- 
kai reguliuoja žmogaus kūno šilimą taip, kad šilimos gaminimas 
būtų tolygus šilimos nustojimui, kad kūno šilima visuomet 
būtų vienoda 36--37 Celsio laipsnių ir dieną ir naktį, ir be- 
sidarbuojant, ir besisilsint, ir žiemą, ir vasarą, ir žiemiuose ir 
pietuose per visą amžių, nes tos šilimos padidėjimas ar suma- 
žėjimas nors ir keliais laipsniais neša žmogui mirtį. 

Tokią šilimos versmę pagaminti nepavyko nė vienam žmo- 
gaus protu. Ko žmogus niekuomet nesugalvojo, tai matome 
žmogaus ir gyvulio kūne, 

Argi galima manyti, kad savaime pasidarė tai, ko nė vieno 
žmogaus protas sugalvoti neįstengė? Ir ta sistema rodo, kad ji 
yra amžinojo Proto padaras. 

Kraujas teikia žmogaus organizmui maisto. Tą maistą krau- 
jas ima per žarnas iš valgio. Kraujyje randame visų tų elemen- 
tų, kuriais minta mūsų narveliai. Kraujas neša ta maistą tūk- 
stančiais kelių į visas kūno dalis ir pasiekia kiekvieną gyvą nar- 
velį, taip narveliai yra tartum apsupti savo maisto ir gali imti 
iš jo tai, kas jiems reikalinga. 

Kad geriau suprastume, kokį sunkų darbą čia turi atlikti 
kraujas, reikia atsiminti, kad ir patys narveliai ir jų funkcijos yra 
toli gražu nevienodi. Juk visai kitaip yra sutvarkyti kad ir sme- 

genų narveliai, negu kaulų, ir kitokios yra jų funkcijos. Dėl to 
ir maisto kitokio jie sau reikalauja, 

Kokiu būdu narveliai sau parenka tinkamo maisto, to žmo- 
gaus protas dar nesužinojo. Mes tik matome, jog iš tų elemen- 
tų, kuriuos neša narveliams kraujas, yra pagaminama specifiškai 
kitokia narvelių protoplazma, kitokie narvelių tryniai ir t.t. Taigi 
kraujas neša gyslomis maisto širdžiai, kuri jį varo, kaulams, 
muskulams, plaučiams, smegenims, akims, ausims ir t. t. Zo- 
džiu sakant, kraujas neša maisto visam organizmui. 

Be to, kraujas išnešioja po visą organizmą deguonį, kuris 
yra būtinai reikalingas narvelių gyvybei. Tos deguonies kraujas 
gauna iš oro su pagalba raudonųjų haemoglobino kruopelių. 


Kraujui atnaujinti yra plaučiuose apie 1.800.000.000 plau- 
čių pūslelių, kurios kiekviena yra apsupta ploniausių gyslelių 
tinkleliu. Per tas švelnutes pūslelių sienas kraujas susiduria 
su Oru. 

Susidūręs su oru kraujas atsinaujina, tai yra milijonai rau- 
donųjų kraujo kruopelių, mažiau kaip per sekundą apsivalo nuo 
kenksmingų gazų (nuo nereikalingo vandens ir anglies deginio), 
pasisotina deguonimi. Taip atnaujintas plaučiuose kraujas grįžta 
į širdį, kuri jį varo per visą kūną. 

Deguonies mes gauname iš oro. Bekvėpuodami mes įtrau- 
kiame oro į plaučius. O iš plaučių grįždamas oras išsineša ang- 
liarukštį, kurs yra degimo produktas gyvybės procese 

Argi galima manyti, kad visas tas komplikuotas ir taip ge- 
rai veikiąs aparatas pats pasidarė? 

Kita kraujo cirkuliacijos funkcija yra nuvalyti organizmą 
nuo aitmatų. 

Sunaudoti dalykai, arba atmatos, narvelių išmetami į kraują. 
Nuo tų atmatų kraujas užsinuodija. O pats užnuodytas būda- 
mas, užnuodytų ir organizmą. 

Kad tai neįvyktų, veikia keturi aparatai, kurie ir greitai ir 
tobūlai nuvalo kraują nuo nuodų. Tie aparatai yra oda, inkstai, 
įeknos (kepenos) ir plaučiai. Ir jei bent vienas iš tų aparatų su- 
stotų veikęs, gyvybė patektų į pavojų. 

Eina nuolatiniai procesai, kurių mokslas dar neįstengė iš- 
aiškinti nei fiziškai, nei chemiškai. Imkime kad ir inkstus. Jie 
išskiria iš kraujo nuodus, vandenį, tuo tarpu užstoja kelią ir 
nepraleidžia albuminų ar kraujo raudonųjų kruopiukų, kurie 
lengvai pereina per smulkiausias gysleles. 

Vieną dalį atmatų kraujas palieka jeknose. Iš jų jeknos ga- 
mina tulžį, kuri yra būtina riebalams suvirškinti. 

Kad aiškiau pamatytumėm mūsų kūno sutvarkymą, atsi- 
minkime dar kūno apsisaugojimo priemones. 

Žmogaus gyvybė būtų netrukus sunaikinta, jei ji neturėtų 
nuostabių apsisaugojimo priemonių. Iš įvairių priemonių atsi- 
minkime visų pirma kad ir leukocitus ar fagocitus. 

Kaip jau minėjome, jie keliauja po žmogaus kūną, gaudo 
patekusias į kūną bakterijas, jas sunaikina, ar apmūrija, arba sta- 
čiai suėda. Tai yra organizmo policija, kuri gaudo .ir naikina 
įsibrovusius į organizmą piktadarius. 

Taip pat, kada bakterijos kraujyje pridaro nuodų, organiz- 
mas tuoj gamina kraujyje tiems nuodams priešingų elementų: 
prieš toksiną organizmas gamina antitoksiną. 

Tokiu atveju kraujyje tuoj formuojas apsigynimo fer- 
mentai, kurie naikina kenksminguosius elementus, patekusius į 
organizmą, ir tai įvyksta taip reguliariai, kad iš buvimo kraujy- 
je tokių ir tokių fermentų, kurie yra kaip tik tokiai ir tokiai ligai 
nugalėti, galima spręsti, kad tokia liga organizme jau yra. 

Organizmas, kaip išmintingas pramatąs šeimininkas, taupo 
reikalui (atsargai). Pritrūkus maisto, organizmas gyvena savo 
sutaupytais elementais. Tas sunaudojimas vyksta labai protinga 
tvarka. Kiekviena kūno dalis teikia sunaudojimui elementų pa- 
gal savo svarbą. 

Čia tepriminiaii tik pačius apčiuopiamuosius mūsų kūno 
sutvarkymo elementus. Bet jau ir iš tų matyti, koks nuostabus 
yra jo sutvarkymas. 

Ta tvarka, kurios ištyrimui tūkstančiai mokslininkų praleido 
savo gyvenimą ir teištyrė tik mažutę jos dalelę, rodo esant iš- 
mintingiausią tos tvarkos autorių. 

Didis paleontologas Oswald Heer baigia savo veikalą „Die 
Urwelt der Schweiz“ sakydamas: „Pažvelgę į augmeniją ir gyvu- 
liją įvairiais pasaulio periodais, mes randame ištisą eilę nuosta- 
bių apsireiškimų, kurie mums neabejotinai įrodo, kad gamta 
savo išsiplėtojime padaro harmoningą vienumą, įvykdytą pagal 
mintį ir planą. Nors taip didis ir taip gražus yra tas planas, 
tačiau jis tėra matomas tik tų, kurių dvasios akys yra tam atda- 
ros. Juk lakštas, ant kurio yra išspausdinta Bethoveno simio- 
nija, teturi prasmės tiktai tam, kurs supranta muziką. Taip pat 
ir gamta. Jos paskiri apsireiškimai, kaip paskiros simfonijos 
gaidos tik tuomet teturi prasmės, jei suprantame visą jų saryšį. 
Tuomet ir mūsų sieloje įvyksta ištisas harmonijų pasaulis, kuris 
mus pakelia aukščiau pojūčiais pasiekiamo pasaulio ir duoda 
mums bent kiek suprasti Dievo padarytą pasaulio tvarką. Be abe- 
jo, kiekvienas tartų neprotingą tą žmogų, kurs kalbėtų, kad sim- 
fonijos gaidos pasidarė per nuotykį, susitelkus ant popieriaus 
taškeliams bei brūkšneliams. Man rodos, kad ne mažesnis neiš- 
mintingumas yra tų, kurie daug stebuklingesnę sutvarkymo har- 
moniją laiko nuotykio padaru. Juo labiau pažįsti gamtą, tuo 
labiau įsitikini, kad išaiškinti gamtos ir žmogaus gyvenimo mįslę 
tegalima tik tikint į išmintingiausią daugaus ir žemės Sutvėrėją, 
kurs sutvėrė pagal savo amžinai apgalvotą planą.“ 

Įsigilinęs į galingą pasaulio tvarką didis mokslininkas von 
Baer pasakė: „Man rodėsi, kad girdžiu galingą pamokslą, ir aš 

nusiėmiau kepurę... ir man rodėsi, kad aš turiu giedoti Aleluja“ 

Žengiant pirmyn gamtos mokslams, tikėjimas į Dievą negali 
silpnėti, nes juo mokslas žengia pirmyn, tuo stebuklingesnė 
pasirodo pasaulio tvarka, tuo aiškiau ji įrodo Dievo buvimą. Jei 
kada mokslas pažintų visą pasaulio tvarką, tuomet Sutvėrėjo 
buvimas ir Jo planas pasirodytų žmonijai visoje skaistybėje. 

Kiekviena, kad ir menkutė tvarka rodo, kad ją padarė tvar- 
kytojas, nes nėra padarinio be priežasties. Tuo labiau nepasi- 
darė pati pasaulio tvarka, kuri praneša kad ir genialiausio žmo- 
gaus protą. Kadangi priežastis negali bit mažesnė už savo pa- 
darinį, tad iš tajp nuostabaus pasaulio sutvarkymo yra aišku, 
kad jį sutvarkė pasaulio Sutvėrėjas Dievas. 

Pasaulyje viskas įvyksta pagal įstatymus. Visos pasaulio 
būtys nuo pat mažiausio elektrono iki pat dangaus milžinų sau- 
lių ir jų sistemų, yra valdomi įstatymų. 

Gamtos įstatymai, kurie sutveria tą nuostabiąją pasaulio 
tvarką, yra įrašyti į pačią pasaulio daiktų natūrą. 

Kitaip sakant, kiekviena pasaulio esybė yra taip sutvarkyta, 
jog veikdama pagal savo natūrą (esmę), tuo pat veikia pagal 
gamtos įstatymą. (Gamtos įstatymai mums pasirodo kaipo 
objektyvi, tvarkanti galybė. 

Kad pasaulis veikia pagal būtinus įstatymus, tai yra taip tik- 
ra, kaip tikra, kad yra pasaulyje gamtos mokslas, kuris tuos įsta- 
tymus studijuoja, kuriam tie įstatymai yra objektu. 

O juk ta nuostabi įstatymų sistema pati neatsirado. Ji ro- 
do, kad yra tam tikra priežastis, tų įstatymų leidėjas. 

Kadangi gamtos įstatymai yra pačioje esybių natūroje, aiš- 
ku, kad tų įstatymų leidėjas yra ne kas kitas, tik pačios dalykų 
natūros autorius Dievas. 

Tad visas pasaulis su visa savo tvarka vienu neapsakomu 
choru gieda Dievui garbę ir rodo žmogui, kad yra Dievas, kurs 
visa tai sutvėrė ir sutvarkė. 

Dievas pasaulyje veikia per natūrales priežastis, dėl to tam 
tikru atžvilgiu žiūrint, rodosi, kad visą pasekmę galime priskirti 
natūralioms priežastims. 

Tad materialistai, norėdami išsisukti iš šito argumento, 
sakos galį išaiškinti pasaulį vien mechanišku būdu. Tam iš- 
aiškinimui jie sakos kito nieko nereikalaują, tik medžiagos ir 
jos jėgų. „rs BėA 

Bet ši materialistų nuomonė yra neabejotinai klaidinga. 
Dabar jau pripažįsta tai beveik visi pasaulio filosofai ir daugu- 
mas žymesniųjų mokslininkų, nes materializmas negali išaiškinti 
nei pasaulio, nei jo tvarkos, nei jo tikslingumo, nei psichiškų 
faktų. Ten, kur veikia pačios mechaniškosios jėgos, negali būt 
nei tvarkos, nei tikslingumo, nes ir tvarka ir tikslingumas yra 
proto padaras. Kadangi nei medžiaga, nei jos jėgos proto ne- 
turi, tad pati medžiaga ir jos jėgos negalėjo pagaminti tos tvar- 

kos ir to tikslingumo, kurį matome pasaulyje. Juk protas aiš- 
kiai rodo, kad padarinys negali būti didesnis už savo priežastį. 
Pagaminti pasaulio tvarkai ir tikslingumui reikėjo tinkamo proto. 

Mes neneigiame, kad materialėms priežastims veikiant, 
įvyksta pasaulio tvarka, mes tik pabrėžiame, kad pačių materia- 
lių priežasčių neužtenka pasaulio tvarkai ir jo tikslingumui pa- 
gaminti. Tas nuostabusis pasaulio mechanizmas pats aiškiai 
rodo, kad jis yra proto padaras. 

Paimkime, kad ir laikrodį. Jo ėjimas yra išaiškinamas me- 
chaniškai. Bet pats laikrodžio mechanizmas rodo, kad jis yra 
proto padaras, kad pati materija ir jos jėgos laikrodžio nesu- 
galvojo ir jo nepadarė. | 

Imkime knygą, kur Sekspyro (Schakespeares) dramos iš- 
spausdintos. Nors knyga sudėta iš raidžių, tačiau kiekvienas 
supranta, kad pačios raidės tų dramų nesutvėrė, kad jos yra 
genialaus proto padaras. Taip pat ir kosmos yra neišaiškina- 
mas materijos ir jos jėgų veikimu. Tam reikia Proto. 

Kitasis sako: iš savo esmės elementai yra linkę sutverti 
šitą pasaulį ir jo tvarką. 

Patyrimas rodo, jog medžiagos elementai, palikti vieni, yra 
linkę ne tverti tokius sudėtingus organizmus, kaip augalai, gy- 
vuliai ar žmonės, bet, priešingai, jie yra linkę išsiskirstyti. Ir 
nėra tokios natūralės galybės, kuri iš negyvo padarytų gyvą. 

Organizmuose matome, kad materija įeina ir į tokias kom- 
binacijas, kurios neatitinka jos palinkimams. Tad gyvame kūne 
mes matome nuolatinį statymą, 0 numirusiame ar negyvame 
kūne — tų pačių elementų nuolatinį irimą. Tad materija pati 
neturi palinkimo sutverti tokį pasaulį. 

Bet pagaliau ir su tuo sutikus, materializmas išsisukti ne- 
gali. Jei atomai yra linkę padaryti, sakysime, rožę, dėl ko jie 
padaro ąžuolą ar eglę, jei jie yra linkę sutverti, sakysime, arklį, 
dėl ko jie sutvėrė beržą ar ką kitą ir t. t. 

Jei elementai ir būtų palinkę sutverti pasaulio tvarką, tad 
mes čia pat klausiame: o kas tą pačią elementų esmę taip ste- 
buklingai galėjo sutvarkyti, kad ji būtų ir tinkama medžiaga ir 
architektu šimtams tūkstančių tokių įvairių ir taip nuostabiai 
sutvarkytų sutvėrimų? 

Tūkstančiai mokslininkų, pagaliau genijų, tyrinėjo pasaulio 
tvarką ir, tyrinėdami ją per tiek amžių, teištyrė tik mažutę jos dalelę. 

Jei ta tvarka yra pasaulio elementų esmės padaras, vadinas, 
pasaulio tvarka buvo tuose elementuose bent kaipo užmazga. 

Kadangi ta tvarka nepalyginamai praneša ir genialiausio 
žmogaus protą, ji negalėjo būti neturinčių proto medžiagos ir 
jos jėgų padaru, šiaip padarinys būtų nepalyginamai didesnis 
už savo priežastį, o tai aiškiai negalimas dalykas. 

Ta tvarka turi būt amžinojo Proto padaras. Protingoje 
pasaulio tvarkoje atspindi, kaip veidrodyje, amžinasis Protas, 
kurs tą tvarką padarė. 

2. Teleologiškasis argumentas. 


Pasaulyje yra tikslingumo. Pasaulio daiktai siekia nusta- 
tyto tikslo ir vartoja tam tinkamas priemones. 

Kiekvieną dalyką, kurs yra padarytas, pranoksta jo idealas. 
Pirma yra sugalvotas idealas, o tik paskiau seka darbas, kurs 
įvykdo tą idealą. 

Kiekvienas išmintingas žmogus, dirbdamas kokį darbą, tu- 
ri savo tikslą. Tas tikslas yra vadinamas artimiausiu tikslu. 
Be to, visas žmogaus gyvenimas turi tikslą. Tas tikslas yra 
vadinamas aukščiausiuoju tikslu. Artimiausias tikslas paprastai 
yra priemonė kitam tikslui pasiekti. 

Tai, kas yra tikslas, tėra pasiekiama tik ateityje. Pramaty- 
tasis tikslas turi idealį buvimą mintyje ir veikia į žmogų, pastū- 
mėdamas jį veikti ir siekti to tikslo realiame gyvenime. Saky- 
sime, dailininkas piešia gražų paveikslą, kad išgarsintų pasau- 
lyję savo vardą. Misionieriųs važiuoja į tolimų laukinių kraštą, 
kad atverstų laukinius į tikrą tikėjimą. 

Dėl to senovės filosofai ir sakydavo, kad tikslo priežastis 
yra pirmoji priežastis, arba priežasčių priežastis, nes tikslas 
duoda veikimui buvimo pagrindą, dar prieš veikimui įvykdant 
pramatytąjį tikslą. 

Kiekviena gamtos įėga, sako Boutroux, veikia pagal įsta- 
tymus. O veikimas pagal įstatymus yra labai aiškus, ypač ta- 
da, kada priemonės pryraitaikintos atitinkamam tikslui pasiekti. 

Tikslingumas apsireiškia: 1) kada daug dalykų yra suvesta 
į vieną sistemą, 2) kada yra tvarkos pastovumas, 3) kada re- 
zultato vertė yra aukštesnė, palyginus su priemonėmis, 4) kada 
įvyksta vidujinis organų išsiplėtojimas, kaip tai matome besi- 
plėtojant organizmams, iš savo užmazgos. 

Forma sujungia daugumą į vieną sistemą, kad pasiektų 
kokį tikslą. Ji yra ir veikimo principas. 

Ten, kur yra sistema, vienumas, padarytas iš daugelio ne- 
determinuotų dalykų, tokia sistema, anot šv. Tomo Akviniečio, 
tegali būt padaryta tik pramatančio ir tvarkančio proto. Pro- 
tingose esybėse tai įvyksta per proto pažinimą ir valios pasi- 
rinkimą, o neprotingose — per tam tikrą natūralį palinkimą. 

Neorganiniai elementai, augalai, gyvuliai veikia tikslingai, 
bet be sąmonės. Tą tikslingumą nustatė aukščiausias Protas. 

Neprotingieji sutvėrimai, ne patys save pakreipė į sąvo 
tikslą, bet yra pakreipti. Tai nereiškia, kad Dievas betarpiai 
kreipia kiekvieną dalyką į paskirtąjį tikslą. 

Dievas davė esybėms tokią esmę, kuri yra sutvarkyta ir 
determinuotą pasiekti jų tikslui. Tokiu būdu kiekviena esybė 
veikia tikslingai, bet galutinai ji rodo, kad yra protas, kurs ją 
taip sutvarkė ir pakreipė į paskirtąjį tikslą. 

Tiesa, daug dabartinių evoliucionistų nepripažįsta gamtoje 
tikslingumo ir sako: akys yra ne tam, kad matytų, bet žmogus 
ar gyvulys dėl to ir mato, kad turi akis, dėl to ir girdi, kad 
turi ausis. 

Bet atmetimas vidujinio tikslingumo yra priešingas 1) žmo- 
nijos įsitikinimui, 2) priešingas mokslui ir 3) priešingas filosofi- 
niams įrodymams. 

1) Tai neabejotinas faktas, kad visa žmonija yra įsitikinusi, 
jog akys yra tam, kad matytum, ausys — tam, kad girdėtum ir 
t. t. Tai rodo ir paprasčiausio žmogaus protas. 

2) Gamtos mokslas stovi ant determinizmo,nes kiekvienu atveju 
gamtos keliai yra išanksto nurodyti. Dėl to mes galime surasti 
ir įstatymus, kuriais veikia gamta. Jei deguonis (O) ir vandenilis 
(H), kombinuodamies nustatytose sąlygose, visuomet padaro van- 
denį, tai įvyksta dėl to, kad tam yra nustatyta arba determinuota 
jų natūra (esmė). O kada esybė yra determinuota pagaminti tokį 
ir tokį padarinį, ji yra determinuota pasiekti tą ir tą tikslą, ir kada 
ji veikia pagal savo natūrą, ji veikia tikslingai. Taip šit deguo- 
nis ir vandenilis yra determinuoti, kombinuodamies pagaminti 
vandenį ir kada jie kombinuojas, jie siekia savo tikslo, t. y. jie 
gamina vandenį. 

Mes tegalime gauti iš gamtos ko nors tik tada, kada ji 
pati yra tartum suinteresuota ir nori pagaminti tą dalyką. Paga- 
liau ir tada, kada ji, rodos, pildo mūsų valią, ji tepildo tik sa- 
vąją, arba, aiškiau kalbant, ji tepildo mūsų valią tik pildydama 
savąją. 

Iš mokslo mes žinome įvairių gamtos veiksnių, kiekvieno 
jų specialumą ir tuos veiksnius mes įstatome į darbą sutinka- 
mai su jų specialumu mūsų naudai. 

Visa tai, kas mums pavyksta padaryti ar įvykdyti, pavyksta 
dėl to, kad tai yra determinuota būti padaryta ar įvykdyta. Kaip 
kiekvienam mūsų pačių veikimui išaiškinti reikalinga tikslingumo 
ar idealo, taip pat ir gamtos veikimui, nes mes, veikdami, tesi- 
naudojame gamtos palinkimais pagaminti tokių ir tokių padarinių. 

Gamtos intencijų arba determinacijų yra daug daugiau, negu 
mes žinome, negu mes jomis naudojamės. Daugybės jų mes ne- 
žinome ir nenaudojame, nes mes težinome mažutę gamtos ir jos 
įstatymų dalelę. 

Jei gamtoje nebūtų tikslingumo, nebūtų nė determinizmo, 
nes ten, kur yra atsitiktinumas, nėra determinizmo, nęs nėra nuo- 
latumo. Taigi panaikinant tikslingumą, tuo pat išgriaunamas ir 
mokslas, atmetus tikslingumą, atmetamas ir mokslas. 

3) Kiekvienas veiksnys veikia būtinai dėl kokio tikslo, ir jis 
teveikia tiek, kiek jis siekia savo tikslo. 

Tikslas yra determinuotas patobūlinimas, kurs tinka veiks- 
niui, kaipo jo gėris, dėl kurio jis veikia. Kiekvienas veiksnys vei- 
kia pagal savo natūrą ir padaro determinuotą padarinį, kurs jį 

atitinka, kaipo jo patobūlinimas. Sakysime, žirnis, pasėtas, ga- 
mina žirnius, o ne ką kitą. 

Kad veiksnys pagamintų šitą determinuotą padarinį, saky- 
sime, žirnis, kad pagamintų žirnius, o ne ką kitą, jis turi būti 
determinuotas gaminti tą padarinį, o ne kitą, o tai jau reiškia 
būti determinuotam siekti tokio ir tokio tikslo. 

Kokios esybės determinacija yra ne kas kitas, tik nukrei- 
pimas jos į kokį tikslą. Juk, sakysime, pagaminti laikrodį, yra 
pagaminti mašiną, determinuotą laikui rodyti, kitaip sakant, pa- 
gaminti mašiną, kurios tikslas yra rodyti laiką, o ne audeklus 
austi, ar ką kitą daryti. 

Ir mašinoje randame daug dalykų, suvestų į vieną sistemą. 
Kiekviena mašinos dalis yra taip sutvarkyta, kad su kitomis ma- 
šinos dalimis bendrai veikdama, pasiektų mašinos tikslą. Kaip 
laikrodis kad turi tikslą rodyti laiką, ir pagal tą tikslą jis yra ir 
nustatytas, taip pat ir kiekviena kita mašina turi savo tikslą, ku- 
rio siekia, ne vien daro nustatytus padarinius, bet ir yra nusta- 
tyta gaminti tokius, o ne kitokius padarinius. 

Be tokio mašinos nustatymo ar suorganizavimo, be tik- 
slingumo, mašina būtų neįmanoma, nes, jei veikiančioji priežas- 
tis nebūtų determinuota siekti tokio ir tokio padarinio, ji ne- 
siektų labiau to, negu kito. Jei veiksnys nėra suorganizuotas siekti 
nustatyto padarinio, tad jam bus visi padariniai indiferentiški. O 
kas yra indiferentiškas, tas neveikia labiau vieną negu ką kitą. 
Ir nebus jokio jo veikimo, jei jis nebus determinuotas veikti 1a- 
biau vieną negu ką kitą. 

Kaip laikrodis kad turi tikslą laiką rodyti ir pagal tą tikslą 
jis yra sutvarkytas, taip pat ir kiekviena kita mašina turi savo 
tikslą, kurio siekia ir pagal kurį ji yra sutvarkyta. Jei laikrodis 
nebūtų sutvarkytas tam, kad rodytų laiką, jis jo ir nerodytų. Jei 
kuliamoji mašina nebūtų sutvarkyta kult, ji ir nekultų ir t. t. Jei 
laikrodis rodo laiką, tai dėl to, kad jis yra tam sutvarkytas, jei 
kuliamoji mašina kulia, tai dėl to, kad ji tam yra sutvarkyta. Tas 
pat yra ir su kitais veiksniais. 

Dėl to mes ir sakome, kad akis yra sutvarkyta matyti, o ne 
girdėti, ausis yra sutvarkyta girdėti, o ne virškinti ir t. t. 

Tad šv. Toras Akvinietis ir sako: „Kiekvienas veiksnys 
veikia, kad pasiektų tikslą, kitaip iš veiksnio veikimo neišeitų 
labiau tas padarinys, negu kitas“). 

Jei veiksnys pagamintų ne byle kokį, bet determinuotą 
padarinį, neturėdamas tam tinkamo palinkimo, nebiidamas tam 
suorganizuotas, jei akis mato, o ne virškina, nebūdama su- 
organizuota  matymui, tad išeitų, kad tas padarinys yra 
be pagrindo, kad determinuotas padarinys išeina iš nedeterminuo- 
tos priežasties, o tai yra absurdas. 


„ 1) „Omne agens agit propter finem, alioguin ex actione agentis non ma- 
gis seguetur hoc guam illud“. 

Kadangi pasaulyje matome įvairių veikimų, yra ir kiekvieno 
to veikimo nustatytas tikslas, kitaip veiksnys turėtų pagaminti 
arba viską, arba nieko, o ne determinuotą padarinį. 

Iš viso to aišku, kad kiekvienas veiksnys siekia savo nu- 
statyto tikslo. Prie to jau prieina ir naujieji gamtos tyrinėtojai, 
kurie jau randa ne vien pačią energiją, bet ir jos kryptį, O tai 
jau yra tikslingumas. 

Pažvelkime bent truputį į pasaulį, o jo esybių tikslingu- 
mas pasirodys mums visoje savo skaistybėje. 

Pasaulis juo labiau yra pažintas, tuo aiškiau rodo savo 
gilų tikslingumą. 

Tikslingumas aiškiai matyti ypač organinėse esybėse. 

Imkime kad ir augalus. Sėkla, kad galėtų išsiplėtoti, turi 
patekti į tinkamą vietą. Sakysime, medžių sėklai išaugti labai 
bloga vieta yra patekti čia pat po medžiais. Jei sėkla nukrito 
po medžiu, ji paprastai nunyksta. Tėvai čia nieko pagelbėti ne- 
gali, nes jie negali pasijudinti iš vietos. Dėl to matome, jog 
kai kurių medžių sėklos yra sparnuotos, kad toliau nu- 
lėktų nuo savo tėvų. 

Labai tikslingai yra sutvarkytas ir augalo išsiplėtojimas iš už- 
mazgos. Visas procesas čia yra nukreiptas, kad pagamintų au- 
galą ir jį pagamintų tokios pat rūšies, kokios yra pati sėkla. 

Besiplėtodamas organizmas renka sau tinkamą maistą, at- 
meta tai, kas gali jam kenkti, ar yra nenaudinga. Maistas, kaip 
jau matėme, iš šaknų per liemenį teka į lapus, čia jis tampa per- 
keistas į organinę medžiagą ir yra padalytas visoms žolės ar me- 
džio dalims. 

Kad išlaikytų savo rūšį, ir gimdytų tos pat rūšies sau įpė- 
dinius, daug augalų žydi, veda vaisius, gimdo tolygius įpėdinius, 
kurie toliau tęsia to augalo rūšį. Šaknys, liemuo, šakos, lapai, 
žiedai veikia ne vien savo pačių, bet ir viso organizmo gerovei, 
visi kartu eina prie to tikslo: palaikyti organizmo gyvybę ir 
jo rūšį. 

„Pagaminimas organinių kombinacijų iš neorganinės me- 
džiagos yra galimas tik per tikslingą žmogaus darbą, arba per 
gyvo narvelio veikimą“ !). p. 

Organizme yra ir labai komplikuotų molekulų. Cia dažnai 
randame suvienytus ir tokius atomus, kurie paprastose aplinky- 
bėse nesijungia. Tai duoda galimybės lengvai panaudoti surinktą 
energiją. 

Dar aiškiau tikslingumas pasirodo instinktiniame gyvulių 
gyvenime, 

Instinktas vadovauja gyvuliui: a) įsigyti tai, kas reikalinga 
jo gyvenimui; b) išsisaugoti to, kas pavojinga jo gyvenimui. 
c) pasirūpinti išlaikyti savo rūšį, gimdant tokius pat įpėdinius. 


1) J. Reinke, Die Welt als Tat. 191. 

Instinkto vedamas, gyvulys veikia tikslingai. Imkime, kad ir 
plėšriuosius žvėris, kaip jie tikslingai elgias, kad surastų savo 
auką ir ją sugautų. Plėšra kartais seka savo aukos pėdomis, 
sakysime, šuo, kad surastų kiškį. 

Visiems yra žinoma, kokius tinklus numezga voras, kad 
prisigaudytų musių. Dar įstabiau gaudo savo aukas voras kori- 
kas (Galgenspinne). Jis medžioja ypatingai skruzdęs. Kadangi 
stačiai kibti į skruzdę jam būtų labai pavojinga, tai jis užsirio- 
glina ant žoles lapo ir ten iš viršaus tyko praeinančios savo aukos. 
Kai skruzdė eina pro šalį, voras greit krinta žemyn, apvynioja 
skruzdę voratinkliu, ją pakelia ant lapo ir tartum ant kokių kar- 
tuvių ją pakaria, kol ją nužudo. 

Taip pat tikslingai gyvuliai elgias, norėdami pasisaugoti ar 
išsprukti iš savo priešų: vieni bėga, kiti slepias, savo spalvą pa- 
keičia ir t. t. 

Taip šit kai kurios peteliškės, kad išsigelbėtų nuo savo 
persekiotojų, padaro viršutiniąją savo sparnų pusę tokios pat 
spalvos, kaip aplinkiniai lapai. Jei lapai yra kirmių išėsti, sky- 
lėti, tokios pat spalvos tampa ir peteliškės sparnai, ir rodosi, jog 
tai ne gyva pateliškė, bet kirmių suėstas skylėtas lapas. 

Tokių dalykų atsitiktinumu neišaiškinsi. Vieną kitą atsitiki- 
mą nuotykis gal išaiškintų, bet milijardus atsitikimų, surištus į 
sistemą, nuolat įvykstančius, nuotykis tiek pat tegali išaiškinti, 
kiek atsiradimą be autoriaus, savaime, Sekspyro dramų. Toks 
tikslingumas rodo, kad jis yra Sutvėrėjo proto padaras. 

Tikslingumas gyvulių veikime matyti ir tada, kada apsireiš- 
kia jų lyties instinktas: paukščiai suka sau lizdus, aprūpina 
savo vaikus. 

Toks tikslingumas aiškiai matyti ypač kai kurių vabzdžių 
tarpe. Sakysime, iš kiaušinio išsiperi ne stačiai vabzdys, bet kir- 
mėlaitė.  Kirmėlaitei išsiperėjus ir išlindus iš kiaušinio, motinos 
paprastai jau nebesti gyvos. Tačiau, dėdama kiaušinius, ji ap- 
rūpino savo dukters, kirmėlaitės, gyvybę. Ji padėjo savo kiau- 
šinius ten, kur kirmėlaitė, išlindusi iš kiaušinio, lengvai suranda 
sau maisto, nors kirmėlaitės maistas yra visai kitoks, negu jos 
motinos. 

Gyvuliai ir nesuprasdami, bet tik instinkto vedami, eina prie 
savo tikslo. Imkime, kad ir bitis. 

Garsingas Rėaumur uždavė matematikams išspręsti klausi- 
mą, kaip turi būti padarytas šeštainis, kad išleidžiant mažiausia 
medžiagos, daugiausia jame tilptų. Tą klausimą sprendė mate- 
matikas Konig. Kitas matematikas Maclaurin pridūrė, kad Kėni- 
go surastoji šeštainio kertė trupučiuką, skirias nuo bičių korio 
narvelio. 

Dabar klausimas, kas čia suklydo, ar matematikas Kėnig, 
ar bitys. Maclaurin ir pats išskaičiavo, kokia turi būti šeštainio 
kertė ir gavo tą pat rezultatą, kurį ir Konig. Bet ilgiau betyri- 


109 


nėjant paaiškėjo, jog logaritmų rodyklėse, kuriomis naudojosi 
pirmasis ir antrasis matematikas, būta mažutės klaidos, ir jog 
bičių buvusi tiesa. 

Tie keli pavyzdžiai rodo, jog gyvuliai, instinkto vedami, 
veikia labai tikslingai. 

Gyvulys ir nesimokęs, pagaliau pirmąjį kartą, kaip tikras 
tos srities specialistas, atlieka ir tokius dalykus, kurie reikalauja 
didelio žinojimo ir įpratimo, sakysime, savo aukos anatomijos 
žinojimo, kur yra įų ganglionai ir t. t. 

Gyvuliai elgias taip gudriai tiktai ten, kur yra reikalas 
palaikyti save ar savo rūšį. Kituose jų veikimuose jokio gu- 
drumo nesimato. Protas nėra taip griežtai aprėžtas. Tad tiks- 
linguosiuose gyvulio veikimuose pasirodo inkstinktas, 0 ne 
protas. 

Labai aiškiai pasirodo tikslingumas gyvulio ar žmogaus 
kūno sutvarkyme, ir įvairių kūno dalių veikime. 

Imkime pavyzdžiui kad ir ranką. Ranka yra labai geras 
žmogaus įrankis. Ji yra taip sutvarkyta, kad anot garsingo, 
anatomo Hyrtl, mes nieko negalime beišgalvoti, ką bepridėti- 
kad ją pagerintume. Kiekvienas priedas ją tik pagadintų. 

Ranka yra taip tikslingai sutvarkyta, jog, kaip sako Aristo 
telis, ji padarė žmogų pasaulio valdytoją. Didis gamtininkas 
Karolius Linne, ištyręs žmogaus rankos nuostabų sutvarkymą, jos 
tikslingumą, pasakė: „Aš dabar paskaičiau stebuklingą poemą, skel- 
biančią Sutvėrėjo garbę“. 

Akys yra tobūlai padarytos pagal optikos taisyklės, kad 
matytumėm ir šviesą ir spalvą ir dalykų formą, ir jų atstumą. 
Fiziologinė to organo struktūra tobūlai tinka etero vilnims ir jų 
įstatymams. Taip pat yra ir kituose pojūčiuose, organuose, aprė- 
duose, apsigynimo priemonėse ir t. t. 

Visa tai rodo, kad tuos dalykus sutvarkė ne paprastas atsi- 
tikimas, bet didžiausia Išmintis. 

Visas organizmas veikia pagal įstatymus ir tiksliai. Tai 
pastebėjo jau ir senovėje. Jau Ciceronas šit ką rašo apie tai: 
Žmonės, sako jis, yra labiau apžiūrėtojai žemės, negu jos gyven- 
tojai. Zmogaus pojūčiai, kurie yra viršutinių daiktų pažinimui, 
yra galvoje, kaip kokioje tvirtovėje. 

Akys, kaipo sargai, yra aukščiausiai įstatytos, kad galėtų 
matyti ir toliau esančius dalykus. Jos atspindi dalykus, kaip 
veidrodis, jos gali sukinėtis ir į kairę ir į dešinę ir aukštyn ir že- 
myn ir kad niekas nuo jų nepasislėptų. Kadangi jų sudėtis yra 
švelni ir nestipri, jas pridengia vokai, kurie prieš pavojų savaime 
užsivožia. Jos yra apsaugotos ir kaktos kaulu. 

Aukštai yra ir ausys, kad sugautų balsą. Jos yra tinka- 
miausiai įrengtos girdėti. Kadangi uoslių svarbiausia paskirtis 
yra nurodyti valgio tinkamumą ar netinkamumą, uoslės yra pa- 
statytos virš burnos. Kadangi ypatingai skonis turi nurodyti, ką 

mes turine valgyti, o ko ne, tad skonis yra toje burnos vietoje, 
kuri yra kelias valgymams ir gėrimams. 

Tad ir senovės Galenus sako: jei tikslingumo nėra, dėl ko 
liežuvis ir dantys yra burnoje, o ne nosyje ar ausyse? Dėl ko 
akys neišaugo burnos viduje, o dantys akių vietoje? 

Arba vėl, dėl ko erelis neužgimė su karvelio snapu, ar liū- 
tas su arklio dantimis? Visa tai turi savo tvarką ir tikslą. Visa 
tai rodo, kad žmogus ir aplamai visas pasaulis yra didžios Iš- 
minties padaras. 

Taip pat tikslingai sutvarkyti yra ir kiti kūno organai, kaip 
šit, rankos, kojos ir t. t. 

Ir materialistai pripažįsta, kad vienakojui dirbtinė koja turi 
tikslą: ji yra vaikščioti, stovėti, pasiremti, o kad tikroji koja 
turėtų tikslą, kad ji yra vaikščioti, stovėti, pasiremti, to jie nesu- 
tinka pripažinti. Dirbtinė ranka ir materialistams turi tikslą ir 
rodo sugalvotojo Išmintį, o tikioji ranka, kuri, anot Aristotelio 
betariant, žmogų padarė pasaulio valdovą, ta ranka. materialis- 
tams neturinti tikslo, nerodanti jokios išminties. 

Anot materialistų, akys yra ne tam, kad matytum, ausis ne 
tam, kad girdėtum, nosis ne tam, kad uostytum, skonis ne tam, 
kad ragautum ir t. t. 

Taip kalba nesavarankiškai galvoją materializmo fanatikai. 
Tą patvirtina ir“ mokslininkas Bier, sakydamas, kad tokie 
nepriklausomai negalvoja. 

Labai aiškiai tikslingumas pasirodo organizmo pastan- 
gose atstatyti savo sunaikintą ar sužeistą dalį. Imkime kad ir 
embrioną, susidedantį iš daugelio narvelių. Jei nužudysi kai 
kurių narvelių branduolius, tad kiti narveliai savo branduolio 
(trynio) dalis siunčia į anuos narvelius, kurių tryniai nužudyti 

ar sunaikinti, ir tie narveliai auga. 

Argi galima manyti, kad tie narveliai pasiuntė savo trynių 
dalis taip sau, be jokio tikslo? Kaip kūnas stengias užgydyti 
padarytą žaizdą, tai žino visi. 

Tikslingumas labai aiškiai matyti ir apsigynimo priemonėse, 
kurias sau gamina organizmas. Jei į kokią kūno vietą pateko 
nuodų, organizmas toje vietoje tuoj telkia pagalbą. Jei į kūną 
pateko bakterijų, tuos piktadarius, kaip minėjau, užpuola leuko- 
citai, kad juos sunaikintų. Prieš patekusį į kūną toksiną, orga- 
nizmas kraujyje gamina tinkamą antitoksiną. Toks antitoksinas 
dabar yra čiepijamas arba leidžiamas į organizma prieš įvairias 
limpančias ligas. Tai yra išradęs mokslininkas Behring. 

Argi kas gali manyti, kad Behring ir jo pasekėjai neturėjo 
ir neturi jokio tikslo, vartodami antitoksiną, prieš toksiną. Kad 
jie turėjo ir turi tikslą, tai visiems, pagaliau ir materialistams, aiš- 
ku. Nagi organizmas pats gamina antitoksiną ir jį vartoja prieš 
toksiną: nejaugi galima manyti, kad tai įvyksta be jokio tikslo? 
Aiškus tikslas yra gydytojų, kurie vartoja antitoksiną prieš toksi- 

ną, taip pat aiškus tikslas yra organizmo, kurs gamina ir vartoja 
antitoksiną prieš toksiną. 

Žodžių sakant, žmogaus organizmas yra taip tiksliai ir taip 
tobūlai sutvarkytas, kad ir nenorėdamas aiškiai matai tikslingu- 
mo bet kurioje organizmo dalyje. 

Nuostabi tvarka ir tikslingumas matyti ir vienų dalykų 
santykiuose su kitais. Imkime kad ir žemę. Jei ji būtų žymiai 
toliau, ar žymiai arčiau nuo saulės, gyvybė būtų negalima arba 
dėl per didelio šalčio, arba dėl per didelio karščio. Jei žemė 
nesisuktų aplink savo ašį, nebūtų nuolatinio sekimo po kita ki- 
tos dienos ir nakties, taip reikalingo augalams ir žmonėms. 

Paimkime vėl neorganinį pasaulį, patyrinėkime jo įstatymus 
ir veikimą, ir pamatysime, kad ir jie yra taikinti mūsų naudai. 

Neorganinis pasaulis yra pamatas organiniam.  Organiniam 
pasauliui jis teikia tų elementų, kurie yra jam būtinai reikalingi. 

Pažvelkime kad ir į vandens ypatybes. Vanduo, atvėsda- 
mas, tampa tirštesnis ir sunkesnis. Bet labiausiai sutirštėja, 1a- 
biausiai susitraukia ir sunkiausias esti vanduo tada, kada jis pa- 
siekia 40/, šilimos. Nuo 49/, šilimos vėsdamas toliau pradeda 
plėstis ir tampa lengvesnis. Sušalęs į ledą vanduo esti lengves- 
nis ir dėl to ledas plūduriuoja viršum vandens. 

Jei vanduo nebūtų taip sutvarkytas, jei jis priklausytų to 
įstatymo, kad juo labiau šaldomas tuo labiau sutirštėtų, taptų 
sunkesnis, tada ledas būtų už vandenį sunkesnis ir grimstų. 

Tada per žiemą kiaurai iššaltų visos mūsų upės, jūros, že- 
mė vis labiau dengtųs ledu, ir gyvenimas ant žemės pagaliau 
taptų nebegalimas. 

Argi kas gali manyti, kad vanduo pats sau tokius įstaty- 
mus pasirinko, gal dar šiaip sau galvodamas: negaliu klausyti tų 
įstatymų, kurių klauso kiti sutvėrimai, nes tuomet negalės gy- 
venti nei žmonės, nei gyvuliai, nei žolės. Ne, visa tai pramatė 
ne vanduo, bet pasaulio Sutvėrėjas ir Sutvarkytojas. 

Mūsų organizme milijardai narvelių, kaip jau matėme, ben- 
dradarbiauja, kad per tą bendrą darbą būtų pasiekta viso mūsų 
kūno gerovė. 

Labai aiškiai yra matyti tikslingumas tarp žmonių, gyvulių 
ir augalų alsavimo srityje. Alsuoja oru žmonės, alsuoja oru gy- 
vuliai ir bealsuodami, orą suteršia nuodais, angliarukščiu, 
CO,. Alsuoja oru ir augalai per lapus, bet jie bealsuodami, ne- 
daro konkurencijos nei žmonėms, nei gyvuliams. Anaiptol, jie 
bealsuodami žmonių ir gyvulių sugadintą orą pataiso, nuvalo jį 
nuo COs>. Augalai bealsuodami įtraukia į save angliarukštį 
— tai yra nuodus, kuriuos išpūtė gyvuliai ir žmonės. Įtraukę į 
save augalai tuos nuodus suskaldo: anglį palieka sau maistui, 
Š „an kurs yra reikalingas ir žmonėms ir gyvuliams, išlei- 

žia lauk. 

Mokslininko Dubois iššskaičiuota, kad augalai kasmet su- 
vartoja apie 118,5 bilijonų kilogramų angliarukščio, 0 tyro 
deguonies išleidžia apie 85 bilijonus kilogramų. Taigi žmonės 
ir gyvuliai alsuoja augalų naudai, teikdami jiems angliarukščio 
o augalai alsuoja žmonių ir gyvulių naudai, panaikindami jų nuo- 
dus, teikdami jiems reikalingos deguonies. 

Jei tokios tvarkos nebūtų, oras jau būtų visas suterštas 
užnuodytas ir nei žmonės nei gyvuliai tokiame ore gyventi ne- 
galėtų. Yra aišku, kad tas bendradarbiavimas įvyko suplanuotai, 
kad jis turi aiškų tikslą. Toks tikslingumas yra randamas ir įvai- 
riuose kituose dalykuose. 

Gyvuliai minta organiniais dalykais, o augalai iš neorgani- 
nių elementų pagamina organinius, tinkamus gyvuliams ir žmo- 
nėms. Augalai tarnauja gyvuliams, o gyvuliai tarnauja augalams. 
Sakysime, bitės medų renka žieduose. Ziedų dulkelės prikimba 
prie bičių kojų. Lakstydamos nuo vieno žiedo prie kito, bitės 
atneša tų dulkelių iš vieno žiedo į kitą. Tokiu būdu jos padeda 
žiedams apsivaisinti ir užsimegzti. Panašiai yra ir su daugeliu kitų 
vabzdžių. 

Augalas auga sau, savo tvarka, visai nepareinamai nuo vab- 
zdžių. Jis išskleidžia gražius žiedus, ir paleidžia aplink save kva- 
pą. Vabzdžiai išaugo taip pat savo tvarka, nepareinamai nuo au- 
galo. Ieškodami maisto, jie susiduria su augalu, su kuriuo jie 
neturėjo jokių santykių. Beaugant, nebuvo tarp jų jokių sąryšių, 
tačiau pasirodė, jog jie sutvarkyti taip, kad yra reikalingi vieni 
kitiems, nes vabzdžiai, neturėdami maisto, be augalų negalėtų 
gyventi, o bė vabzdžių ar vėjo daug žolių ar medžių paliktų 
neapvaisinti, neturėtų įpėdinių. Tokių tikslių sutvarkymų santy- 
kiuose tarp visai kitokių gamtos skyrių matome galybes. 

Kas gi tuos santykius taip tiksliai nustatė? Aišku, kad tai 
padarė pasaulio Sutvėrėjas ir Tvarkytojas Dievas. 

Tikslingumo faktų yra daugybė, ir jų aiškumas yra toks 
didelis, jog pagaliau, ir materialistiškai nusistatęs gamtininkas 
turi nusikreipti nuo savo teorijos ir pripažinti, sakysime, kad ir 
organų tikslingumą toms funkcijoms, kurioms jie yra. ; 

Tas vienų tikslingumas yra surištas su kitais ir padaro iš 
pasaulio vieną galingą sistemą. 

Kiekvienas tikslingumas reikalauja proto. Tikslas, kol nėra 
pasiektas, realiame gyvenime neegzistuoja. Bet, kad tikslas veik- 
tų prieš būdanas realiame gyvenime, jis turi būti prote kaipo 
siekimui idealas. Kadangi tikslas, kol dar nėra pasiektas, tėra 
prote kaipo siekiamasis idealas, vienas protas jį tegali ir pažinti. 

Pramatytasis gėris arba tikslas, kurio siekiama, nulemia pa- 
rinkimą priemonių ir patį veikimą. Kadangi vienas protas tepa- 
žįsta tikslą, vienas protas tegali nustatyti ir kokias vartoti prie- 
mones tam tikslui pasiekti, nes tik vienas protas temato, ko- 

kie yra santykiai tikslo pasiekimo atžvilgiu tarp siekiamojo tik- 
slo ir renkamųjų priemonių. 

Tuo tarpu mes matome, kad tiksliai veikia ir tos esybės, 
kurios proto neturi. 

Jos tesiekia tikslo tiktai tiek, kiek jos yra sutvarkytos arba 
pakreiptos į tikslą tokios esybės, kuri turi proto, kuri pažįsta 
tikslą, priemones ir santykius tarp jų. 

Kadangi tvarka yra vienybė, padaryta iš daugumo, pati me- 
džiaga tos idealės vienybės neišgalvojo ir jos pagal tą idealą 
neįkūnijo. Įvykdyti tvarkai reikia ją pirma pažinti, o ji yra ne 
esanti, bet būsima. Tuo tarpu medžiagos veikimas yra griežtai 
apribotas dabartimi. Ateitis į ją neveikia, atsižvelgimas į ateitį 
jai yra visai svetimas. Tad pati medžiaga negali tikslo nei pa- 
žinti, nei stengtis jį įkūnyti. 

Tikslingumas tėra padarinys proto, kurs apima ir dabartį ir 
- ateitį, kurs dabartį sutvarko, atsižvelgdamas į ateitį, kurs suran- 
da atitikimą tarp priemonių ir tikslo. 

Siekimas tikslo neturinčiose proto esybėse yra pamatuotas 
jų sutvarkymu, žiūrint į ateitį. Siekime tikslo mes matome santy- 
kius tarp dviejų faktų, iš kurių tėra tik vienas, 0 antrasis yra 
laukiamas ateityje, ir pirmasis faktas teegzistuoja tik pareinamai 
nuo antrojo, kurio dar nėra. 

riemonės tikslui pasiekti tegali būt sutvarkytos tik proto, 
kurs supranta santykį tarp priemonių ir tikslo, kurs yra ateityje. 
Taigi pasaulio tikslingumas rodo, kad jis yra protingos priežas- 
ties padaras. 

Pasualyje protingi tėra žmonės. Bet pasaulio jie nesutvarkė, 
priešingai, jie ir patys yra tikslingai sutvarkyti. 

Didesnio aiškumo dėliai pažvelkime į gamtą, kur tikslin- 
gumas milijonais nuolat įvyksta prieš žmonių akis, kur tvarka 
nepalyginamai praneša ir genialiausio žmogaus protą, tuomet to 
argumento šviesa tampa tokia didi ir galinga, jog jos gali ne- 
matyti nebent apakintas fanatikas. Žiūrėdami į tą tvarką ir tą 
tikslingumą klauskime savo protą, kas tą tvarką padarė, kas tą 
tikslingumą nustatė? 

Kadangi ta tvarka įvyksta ir tas tikslingumas neturinčiose 
proto esybėse yra siekiamas per jų natūrą, kuri yra taip sutvar- 
kyta, vadinas, tą tvarką padarė ir tuos tikslus nustatė gamtos 
arba natūros autorius, jos sutvėrėjas Dievas. Taigi pasaulio tvar- 
ka ir jos tikslingumas aiškiai rodo, kad yra Dievas. 

Tad ir mokslininkas Du Bois—Reymond Berlino mo- 
kslo akademijos susirinkime pareiškė: kas pripažįsta pasaulio 
tikslingumą, tas turi pripažinti ir Dievą, ir tuo būtiniau, juo aiš- 
kiau ir giliau jis protauja, juo nepriklausomiau jis sprendžia. Vi- 
durinio kelio čia nėra 2). 


/) Du Bois-Reymond, Reden I, 215 ir sek. 

3. Mėginimai tvarką ir tikslingumą išaiškinti 
be Dievo. 


Matydami tą stebuklingą tvarką bei tikslingumą, kai kurie 
ateistai, Epikurui vadovaujant, stengiasi visa tai išaiškinti atsitik- 
tinumu. 

Nuotykis bus, jei, sakysime, paimtumei saują baltų ir raudo- 
nų žiedų, bertumei juos, ir vienu bėrimu išeitų balta žvaigždė 
raudoname tone. Jei taip atsitiktų, būtų nuotykis. 

Bet yra aišku, kad negali nuolat taip atsitikti. Tuomet būtų 
nebe nuotykis, bet kokia ypatinga to įvykio priežastis. 

Sitasis pasaulis, sako minėtieji ateistai, yra vienas iš gali- 
mų pasaulio medžiagos kombinacijų. Jei pasaulis yra be pra- 
džios, visos kombinacijos turėjo išsibaigti. Kiek kartų pasaulis 
susitvėrė netvarkiai, netiksliai, jis turėjo iširti, kol pagaliau susi- 
tvėrė šitasis. 

Taigi ši tvarka įvyko atsitiktinai ir jokio tvarkančio proto. 
nereikalauja. 

Ta nuomonė yra aiškiai klaidinga keleriopu atžvilgiu. 

1. Sansas įvykti tvarkai atsitiktinai yra tuo mažesnis, juo- 
daugiau yra elementų, kurie turi įeiti į tą tvarką. Pažiūrėkime 
bent truputį, kaip mažėja šansas, didėjant tvarkomųjų elementų 
skaičiui. 

Paimkime kelias dešimtis vienodų popieriukų. Ant jų tebū- 
nie surašyti iš eilės skaitmens. Art pirmo popieriuko 1, ant 
antro 2, ant dešimto 10 ir t. t. Jei tuos popieriukus sudėtumei 
į maišiuką, sumaišytumei ir sakytumei kam traukti juos lauk 
nematant, tad šansas, kad pirmą kartą traukiant išeitų 1, antrą 
kartą traukiant 2, trečią kartą 3 ir t. t. yra šitoks: Jei tų popie- 
riukų tebus keturi, šansas juos taip ištraukti yra mažas, nes yra 
jau tuomet 24 galimybės. Jei mes tuos 4 popieriukus paženklin- 
tumėm raidėmis a, b, c, d, tad betraukiant šitaip galimybės yra 
šitokios: abcd, abdc, acbd, acdb, adbc, adcb, bacd, badc, bcad, 
beda, bdac, bdca, cabd, cadb, cbad, cbda, cdab, cdba, dabc, 
dacb, dbac, dbca, dcab, dcba. 

Jei tokių popieriukų būtų ten sudėta 7. visokių galimybių 
jau būtų 5040 — TX6X5XxX4X3X2. Jei tų popieriukų būtų 12, 
įvairių galimybių jau būtų 479.001.600. Jei tų popieriukų būtų 
13, visokių galimybių jau būtų 6 milijardai su viršum. Jei jų 
būtų 20, įvairių galimybių būtų 2 trilijonu su viršum. O jei jų 
būtų 30, tai šansas būtų šitoks: Jei per milijoną metų kasmet 
gimtų po milijoną žmonių, jei kiekvienas iš tų žmonių gyventų 
po 10.000 metų ir per visą savo amžių trauktų tuos popieriukus 
kas minutę po 20 kartų, tad ir per milijoną metų tur būt nė vie- 
nas iš tų traukėjų neištrauktų nė vieno karto tų popieriukų. 
taip, kad visi išeitų iš eilės taip kaip parašyti. 

Na, o juk atomų ir molekųlų pasaulyje yra ne 30, tik ne- 
suskaitoma daugybė. Juk viename tiesiog akimi nematomame nar- 
velyje jų yra milijonai. Na, o kiek atomų ar molekulų beturi 
mūsų žemė, o kiek jų beturi visas pasaulis, o ką reiškia mūsų 
saulės sistema palyginta su visata. 

Dabar reikia pagalvoti, jei toks yra atomų skaičius, kiek 
yra galimų tų atomų kombinacijų. Cia šansas vargu kuo besi- 
skiria nuo nulio. 

Kad tai būtų aiškiau, paimkime pavyzdį. Jei kas paimtų 
visas raides, iš kurių susideda kad ir Sekspyro dramos ir tas 
raides maišytų, kratytų per amžių amžius, gal manote, kad kada 
ir išeitų Sekspyro dramos? Kiekvienas protingas žmogus mato, 
ar tai yra galimas dalykas, ar ne. 

O kasgi yra tos Sekspyro dramos, palyginus su pasaulio 
tvarka? Kas yra kad ir didžiausio genijaus veikalas, palyginus 
su bet kokiu organizmu, palyginus su žmogaus kūnu. 

imkime elementus, kurie jau yra sutvarkyti, sakysime, ku- 
rie padaro žmogaus kūną, atpalaiduokime juos nuo visų deter- 
minuojančių ir vienijančių racijų, paveskime juos nuotykiui, pa- 
matysime, kad atomai ir molekulos palikti sau vieni iš esančios tvar- 
kos padaro netvarką, nes gali įeiti į įvairių įvairiausias kombi- 
nacijas. 

Kombinuodamies jie nesistengia padaryti kokį tvarkingą or- 
ganizmą, bet įeiti į tokią kombinaciją, kad būtų galima pasiekti 
kuodaugiausia lygsvaros ir pastovumo. 

Taip pat ir organizme. Kiekvienas narvelis, paliktas pats 
sau, veiktų tik savo paties naudai, vieną organizmo dalis neati- 
tiktų kitoms, taip pat ir jų veikimai. Žodžiu sakant, organizme bū- 
tų tikra netvarka. Kadangi elementams yra vis tiek—įeiti į tokią 
ar kitokią kombinaciją, o mes matome, kad tie elementai padaro 
vieną sistemą, pasiekia tikslą, kurs yra naudingas visai sistemai, 
tos tvarkos priežastis yra ne pačiuose atomuose, ne pačiuose 
elementuose, bet anapus jų. 

Sutvarkymas daugybės elementų į vieną sistemą, kuri pa- 
siekia tai, kas jai yra naudinga, rodo esant Protą, kurs ją sutvėrė 
bei sutvarkė, ir valią, kuri tą tvarką įkūnijo. 

Nuotykis negali išaiškinti ir tos tvarkos, kuri yra tarp įvai- 
rių rūšių. Imkime pavyzdžiui kad ir orą. 

Cheminiai kūnai, kurie padaro orą, yra visai indiferentiški 
padaryti mišinį žmonėms ir gyvuliams naudingą ar kenksmingą. 
Tai rodo tas faktas, jog visokio mišinio iš tikrųjų esama. Atsi- 
tinka, kad oras esti žmonių išalsuotas. Jame esti tiek daug CO,, 
jog žmogus dėl to miršta. Sakysime, paskendo su žmonėmis 
povandeninis laivas. Žmonės, išalsavę tinkamą orą, palengvėl nu- 
slopsta. Sau pačiam paliktas oras žmonių ir gyvulių jau seniai 
galėjo būti išalsuotas ir fabrikų sugadintas. Sugadintąjį orą, kaip 
jau kalbėjome, pataiso augalai. 

Tą pusiausvyrą padarė protas, kurs žinojo, kas kam yra 
reikalinga. Taigi atsitiktinumų negalima išaiškinti tos tvarkos, 
kuri padaro harmoniją tarp įvairių organizmo dalių, tarp įvairių 
organizmų, tarp įvairių rūšių gyvių. 

Pastebėję ant Marso paralėlių kanalų, mokslininkai iš to 
tuoj ėmė spręsti, kad Marso gyventojai turi protą, ir kad pa- 
prastas atsitiktinumas negalįs paralėlių kanalų padaryti. 

Nagi viename augalo lapelyje yra daugiau ir stebuklinges- 
nių kanalų. Cia nuotykio šalininkus apleidžia logika, čia jie ne- 
bemato, kad nuostabesnius, kad ir lapų kanalus, turėjo pada- 
ryti protas. 

Mokslininkas Jost sako, kad augalai tveria, arba gimdo 
kits kitą ir kad iki šiol nėsą išrasta tokios mašinos, kuri gamintų 
ar gimdytų tokias pat mašinas, kaip ji pati. Augalai, anot to 
paties Jost, yra labiau komplikuoti negu bet kokią mašina. 

O juk nė vienam neateina į galvą sakyti, kad mašina pati 
atsitiktinai pasidarė. Tuo labiau atsitiktinai negalėjo pasidaryti 
tie dalykai, kurie yra labiau komplikuoti, negu mašina, 

Jei mašina tiksliai dirba, yra tai dėl to, anot to paties 
Josto, kad ją tam tikslui sutvarkė žmogaus protas. Kadangi or- 
ganizmų veikime taip pat matome tikslingumą, juos turėjo tam 
tikslui sutvarkyti protas, o ne nuotykis be proto. 

Jei negyvenamuose tyruose rastumėm menkutį namelį, tik- 
rai žinotumėm, jog čia yra buvęs žmogus. Jei negali atsitik- 
tinai atsirasti kad ir menkutis namelis, tuo labiau negalėjo atsi- 
tiktinai pasidaryti pasaulis. 

Pasaulio tvarka negalėjo įvykti atsitiktinai ir dėl to, kad 
nuotykis niekuomet neveikia nuolat. O pasaulyje matome tvar- 
ką nuolatinę. Cia tos tvarkos elementai veikia pagal griežtai 
nustatytus įstatymus. 

Mokslininkai Linnė, Haller, Cuvier ir kiti sako, kad visi 
gyviai, augalai plėtojas pagal įstatymus, pagal protingą planą. 
Tas, kurs surado ir įrodė dar iki šiol nežinomą gamtos įsta- 
tymą, yra laikomas didžiu gamtininkų, giliu galvotoju, o tas, 
kurs visus tuos įstatymus leido, anot anų ateistų, esąs neprotin- 
zas nuotykis. Tas, kurs sutvėrė ir taip stebuklingai sutvarkė 
milijonams gyvių akis, anot tų ateistų, pats esąs aklas atsitik- 
tinumas. 

Kaip negalėjo atsitiktinai susitverti pasaulis su savo tvarka, 
tai nupiešė prof. Paulsen, vaizdžiai sakydamas: „Vienu laiku 
vienoje vietoje ant žemės ar dumblyne, ar vandenyje, ar ore su- 
sirenka visi elementai, kad sutvertų erelį ar banginį ar liūtą. Ir 
šit atsistoja liūtas su oda ir plaukais, akimis, ausimis, dantimis, 
nagais, su širdimi ir gyslomis, su tekančiu gyslose krauju. Ir 
dar tuo pat laiku nuotykis turėjo sutverti liūtę, nes kitaip anas 
stebuklingas įvykio padaras būtų nuėjęs niekais. Tas įvykis 
turėjo sutverti bent kelias poras maistui gazelių, kol jų gimdy- 

mo keliu užtektinai privistų. Jei jau ir tai yra įtikėtina, tad reikia 
pripažinti, kad pasaulyje visai nėra neįtikėtinų dalykų“. 

Taigi nuotykis taip pat negalėjo padaryti šio pasaulio tvar- 
kos, kaip pats bėrimas saujomis raidžių negalėjo sutverti, saky- 
sime, kad ir Šekspyro dramų. Ta didi pasaulio tvarka rodo, 
kad įą padarė protas. 

Neteisinga yra ir ta nuomonė, kad chemiškos jėgos per 
amžių amžius bemėgindamos visokias kombinacijas, sutvėrė da- 
bartinę tvarką, veikdamos be jokio tikslingumo. 


Kiekvienas mėginimas turi tikslą Tuo tarpu atomai, ar 
molekulos, anot pačių materialistų betariant, neturi sau pasistatę 
jokio tikslo. Jie veikia aklai. Dėl to jų kombinacijos negali ir 
vadintis mėginimais. 

Atomams vis tiek, ar būti chaotiškąme sukūryje, ar pui- 
kiausioj tvarkoj. 

Šitokie neva mėginimai priešinas gamtos moksio aiškiai 
įrodytiems faktams. (Gamtos jėgos vienodose aplinkybėse vi- 
suomet veikia vienodai, taigi niekuomet nemėgina. 

Taigi čia kilsta klausimas, kas gi įdėjo į medžiagą tą pa- 
linkimą išsiplėtoti į šitą pasaulį. Jei niekas, tuomet neberasi 
didesnio tikėjimo stebuklais, kaip šitas, jog be jokio siekiamo 
idealo susitvėrė toks įvairus ir taip sutvarkytas pasaulis. Jei 
aklos jėgos pačios būtų padariusios šį sutvarkytą pasaulį atsi- 
tiktinai, išeitų, kad tas aklas atsitikimas, kurs neturi proto, tu- 
rėjo padaryti tokį komplikuotą organizmą, kokio savo laborato- 
rijose neįstengia išanalizuoti nė gabiausi chemikai su visu 
savo mokslu. 

Gamtoje gi tokių komplikuotų laboratorijų nėra. O jei 
jos ir būtų, kas tose laboratorijose vadovavo, koks mokslinin- 
kas? Jis turėjo būti nepalyginamai didesnis už visus dabarti- 
nius chemikus. 

Jei visi mokslininkai su visu savo protu, su visu savo 
mokslu ir patyrimu negali sutverti nė vieno gyvo organizmo, 
kaip galėjo tai padaryti aklas, be proto nuotykis. 

Tad tiek tėra šansų pasaulio tvarkai įvykti tik vieną kartą. 

Bet dar reikia atsiminti, jog pasaulis nė vieno akimirksnio 
nestovi vietoje suakmenėjęs. Pasaulis yra lyg koks didelis te- 
atras, kur scenos eina vieną po kitos. Tos scenos nėra tos 
pačios, bet panašios į praeitąsias. Jose nuolat įvyksta santykiai, 
kurie yra naudingiausi visam organizmui. 

Kad ir daugybė elementų įeina į pasaulio sistemą, kad ir 


“ įvairios yra scenos, kuriose ta sistema apsireiškia, tvarka nuo- 


lat palieka. Tuo tarpu nuotykis yra tvarkos ir pastovumo priešybė. 

„Kiekvieno mokslo principas yra, kad kiekvienas dalykas ar 
įvykis turi proporcionalę tinkančią priežastį Pasaulio tvarkos 
pastovumas nuolatiniame judėjime ir keitimese taip pat turi turė- 

ti tinkamą savo priežastį, o ta negali būti nepastovus nuotykis. 

Kiti priekaištai teologiškajam Dievo įrodymui. 

Kai kurie nurodo, kad yra daug dalykų netiksliai sutvar- 
kytų arba net priešingų tikslingumui. Jie sako: kam reikalingi 
šaltieji šiaurės ir pietų kraštai, kam tie nevaisingi tyrai, kaip šit 
Sachara. 

Iš gyvių rodosi kai kurie visai nereikalingi, arba net kenks- 
mingi, kaip šit parazitai. Ir mūsų organizme netrūksta netikslu- 
mų. Mes randame nereikalingų organų liekanų, pagaliau, yra ža- 
lingų organizmui dalių, kaip šit aklosios žarnos galelis. Kam rei- 
kalingi skausmai, ligos, mirtis, gamtos katastrofos, tiek visokių 
nelaimių, gamtos žiaurumų ir tt. 

Visa tai atsiminus, rodosi, kad pasaulis negali būti Dievo 
sutvertas. 

Tiesa, kai kurie dalykai mums rodosi yra be tikslo, be 
tvarkos ir pagaliau žalingi. Bet tai yra aišku dėl ko. 

Visų pirma tai yra, palyginti maža išskirtis. 

Be to, jei kaikurie dalykai mums rodosi neturi tikslo, iš to 
dar negalime išvados išvesti, paėmę visą gamtą arba Dievo pla- 
ną. Tikslas gali būti ir ten, kur mes jo nematome. 

Kai kurie dalykai mums rodosi be tikslo ir dėlto, kad mes 
to tikslo nežinome. O kad mes ne viską tepažįstame, tai rodo ir 
pats mokslas, kuris skelbia, kad pasaulyje yra daugybės mums 
nesuprantamų paslapčių. Juo labiau mokslas plėtojas, tuo labiau 
mažėja skaičius dalykų, kurie mums rodėsi buvo be tikslo. Daug 
mūsų kūno organų pirmiau buvo laikomi netikslingais, ar paga- 
liau kenksmingais, geriau ištyrus dalyką, ir jie pasirodė esą rei- 
kalingi. Č 

e to, žmogus nusidėjo. Žmonių vargai yra to nusidėjimo 
vaisiai. Nustoję rojaus, antrąjį rojų ar dangų žmonės turi pelnyti. 
Be to, pačius didžiuosius skausmus, patį sunkųjį kryžių nešė 
pats Išganytojas. Jo kryžius ir kančios pakeitė kentėjimų suke- 
liamą liūdesį ateinančios laimės viltimi. Tuo tarpu ateistiškas pe- 
simizmas neturi varguose ar nelaimėse suraminimo. Jis tegali pa- 
sakyti: tai neišvengiama. 

Reikia atsiminti, kad pasaulis neturi visiško tobūlumo. Tad 
ir atsitinka, kad tikslai kryžiuojas ir išgriauja kits kitą. 

Pasaulis nėra tobūlas, nes jis nėra Dievas. Tik pats Die- 
vas yra visiškai tobūlas. Ir juo didesnis yra atstumas sutvėrimo 
nuo Dievo, tuo tas sutvėrimas mažiau teturi tobūlumo, kitaip 
sakant, turi daugiau netobūlumų, negu anas, kurs stovi arčiau 
Dievo. . 

Kada mes palyginame gamtą su žmonių kūriniais, ji pasi- 
rodo nepalyginamai aukštesnė ir tobūlesnė. Bet kada mes paly- 
giname gamtą su visiška tobūlybe — Dievu, ji, kaipo sutvėri- 
mas, negali jokiu būdu susilyginti. Tobūlumo atžvilgiu tarp Die- 
vo ir sutvėrimo yra skirtumas begalinis. 

Faktas, kad gamtoje yra netobūlumų nomologiniam arba 
teleologiniam argumentui uė kiek nekenkia. Argumentas sako, kad 
pasaulyje yra tvarkos ir tikslingumo ir ant tos tvarkos bei tiks- 
lingumo buvimo jis ir yra pastatytas. 

Norint žinoti, ko vertas tas argumentas, reikia išspręsti tik 
šie klausimai: ar yra pasaulyje tvarkos ir tikslingumo ar ne, ir 
ta tvarka bei tikslingumas ar galėjo įvykti be Dievo, ar ne? 

Tuodu klausimu mes išsprendėme įrodydami, kad pasau- 
lyje yra tvarkos ir tikslingumo. 

Nors gamtoje ir yra netobūlumų, bet jie jokiu būdu ne- 
įrodo, kad tvarkos ar tikslingumo visai nėra. Jie teįrodo tik tai, 
kad pasaulis neturi visiško tobūlumo, kad jis nėra Dievas, o tik 
Jo sutvėrimas. 

Juk kita vertus, pasaulio tvarka yra tokia didelė ir tokia 
galinga, jo tikslingumas toks nuostabus, jog visa tai toli praneša 
ir genialiausio žmogaus protą. 

Ta pasaulio tvarka ir tas jo tikslingumas reikalauja tinka- 
mos priežasties, o ta ir yra Dievas. Kadangi ta tvarka ir tikslin- 
gumas įvyksta, veikiant natūrai (esmei) tų esybių, kurios yra 
pasaulyje, aišku, kad tą pasaulio tvarką padarė ir tą jo tikslin- 
gumą nustatė tas, kas taip padarė ir sutvarkė dalykų esmę ar- 
ba natūrą, o dalykų esmę arba natūrą sutvarkė jų Sutvėrėjas — 
Dievas. 

Bet gal kitam pasirodys, kad čia perdėta: juk tikslingumas 
tenurodo tik protingą priežastį, o ne būtinai Dievą, juk ir laik- 
rodininkas tiksliai padaro laikrodį, o dėlto jis ne Dievas. 

Taip, ne kiekvienas tikslingumas tenurodo Dievo buvimą, 
bet gamtos tikslingumas nurodo Dievo buvimą. 

Pasaulio tvarka ir tikslingumas įvyksta,;: veikiant natūrai 
(esmei) tų esybių, kurios yra pasaulyje. Tad aišku, kad tą pasau- 
lio tvarką padarė ir tą jo tikslingumą nustatė tas, kas taip su- 
tvėrė ir sutvarkė dalykų esmę arba natūrą, o dalykų esmę arba 
natūrą sutvėrė ir sutvarkė jų Sutvėrėjas — Dievas. 

Kitas sako: patyrimų keliu mes negalime Dievo surasti ir 
su teleologiškojo įrodymo pagalba. 

Tiesa, patyrimo srityje paties Dievo mes surasti negalime: 
mes negalime Jo nei pamatyti, nei girdėti, nei paliesti, kaip ir 
savo proto, nes Dievas yra dvasia. 

Bet mes matome Jo tvarinius ir iš jų mes išvedame, kad 
yra jų priežastis, jų sutvėrėjas, tvarkytojas, taip pat, kaip, maty- 
dami parašytą knygą, tikrai žinome, kad buvo protas, kurs tą 
knygą sugalvojo ir parašė, nors paties jos autoriaus ir nebūtu- 
mėm matę, kaip jis tą knygą rašė. 

Yra žinoma, kokia gražia malda baigia savo veikalą „Dangiško- 
sios Harmonijos“ Newtonas. O pabaigoje savo veikalo „Princi- 
pai“ jis reiškia Viešpačiui aukščiausią garbę. Newtonui Dievas 
yra ne vien Sutvėrėjas visų dalykų, betir Tvarkytojas visatos. 

Mokslininkas Hirn savo veikale „Ateities Gyvenimas ir 
Mokslas“ sako: „Tiesa, kad Dievas sutvėrė pasaulį, yra lygi ma- 
tematikos tiesai. Ją reikia laikyti kaipo paskutinį šių laikų 
m; žodį, tinkantį kiekvienam tiesiam ir nepriklausomam 
protui“. 


XI SKYRIUS. 


Žmonijos įsitikinimas liudija, kad 
yra Dievas. 


Mokslininkai ištyrė visas pasaulio tautas. Iš tų tyrinėjimų 
pasirodė, kad žmonija visuomet tikėjo Dievą, kad niekuomet nėra 
buvę ir dabar niekur nėra tokios tautos, kuri netikėtų į Dievą. 


Mokslininkas de Guatreiages sako: „Aš ieškojau tarp vi- 
sokių žmonijos tautų, nuo pat žemiausių laukinių iki pat aukš- 
čiausių, ar nerasiu ateistų tautos. Bet nesuradau nė vienos tau- 
tos, kuri netikėtų į Dievą“. 

„Pažiūrėkite į pasaulio paviršių, sako senovės rašytojas 
Plutarch'as, jūs rasite valstybių be tvirtovių, be rašliavos, be 
dailės, be pinigų... bet jūs nerasite jokio miesto, kur niekas ne- 
tikėtų į Dievą“. 

Patyrinėję senąsias tautas: egiptiečius, kiniečius, kurių isto- 
rijos ir kultūros atlaikai siekia ligi kelių tūkstančių metų prieš 
Kristų, mes randame tikėjimą į Dievą. Paklausę senovės Grekijos ar 
Romos istorikus, išgirsime tą patį. Pasiklausę Hellados dainiaus, 
išskaitę piramidų hieroglifus, ištyrę Zendavestą ir Vedas, pasi- 
teiravę tų mokslininkų, kurie ištyrė vandenynų salas ar Afrikos 
vidurį, kur gyvena pagaliau ir labai žemos kultūros laukiniai, vi- 
sur randame tikėjimą į Dievą. 

Paklausę kalbos žinovų, kurie suranda, iš kur žodžiai kilę 
ir kurie pasiekia labai senus laikus, ir iš jų išgirsime, kad visose 
kalbose buvo žodžiai Dievui išreikšti. 

Žodžiu sakant, jei mes mintimi perbėgsime visą praeitį, 
kurią žino istorija, nuo nebepasiekiamos senovės iki šiol, jei 
mes perkratysime senovės paminklus, jei mes  išsiteirausi- 
me visų pasaulio tautų nuo žemiausių laukinių, iki kultūringiau- 
sių, pamatysime, kad visame pasaulyje niekuomet nebuvo ir nie- 
kur nėra tokios tautos, kuri netikėtų į Dievą. 

Visa istorija, visi tyrinėjimai parodo, kad Ciceronas parašė 
tiesą, kalbėdamas: „Be žmogaus, nėra nė vienos gyvos būtybės, 
kuri turėtų bent šiokį tokį supratimą apie Dievą. O tarp žmo- 
nių nėra nė vienos tautos, nors būtų ir tamsiausia, ir visai lau- 
kinė, kuri netikėtų į Dievą“. 

Taip kalbėdami, mes nesiremiame balsų daugumu, kurs čia 
neturi vertės. Argumentas yra tas, kad Dievo buvimas yra aiš- 
kus dalykas visai žmonijai, kokio ji išsilavinimo bebūtų. Žmo- 
nija pripažįsta Dievo buvimą dėl to, kad ji yra aiškiai proto pri- 
versta pripažinti Dievo buvimą. 

Kas yra pripažįstama visos žmonijos proto, negali būti 
klaidinga, nes klaida yra dvasios natūrai atsitiktinis dalykas, o 
tai, kas yra natūrai atsitiktinis dalykas, negali būt visur ir visuo- 
met. Tad, anot Cicerono betariant, yra aišku, jog žmonės dėl to 
ir tiki į Dievą, kad protą turi. Kitos būtybės dėl to ir netiki į Die- 
vą, nes proto neturi. Taigi tikėjimas į Dievą yra protingas, o ne- 
tikėjimas yra neprotingas. 

Kitas čia prikiša, sakydamas: Tiesa, visos giminės tikėjo ir 
tiki į Dievą, bet jos, tikėdamos, galėjo klysti. Juk ilgus amžius 
visos pasaulio giminės yra tikėjusios, kad saulė sukas aplink 
žemę, tačiau tas tikėjimas buvo klaidingas. 

itas priekaištas čia netinka. Žmonės, manydami, kad sau- 
lė sukas aplink žemę, buvo suklaidinti ne proto, bet akių. 

Akys liudijo, kad saulė sukas aplink žemę, ir protas ti- 
kėjo tuo liudijimu. Kai protas ėmė nuodugniai perkratinėti tą 
akių liudijimą, jis ir surado, kad tas liudijimas yra klaidingas, ir 
tą klaidą pataisė. Tikėjimas į Dievą remias ne akimis, bet protu. 
Žmonijos protas rodo, kad du ir du yra keturi. Tas pats žmonijos 
protas rodo, kad yra Dievas. Jei mes žmonijos protu tikime 
vienu atveju, mes turime juo tikėti ir kitu atveju, kada jis mums 
skelbia esant Dievą. 

Tiesa, daugumas žmonių nežinojo, kas yra Dievas. Vieni 
Dievu turėjo saulę, kiti perkūną, kiti savo padirbtąjį stabą ir t.t. 
Bet tas jų nežinojimas neišgriauja to įrodymo. Juk seniau nė 
vienas nežinojo, kas yra saulė. Vieni manė, kad tai dievaitis 
Apolonas važinėjas po dangų. Kitiems saulė rodėsi kažkokiu 
šviesiu skrituliu, kepurės didumo, kurs plaukia sau per dangaus 
skliautus ir t. t. Ir mūsų laikais daugybė žmonių nežino, kas 
yra saulė. Nors tie žmonės nežinojo ir nežino, kas yra saulė, 
vis dėlto jie žino, kad saulė yra. 

Taip pat buvo ir aniems žmonėms: nors jie ir nežinojo, 
kas yra Dievas, bet jie gerai žinojo, kad Dievas yra. 

Kitas pasakys: ne visi žmonės tetikiį Dievą. Taip, yra ir 
ateistų, kaip jau minėjome. Bet tuo vėl nėra ko stebėtis. Atsi- 
minkime, juk paprastai žmonės turi akis, mato ir mažučius va- 
balėlius. Bet yra ir žlibų ir pagaliau aklų, kurie ir skaisčią dieną 
saulės nemato. 

Panašiai yra ir dvasios gyvenime. Viso pasaulio kuone 
visi žmonės protu pažįsta, kad yra Dievas. Jie tarytum matyte 
mato Dievą, tą amžinos Teisybės Saulę. Bet pasitaiko ir tokių, 
kurių dvasia yra tartum akla ir neįstengia pažinti Dievo buvi- 
mo, nors Dievas per visus savo sutvėrimus šviečia, kaip saulė, 

Kai kurie sako, kad į Dievą tetiki prasčiokai, o mokslininkai 
Dievo nepripažįsta. Kitas iš jų dar prideda, kad mokslas yra 
priešingas tikėjimui. 

Taip kalba paprastai tie, kurie nori pateisinti savo netikė- 
jimą. O gyvenimas rodo visai ką kitą: į Dievą tiki ne vien pras- 
čiokai.  Kuone visi patys didieji įvairių mokslo šakų mokslinin- 
kai buvo ir yra tikį žmonės. Paminėsim čia bent po kelis di- 
džiuosius mokslininkus iš įvairių mokslo šakų. 


Matematikos srityje didžiais visų pripažintais moksli- 
ninkais eina: Euler, Gauss, Descartes, Poisson, Cauchy, Puis- 
seux, Riemann, Hermite, Weierstrass ir k. k. 

Astronomijos srityje: Kopernikas, Galilėjus, Kepler, Ty- 
cho Brahe, Newton, tėvas ir sūnus Herschell, Le Verrier, Piazzi, 
Oriani, Inghirami, Cecchi, Denza, Vico, Secchi, Bessel, Olbers, Le- 
verrier, Madler, Gautier ir k. k. 

Fizikos ir chemijos srityje: Naujosios chemijos įkūrė- 
jas Lavoisier, kurį per pranciizų revoliuciją laisvamaniai nuteisė 
mirti ir jam galvą nukirto. Huyghens, Biot, Euler, Rumtord, 
Galvani buvo net tretininku, Voltas, Davy, Ampėre. Ampėre, va- 
dinamas elektros Newtonu, buvo labai pamaldus katalikas. Jis 
mokėjo atmintinai Tomo iš Kemps „Kristaus sekimas“, Cau- 
chy, Liebig, Faraday, Joule, Hirn, Robert Mayer, William Thom- 
son (Lord Kelvin), Clausius, Maxwel, Wiūllner, Rontgen, Berze- 
lius Dumas, Chevreul. 


Geologijos ir Paleontologijos srityje: Cuvier de Luc, 
Lyell, Guatretages, Bischof, Fraas, Piatt, Oswald Heer, J. Bar- 
rand, de Beaumont, Daubrėe, Dumont, Buckland, Hitchcock ir k. kt. 


Botanikos ir Zoologijos srityje: Von Baer, Linne, Agas- 
siz, Altum, David, Lacordaire, Foerster, Kielmeyer, Leunis, Wie- 
gand ir k. k. 

Fiziologijos srityje: J. Mūller, Th. Schwann, Spring, Wag- 
ner, Volkmann, Claude Bernard, Flourens, Carnoy, Ranke, Pa- 
steur, Bischoff, Vierordt ir t. t. 

Visi jie yra didžiosios mokslo žvaigždės, visi jie buvo tikį.!) 

Kaikurie laisvamaniai tiesiog tvirtina, kad mokslas esąs 
priešingas tikėjimui ir religijai. 

Pažiūrėkime, ar tikrai taip yra. 

Jei koks faktas yra moksliškai įrodytas, jį pripažįsta visi 
mokslininkai. Jei moksliškai yra įrodyta, kad kokia teorija yra 
klaidinga, ją atmeta visi mokslininkai. Tad galime paklausti ti- 


„  /)) Kas norėtų plačiau susipažinti su mokslininkais ir jų tikėjimu, pa- 
tariu paskaityti Dennert Die religion der Naturiorscher, Herder.; Kneller. 
Das Christentum und die Vertreter der neueren Naturwissenschaitt, Herder; 
Eymieu, La part des croyants dans les progrės de la science au XIX sičcle, 
2 tomai, Paris, Perrin et Co. 

kybos priešininkus, kuomet tokiu būdu mokslas yra atmetęs 
tikybą ar religiją. Tokio fakto niekuomet nėra buvę. Tai viena. 

Antra. Jei tikrai mokslas būtų priešingas tikybai ar reli- 
gijai, tuomet jokiu būdu negali būti tikinčių mokslininkų. Tuo 
tarpu yra kaip tik atvirkščiai: kuone visi mokslininkai, ypač 
mokslo vadovai, pačios didžiosios mokslo žvaigždės yra tikį ir 
karšti katalikai. 

Vienas iš pačių didžiųjų pasaulio gamtininkų Maxwell sa- 
ko: „Dievas yra kiekvieno tikrojo mokslo pradžia ir pabaiga, 
alfa ir omega“. 

O genialus mokslininkas Aleksandras Volta sako: „Kiek- 
vienas aiškus ir tiesus protas turi pripažinti tikėjimą ir pamilti jį“. 

Žymus chemikas P. Sabatier sako, kad mokslu prisidengę 
su tikėjimu tekovoja „paprastai mažo išsilavinimo žmonės tiek 
tikėjime, tiek moksle“. Tą pat tvirtina ir kitas mokslininkas, H. 
Le Chatelier, sakydamas, kad prieš tikėjimą tekovoja „pusmoks- 
liai, ar rašytojai, neturį supratimo apie mokslus“. 

Jei žmonijos protas rodo, kad yra Dievas, jeiį Dievą tiki 
ne vien prasčiokėliai, bet ir daug didesnė dalis net pačių žy- 
miųjų mokslininkų, aišku, kad čia klysta sauja ateistų. 

Šitasis argumentas, nors ir neturi matematiško verčiančio 
griežtumo, kaip pirmieji, vis dėlto yra rimtas, svarbus žmonijos 
paliudijimas, kad Dievas yra, 


Pasaulio išsiplėtojimas (išsivystymas). 


Mokslininkai aiškina, kad pasaulis ne visuomet buvo toks, 
kaip dabar, jis išsiplėtojo'. Kaip išsiplėtojimas įvyko, mokslas 
užtektinai dar neišaikino.ž) Sit pavyzdžiui, kaip vieni tą išsi- 
plėtojimą aiškina. 

Žiūrint su modernišku žiūronu matyti debesynai, iš kokių 
kitados susiformavo dangaus milžinai — dabartinės žvaigždės. 

Toje materijos masėje — debesyne įvyksta judėjimas, pa- 
sidarė branduoliai, centrai, kurie pritraukia prie savęs mases tos 
išpujotos po erdvės materijos, debesyno. 

Tuo tarpu stiprėja karštis, medžiagos masės, susirinkusios 
aplink centrą, susilieja. 

Tie gigantiški skrituliai sukas. Juo didesnis greitumas, 
juo didesnė išcentrinė jėga. Ir šit nuo tų degančiųjų milžinų 
atplyšta žiedai. Iš tų žiedų susitveria atskiri skrituliai ir sukas 
aplink centrą, nuo kurio atplyšo. Taip pasidarė planetos ir nuo 
jų atplyšę satelitai arba mėnuliai. Taip pasidarė ir mūsų žemė 
ir jos palydovas — mėnulis. 

Vieni mokslininkai sako, kad žvaigždžių karštis 
galėjo būti pagamintas paties debesyno susitraukimo. Dabar 

1) Žodis išsiplėtojo ar išsivystė yra čia imamas pla'iausioje prasmėje 


ne prieš pastatomas sutvėrimui, 
2) Ziūrėk F. Nėlkė, Entwicklung im Welttall. 

priskaitoma, kad yra apie 609/, baltų žvaigždžių. Jos te- 
bėra pačiame karštume. Jų vis didėjąs susitraukimas (konden- 
savimasis) papildo tą nuostolį karščio, kurs nuolat iš tų žvai- 
gždžių išspinduliuoja į erdves. Yra apie 350, gelsvų ar 
geltonų žvaigždžių. Pri jų priklauso ir mūsų saulė. Jų karštis 
jau sumažėjęs. Jų susitraukimas nebeatsveria išspinduliavimo. 
Yra apie 59/, raudonų žvaigždžių. Šitos yra jau nebetoli savo 
užgesimo. 

Kiti mokslininkai pasaulio karštį mėgina aiškinti kitaip. 

Tuo laiku, kada dabartiniai vandenynai apsupo žemę tirštais 
karštais rūkais, žemė tebebuvo labai karšta. Bet žemės karštis 
nuolat spinduliavo į ją apsupančias erdves. Tuo būdu žemės 
paviršius vis labiau ir labiau vėso ir ėmė vietomis stingti. 

Kai apsupančiųjų žemę rūkų karštis nukrito žemiau 
1009/, Celsio, garai (rūkas) virto skystimu, vandeniu, ir dabarti- 
niai vandenynai krito ant žemės, smarkiausių lytų pavidale. 
Tai padėjo žemės paviršiui dar labiau atvėsti. 

Per plyšius vanduo patenka ant ištirpusios žemės, patekęs, 
jis virsta garais, kyla baisūs sprogimai, iškilo kalnai, kontinen- 
tai, salos, pasidaro jūros, vandenynai ir t. t. 

Žemei susitvarkius, pasirodo augalai, gyvuliai ir galiausiai 
žmonės. 

Kaip tai bebūtų, yra neabejotina, kad mūsų žemė išsiplė- 
tojo (išsivystė). 

Kaip tai galėjo įvykti? Vieni sako, kad Dievas tiesioginai 
taip sutvėrė ir sutvarkė per šešias dienas, kaip tai aprašė 
Mozes. 

Kokios buvo šešios sutvėrimo dienos, niekas nežino, ir 
Bažnyčia netvirtino nieko. Galimas dalykas, kad kiekviena ta 
diena buvo labai ilgi laikotarpiai. Taip jau mokė ir šv. Au- 
gustinas. 

Zymus mokslininkas prof. Gaudry, pats būdamas evoliu- 
cionistas, šit ką sako: „Paleontologai nesutinka, kaip įvykdytas 


buvo sutvėrimo planas. Daugelis, matydami esybių eilėje daug | 


trūkumų, tiki, kad rūšys yra neprigulmingos ir mano, kad pa- 
saulio Sutvėrėjas iš eilės pirma sutvėrė augalus, paskiau gy- 
vulius... 


Priešingai, kiti mokslininkai, pastebėję, kad minėtieji trūku- | 


mai greit mažėja, mano, kad įvairiais laikotarpiais Dievas sutvėrė 
esybes iš tų, kurios prieš jas jau buvo. 

Bet, kaip bebūtų buvę, vienas man aišku, kad yra planas. 
Ir, be abejo, ateis ta diena, kada paleontologai suras tą planą, 
kuriuo išsiplėtojo gyvūnai. Tai bus tikrai laiminga diena, nes, jei 
yra tiek grožio atskiruose gamtos dalykuose, aišku, kad turi būt 
nemažiau to gražumo generalėje tvarkoje. 5 

Mūsų mokslas tebėra vystykluose. Tai, ką mes žinome, 
yra beveik niekai, palyginant su tuo, ko mes nežinome. Bet 

nors mes ir tokie menki esame, tyrinėti gamtą yra malonumas ir 
pagaliau pareiga, nes gamta yra tyras veidrodis, kurs atmuša 
Dievo gražumą“ !). 


XVII SKYRIUS. 


Dievo buvimo įrodymas, paremtas 
gyvybės atsiradimu. 


Geologija kartu su paleontologija aiškiai ištirtais faktais 
įrodė, kad buvo toks laikas, kada ant mūsų žemės nebuvo jo- 
kios gyvybės: nei augalų, nei gyvulių, nei žmonių. Tai parodo 
iškasiniai.  Senesniuosiuose žemės sluoksniuose, azoiškame že- 
mės periode, jokios gyvybės pėdsakų nėra, 

Mūsų žemė ilgus laikotarp Us buvo degančiame būvyje. 
Yra aiškiai žinoma, kad jokia gyvybė neištveria temperatūroje, 
kur yra bent pora šimtų laipsnių karščio. O kai žemė buvo de- 
gančiame būvyje, jos karštį reikėjo skaityti nebe šimtais, bet tūks- 
tančiais laipsnių. . 

Aišku, kad tokiame karštyje ir dar per tokį laiką joks or- 
ganizmas, jokia gyvybė būti negali. Jei koks organizmas būt 
"buvęs, jis būtų tikrai sudegęs. 

„Mokslas kitokios gyvybės nežino, sako prof. J. Reinke, 
kaip tik tą, kuri yra surišta su protoplazma... O protoplazma ne- 
galėjo atlikti gyvybės funkcijų, kol žemė nebuvo atvėsusi že- 
miau 100 laipsnių“2). 

Kai žemė jau buvo atvėsusi, tada teprasidėjo gyvybė ant 
žemės, atsirado augalų, gyvulių ir galiausiai žmonių. Vadinas, 
gyvybė ant žeinės prasidėjo tam tikru laiku. Tad ir kilsta  klau- 
simas, iš kur atsirado ant žemės pirmoji gyvybė, pirmieji auga- 
lai, pirmieji gyvuliai, pirmieji žmonės. 

Kad aiškiau pamatytume, koks tegali būt į tą klausimą atsa- 
kymas, pažvelkime, kas yra gyvybė. 

Patyrimas rodo, kad gyvybė yra principas, kuris tvarko me- 
džiagą ir jos pajėgas ir veda prie vieno tikslo, prie vieno sinte- 
zio, prie pastovios tvarkos, kuri yra nuolatinei atmainai viešpa- 
taujant. Gyvybė palaiko formos vienumą, ji ne vien stato ir pa- 
laiko esybę, bet ir dalyvauja naujų esybių gaminime. 

„ „Gyvybė, sako „Šopenhaueris, panaudoja neorganinės me- 
džiagos pajėgas, bet ji nėra iš jų sudėta, taip pat, kaip kalvis 
nėra sudėtas iš kūjo ir priekalo“. Gyvybė, anot mokslininko 


!) Albert Gaudry, de Y'Institut, Les anchainement du monde animal 
dans les temps geologigues“. 


2) J. Reinke, Naturwissenschaftliche Vertrage Heft I, 17-18. 

J. Reinkės betariant, yra organizmą tvarkąs, jo formą tveriąs ir 
palaikąs principas. (Gyvybė apsireiškia kaip tikslūs, planuoti 
procesai. 

Gyvą dalyką charakterizuoja šitos ypatybės: gyva bū- 
tybė yra organizuota, b) ji minta, c) auga, d) gimdo kitus. 
Tos ypatybės, Claude Bernardo nuomone, atskiria gyvą 
organizmą nuo negyvo, nuo neorganinės medžiagos. 

Jei gyviai savaime išsiplėtojo iš neorganinės medžiagos, iš. 
kur jie gavo gimdymo galybę, juk jos neorganinė medžiaga 
neturi. 

Neorganinėje materijoj nėra skirtumo tarp gyvo ir negyvo. 
Organinėje materijoj mirtis yra gyvybės pabaiga, ir medžiaga, iš 
kurios buvo sudėtas organizmas, tuoj ima klausyti neorganinės 
medžiagos įstatymų. 

Pagal Claude Bernardą kiekvienoj gyvoj būtybėj matome 
nuolat įvykstančiu du apsireiškimu: organizmo destrukciją (irimą) 
ir gyvybės organizaciją. Nuolat vyksta organizme destrukcija, 
bet gyvoje būtybėje sunaikintosios dalys nuolat atstatomos pa- 
gal savo struktūrą, formą ir esmines ypatybes. Tai nuolatinė 
kova tarp mirties ir gyvybės. (Cia gyvybė aiškiai pasirodo. 

Taigi gyvame organizme, neskaitant medžiagos ir jos jėgų 
yra gyvybės principas, kurs organizmą tvarko. 

Yra du niekam neabejotinu faktu: 

a) Buvo toks laikmetis, kada mei žemėje, nei ant žemės ne- 
buvo jokios gyvybės, nes žemė buvo degančiame būvyje. 

b) Ir žemėje ir ant žemės dabar yra įvairių gyvų būtybių: 
augalų, gyvulių, žmonių. 

Tad ir kilsta klausimas, iš kur atsirado gyvybė žemėje, ant 
žemės ir aplamai pasaulyje. Dabar žolės ir medžiai išdygsta iš 
sėklų ar užmazgų, bet prieš atsirandant pirmajai gyvybei jokių 
sėklų nebuvo. Dabar gyvuliai gimdo gyvulius, gimdytojai žmo- 
nės gimdo žmones vaikus, bet tuomet tėvų nebuvo. Tuomet 
žemės skritulys tebuvotik negyva medžiaga. 

Kaip tad iš negyvos medžiagos galėjo atsirasti gyvybė? 
Tie, kurie nenori pripažinti Dievo, turi pripažinti, kad gyvybė 
savaime, be kiaušinio, be gemalo, be sėklos atsirado iš negy- 
vos medžiagos, organinė būtybė iš neorganinės ir visa tai ne- 
organinės materijos jėgomis. Tai vadinasi savaiminis gimdymas 
ar gimimas (generatio spontanea, arba aeguivoca). Taigi savaiminis 
gimimas yra atsitiktinis atsiradimas gyvo organizmo iš negyvos, 
neorganinės medžiagos pačiomis neorganinės medžiagos jėgomis. 

Senovėje ir viduriniais amžiais savaiminis gimimas buvo 
laikomas paprasčiausiu dalyku. 

Anų laikų žmonės matė, sakysime, kad iš negyvos mėsos 
atsiranda gyvos kirmys, iš purvynų ar puvėsių atsiranda kaiku- 
rie gyviai, tad jie ir manė, kad kaikurie gyviai gali atsirasti ir iš 
kaikurių negyvų daiktų. 

Kadangi jie matė, kad kirmys ar kitoki gyviai greičiau 
atsiranda, įei tą mėsą ar tuos puvėsius įšildo saulė, tad jie ir 
manė, kad saulė ir žvaigždės padeda gyviams išsiplėtoti iš ne- 
gyvos medžiagos. J = 

Taip šit Virgilius manė, kad iš nustipusio, bepūvančio jau- 
čio išsiplėtoja bitės. Mat, yra ypatingų musių, panašių į bites. Jos 
deda savo kiaušinius į bepūvančią mėsą. Kadangi anų laikų 
žmonės nebuvo ištyrę, jog į tą bepūvančią mėsą musės sudėjo 
kiaušinių, tad jie ir manė, kad anie gyviai kilo ne iš savotiškų 
kiaušinių, bet iš negyvos medžiagos. 

Ta nuomonė, turint galvoje anų laikų mokslo aukštį, buvo 
visai dovanotina. 

Ilgainiui mokslininkai pamatė, kad tas manymas yra klai- 
dingas, surado kad tuose puvėsiuose yra gemalų ar kiaušinių, 
iš kurių išsivysto tie gyviai. 

Kai patobūlėjo tyrinėjimo metodai, savaiminis gyvybės at. 
siradimas vis labiau tapo neigiamas (atmetamas). 

17 ir 18 amžiuose savaiminio gimimo teorija buvo atmesta, 
Paryžiaus universiteto profesoriaus Joblot. tokių žymių ano laiko 
gamtininkų kaip Swammerdam, Redi, Malpighi, Rėaumur ir t. t. 

19 amžiuje dar labiau apardė tos teorijos pamatus von 
Siebold ir R. Leuckart parazitų srityje, Ehrenberg iniuzorijų srity- 
je, Bary bakterijų srityje, o garsingasis mokslininkas Liudvikas 
Pasteur 1864 m. jai smogė mirtiną smūgį, nuo kurio ji daugiau 
nebeatsikėlė. 

Tais metais buvo išrinkta iš mokslininkų komisija peržiū- 
rėti Pasteuro tyrinėjimams. Toj komisijoj, be kitų, buvo ir trys 
dideli savaiminio gimimo šalininkai: Pouchet, Joly ir Musset. 
Pasteur įrodė, kad nuvalius negyvąją medžiagą nuo gemalų 
ar kiaušinių, gyvių nebeatsiranda. 

Nuo to laiko tūkstančiai įvairių mokslininkų darė tiikstan- 
čius įvairių bandymų. Ypač mokslininkai materialistai visaip 
stengėsi kur nors surasti, ar kaip įvykdyti bent vieną savaiminį 
gimimą, kad nereiktų pripažinti Dievo, gyvybės Sutvėrėjo. Bet 
visos tos pastangos nuėjo niekais: savaiminis gimimas nuo to 
laiko niekuomet ir niekur nebepasirodė. Visi tie bandymai tūk- 
stančius kartų įrodė, kad iš negyvos medžiagos nieko gyvo ne- 
užgimsta, neatsiranda. Kaip tik medžiagą nuvalysi nuo gemalų 
ar kiaušinių, jokio gyvio nebeatsiranda. 

Mokslas, žengdamas tolyn nuo to laiko ištraukė tai teori- 
jai vieną ramstį po kito. 

Kad savaiminio gimimo nebuvo niekuomet, kad jis yra ne- 
galimas ir dabar, tai įrodo ir paprasčiausias galvojimas. 

Žemė, kaip minėjome, buvo degančiame būvyje: jos tempe- 
ratūra buvo tūkstančiais laipsnių karščio. Tokiame karštyje negali 
būti jokios gyvos esybės. Jei kokia ten ir būtų iš kur patekusi, 
ji būtų tuoj sudegusi. Kadangi žemėje gyvybės nebuvo, žemė. 

gyvybės pati neturėdama, negalėjo jos suteikti nė pirmajam gy- 
viui, nes ko pats neturi, to kitam neduosi. Tad visai aišku, jog 
iš negyvos žemės savaime gyvis atsirasti negalėjo. 

. Šiolaikiniai mokslininkai, ypač evoliucionistai, nuolat tvirtina, 
kad dabartiniai gamtos įstatymai buvo tie patys nuo pat pasau- 
lio pradžios, ir kad mes turime juos taikinti visiems ir tolimiau- - 
siems laikams, norėdami moksliškai išaiškinti gyvulių ir augalų 
išsiplėtojimą. 

Dabar gi tie įstatymai aiškiai rodo, kad savaiminis gimimas 
yra negalimas. Kadangi gamtos įstatymai mūsų pasaulyje veikė 
visuomet tie patys, tad tie patys gamtos įstatymai ir rodo, kad 
savaiminis gimimas nebuvo galimas niekuomet. Jei savaiminis 
gimimas būtų buvęs galimas kitados, jis būtų galimas ir dabar. 
Kadangi jis dabar negalimas, vadinas, jis nebuvo galimas nie- 
kuomet. : 

Tad vienas iš pačių žymiųjų dabartinių biologų, J. Reinke, 
ir sako: „Mano nuomone... manymas, kad praeityje įvykęs savai- 
minis gimimas, taip pat nesutinka su priežastingumu, kaip ma- 
nymas, jog prieš milijoną metų vanduo savaime tekėjo aukštyn)). 
„Kaip jokioje žemės atvėsimo fazėję nebuvo galima, kad dvi li- 
nijos sutvertų trikampį, taip pat niekuomet nebuvo galima, kad 
ir pirmykštį organizmą pagamintų neorganinės medžiagos įėgos 
ir kombinacijos“?). 

Mokslo postulatas yra tas, kurį remia mokslo ištirti faktai. 
Kadangi savaiminio gimimo hipotezė ar postulatas yra priešin- 
gas mokslo griežtai ištirtiems ir įrodytiems faktams, jis yra prie- 
šingas mokslui ir tegali gyvuoti tik anapus mokslo ribų?). 

Dabar pasaulio mokslininkų yra priimtos aksiomos, dia- 
metraliai priešingos savaiminiam gimimui. 

Anglų Mokslininkas William Harvey 1651 metais savo vei- 
kale „De generatione animalium“ paskelbė aksiomą:  „Omne vi- 
vum ex ovo“. Ta aksioma yra mokslo įrodyta tūkstančiais ban- 
dymų, ir yra teisinga, kada kalbama apie organizmą, susidedantį 
iš daugelio narvelių. 

Bet ji neapima organizmą, sudėtų iš vieno narvelio. Tad 
į jos vietą statoma kita, platesnė aksioma, apimanti visą gy- 
vybės sritį: „Omne vivum ex vivo“. 

Rudolf Virchow, mokslo ištirtais faktais pasirėmęs, pa- 
statė naują aksiomą, kuri papildo ir paaiškina pirmąją, būtent: 
„Omnis cellula ex cellula“. 

Walter Flemming 1882 m. pastatė trečią aksiomą: 


1) J. Reinke, Einleitung in die theoretische Biologie“, 558. 
2 J. „Reinke, Philosopie der Botanik“ 168. 

3) Žiūrėk apie tai O. Hertwig Allgemeine Biologie; J. Reinke, Die 
Welt als Tat, kur ypatingai aiškiai įrodyta, kad savaiminis gimimas yra ne- 
galimas; J. Reinke, Einleitung in die theoretische Biologie; J. Reinke, Der 
Ursprung des Lebens auf der Erde. 

„Omnis nucleus ex nucleo“. Nuo 1903 m. pasirodė ket- 
virta aksioma: „Omne chromosoma ex chromosomate“. 

Visos tos aksiomos yra paremtos šiolaikinių gamtos mok- 
slo tyrinėjimų ir kiekviena griauja iš pamatų savaiminio gimimo 
hipotezę. 

Kai kurie „neprietaringieji“ gamtininkai, kurie sakos nepri- 
pažįstą jokių dogmatų, tvirtai besilaikydami materialistiško monizmo 
dog-matų, prieš visas gamtamokslio aksiomas skelbia, kad savaimi- 
nis gimimas kada nors turėjęs būti. 

Šit kaip jie kalba: mes matome, kad dabar yra gyvų orga- 
nizmų. O tikrai buvo toks laikas, kada jų nebuvo nė vieno, nes 
žemė buvo degančiame būvyje, ištirpusi. Kadangi tuomet gyvy- 
bės nebuvo, vadinas, gyvybė turėjo atsirasti iš negyvos medžiagos. 

Savaiminis gimimas materialistams yra būtinas. Jei jo ne- 
buvo, be Dievo gyvybė atsirasti negalėjo, o jei Dievas yra, 
griūva materializmas. Bet savaiminio gimimo nėra buvę, tai įrodo 
mokslas. Jis tvirtina, kad nėra jokio ženklo, iš kurio būtų gąlima 
mėklintis, kad savaiminis gimimas kada nors yra buvęs. 

Tą pareiškė ir garsingasis Berlino universiteto profesorius 
Virchow Miinchene gamtininkų susirinkime 1877 m. „Jei aš ne- 
noriu pripažinti sutvėrimo, sako jis, jei aš nenoriu tikėti, kad yra 
ypatingas Sutvėrėjas... aš turiu pripažinti, kad gyvybė atsirado iš 
negyvos medžiagos. Kito kelio nėra. Bet, kad taip būtų kada 
atsitikę, neturime jokių įrodymų. Niekas dar nėra matęs, kad iš 
negyvos medžiagos, gyvybė atsiranda. Ir jei kas tvirtintų tai ma- 
tęs, gamtininkai, o ne teologai, jam įrodytų, kad tai netiesa“. 
Panašiai kalba ir gamtininkas Huxley: „Nė vienas mes nežinome, 
nei iš istorijos, nei iš bandymų, kaip atsirado pirmieji gyviai“. 

Vadinas, ne mokslu pasiremdami materialistai monistai skel- 
bia kada nors turėjusį būti savaiminį gimimą, bet mokslo ištirtų 
taktų atmetimu ir noru, kad nereiktų pripažinti, jog yra Dievas. 

Kadangi savaiminio gimimo niekur nesurasta, imta ieškoti 
bent panašių ienomenų ir paskelbta, kad kristalai esą gyvi. Bet 
giliau patyrinėję tuos kristalus, mokslininkai įrodė, kad kristalai 
nėra gyvi, nei artimesni gyvybei už kitus neorganinius daiktus. 
Kristaluose nėra pačių esminių gyvybės apsireiškimų, būtent, 
nėra medžiagos keitimos. Organizmas ima į save tinkamos medžia- 
gos, ją chemiškai perdirba, taip perdirbtą medžiagą jis asimi- 
liuoja, ją sunaudoja savo dalių statymui. Taip chemiškai pri- 
rengtą medžiagą organizmas dar panaudoja ir tam, kad gautų 
energijos, reikalingos gyvybės procesui. Gyvybės proceso atmatas 
organizmas išmeta lauk, o kristaluose nieko panašaus nėra. | 

Kristalas tik mechaniškai prijungia prie savęs tas medžiagos 
dalis, kurios turi tokią pat sudėtį, kaip jis. Kristalas yra homo- 
geniškų molekulų agregatas. Jame nėra jokios dalies, kuri būtų 
būtina gabalo buvimui. 


Teodiceja, 9 

Organizmas gimsta ir gimdo kitus tokius; nieko panašaus 
nėra kristaluose. Kristalas sustingusioje formoje lieka amžinai, 
o organizmo dalys nuolat juda, keičias. Orgzsnizmas kovoja prieš 
sustipimą, nes sustipimas jam yra mirtis, 

Tad vokiečių gamtininkų susirinkimas Dresdene pripažino, 
kad kristalas nėra joks perėjimas iš neorganinės medžiagos į or- 
ganinę. Nuo to laiko hipotezė, kuri skelbė, kad kristalai yra gyvi, 
buvo palaidota. 

Savaiminio gimimo ieškotojai gamtos daviniais nepasitenkino. 
Jei pati gamta negali pagaminti gyvos esybės iš negyvos me- 
džiagos, tad patys mokslininkai pasiryžo tai padaryti. 

Kai kurie monistai ėmė tvirtinti, kad gamtoje susijungia. 
atomai bei molekulos, iš kurių susideda organizmas ir pasidaro. 
gyvas—narvelis. 

Chemijos laboratorijos darė daugybes įvairių bandymų, 
imdamos atomus tinkamomis proporcijomis, pasigaudamos tin-- 
kama šilima, elektra, radio, stengdamos, kad su gamtos jėgų 
pagalba padarytų iš neorganinių elementų kokią nors, kad ir 
menkiausią. organinę ir gyvą būtybę. Tiems bandymams pavar- 
totas mokslininkų protas ir jų žinios, visgi niekur ir niekuomet 
nepavyko pagaminti jokios gyvos būtybės, kad ir paprasčiausios. 

Jei seniau organizmai galėjo susitverti iš negyvos medžia- 
gos, dėl ko dabar tai nebeįvyksta: juk gamtos įstatymai tebėra 
tie patys... 

Jei seniau patys organizmai susitvėrė, dėl ko dabar jų ne- 
galima besutverti nei mokslininkams, kurie laboratorijose paga-- 
mina tokias aplinkybes, kokių tik nori. Dėl ko savaiminis gimi- 
mas galėjo įvykti pradžioje, kada gyvybės visai nebuvo, o nebe- 
gali įvykti dabar, kada gyvybės visur pilna. 

Jei laboratorijose negalima sutverti gyvybės, nors fiziškos ir 
chemiškos jėgos čia veikia neaklai, nors joms čia vadovauja 
mokslininko specialisto protas, kaip galėjo tai pagaminti aklos 
jėgos, pačios vienos veikdamos? 

Jei gyvybė ir būtų sutveriama fiziškų ir chemiškų jėgų, sa- 
vaiminis susitvėrimas ar gimimas yra negalimas, nes tos jėgos 
neturi jokio palinkimo sutverti organizmą. Anaiptol, kaip tik jos 
nebėra gyvybės tvarkomos ir sulaikomos, jos tuoj ima skirstytis 
ir organizmas irti. Tai rodo kasdieninis patyrimas. 

Kadangi gamtos įstatymai tebėra tie patys, tad jie ir rodo: jei 
savaiminis gimimas yra negalimas dabar, jis nebuvo galimas nie- 
kuomet. 

Taigi, gyvis niekuomet negalėjo atsirasti iš negyvos me- 
džiagos. Jei negyva medžiaga tuomet būtų galėjusi pagaminti 
gyvį, ji galėtų tai ir dabar, nes gamtos įstatymai, kaip minėjome,. 
nesimaino. Ko negyva medžiaga negali šiandien, +o pat ji nega- 
lėjo niekuomet, 2 

Kas kalbėtų ar tikėtų, kad negyva medžiaga seniau gimdy- 
davo ar gamindavo gyvius, tai tuo pat tvirtintų ar tikėtų, kad 
seniau negyva medžiaga darydavo didžius stebuklus, nes teik- 
davo kitam tai, ko pati neturėjo, 

Jei chemijos laboratorijoj ir pasisektų sustatyti visą tą or- 
ganizuotą medžiagą, iš kurios yra sudėtas narvelis, nereikia ma- 
nyti, kaip teisingai sako Baum, kad tuomet būtų savaiminio gi- 
mimo teorijos triumfas: taip padarytam narveliui trūksta svar- 
biausio dalyko, būtent gyvybės, kad jis galėtų augti, gimdyti ki- 
tus narvelius ir t. t. 

Laboratorijoj sudarytos kad ir albuminų molekulos yra ne- 
gyvos, 0 gyvame narvelyje ta pat formula padaryti albuminai 
yra gyvi. Gyvas organizmas nuolat atsinaujina, o laboratorijoj pa- 
darytas protoplasmas netrukus iširsta, nes jis yra negyvas, 0 gy- 
vybė pati laboratorijoj nesutveriama, 

Nė vienas chemikas dar nesutvėrė nė vieno gyvo grūdelio, 
nė vieno kad ir menkiausio kiaušinio, iš kurio išsiperėtų gyvis. 
Visuomet čia trūksta svarbiausio dalyko, būtent pačios gyvybės, 
kuri atgaivina negyvą medžiagą ir ją tvarko. 

Ir tos gyvybės, kuri yra kad ir paprasčiausioje žolelėje, 
kad ir mažiausiame vabalėlyje, negali pagaminti nei negyva me- 
džiaga, kuri pati jos neturi, o pati neturėdama, negali ir kitam 
duoti, nei pagaliau žmogus su visa savo proto ir mokslo 
galybe. 

Nors albuminai, ir laboratorijoj pagamintieji ir gyvame nar- 
velyje esantieji, pagal chemijos formulas yra tokie pat, tačiau 
tarp jų yra neperžengiamas skirtumas: vieni, kaip minėjau, yra 
gyvi, o antrieji negyvi. Tai parodo, kad gyvybė nėra chemiškų 
kombinacijų padarinys. Jei ji būtų chemiškų kombinacijų pada- 
rinys, tad ir chemiko padarytieji albuminai būtų taip pat gyvi, 
kaip ir organizme, nes jų chemiškoji sudėtis yra tolygi. 

Iš to taip pat aišku, kad chemiškos atomų kombinacijos 
negali suteikti nei gyvybės, nei galybės augti ir gimdyti kitas. !) 

Tarp negyvos ir gyvos medžiagos, tarp negyvo ir gyvo 
organizmo, gyvybės žvilgsniu, yra tokia pat bedugnė, kaip tarp 
nulio (0) ir vieneto (1). 

Nė vienas gamtininkas nesurado nė mažiausio ženklo ar žy- 
mės realio ar tik galimo perėjimo neorganinės negyvos medžia- 
gos į gyvą. O tie, kurie sako, kad toks perėjimas yra ar buvo 
galimas, kalba ne kaipo gamtininkai, bet kaipo ateistai, kurie nori, 
kad nereiktų Dievą pripažinti. Tas jų noras yra minėtosios jų 
nuomonės tėvas. Gamtininkas, gyvų faktų verčiamas, turi kons- 
tatuoti, kad tarp gyvos ir negyvos, tarp organinės ir neorgani- 
nės medžiagos yra neperžengiama siena. 


2] O. H wvig, Allgemeine Biologie. 

Taigi ir iš dabartinio gamtos mokslo davinių aišku, kad 
gyvybė negalėjo atsirasti be Dievo galybės. 

Pagaliau ir pats Būchneris, kurs per keliasdešimts metų 
skelbė materializmą, savo gyvenimo gale, savo paskutiniajame 
rašte: „Am Sterbelager des Jahrhunderts“ paskelbė, kad materia- 
lizmas negali įrodyti, jog Sutvėrėjas būtų nebereikalingas. 

Jei negalimas yra savaiminis gimimas, padedant ir žmo- 
gaus protui, apšarvuotam mokslų ir jo priemonėmis, aišku, kad 
dar labiau jis buvo negalimas seniau, kada nebuvo tokių ga- 
lingų padėjėjų. 

Iš tiesų, neorganiniai, negyvieji elementai arba savyje yra 
palinkę ir turi galybę pagaminti gyvybę, arba jos neturi; pirmieji 
organizmai tvėrės arba gamtos įstatymais, arba per nuotykį. Jei 
pirmasis organizmas susitvėrė gamtos įstatymais, jei neorganiniai 
elementai turi palinkimą ir galybę pagaminti gyvybę, tad jie ga- 
mintų ją ir dabar, savaiminis gimimas įvyktų ir dabar, juk pri- 
gimimas nesimaino, gamtos įstatymai tebėra tie patys. O jei 
neorganiniai elementai neturi galybės ir palinkimo pagaminti gy- 
vybę, tad kaip jie galėjo ją pagaminti? Jei sakysi, kad nuotykis 
buvo pirmojo organizmo priežastimi, tuomet reikėtų atsisakyti 
nuo proto, kurs kiekvienam padariniui, o šituo atveju tokiam 
komplikuotam, reikalauja tinkamos priežasties, kurs rodo, kad nu- 
lis negali būt priežastimi ko nors. 

Nuotykis būtų turėjęs sutelkti gyvybę, ko negali padaryti, 
kad ir pats mokyčiausias chemikas. Tas pat nuotykis būtų tu- 
rėjęs įkvėpti negyviems elementams kitokį elgimąsi. Elementai 
palikti sau, visuomet išrenka tokią kombinaciją, kuri yra pati pa- 
stovioji, arčiausia prie pusiausvyros. Tuo tarpu atomų kombi 
navimas gyvame organizme yra labai nepastovus. 

Be to, nuotykis būtų turėjęs pagaminti naują gamtos įsta- 
tymą, būtent, gimdymo įstatymą, kurio iki tol nebuvo. 

Iš tiesų, kas tiki savaiminį gimimą, tas tiki didžiausią ste- 
buklą, ir dar įvykdytą be tinkamos priežasties. Tad garsingas 
mokslininkas J. Reinke ir sako, kad „savaiminis gimimas yra 
amžinai žuvęs“ |). 

Kitasis bando šitaip išaiškinti gyvybės atsiradimą. Sako: 
kaip tik sąlygos pasikeitė, ir žemė tapo tinkama gyventi, gyvybė tu 
rėjo atsirasti pati be jokių kitų priežasčių. Juk dabar nebėra 
ichtiosaurų, dėl to, kad dingo sąlygos, kuriose jie galėjo gyventi. 
Jei gyvybė būtinai dingsta, dingus jos sąlygoms, taip pat gyvybė 
turi būtinai prasidėti, kada tos sąlygos yra realizuotos. 

Tas galvojimas yra labai aiškiai klaidingas. Paimkime pa- 
vyzdį, kad ta klaida labiau paaiškėtų. Inde yra vanduo ir jame 
plaukioja gyva žuvis. Išpylus iš indo vandenį, žuvis numiršta. 


1) Die Welt als Tat, 337. 

Jei indą pripilsi vandens, nors jame nėra jokių žuvies gemalų 
taip galvojant, žuvys turi inde pačios atsirasti. 

Bet yra aišku, kad neužtenka atsiradimo sąlygų žuvims gy- 
venti; kad jos tame inde atsirastų, reikia dar tinkamos priežas- 
ties, šituo atveju, žuvies gemalų, iš kurių jos išaugtų; taip pat ir 
pirmosios gyvybės atsiradimui neužteko žemės atvėsimo ir tin- 
kamų joje atsiradimo sąlygų, tam, be to, dar reikėjo arba gemalų, 
iš kurių pirmieji gyviai išaugtų, arba Sutvėrėjo, kurs juos su- 
tvėrė. Kadangi jokių sėklų ar gemalų ten būti negalėjo, aišku, 
kad juos sutvėrė Dievas, pasaulio Autorius. 

Kadangi minėtoji klaida perdaug aiški, ieškota kitokių iš- 
sisukimų. 

Rindileisch ir kai kurie kiti sako, kad gyvybę turi pagaliau 
atomai, iš kurių padarytas pasaulis, ir tą gyvybę jie turėję visuo- 
met. Tačiau mokslas rodo, kad ta atomų tariamoji gyvybė nie- 
kur nėra apsireiškusi. Be to, mūsų žemė, kaip minėjome yra 
buvusi degančiame būvyje, o tokiame karštyje gyvybė yra visai 
negalima. 

Kadangi ir ta hipotezė yra labai aiškiai klaidinga, kai kurie 
kiti imas kitokios. Jie sako, kad ypatingose aplinkybėse medžia- 
ginis pasaulis turėjęs galybę pagaminti gyvų būtybių. 

Bet tai prileidimas, neparemtas jokiais įrodymais. Jei pa- 
saulis tam tikrose aplinkybėse turėjo galybę pagaminti gyvų 
būtybių, dėl ko dabar medžiaga negali beįgyti tos galybės, juk 
laboratorijose galima pagaminti tokias aplinkybes, kokių tik rei- 
kalinga. i 

Bet, jei tas priledimas būtų ir teisingas, vis tiek su juo 
nuo Dievo neišsisuksi. 

Juk neužtenka pasakyti, kad gamta tam tikrose aplinkybėse 
turejo galybę pagaminti gyvų būtybių. Čia pat kilsta klausimas, 
o iš kur ta gamtos galybė? Juk organizmas, kad ir paprasčiau- 
sias, yra taip komplikuotas, taip nuostabiai ir tiksliai sutvarky- 
tas. O juk kiekvienas padarinys reikalauja tinkamos priežasties, 
ir priežastis, kaipo tokia, niekuomet negali būti mažesnė už 
savo padarinį. Ta tariamoji pasaulio galybė rodyte rodytų, jog 
jos autorius yra ją sutvėrusis Protas, kurs ją taip nuostabiai 
sutvarkė, 

„ lr minėtoji, ateistų sugalvotoji, hipotezė dabar jau beveik 
visų atmesta. Viena, kad ji nedera su dabartiniu mokslu, o ant- 
ra, Ji nepadeda išsisukti nuo Dievo, nes ji tegali būti teisinga 
tik tada, jei Dievas yra. 

Mokslininkas Helmholtz, matydamas, kad savaiminio gimi- 
mo teorija jau galutinai pralaimėjusi, kad tas pat atsitiko ir 
kitoms tos pačios rūšies teorijoms, ėmė skelbti, kad meteorai 
atnešę ant žemės sėklų nuo kitų žvaigždžių, o iš tų atneštųjų 
sėklų ar gemalų kilę ant žemės pirmieji gyviai. 


134 


Dr. O. Hahn įrodinėjo, kad jo ištirtiejį meteoritai tikrai 
dar tebeturi gyvių liekanų. Tai įrodinėjo jis net nutrauktomis 
nuo tų tariamųjų liekanų fotografijomis. 

Biichner savo knygoje „Kraft und Stoff“ 1883 m. rašo, kad 
tam įrodymai esą tokie aiškūs, jog apie tai nebegalį būti jokio 
abejojimo. 

Mokslininkas tas „organizmų liekanas“ suradėjo garbei 
pavadino „Hahnia meteoritica“. 

Bet mokslininkai Daubrėe, Meunier ir Lasaulx galutinai 
įrodė, kad tai ne organizmų liekanos, bet ypatingos rūšies maži 
kristalai. Nuo to laiko „Hahnia meteoritica“ tapo negarbingai at- 
mesti taip pat, kaip ir „Bathybius Haeckelii“. 

Helmholizo hipotezei užmušančią kritiką parašė paleonto- 
logas Koken. Jis rašo: buvimas ant žemės organizmų tada, kai 
žemė buvo degančiame būvyje, yra negalimas. Žemės paviršius 
turėjo atvėsti bent iki 700 C, kad ten būtų galėjęs išlikti koks 
gyvas narvelis. Pirmasis gyvis turėjo atsirasti ant žemės, nes 
nebuvo to, kas perneštų gyvybę nuo kitų žvaigždžių, jei jos 
būtų buvusios seniau gyvenamos. 

Meteoritai to padaryti negalėjo. Kol jie lekia per pasaulio 
erdves, jie esti panerti tokiame šaltyje, kurs yra mirtis kiekvie- 
nam organizmui. (O patekus į tirštą žemės atmosferą, nuo try- 
nimosi kyla toks karštis, kurs sunaikina (verzehrt) mažuosius 
ineteoritus, o didžiųjų viršutiniąją dalį ištirpo ?). 

Mokslininkai įrodinėja, kad pasaulio erdvių šaltis siekia —2730 
C. Toks šaltis sunaikina kiekvieną organizmą neblogiau, kaip, sa- 
kysime, ir ištirpyta geležis, jei koks gyvis į ją patektų. Lygiai 
taip pat organizmas negali išlikti gyvas, nesudegęs ant sutirpu- 
sio iš karščio meteorito paviršiaus. 

Bet jei pagaliau tie sustingę šaltyje, o paskiau aptirpę kar- 
štyje meteoritai ir būtų atnešę nuo kitų žvaigždžių sėklų mūsų 
žemei apsėti, ir tuomet gyvybės atsiradimo problema neišspren- 
džiama, o tik nukeliama toliau. 

Čia kilsta klausimas: o iš kur gyvybių atsirado ant žvaigž- 
džių? Juk ir kiti dangaus kūnai vieni buvo, o kiti ir dabar te- 
bėra degančiame būvyje. Kosmiški įstatymai veikia ir ten tie pa- 
tys. Jei ir ant jų būtų buvę kokių gemalų ar sėklų, jos būtų 
visos tikrai sudegusios, kada tie kūnai buvo degančiame bū- 
vyje. 

Kai ir Helmholtzo hipotezė pasirodė taip aiškiai klaidinga, 
ir ji tapo atmesta. Dabar vargu besurasi bent vieną mokslininką, 
kurs besutiktų ją ginti. 

Tad mokslas galutinai įrodė šituodu faktu: a) kad gyvybė 
pasaulyje buvo ne visuomet ir b) kad ji negalėjo savaime atsi- 
rasti iš neorganinės medžiagos. Tuodu faktu įrodęs, gamtos 


1) Koken, Die Vorwelt und ihre Entwicklungsgeschichte, Leipzig. 

mokslas tuo pat atveda žmogų prie pat teizmo vartų, o natūralė 
filosofija, tais faktais pasiremdama, su neišvengiamu būtinumu 
ir visišku aiškumu įrodo Dievo buvimą. 

Juk kiekvienas padarinys turi tinkamą priežastį. Tokią tin- 
kamą priežastį turi ir pirmosios gyvybės pasaulyje atsiradimas. 
Ta priežastimi nebuvo neorganinis pasaulis, kitaip sakant, negyva 
medžiaga ir jos jėgos, nes jos pačios gyvybės neturi, o netu- 
rėdamos negalėjo kitam suteikti. 

Kadangi neorganinė medžiaga yra negyva, tad negalėjo 
atsirasti iš jos gyvybė. Juk iš nieko — niekas. Kaip iš nieko 
negalėjo atsirasti nė viena esybė, taip pat iš negyvos esybės 
negalėjo atsirasti gyva esybė. Tarp buvimo ir nebuvimo yra be- 
galinė bedugnė. Peržengti tą bedugnę ir sutverti gyvybę, kurios 
nebuvo, tegali tik Dievo visagalybė. Iš kito gyvio pirmasis gy- 
vis kilti taip pat negalėjo, nes prieš pirmojo gyvio atsiradimą 
tokio gyvio nebuvo. 

Pats save sutverti ar pagimdyti pirmasis gyvis taipgi ne- 
galėjo, nes pats nebūdamas, niekas negali nieko sutvertl ar pa- 
gimdyti. 

Pirmojo organizmo, pirmosios gyvybės atsiradimas rodo, 
kad jo priežastis yra Dievas, kurs pasaulį sutvėrė ir jį sutvarkė. 
Taigi yra pasaulio Sutvėrėjas Dievas. 


XVIII SKYRIUS, 
Gyvybės išsiplėtojimas. 

Dabar mes matome žemę pilną gyvų esybių: įvairių auga- 
lų, gyvulių ir žmonių. Kaip ir kada atsirado jie, to nematė nė 
vienas žmogus. Tačiau žmonės nori atidengti praeities paslaptis, 
surasti visą organinių esybių išsiplėtojimą, visą jų istoriją. 

Tai istorijai nemažai davinių yra davęs dabartinis moks- 
las, ypač paleontologija. Iškastieji gyvulių ir augalų likučiai daug 
parodo, koks buvo išsiplėtojimas. 

Geologija žemės istoriją dalina į periodus, pagal susifor- 
mavusius žemės sluoksnius, gulinčius vienas ant kito. 

I Azoiškas sluoksnis. To sluoksnio periode organinių lie- 
kanų nėra, 

II Paleozoiškas sluoksnis. Jame randama pirmykščių orga- 
nizmų liekanų. 

III Mezozoiškas sluoksnis. Jame randamos liekanos rodo, 
kad gyvybė labiau išsiplėtojo. > 

IV Kainozoiškas sluoksnis. Šitojo sluoksnio periodas, pa- 
gal sluoksnius, iš kurių jis susideda, dalinas į terciero (trečiąją) 
ir kvarternero (ketvirtąją) epochas. O šiį diliuvio laikotarpį ir aliu- 
vio laikotarpį. 

Zmogus tepasirodo tik diliuvio laikotarpyje. Tuo tarpu au- 
galų ir gyvulių jau gyventa pirm žmogaus gal milijonus metų. 

Aišku, kad gyvybės išsiplėtojimo istorija negali būti mo- 
ksliško patyrimo griežtai įrodyta. Cia yra daug hipotetiško. Kiek 
tos hipotezės remias mokslo patirtais faktais, tiek jos turi mo- 
kslišką charakterį. Kiek jos yra nepagrįstos generalizacijos, tiek 
jos nėra moksliškos. 

Yra daug mokslininkų, kurie mano, kad pasaulis tapo kos- 
mosu evoliucijos keliu. Vieni iš jų skelbia, kad ta pasaulio evo- 
liucija įvyko be Dievo, kiti gi įrodo, kad evoliucija be Dievo 
jokiu būdu negalima. 

Ir išsiplėtojimo teorijoj reikia gerai atskirti, kas yra tikrai 
mokslo ištirta, kas hipotetiška, kas toje teorijoj remias mokslo 
įrodytais faktais, o kas materialistiškojo monizmo dogmatais. 

Eina dideli ginčai mokslininkų tarpe. Vieni skelbia, kad 
rūšys yra neatmainios, kad toje pačioje rūšyje tegali būti tik 
įvairios veislės. 

Bet yra nemaža ir tokių mokslininkų, kurie tvirtina, kad iš- 
vienos rūšies kylančios kitos. 

Rūšių atmainumo ir jų išsiplėtojimo teorija jau buvo skel- 
biama ir aštuonioliktojo amžiaus pabaigoje, o devynioliktojo am- 
žiaus pradžioje ją skelbė Lamarck ir Geotiroy St. Hilaire. Bet ga- 
linga Cuvier'o kritika jas nuslopino. 

Rūšių atmainumo ir jų išsiplėtojimo teorija atgijo ir labai 
įsigalėjo nuo 1859 metų, kai anglų gamtininkas Karolis Darvi- 
nas paskelbė savo veikalą „Origin of Species“. Dabar tą teorija 
paprastai yra vadinama darvinizmu. 

Darvinizmas skelbia, kad gyvosios esybės pasaulyje išsiplė- 
tojo, pradedant nuo pat žemiausios, pasikeliant iki pat žmogaus. 

Gyvenimo patyrimas rodo, kad toje pačioje augalų ar gy- 
vulių rūšyje galima sutverti įvairių tos pačios rūšies veislių. 

Zmogus, pasinaudodamas savo protu ir turėdamas kokį 
tikslą, dirbtinai pagamina sau tinkamą gyvulių ar augalų veislę. 
Tai veislei pagaminti, jis išrenka tuos, kurie tinka jo tikslui. Taip 
antai galima pagaminti įvairių veislių rožių, įvairių veislių arklių ir tt. 

Tas augalų ir gyvulių atmainumas, sako Darvinas, daug 
pareina nuo gyvenimo sąlygų. 

Gyvenimo papratimai, vartojimas ar nevartojimas kai kurių 
organų padaro atmainų gyvulio kūne ir jo formoje. Ta augalų ar 
gyvulių atmainumo ypatybė išsiplėtojimo teorijoj vaidina svarbią 
rolę. 

Be tos atmainumo ypatybės, anot Darvino betarjant, auga- 
lai ir gyvuliai turi dar kitą labai svarbią ypatybę, be kurios pir- 
moji plėtojimos procese ne ką tenuveiktų. 

Ta antroji ypatybė yra galėjimas paveldėti tėvų įgytąsias 
ypatybes. Per apvaisinimą tėvo ir motinos ypatybės yra perleidžia- 
mos vaikams ir tuo įvyksta tėvo ir motinos ypatybių paveldėjimas. 

Tas dvi ypatybes panaudojant galima pagaminti įvairių 
veislių augalų ir gyvulių. 

Bet kiekvienas savininkas, kiekvienas gyvulių veislių gamin- 
tojas žino, kad, norint išauginti naujos veislės žolių ar gyvulių, 
negalima jiems leisti vaisintis su bet kokiais, palaidai augančiais 
gamtoje. 

Taigi, norint pagaminti naujos veislės augalų ar gyvulių, 
reikia tyčia apgalvotai ir sistematiškai prie to eiti. Tai pavyksta 
turinčiam protą žmogui. 

Bet seniau, kada pasaulyje dar nebuvo žmogaus, jis nega- 
lėjo vadovauti augalų ar gyvulių plėtojimos. O jei tobūlesnės veis- 
lės augalus ar gyvulius paliksi laisvai gyventi, tad jie kryžiuo- 
jas su bet kokiais tos pačios rūšies ribose, patobūlintosios veis- 
lės su nepatobūlintaisiais, ir tokiu būdu įgytosios ypatybės ar 
patobūlinimai išsilygina ir ilgainiui dingsta. 

Kas tad, anot Darvino, buvo tuo vadovu augalams ir gy- 
vuliams išsiplėtojant? Darvinas skelbia, kad tuo vadovu buvusi 
kova už būvį ir lyties pasirinkimas. 

Toje kovoje silpnesni žūva, netobūlieji, nepritaikintieji prie 
gyvenimo aplinkybių organizmai dingsta. Lieka tik galingesnieji, 
tobūlesnieji. 

Be to, lytiniams santykiams pasirenkama gražesni, tobū- 
lesni, o tėvų tobūlumus paveldėja vaikai. 

Jei ir sutiktume, kad taip galėjo tobūlintis įvairios augalų 
ar gyvulių veislės tos pačios rūšies ribose, pačios svarbiosios 
kliūtys dar tebebūtų. 

Augalų ir gyvulių yra įvairių rūšių. Ir tų rūšių priskaito 
tūkstančius. Darvinistai sako, kad įvairių rūšių augalai ir įvairių 
rūšių gyvuliai išsiplėtojo vieni iš kitų. Bet čia ir kyla klausimas, 
kaip iš vienos augalų ar gyvulių rūšies pasidarė kitos? Kaip, sa- 
kysime, iš karvelio pasidarė višta, arba iš vištos antis ir tt. 

Matė tą sunkumą ir pats Darvinas. Tad jis ir skyrė tai 
transformacijai ilgus laiko periodus. Darvinas manė, kad per tokius 
ilgus laiko periodus galėjo persikeisti ir pačios rūšys. 

Per atmainumą įgytosios ypatybės ilgainiui taip padaugėjo 
ir per paveldėjimą jos taip sustiprėjo ir susikristalizavo, jog tos 
naujai įgytos ypatybės galėjo nusverti senesnes, ir taip susi- 
tverti naujas augalų ar gyvulių tipas arba rūšis. 

Be to, lytiniuose santykiuose vis stengtasi parinkti sau to- 
būliausią individą. Tokiu būdu susitvėrė vis didesnis skirtumas 
tarp naujojo individo ir pirmykščio prototipo. 

Paskelbęs savo išsiplėtojimo teoriją Darvinas pranešė, kad 
jo teorija neturinti nieko priešingo tikybai. Tuomet prie gyvu- 
lių išsiplėtojimo jis nepridėjo žmogaus išsiplėtojimo. 

Bet jo kai kurie pasekėjai, ypač Haeckel 1868 m. iš gyvu- 
lių išvedė ir žmogų. O 1871 m. tą pat padarė ir pats Darvi- 
nas savo veikale „Descent of Man“. 

Tokia trumpoje santraukoje yra Darvino paskelbtoji išsi- 
plėtojimo teorija. 

Ištikimaisiais darvinizmo pasekėjais ir uoliaisiais jo platin- 
tojais buvo ir yra materialistai monistai, 

Didžioji jų dalis, Haeckeliui vadovaujant, nužengė toje sri- 
tyje toliau už savo mokytoją Darviną. 

Pasiremdami Darvino teorija jie sutvėrė materialistiškai Ti- 
losofišką visatos teoriją, kuri skelbia, kad ne vien organiškos 
esybės ir jų rūšys, bet ir visa visata su jos nuostabia tvarka 
išsiplėtojo atsitiktinai iš pradinio chaoso ar netvarkos. 

Kadangi tos teorijos karščiausias apaštalas buvo E. Hae- 
ckelis, tad ji vadinama dažnai ir haeckelizmu, o kartais — ma- 
teriališku ateizmu. 

Koks buvo gyvybės išsiplėtojimas tegali nurodyti ne zo- 
ologija, ne sulyginamoji anatomija, ne embriologija, nes tie 
mokslai tenurodo, kaip yra dabar. Tame dalyke tegali tarti sva- 
rų žodį paleontologija. Ar buvo kokia evoliucija, jei buvo, ko- 
kia ji buvo, geriausiai parodo atkastos augalų ir gyvulių lie- 
kanos. 

Kadangi paleontologijos mokslo daviniai netinka arba prie- 
šinas darvinistų teorijai, tad paleontologijos mokslas ir jo atsto- 
vai tame klausime yra darvinistų nustumiami į antrą ar trečią 
vietą, o patys uolieji darvinizmo skelbėjai yra iš zoologų, em- 
briologų ir palyginamosios anatomijos atstovų. 

Pasaulio tikslingumas, kurs aiškiai įrodo Dievo buvimą, 
nedavė materialistams ramumo. 

Ilgą laiką laukta ir ieškota, be neatsiras toks ricierius, kurs 
užmuštų tą slibiną — pasaulio tikslingumą. Pagaliau atsirado 
tas didvyris. Jis buvo Karolis Darvinas, apsišarvaves savo 
teorija. 

Jo paskelbtoji kova už būvį ir natūralė atranka, anot Hae- 
ckelio ir kitų materialistų, turėjo įrodyti, kad jokio pasaulyje 
tikslingumo nėra. 

Materialistai sutiko Darvino teoriją kaip kokį išganymą. 
Iš visos išsiplėtojimo teorijos jie padarė svarbiausią tą jos dalį, 
kuri fataliai susijungia su materialistine filosofija, nes ji, rodės, 
nugalabijo tą baisų slibiną — tikslingumą, o į jo vietą pastatė 
aklą būtinumą, ir tai suteikė Darvinui aukščiausią garbės vainiką. 

Darvino teorija ilgą laiką buvo materialistiškam monizmui 
įrankiu kovoje su krikščioniškąja religija. 1 

Per tiek dešimtmečių Darvino teorija buvo materialistams 
aksioma. 

Darvinistai yra monistai. Monizmas yra sistema, nupinta didu- 
moje iš ateistiškai materialistiškų hipotezių. Monistai tepripažįsta tik 
medžiagą ir jos jėgas. Anot jų, viena ir ta pati mechaniška 
jėga valdo ir tvarko visą evoliuciją: ir neorganinių daiktų, ir 
gyvų augalų, ir jaučiančių gyvulių. Monistai nepripažįsta nei 

Dievo, nei sielos, nei kitokių dvasių, nes tai nesutinka su mate- 
rialistinio monizmo dogmatais. 

Bet monizmo dogmatai nėra paremti jokiais mokslo davi- 
niais, o patys tvirtinimai 4 priori mokslo dar nepadaro. 

Mokslo vadų nuomone, kaip šit L. Pasteuro ar Claude 
Bernardo gamtos mokslo objektu yra materialiai pojūčiais pa- 
siekiami fenomenai. Mokslas tyrinėja pirmatakus, kurie yra są- 
ryšyje su ienomeno pasirodymu. Jis tyrinėja ir tai, kas iš to 
fenomeno kyla, paskui jį seka. Kas yra anapus to, tas gamti- 
ninkams nepriklauso. O jei gamtininkas kalba ir toje srityje, 
kuri jam nepriklauso, jis kalba ne kaipo gamtininkas, bet kaipo 
kas kitas. 

Mokslininkas, ištyręs faktus, priima tokią išvadą, kokia iš 
jų išplaukia, o ne tempia juos prie savo jau iš anksto nustatytos 
teorijos. 

Deja, daugumas monistų su savo vadu E. Haeckeliu prie- 
šakyje, elgias kitaip. Jie tempia gyvenimo faktus prie savo te- 
orijos, o teoriją - prie a priori nustatytų, jokiais mokslo davi- 
niais neįrodytų monizmo dogmatų. 

Tad monistų dogmatiškoji teorija tapo faktams ir mokslui 
Prokrusto lova. 

Mokslo laisvės monizme nėra. Tad vienas Wasmanno 
oponentas, profesorius Dahl sako: „Kur yra mokslo laisvė? 
Mums sakoma, kad mokslas ir jo mokymas mūsų amžiuje yra 
laisvas. Tai gali būt teorijoj. Bet tie, kuriems pavestas tas 
principas saugoti, yra žmonės. Monizmo šalininkai turi faktiną 
galybę skirti zoologijos profesorius. Kas natūrališkesnio, kaip tai, 
kad jie skiria vien tik tokius, kurie nėra priešingi monizmui... 
Tad aš vėl klausiu, kur yra mokslo laisvė?“ !) 

Mechaniškajam monizmui darvinizmas esąs paskutinioji iš- 
ganymo lenta. Tai pripažįsta ir kaikurie monistai patys. Bet Du 
Bois Reymond pareiškė baimės, kad ta išganymo lenta nepasi- 
rodytų tik šiaudu. Kaip tik taip ir pasirodė. 

„„ „Evoliucijos srityje monistai skelbia, kad ir augalai ir gyvu- 
liai išsiplėtojo iš vieno bendro ar kelių pirmykščių protėvių, kad 
ji įvyko be Dievo, tik pačiomis natūralėmis medžiagos jėgomis. 

Įrodyti, jog visos gyvosios būtybės išsiplėtojo iš vieno bendro 
ar kelių protėvių, surasta gyvijos sistema, kuri apima visą gyviją 
ir ją suvienija į labai gražią vienybę. 

. Tiesa, ta gyvijos tvarka ir sistema tikrai yra, bet ta tvarka 
ir ta sistema visai nerodo, kad įvairios augalų ir gyvulių rūšys 
būtų kilusios iš to paties bendro protėvio. 

„Tiesa, toks bendras protėvis materialistiškajai išsiplėtojimo 
teorijai yra būtinas, kitaip mirtinas jai pasidaro klausimas: jei 
gyviai yra kilę iš kelių ar iš daugelio protėvių, kokiu būdu jie 


') Naturwissenschaftliche Wochenschrift, 1907, N 40, Berlin. 

begalėjo sutverti tą sistemą ir harmonišką vienumą, kurį matome 
pasaulyje, 

Kadangi tvarka yra proto, o ne nuotykio padarinys, tad 
ji neabejotinai įrodo, kad yra Dievas. Kad išvengtų tokios ne- 
pageidaujamos išvados, materialistai evoliucionistai ir skelbė, kad 
gyvija išsiplėtojusi iš to pat protėvio ir kad visos gyvių rūšys 
yra to paties kamieno šakos ir šakelės. 

Bandydami įrodyti tokį išsiplėtojimą, darvinistai pradėdavo 
nuo menkiausio gyvo daikto ir baigdavo žmogumi. 

Bet tais bandymais nepatenkinti nė patys materialistai, nes 
tušti tarpai tarp rūšių ir familijų yra tokie platūs ir jų taip daug, 
bedugnės tarp jų taip gilios, 0 jas jungiantieji sąnariai taip ne- 
gausingi ir jie patys dažnai nepasitikėtini, jog ir karščiausi ma- 
terialistų troškimai neįstengė per tas bedugnes nutiesti perėji- 
mui tilto, 

Tai matydami, daug mokslininkų atmetė monophyletiškojo 
išsiplėtojimo teoriją, t. y., kad visi gyviai yra kilę iš to pat pro- 
tėvio, jie tapo polyphyletiško išsiplėtojimo šalininkais, t. y. jie 
mano, kad gyvija išsiplėtojo iš daugelio įvairių protėvių. 

Bet šitoji teorija yra materializmui visai nepakeliui: tuomet 
ta nuostabioji augmenijos ir gyvulijos tvarka ir sistema rodo 
esant pasaulio Tvarkytoją Dievą. 

Įrodyti, jog žmogus yra kilęs iš gyvulių, Fritz Mūller ir 
Ernst Haeckel paskelbė vadinamąjį „biogenetiškąjį įstatymą“. 

Tuo įstatymu „ontogenija esanti trumpas phylogenijos at- 
kartojimas“, kitaip sakant, kad individo išsiplėtojimas esąs trum- 
pas rasės išsiplėtojimo atkartojimas. Tad žmogaus embriono iš- 
siplėtojimas esąs visos žmonijos išsiplėtojimo atkartojimas, nuo 
pat pirmykščio gyvio iki visiškai išplėtrėjusio žmogaus. 

Kad embriono gyvenimas būtų protėvių išsiplėtojimo isto- 
rijos atkartojimas, gilesni tyrinėjimai įrodė, Jog tai netiesa. Gam- 
toje tokio įstatymo nėra. 

Kaikuriuos paskirus apsireiškimus apibendrindamas Haecke- 
lis sutvėrė universalį įstatymą. 

Dėl to jau prieš keliasdešimt metų tą vadinamąjį įstatymą 
atmetė tokie mokslininkai, kaip E von Baer, Rathke, Joh. Muller, 
vėliau ir Oppel, Keibel, O. Hertwig, Steinmann, Beard, Driesch, 
Emery, Fleischmann, Hensen, Reinke, Karl Vogt ir daug kitų. 

Paleontologas Koken sako, kad biogenetiškasis įstatymas 
gimė per neištyrimą faktų!) Profesorius H. Obermaier sako: 
Mes turime atmesti į šalį perdėtą nuomonę, kuri stengias įro- 
dyti žmogaus užmazgą, kaipo kleidoskopišką protėvių palikimo 
mozaiką?) 

Materialistų monistų vadas E. Haeckel, norėdamas įrodyti, 


'j Palaeontologie und Deszendenzlehre 1902, 226. 
?) Der Mensch der Vorzeit, t. I. 575. 

kad žmogus yra išsiplėtojęs iš gyvulių, vartoja ir melagystes, ir 
prigaudinėjimus ir pagaliau falsifikacijas. Jis net kelis kartus fal- 
sifikavo embrionus. Tai buvo jam įrodyta kartkartėmis įvairių 
mokslininkų). 

Vienas iš pagrindinių darvinizmo dėsnių, kaip minėjome, 
yra augalų ir gyvulių atmainumas. 

Nors gamta, o ypač žmogus, ir gali padaryti kai kurias at- 
mainas augaluose ar gyvuliuose, bet tas galėjimas yra apribo- 
tas. Galima pagaminti įvairių veislių augalų ar gyvulių, bet ar 
galima pakeisti jų rūšis, eina ginčai. Evoliucionistai sako, kad ga- 
lima, o jų oponentai tvirtina, kad rūšys yra pastovios, kad jų 
perkeisti ar perdirbti iš vienos į kitą — negalima. 

Visi pripažįsta, kad galima pagaminti įvairių veislių, saky- 
sime, rožių, jurginų, vištų, arklių ir t. t., bet kad būtų galima pa- 
gaminti, sakysime, iš rožių karklus, iš eglių ąžuolus, iš vištų ge- 
gužes ar žąsis, iš šunies aviną, iš karvės arklį ir t. t. daugumas 
to nepripažįsta, 

Jie sako, kad kieviena augalų ar gyvulių rūšis turi savo ri- 
bas, kurių neperžengia, kad ir jų sėklose ar kiaušiniuose jau yra 
specitiškas skirtumas. 

Kad rūšys yra pastovios, tam yra daug galingų mokslo 
įrodymų. 

Naujos augalų ar gyvulių veislės nė viena, nors ir geriausia, 
neturi palinkimo dar labiau tobūlėti, bet turi didelį palinkimą 
grįžti atgal prie savo buvusiojo tipo. 

Naujai pagaminta veislė, kad išlaikytų savo įgytuosius pa- 
tobūlinimus, turi lytiškai nesidėti su tokiais, kurie tų patobūli- 
nimų neturi. Tai gali apsaugoti žmogus, kuriam rūpi tokią veislę 
pagaminti. 

Bet jei augalai ar gyvuliai nėra taip žmogaus saugojami, 
augdami palaidai gamtoje, jie maišos ir apsivaisina su bet kokiu 
savo rūšies individu, kurs tokio patobūlinimo visai neturi. 

Įgytosios ypatybės ir patobūlinimai tokiu būdu niveliųojas, 
silpnėja ir dingsta. Tad palikti sau gyvuliai ar augalai ilgainiui 
sugrįžta prie savo prototipo 2). 

Kai kuriems rodosi, kad nauja augalų ar gyvulių rasė galėjo 
ST per susikryžiavimą vienos augalų ar gyvulių rasės 
su kita, 

Ne, taip nesusitvėrė esančios pasaulyje augalų ar gyvulių 
rūšys. 


1) Apie tai plačiau aprašyta: E. Denart, Die Wahrheit ūber Ernst Hae- 
ckel; Dr. Brass, Das Affen-Problem; O. D. Chwolson, Hegel, Haeckel, Kos- 
suth und das zwėlite Gebot; Fr. Paulsen, Philosophia militans; Prof. Loofs, 
„Antihaeckel“; Kuriam minėtieji veikalai dėliai kokios nors priežasties būtų 
neprieinami, apie tą patį, nors ir ne taip plačiai, gali surasti mano brošiūroje 
„Paskutinis mokslo žodis“. 

) Yves Delage, La Structure du Protoplasma et les thėories sur 
Vhėrėditė. 

Gamta ne vien nėra linkusi tverti naujų rūšių, priešingai, ji 
yra linkusi palaikyti esančiąsias. Susikryžiavimas, susimaišymas 
rūšių per lytiškus santykius gamtoje savaime beveik neįvyksta. 

Tos pačios rūšies, bet ne tos pačios veislės individai yra 
taip pat veislingi, jei ne veislingesni už tuos, kurie yra tos pa- 
čios veislės. 

Tuo tarpu sukryžiavimas ne vienodos rūšies individų yra 
arba bergždžias, arba iš tokių lytiškų santykių užgimę vaikai yra 
bevaisiai, bergždi, arba jų vaisingumas po kelių gentkarčių išsi 
semia, ir rūšys vėl tampa tyros. 

Taigi tarp vienos ir kitos rūšies individų bergždumas, arba 
betarpis arba bent po kelių gentkarčių, yra bedugnė, kuri per- 
kerta kelią pereiti iš vienos rūšies į kitą. 

Tai yra didelis įrodymas, kad tokios evoliucijos, kurią skel- 
bia darvinistai, nebuvo. 

Garsingas gamtininkas Piaff sako: „Gamta su nuostabiu 
nuosaikumu padarė viską, kad sukliudytų susitvėrimą naujų rū- 
šių. Galime sakyti, gamta viską padarė, kad išlaikytų neatmainias 
ir nuolatines rūšis“. 

Daug mokslininkų įvairiais būdais mėgino perkeisti augalų 
ir gyvulių rūšį: iš vienos rūšies padaryti kitą. Bet visi tie ban- 
dymai nuėjo niekais. Nė vienam ir niekur nepavyko iš vienos 
rūšies augalo ar gyvulio padaryti kitos rūšies augalą ar gyvulį, 
sakysime iš vištos pagaminti antį ar ką kitą. 

O jei rūšys yra pastovios, sako Virchov, tai kaip begalima 
kalbėti apie evoliuciją. 

Pažiūrėkime, ką tuo klausimu kalba paleontologijos mokslas. 

Žemės pluta susideda iš įvairių sluoksnių. Tuos sluoks- 
nius bekasinėdami, mokslininkai randa praėjusių tolimų laikme- 
čių liekanų: žmonių, gyvulių, augalų. Giliau besikasant, prieina- 
ma ir prie tokių sluoksnių, kur nebėra jokių gyvybės liekanų, 
nes tie sluoksniai yra pasidarę tada, kai ant žemės dar nebuvo 
jokios gyvybės. Tie sluoksniai vadinas azoiški. 

Dabar kyla klausimas, ką kalba tos iškastosios liekanos, 
ar jos liudija už darvinizmą, ar prieš jį. 

Bekasinėjant yra surasta daug tūkstančių rūšių suakmenė- 
jusių gyvulių ir augalų liekanų. Tos iškastosios liekanos liudija 
prieš darvinizmą. 

Iš terciaro periodo pagaliau žemųjų rūšių atrastosios lie- 
kanos rodo, kad šių laikų tų pačių rūšių gyviai tebėra be jokio 
atsimainymo. 

Pačių darvinistų nuonione, naujos rūšys susitvėrusius per 
ilgus laiko periodus, per daugybes aimainų, pereinamųjų formų. 

Bet tam priešinas paleontologijos ištirti faktai. Iškasamo- 
sios augalų ir gyvulių liekanos rodo, kad ir tuomet buvo ne 
koks chaosas ar netvarka, bet gražiai suorganizuota sistema. Ir 
augalai ir gyvuliai padalyti į rūšis, kaip ir dabartiniai, 

Jei būtų buvęs toks perėjimas iš vienos rūšies į kitą, 
kaip tai tvirtina darvinistai, būtų daugybės to perėjimo liekanų: dau- 
gybės dar neišsiplėtojusių, dar tebesiplėtojančių formų. | 

Jei jų kada būtų buvę, būtų galima surasti ir jų atlaikų. Tuo 
tarpu, tų pereinamųjų formų niekur nesurandama. Niekur neat- 
rasta tokių sutvėrimų, kurie būtų besiformuojąs paukštis, ar kas. 
kitas toks. 

Be to, jei būtų buvusi tokia evoliucija, kokia skelbia darvi- 
nistai, turėjo būti ankstesniame periode daugybės pereinamųjų 
formų ar bent embrionų tų augalų ar gyvulių, kurie pasirodo 
visai išsiplėtoję paskesniame periode. Tuo tarpu taip nėra. 

Imkime kad ir terciarį periodą. Jame pasirodo šimtai stuburiniu, 
be jokių pereinamųjų formų ankstesniame periode. Jie pasirodo 
vienu kartu, be jokios transformacijos, be jokio išsiplėtojimo. Ir 
tie gyvuliai labai skirias vienas nuo kito: vieni minta augalais, 
kiti mėsėdros ir t. t. 

Terciaro pradžioje, sako mokslininkas G. Steinmann, atsi- 
randa įvairių rūšių žinduolių. Ankstybesniajame periode turėtu- 
mėm rasti liekanų, kaip jie išsiplėtojo iš to vieno protėvio, bet 
tokių liekanų nėra!). 

Be to, aukštesnės rūšies esybės gan dažnai pasitaiko kar- 
tu su žemesniosios rūšies esybėmis. Darvinistų teorijai tai yra 
didelė kliūtis. 

Liekanos, kilusios iš tolimų praėjusių laikmečių yra labai 
gausingos. Jų iškasta daug. Jos liudija prieš darvinizmą ir prieš. 
monizmo dogmatus. Jų liudijimas šitame klausime yra svarbiausias. 

Prieš darvinistų teoriją liudija ir istorija. 

Seniausi istorijos atlaikai rodo, kad ir senovėje būta tokių 
pat augalų, tokių pat gyvulių, tokių pat žmonių. 

Egipte surasta ant grabų išpiešta, ant akmenų iškalta įvairių 
gyvulių ir augalų. Grabuose surasta mumijų, augalų, sėklų ir tt. 
Tos liekanos turi kelis tūkstančius metų. Tos liekanos rodo, 
kad anų laikų ir augalai, ir gyvuliai, ir žmonės buvo tokie pat, 
kokių ten randame ir šiandien: per tiek tūkstančių metų, per 
tiek šimtų gentkarčių jie nė kiek neišsiplėtojo. 

Tą pat liudija ir dabar gyvenantieji augalai, gyvuliai ir žmonės. 

Jei iš tiesų gamta turi savyje galybės plėtotis iš vienų rū- 
šių į kitas, jei iš tikrųjų tokiu būdu išsiplėtojo tas nuostabusis 
pasaulis, tą pačią galybę ji parodytų ir dabar. Ir dabar pasauly- 
je turėtų būti tokių esybių, kurios yra pačiame plėtrėjimo procese, 
sakysim, kad ir iš gyvulio į žmogų. Bet to niekur nėra, 

Taigi gamtos daviniai yra priešingi darvinizmui. 

Genialusis Linne savo sistematikos pagrindan deda rūšių 
pastovumą. 


!) Steinmann, Einfilhrung in die Palžontologie, Leipzig. 

Rūšių atmainumo teorijos kritiką geriausiai yra parašęs 
genialis mokslininkas Cuvier. Taip aiškiai ir taip galingai jis įro- 
dė rūšių. pastovumą, jog iki šiol jokia kritika dar neįstengė iš- 
klibinti jo įrodymų. 

Darvinas ir jo pasekėjai skelbia, kad išsiplėtojime vadova- 
vusi kova už būvį ir seksualis pasirinkimas. 

Su kovos už būvį pagalba, anot darvinistų, įvyksta natūra- 
lis parinkimas: galingesnieji tinkamiau suorganizuoti, labiau pri- 
taikinti prie gyvenimo aplinkybių toje kovoje visuomet imdavę 
viršų, o silpnesnieji, netobūlesnieji, nepritaikintieji gyvenimo ap- 
linkybėms dingdavę. 

Bet čia tuoj kiekvienam kilsta klausimas: jei kovoje su tos 
pačios rūšies individais nugalėtojais yra tie, kurie toje rūšyje 
pasiekė tobūlumo laipsnį, o kovoje su išorinėmis aplinkybėmis 
nugalėtojais yra ne jie, bet tie, kurie geriau prisitaiko gyvenimo 
aplinkybėms, tad koks gali būti tokios kovos rezultatas? Kokiu 
būdu ta kova gali vesti prie pakeitimo rūšies. Cia parinkimo 
vienokių individų nėra. 

Kovoje už būvį ne visuomet laimėja patys galingieji. Labai 
dažnai palieka atsargieji ir bailieji. O drąsieji ir galingieji dažnai 
žūva per savo drąsumą. 

Juk ir dabar dar tebėra daugybės menkų organizmų, o, sa- 
kysime, galingieji mamutai dingo. 

Jei taip, tad: kaip gali kova už būvį išaiškinti plėtotę vis į 
tobūlesnius, galingesnius? 

Mokslas įrodo, kad ir patys žemieji gyviai, nuo seliuro lai- 
kų iki šiol tebėra ant to pat išsiplėtojimo laipsnio, nei jie dingo 
kovoje už būvį, nei jie toliau plėtojosi. 

Antra vertus, daugelis ypatybių, kurios skiria vieną gyvių 
rūšį nuo kitos, kovoje už būvį neturi jokios reikšmės, dėl to 
negali būti tokio parinkimo padariniu. 

Darvinistai sako, kad kovoje už būvį palieka tie gyviai, 
kurie yra geriau apsiginklavę ir labiau pritaikinti gyvenimo ap- 
linkybėms. 

Žmogus kovoje už būvį ne vienu atžvilgiu yra daug blo- 
giau apsiginklavęs, negu bent kaikurie gyvuliai. J 

Taip antai turėjimas gero kailio kovoje už būvį yra labai 
naudingas. Kokiu būdu jam dingo kailis besiplėtojant iš žemes- 
nių už jį gauruotų gyvulių. Čia plėtojimąsis būtų įvykęs atvirkščiai, 

Žmogus labiau jaučia oro atmainas, labiau yra prieinamas 
ligoms negu daug gyvulių. Jis gema visai bejėgis ir ilgus me- 
tus gyvena vien kitų globoje. 4 

Tokia būsena negali būti kovos už būvį padarinys, nes yra 
diametraliai priešinga jos natūrai. 4 | 

Kovos už būvį ir lytiškų santykių pasekmė dažniau esti | 
miveliacija negu progresas. Tai rodo kad ir šitas galvojimas. 

Jei koks, sakysime, gyvulys įgijo kokį patobūlinimą, jis te- 
gali jį perleisti savo vaikams tik tada, jei jis susidės lytiškai gy- 
venti su kitu tokiu, kurs taip pat turi tą patobūlinimą. 

Pradžioje tokių tegalėjo būt maža. Susidėjus su tokiu, kurs 
to patobūlinimo neturi, įvyksta tų patobūlinimų niveliacija, jie 
silpnėja ir ilgainiui nyksta. 

Juo mažiau yra tokių, kurie turi tą patobūlinimą, juo dides- 
nis palyginti yra skaičius tų, kurie to patobūlinimo neturi, tuo 
„didesnis yra šansas sueiti į lytiškus santykius su tuo, kurs to 
patobūlinimo neturi, tuo didesnis yra šansas įgytajam patobūli- 
mimui silpnėti ir pagaliau visai dingti. 

Ypač kai kurie kūno organai yra labai naudingi kovoje už 
būvį. Per tą naudingumą, sako darvinistai, ir susiorganizavo tų 
organų pradžia, o paskiau per tą naudingumą jie išsitobūlino. 

Kovai už būvį kokio naujo organo naudingumas neduoda 
jokio pagrindo, kad jis gimtų ir susiorganizuotų. 

Sakysime, kokiam gyvuliui prasideda formuotis akis ar spar- 
nai, sutinkamai su pačiais darvinistais, tai formavos per ilgas gent- 
karčių eiles. 

Visiškai išsiplėtojusios akys, arba galingi sparnai, be abejo, 
yra labai naudingi kovoje už būvį. Bet pradžioje jie formavos, 
iš jų naudos nebuvo jokios. Kovoje už būvį jie negelbėjo. 

Jei tokia atmaina, kol kas dar nenaudinga, ir būtų įvykusi, 
tokia atmaina per gyvio apsivaisinimą su kitu normaliu tos pą- 
čios rūšies gyviu, tampa sumažinta, o kadangi tai eina per išti- 
sas gentkarčių eiles, ji visai išnyksta. 

Nemažesnis darvinistams sunkumas yra šitas klausimas: iš 
kur atsiranda tas palinkimas įgyti naują organą, kurio ta esybė 
neturėjo, arba kurio visai nė būte nebuvo pasaulyje. Sakysime, 
palinkimas įsigyti akis ar ausis, kurių nė būte nebuvo pasaulyje. 

Organų atsiradimą negalima išaiškinti jų funkcionavimu. 
Organai turi pirmiau būti, o paskui, būdami, funkcionuoti.  Pir- 
miau turi būti akys ir tik esant joms tegalima matyti. Pirmiau 
turi būti ausys, 'r tik su esančiomis ausimis tegalima girdėti. 

Ta darvinistų sistema verčia pripažinti, kad išsiplėtojimas 
turėjo įvykti šūkiais, 0 tai yra darvinizmo teorijai mirtis. 


sča es e 


ganus, dėl ko jų teįsigijo tik kai kurių rūšių gyvuliai, o kitų rū- 
šių individai jų neįsigijo, nors ir jiems tie organai kovoje už 
būvį būtų labai naudingi. Imkime, pavyzdžiui, kad ir žmogų. Jis 
turi ir protą, o kai kuriems netrūksta nei gerų norų, nei suma- 
numo, tačiau negali sau išauginti kad ir tinkamų sparnų. Arba, 
dėl ko, sakysime, akys yra simetriškai sustatytos? ir t. t. To ne- 
išaiškinsi jokia kova už būvį. 

Iš to aišku, kad kova už būvį ir prisitaikinimas gyvenimo 
aplinkybėms negali padaryti iš beakio matantį, iš to, kurs neturi 


"Teodiceja, 10 


146 


girdėjimui organų girdintį ir t. tt Skruzdys, sako gamtininkas E. 
Wasmann, išperi vabalų lomechusini vaikus, kurie suryja dau- 
gybes skruzdžių perų. Darvinistų teorija, skruzdys, sako W'as- 
mann, turėtų niekuomet neperėti tų vabalų vaikų, kadangi jie yra. 
jų naikintojai. Ir paleontologas Koken sako: „Paleontologijos isto- 
rijoj mes dažnai nerandame jokios kovos už būvį, o kita vertus, 
dažnai yra palinkimas išplėtoti tai, kas yra nenaudinga, o kar- 
tais žalinga“. |) 

Kadangi atmainumas, kaip daugeliui kad rodos, neperžen- 
gia rūšies ribų, tad ir kitasis pagrindinis darvinizmo dėsnis — 
pavėldėjimas ——išsiplėtojimo teorijoj nustoja savo svarbos, 

Darvinizmas kitados turėjo daug šalininkų. Pirmajam en- 
tuziazmui atvėsus, giliau ištyrus dalyką, pasirodė, kad Darvino. 
paskelbtoji teorija yra klaidinga. 

Pamatinę kritiką darvinizmui iškėlė tokie mokslininkai, kaip. 
A. Wigand, E. von Baer, R. Virchow, o ypač J. Ranke savo kla- 
siškame veikale „Der Mensch“. 

Daug žymių mokslininkų, sąžiningai ir nuodugniai ištyrę 
darvinizmą, atmetė jį. Dabar mokslininkų tarpe jis turi daug 
daugiau priešininkų. Savo šalininkų jis turi ypač pusinteligenčių 
tarpe. 

Daugelio mokslininkų  darvinizmas jau laikomas mokslo. 
nugalėta didelė klaida, daug pakenkusia mokslui, sulaikiusia jo. 
pažangą. 

Taip antai Fleischmann, pats ilgą laiką buvęs darvinistu, 
bet galutinai įsitikinęs jo klaidingumu, parašė knygą: „Die Des-- 
zendenztheorie“. Toje savo knygoje jis vadina darvinizmą. 
„nNeapginamu, iš svajonių pastatytu pastatu“. 

Taip pat smerkia darvinizmą E. v. Hartmann, savo veikale: 
„Die Abstammungslehre seit Darvin“; Jos. Eugert, Der natura- 
listische Monismus Haeckels auf seine wissenschaftliche Haltbar- 
keit geprūft.“; H. Meyer, Der Gegenwartige Stand der Entwik- 
lungslehre;  H. Baum, Darvinismus und Entwicklungstheorie, 

„Darvinizmas nuo daug metų, sako W. Haacke, yra ne 
vien nenaudingas, bet ir pragaištingas.“ 

Plate's mėginimą apginti darvinizmą žymus zoologas Dr. 
Hans Driesch vadina laidotuvių pamokslu, pasakytu taisykle: 
„de mortuis nihil, nisi bene“. 

Tas pat mokslininkas H. Driesch jau 1896 m. laikraštyje“ 
„Biologisches Zentralblatt“ rašė: „Įtalpos atžvilgiu darvinizmas 
jau yra nuveiktas. Jei jis ir nebūtų nuveiktas, jis nieko neišaiš- 
kina.“ Tas pat mokslininkas kitoje to pat laikraščio vietoje sako:. 
„Darvinizmas jau priklauso istorijai, kaip ir kitas mūsų amžiaus. 


!) Koken, Palaeontologie und Deszendenzlehre, 


147 


įstabumas, Hegelio filosofija.“ !) „Šviesaus proto žmogui, sako 
H. Driesch, darvinizmas yra senai numiręs.“?) 

Prof. Oskar Hertwig vokiečių gamtininkų susirinkime Ache- 
ne pasmerkė darvinizmo natūralio parinkimo teoriją. 

„Darvinizmas jau yra nuteistas“, sako E. v. Hartmann. 
„Perlaužus materializmo ledą, sako mokslininkas Uexkūll, bus 
pripažinta, kad darvinizmas sutrukdė biologijos mokslo pažangą 
bent pusę šimtmečio“. 

Anot daugelio mokslininkų, Darvino teorija jau priklauso 
istorijai Triukšmingai ji garbinta, ir tyliai ji laidojama. 

Daugumas dabartinių didžiųjų gamtininkų, kaip šit. Den- 
Gert, Driesch, Eimer,  Fleischmann, Haacke, Kassowitz, Reinke, 
Vries, Wasmann, Wolff ir daug kitų atmeta pagrindinius darvi- 
nizmo dėsnius, būtent, kad nesą pasaulyje tikslingumo, kad gy- 
vių plėtojimasis į aukštesnį laipsnį įvykstąs per natūralį parinki- 
mą, per kovą už būvį. Anot jų, evoliucija darvinizmo ar hae- 
kelizmo forma jau yra numirusi. 

Jie skelbia evoliuciją pataisyta forma. Jie pripažįsta plėto- 
jimosi tikslingumą, t. y. vidujinę gyvio tendenciją į tikslą, kurio 
jis siekia. 

Kai kurie bet kokią evoliucijos teorijos formą vadina dar- 
vinizmu. Toks vadinimas yra klaidingas. Darvinizmas tėra viena 
iš evoliucijos teorijos formų. Evoliucijos teorijos formų yra ne 
vien darvinizmas, yra ir kitų. Cia paminėsiu kad ir neolamar- 
kizmą. 

"Pagstiaks ir pats E. Haeckel Berlyne savo paskaitoje pri- 
pažino, kad negalima maišyti darvinizmo su evoliucijos teorija, 
nors jam pačiam tat labai dažnai atsitikdavo. 

Darvinizmui smunkant, mokslininkų evoliucioncistų tarpe vis 
labiau galėjosi neolamarkizmas. Tie mokslininkai atmeta aklą 
nuotykį, kurs yra surištas su darvinizmu. Iš savo esmės nuoty- 
kis yra chaoso priežastis, o darvinistai stengės jį padaryti kos- 
moso priežastimi. 

Į nuotykio vietą tie mokslininkai savo teorijoj pastatė pa- 
saulio tikslingumą. 1 

Teleologija laimėjo. Zengiant gamtos mokslams tolyn, vis 
labiau aiškėjo pasaulio tikslingumas. Jį mato visi, kurie turi 
neužmerktas akis. „Darvino pastangos neigti tikslingumą, sako 
prof. J, Reinke, nepavyko“. 

Šitoji evoliucijos teorijos forma nors ir mažiau už darvi- 
nizmą teturi sunkumų iš mokslo pusės, bet ir jai, kaip evoliu- 
cijos teorijai, jų netrūksta. 

Išsiplėtojimo tvarka, kurią skelbia evoliucijos teorija, neati- 
tinka tos tvarkos, kurią rodo iškasiniai (Agassiz, Piafi). 


1) Biologisches Zentralblatt, 1806, I. 355. 
2) Biologisches Zentralblatt, 1902, 182. 

Perėjimo formų tarp rūšių, kurių reikalauja teorija, kaip ir 
nėra. Tuo tarpu jų turėtų būti labai daug. O jei kuri kartais ir 
pasirodo perėjimo forma ji pasirodo nelaiku. Taip šit gyroce- 
ras atrodo kaip vidurinė perėjimo forma tarp nautilus ir litui- 
tes, bet jis pasirodo daug vėliau ir negali būti tikru tarpininku. 

Iš to fakto, kad nesurasta perėjimo formų, negalima išsi- 
sukti pasakymu, kad dar neužtektinai liekanų tesurasta, kad atei- 
tyje iškasiniai parodys ką kitą. 

Nors surasta toli ne viskas, bet ieškota daugybėse pasaulio 
vietų, ir visur pasirodė tas pat faktas: rūšys atsiranda staiga be 
perėjimo formų. 

Progreso dėsnis yra išsiplėtojimo teorijos pagrindas. Tuo 
tarpu tas dėsnis ne visuomet esti paleontologijos patvirtinamas. 

Jau ir Karl Vogt pripažino, kad evoliucijoj, šalia progre- 
suojančių tipų, yra ir regresuojančių ar retrogradiškų ir t.t, ir tt. 

Būtų klaidinga manyti, kad evoliucijos teorija neturi jokių 
faktų, kurie ją remtų. Be abejo, jų yra. Bet iš kitos pusės yra 
ir sunkių kliūčių jai nugalėti, yra galingų faktų, kurie rodo, kad 
pasaulis nėra išsiplėtojęs tokiu būdu, kaip skelbia evoliucijos 
teorija. 

Ar yra priešingas krikščionybei pasaulio išsiplėtojimas ir 
jo teorija? Krikščionybei nėra priešingas nei pats pasaulio išsi- 
plėtojimas, nei to išsiplėtojimo teorija. 

Taigi išsiplėtojimo teorija pati savaime nėra priešinga krik- 
ščionybei. Jai vis tiek, ar bus mokslo pripažinta, kad Dievas su- 
tvėrė visas augalų ir gyvulių rūšis tokias, kokias matome šian- 
dien, ar bus mokslo pripažinta, kad Dievas pradžioje sutvėrė 
vieną ar kelias gyvių rūšis ir jiems suteikė galybę išsiplėtoti. 

Tiesa, darvinizmas yra priešingas krikščionybei ir katalikai 
prieš jį kovoja. Bet prieš darvinizmą kovodami, katalikai kovoja 
ne prieš evoliucijos teoriją, kaipo tokią, o tik prieš materialistiš- 
kąją darvinizmo spalvą, kuri yra paremta ne faktais, kuriuos 
mokslas ištyrė, bet maiterialistiškojo monizmo dogmatais, kurie 
neturi nieko bendro su mokslu. į 

Evoliucija būtų priešinga krikščionybei, jei ši skelbtų, kad 
Dievas tiesioginai veikia, sakysime, betarpiškai siunčia lietų, per- 
kūnus, augina gėles ir t. t. Tuomet tikrai būtų galima pasakyti: 
nebereikalingas Jupiteris, nes jau surasta elektra ir tt. 

Bet krikščionybė i10 neskelbia. Nėra jokio reikalo manyti, 
kad Dievas betarpiškai nustato, sakysime, kiekvieną gyvulio vei- 
kimą, kiekvieną perkūno trenkimą ir tt.. Dievas sutvarkė pasaulį, 
davė jam įstatymus, kuriais jis turi veikti. 

Mes neieškome betarpiosios, bet pirmosios priežasties. 
Mes neklausiame, ar gamtos dalykai bei įvykiai yra pagaminti 
Dievo betarpiai, ar evoliucijos keliu jie išsiplėtojo. Mes sakome, 
kad jie yra pagaminti Proto. (O kaip tas Protas juos pagamino 
ar tiesioginai ir betarpiškai, ar evoliucijos keliu, to mes neklausiame. 

Evoliucija yra būdas, o ne priežastis. Juk čia tuoj kilsta 
klausimai: iš kur pati evoliucija, dėl ko ji pasiekia harmoniją, o 
ne chaosą. Juk pradžioje pasaulis buvo chaoso forma, dėl ko 
jame išsiplėtojo tokia tvarka? Be Dievo veikimo tai neišaiškinsi. 

Tiesa, kai kurie įsivaizduoja Dievą, kaipo gamtos trūkumų 
papildytoją: kur tik pasaulio procese nebepakanką mechaniškųjų 
priežasčių, ten joms į pagalbą ateina Dievas, o kur užtenka 
mechaniškųjų priežasčių, ten ir Dievo nebereikia. 

Tokia nuomonė yra klaidinga. 

Dievas nustato savo sutvėrimų veikimą, nustatydamas jų 
esmę arba natūrą, kuri yra tų veikimų principas. Tokiu būdu 
sutvėrimai veikia savarankiškai, bet kita vertus, jų veikimo ir 
tvarkos galutinė priežastis yra Dievas. 

Jei pasaulis dabartinį savo būvį pasiekė išsiplėtojimo keliu, 
tad Dievo galybė ir išmintis dar aiškiau čia pasirodo. 

Tuomet matome nuostabią tvarką ne vien kiekvieno atskiro 
individo, betir viso pasaulio esybių išsiplėtojime, nuo pat žemiau- 
sio iki aukščiausio žmogaus. 

Jei įvyko pasaulyje evoliucija iš chaoso į kosmosą, kiek- 
vienam kilsta klausimas, kas nustatė tai evoliuc jai kelią, kas už- 
brėžė jai tikslą, kas suteikė elementams tą galybę plėtotis įaug- 
štesnes esybes? Aišku, kad tai tegalėjo padaryti aukščiausias 
visatos Viešpats. 

Kad pasaulis išsiplėtotų į dabartinį savo būvį, reikėjo pasau- 
lio elementams ir jo jėgoms duoti tokią pakraipą, suteikti tokius 
įstatymus, kad iš paprastų elementų, iš jų netvarkos išsiplėtotų 

| toks įvairus, toks sudėtingas pasaulis. 

Visas tas sudėtingas ir taip surikiuotas pasaulis bent tam 
tikru būdu turėjo būti savo užmazgoje, iš kurios jis išsiplėtojo, 

Mūsų apribotas protas, kad suprastų, koks nuostabus su tvar- 
kymas yra kad ir paprastoje sėkloje, turi laukti, kol iš jos iš- 
augs gėlė ar medis su nuostabiais žiedais ir vaisiais. 

Taip pat iš pasaulio įvairumo, tvarkos ir sudėtingumo 
galime spręsti, kokia nuostabiai sutvarkyta tendencija ir galybė 
turėjo būt įdėta į aną pasaulio užmazgą, iš kurios jis išsi- 
plėtojo. 

Išsiplėtojimas eina prie didesnio tobūlumo. Vadinas, besi- 
plėtojančiame pasaulyje turėjo būti visos būsimosios tvarkos 
idealas. Reikalingieji  patobūlinimai palaipsniui įvyko griežtu 
planu, be jokių nusilpnėjimų, be jokių mėginimų, be jokių su- 
klydimų. 

Imkime konkretišką pavyzdį. Gyvybei pasaulyje atsiradus, 
šit keli narveliai, akli, bę proto ima žengti progreso keliu, žen- 
gia iš to kelio nenukrypdami, lyg tartum žinodami visus pro- 
greso etapus, visuose tuose etapuose įvairumą ir prie ko jie turi 
prieiti, kad pasiektų galutinį išsiplėtojimą, tokį nuostabų sutvar- 
kymą ir tikslingumą. 


£. 

Tas išsiplėtojimo planas, ta tvarka ir tikslingumas, rodo 
esant pasaulį tvarkantį protą. 

Juo didesnis yra gausingumas rūšių išsiplėtojusių iš vieno 
ar kelių protėvių, tuo aiškiau matomas begalinis Protas ir sutve- 
riančioji Galybė. 

Ir Claude Bernard savo veikale „De la Phisiologie gėnėrale“, 
tyrinėdamas pasaulio esybes, nuolat konstatuoja „tveriančią 
idėją“ (I idėe crėatrice), „organizuojančią galybę“ (la puissance 
organisatrice) ir t. t. 

Imanentišką tikslingumą matome visuose organizmuose. 
Kas pripažįsta pasaulyje esančią tvarką, kaipo faktą, ir sako, kad 
ta tvarka yra vien tik mechaniškų fenomenų padaras, jis patenka 
į šitą alternativą: arba jis turi pripažinti, kad ta tvarka yra nuo- 
tykio padaras, kas yra antimoksliškas absurdas, arba jis turi 
pripažinti tikslingai veikiantį mechanizmą, pagal planą, pagal 
įstatymus, kuris savo natūra siekia savo tikslo. Taigi jis turi pri- 
pažinti aukštesnį vienumo principą, kurio tikslingumas ir prie- 
žastingumas yra tik du pavidalu. Taip kalba Ed. v. Hartmann. 

Kas gi yra tas protas, kurs tą planą nustatė, kas yra ta 
valia, kuri tą planą įvykdė? Vidujinį ar immanentiškąjį tikslingumą 
į esybes turėjo įdėti jų Sutvėrėjas. 

Taip suprasta, be materialistiško nudažymo, evoliucijos teo- 
rija tampa Dievo buvimo įrodymu. 

Evoliucijos teoriją, tokia prasme paimtą, už pusantro tūks- 
tančio metų prieš Darviną surado ir skelbė šv. Augustino genijus. 

Aiškindamas Sventraštį, kur aprašoma, kaip Dievas sutvėrė 
pasaulį, šv. Augustinas sako, kad Dievas ne tiesioginai sutvėrė 
augalus ir gyvulius, bet suteikė galybę, kad vanduo ir žemė juos 
pagamintų. Bent dalinės evoliucijos skelbėjais buvo Albertas 
Didysis ir šv. Tomas Akvinietis. 

Kitasis sako: pasaulis išsiplėtojo medžiagos įstatymais. 
Daugiau niekas ir negalėjo išsiplėtoti pasaulyje tik tai, kas iš 
tikrųjų išsiplėtojo. 

Taip, jei pasaulis išsiplėtojo, jis išsiplėtojo pagal įstatymus. 
Bet iš tų įstatymų mes žinome, kad yra tų įstatymų leidėjas — 
— Dievas. 

Tie įstatymai yra didingi, jie veikia visur ir padaro didžią 
harmoniją bei tvarką, kuri yra pasaulyje. Ta tvarka mums įrodo 
esant pasaulio Tvarkytoją Dievą. R 

Pasaulis, sakoma, išsiplėtojo būtinai į šitą kosmosą. 

Tegu ir taip. 

Kiekvienas dalykas veikia pagal savo natūrą. Vadinas, pa- 
saulio dalykų esmėje ir jų bendrame veikime mūsų kosmos bu- 
vo kaip kokia užmazga. O koks ten turėjo būti sutvarkymas, 
jei iš dalykų esmių ir jų bendro veikimo išsiplėtojo taip sutvar- 
kytas pasaulis, kad jo tvarka toli praneša ir genialiuosius 
žmonių protus. 

Visa tai aiškiai rodo esant tvarkantį Dievo Protą, nes daik- 
tų esmes sutvarkė tas, kas jas sutvėrė, tai yra Dievas. 

Pagaliau ir mechaniškas pasaulio išsiplėtojimas, kurs įvyks- 
ta pagal įstatymus ir pasiekia tvarką bei tikslingumą, užtenka 
įrodyti amžinojo Proto, tai yra Dievo, buvimui. 

Pavyzdžiui, mechaniškai eina laikrodis. Bet tas pats mecha- 
nizmas yra padarytas gilaus proto, kurs visa tai sugalvoio. 

Lygiai tas pat būtų ir didžiajam pasauliui. Nors visas pa- 
saulis, visas jo tikslingumas, visa jo tvarka, būtų išaiškinama ir 
mechaniškai; kaip ano laikrodžio ėjimas, vis tiek jis rodo, kad 
yra protas, kurs tą visą sugalvojo. 

O juk visiems aišku, kad akla medžiaga ir aklos jos jėgos 
tos tvarkos nesugalvojo. Cia aiškiai pasirodė Dievo, pasaulio 
Autoriaus Protas, kurs suteikė medžiagai tokius įstatymus, ku- 
riais eidama, o pati akla būdama, išsiplėtojo į tokį įvairų, tvar- 
kingą ir tikslingą pasaulį. 

Tad, kaip energingai mes atmetame darvinizmą, sumaišytą 
su materialistiškojo monizmo dogmatais, neparemtais jokiais 
mokslo įrodymais, taip mes neturime jokios racijos atmesti evo- 
liucijos teoriją, kurią skelbia daug naujųjų mokslininkų, pripažin- 
dami vidujinį išsiplėtojimo tikslingumą, kurs įrodo Dievo buvi- 
mą, ir tuo pat pasmerkdami nemoksliškus materialistiškojo mo- 
nizmo dogmatus. . 

Evoliucija tokia forma visai nesipriešina sutvėr!mo istorijai, 
aprašytai Šventraštyje. 

Vadinas, ir tikėjimas, ir mokslas gali paduoti vienas kitam 
ranką ir gyventi visiškoje taikoje ir vienybėje, nors materialis- 
tiškieji monistai, gerai dalykų neištyrę, tiek pasistengė, kad juos 
nustatytų priešingai vieną antram. 

Taip jau įvyksta kartkartėmis. Koks mokslininkas, gerai 
dalyko neištyręs, paskelbia, kad mokslas priešinas religijai. Bet 
kada dalykas tampa giliau ištirtas, pasirodo, kad ir mokslas ir 
religija yra visiškoje taikoje. 

Prisiminę trumpai tą didingą evoliucijos kelią nuo chaoso 
iki kosmoso, šių dienų pavidalu, mes esame priversti pasakyti 
kad dangus ir žemė skelbia Dievo garbę. 

XIX SKYRIUS, 


Dievo buvimo įrodymas, paremias 
jausmo atsiradimu. 


Darvinistai, kaip minėjome, moko, kad pasaulio organizmai, 
įgydami vis naujų patobūlinimų, išsiplėtojo nuo pat žemiausio 
iki pat aukščiausio žmogaus. 

4 Matėme, kad pasaulio išsiplėtojimas negalėjo be Dievo 
įvykti. 

Nors Dievo buvimą įrodo visas plėtojimosi procesas, bet 
kai kurie to išsipiėtojimo įvykiai ypatingai aiškiai įrodo, kad 
Dievas yra. Tokie yrą pirmosios gyvybės pasaulyje atsiradimas, 
pirmojo jausmo ir pirmojo proto atsiradimas. 

Kaip aiškiai įrodo Dievo buvimą pirmosios gyvybės atsi- 
radimas, jau matėme. Dabar pažvelkime, kaip įrodo Dievo bu- 
vimą atsiradimas tų organizmų, kurie turi jausmą. 

Pasaulyje matome įvairių rūšių gyvulių. 

Gyvuliai arba išsiplėtojo iš žolių, arba iš neorganinės me- 
džiagos, arba buvo tiesiog Dievo sutverti. 

Išsiplėtoti savaime iš žolių gyvuliai negalėjo. Yra neuž- 
pildoma bedugnė tarp augalų ir gyvulių. Pats didysis tarp jų 
skirtumas yra tas, kad augalai teturi gyvybę, o gyvuliai turi ne 
vien gyvybę, bet ir jausmą. Malonumo ir skausmo jausmas 
yra jų veikimo reguliatorius. 

Gyvuliai turi galybę savo noru judėti, krutėti, bėgioti ir t. t, 
tokią galybę savo noru judėti turi ir mažučiai, pagaliau, prie uo- 
los priaugę gyvūnėliai. 

Tokio savo noru judėjimo neturi pagaliau nė tos žolės, 
kurių mechaniškas judėjimas turi šiokį tokį panašumą. 

Kai kurios žolės, kaip šit mimosa pudica, apocynum an- 
drosaenifolium, solanum iasminoides, drosera ir k. k., prisitikus, 
apreiškia savotišką mechanišką judėjimą. 

Arba vėl kai kurie kiti augalai išskleidžia arba suskleidžia 
savo žiedus dėl šviesos veikimo, arba dėl jos stokos.) 

Augalai minta kitaip, pagaliau, priešingai, negu gyvūnėliai 
ar gyvuliai. 

Nėra jokių įrodymų, kad kai kurie augalai ėmė misti ne 
augalų, bet gyvulių ar gyvūnėlių būdu, kad jie įgijo pojūčius, 
jausmą. kad jų žolinės dalys pavirto gyvuliškais organais, kad 
jie pradėjo savo noru judėti ir t. t. 

Tiesa, žemesniųjų rūšių gyvius sunku atskirti nuo žemes- 
niosios rūšies augalų. Bet tas dalyko nemaino. Jei tas mi- 
kroskopiškas organizmas teturi tik gyvybę, jis tėra augalas. Jei 


1) Strasburger, Lehrbuch der Botanik; Gutberlet, Der Kosmos. 

jis turi ne vien gyvybę, bet ir jausmą, jis yra gyvis (gyvulėlis). 

Tikrai buvo laikas, kada pasaulyje nebuvo nei jausmo, 
nei pojūčių. 

Sakysime, jei kokiam augalui būtų pradėję rastis akys, ar 
ausys, ar kokie kiti pojūčiai, toks plėtojimosi procesas, anot 
pačių darvinistų, būtų tęsęsis per ilgas eiles gentkarčių, kol 
būtų priėjęs prie tokio tobūlumo, kad būtų galima tais naujai 
išsiplėtojusiais organais, naudotis, sakysime, matyti, girdėti ir t.t. 

Jei taip būtų buvę, būtų likę galybės to perėjimo liekanų, 
o jų nesurandama niekur. Vadinas, tokio išsiplėtojimo nebuvo. 

Be to, jei gamta būtą turėjusi tokią galybę, kad iš augalo 
galėtų išsiplėtoti gyvulys, jis turėtų tą galybę ir dabar. Dabar 
ji tokios galybės niekur neparodo. O jei ji neturi tokios ga- 
lybės dabar, ji neturėjo jos nė seniau, nes gamtos įstatymai 
yra tie patys. 

Dėlio Dubois — Reymond ir sako, kad klausimas, kaip ai- 
sirado jausmas yra gamtamokslio neįšspręstas ir niekuomet ne- 
bus jo išspręstas. 

Tiesa, gamtamokslis, vartodamas sau tinkamą metodą ir ne- 
išeidamas iš savo ribų, to klausimo, iš tiesų, išspręsti negali. Bet 
tą klausimą lengvai gali išspręsti filosofija, pasiremdama gam- 
tamokslio daviniais. 

Kadangi augalai jausmo neturi, o gyvuliai jausmą turi, aiš- 
ku, kad iš augalų gyvuliai savaime neišsiplėtojo, nes augalai, pa- 
tys jausmo neturėdami, gyvuliams jo suteikti negalėjo. Juk ko 
pats neturi, to kitam neduosi. 

Kai kurie šitokiu būdu bando peržengti tarp augalų ir gy- 
vulių esančią bedugnę: jie ėmė skelbti, kad ir augalai turi jausmą. 

Jei ir taip būtų, dalykas mūsų klausime nepasikeičia, mate- 
rialistams išsiplėtojimo kelias tuo nė kiek nepalengvėja. 

Jei augalai turi jausmą, mes klausiame, o iš kur jie tą jau- 
smą gavo? Materialistų atsakymas tėra tik šitas: pirmasis gyvas 
organizmas, arba pirmasis augalas atsirado be sėklos iš žemės. 

Bet protas aiškiai rodo, kad tas dalykas yra visai negalimas. 
Kadangi žemė yra buvusi degančiame būvyje, joje nebuvo nei gy- 
vybės, nei jausmo. Žemė, pati neturėdama nei gyvybės, nei jaus- 
mo, negalėjo suteikti nei gyvybės, nei jausmo kam kitam, taigi 
nei pirmajam augalui, nei pirmajam gyviui. 

Kadangi joks dalykas negali atsirasti iš nieko, kadangi niekas 
savęs pagimdyti ar sutverti negali, kadangi kiekvienas padarinys 
turi savo tinkamą priežastį, tad pirmąjį jausmą sutvėrė Die- 
vas: arba betarpiškai arba suteikdamas žemei ar augalams galy- 
bės, kad iš jų išsiplėtotų turintieji jausmą organizmai. 

Taigi yra Dievas, kurs sutvėrė turinčius jausmą gyvulius. 

„ Dėlto ir prof. J. Reinke sako, kad „vien tik sutvėrimo pri- 
pažinimas tepatenkina ir logikos ir priežastingumo ir moksliško 
tyrinėjimo reikalavimų“ !). 


1) J. Reinke, Einleitung in die theoretische Biologie. 

XX SKYRIUS, 


Žmogaus atsiradimas pasaulyje įro- 
- do Dievo buvimą. 


Mokslo daviniai aiškiai įrodo, kad žmogaus ne visuomet 
būta ant žemės. Ilgos geologinės epochos praėjo, kol jis atsi- 
rado. Žmogus pasirodo paskutinis sutvėrimų serijoj. Jo pasi- 
rodymas yra, palyginti, visai nesenas. 

"Kadangi žmonės ne visuomet tėra buvę ant žemės, tad 
kaip jie atsirado. 

Evoliucionistai skelbia, kad žmogus išsiplėtojo iš kitų, žę- 
mesnių už jį sutvėrimų. Paprastai jię pradeda piėtojimosi gene- 
ologija nuo pirmuonių (protozoa) ir baigia žmogumi. 

Daugelis darvinistų materialistų žengia dar toliau. Jie sa- 
ko, kad žmogus yra nę kas kitas, tik tobulesnis, labiau išsiplėto- 
jęs gyvulys, o gyvulys yra labiau išsiplėtojęs augalas, o augalas 
yra labiau išsiplėtojęs mineralas, o mineralas yra grupė atomų. 

Vadinas, yra pilna kontinuacija tarp paprasto atomo ir geni- 
jaus, kaip Sokratas, Platonas, Aristotelis, Newtonas ir t. t. 

Visa tai buvo lengva, kol operuota daugiau fantazija. Bet, 
norint pasiremti mokslo daviniais, tuoj susitikta su daugybėmis 
kliūčių. 

Evoliucionistai yra paprastai morfologai. Jiems forma yra 
pati svarbioji. Jie sako: žmogaus kūnas yra labai panašus į 
gyvulio, dėl to jis ir yra iš gyvulio kilęs. 

Tiesa, išorinės formos srityje yra daug panašumo. 

Iš oro pažvelgus, žmogaus gemalas yra panašus į 
gyvulio gemalą, žmogaus embrionas, panašus į gyvulio em- 
brioną. 3 

Monistų darvinistų vadas Ernst Haeckel, norėdamas įrody- 
ti, kad žmogus yra kilęs iš gyvulių, net kelis kartus, kaip jau 
minėta, falsitikavo embrionus. Falsitikuodamas, jis stengės įro- 
dyti, kad žmonių ir tų gyvulių embrionai yra tokie pat. 

Nors ir yra išorinis panašumas, tačiau, vidujinis skirtu- 
mas tarp žmogaus ir gyvulio embriono yra toks pat, kaip ir 
tarp suaugusio žmogaus ir suaugusio gyvulio. 

Kad suaugusio žmogaus kūnas turi panašumų su gyvu: 
lio kūnu, tai visi žino nuo pat žmonijos pradžios. Bet tai ne- 
įrodo, kad žmogus yra kilęs iš gyvulio. 

Tuo panašumu pasiremdami, nemažesnę raciją turime sa- 
kyti, kad tai įrodo plano vienumą, įkūnytą sutvėrime, 

Pirmasis klausimas ir pirmoji klūtis evoliucionistams yra 
šita: jei žmogus yra kilęs iš gyvulio, koks yra ar buvo gyvulių 
evoliucijos terminas, koks buvo betarpis žmogaus protėvis? 

Kai kurie, o ypač materialistai darvinistai, tvirtino, kad 
žmogus esąs kilęs iš bezdžionės. Tą savo tvirtinimą jie remia 
panašumu, kurs yra ypač tarp antropoidų  bezdžionės ir 
žmogaus. J 

1900 m. Dr. Hans Friedenthal paskelbė suradęs naują įro- 
dymą, kad žmogus esąs bezdžionių ainis. 

Tarp žmogaus, girdi, ir antropoidų bezdžionių esąs kraujo 
panašumas. Bet tas pat Dr. H. Friedenthal surado tokį pat 
kraujo panašumą ir tarp tokių gyvulių, kurie tikrai nėra kilę iš 
kits kito. 

Be to, mokslininkas Raehlmann savo ultramikroskopiniais 
tyrinėjimais surado didelį skirtumą tarp žmogaus kraujo — 
iš vienos pusės ir įvairių gyvulių taip pat ir bezdžionių kraujo iš 
kitos pusės. Tokiu būdu kraujo giminystės argumentas griuvo, 

Dabar mokslininkai pripažįsta, kad nė viena iš antro- 
poidų bezdžionių betarpiu žmogaus protėviu nėra buvusi. 

Su tuo jau sutinka ir evoliucionistai, pagaliau ir patys 
karštieji. 

Tad sugalvota kita teorija, kuri skelbia, kad žmogus, tiesa 
iš bezdžionės nėra kilęs, bet kad žmonės ir bezdžionės terciero 
gadynėje, ar pagaliau, dar anksčiau turėję bendrus protėvius. 
Iš tų bendrų protėvių išaugusios dvi atskiros šakos. Viena tų 
dviejų šakų per ilgas gentkarčių eiles išsiplėtojusi į bezdžiones, o 
antroji — į žmones. Taigi, ta teorija, žmonės ir bezdžionės būtų 
dviejų nepriklausomų šoninių linijų galai. 

Tokią teorią skelbė prof. Klaatsch, M. Alsberg, C. H. Stratz ir t.t 

Ta teorija nėra paremta jokiais mokslo daviniais. Antro- 
pologų kongrese, Lindau didis mokslininkas antropologas proi. 
J. Ranke pareiškė, kad minėtoji teorija nėra paremta jokiais fak- 
tais nei iš zologijos, nei iš anatomijos, nei iš paleontologijos. 

Paleontologija skelbia, kad tokio protėvio liekanų niekur 
nesurasta. Ta pati paleontologija rodo, kad surasta daugybės 
bezdžionių ir pusbezdžionių liekanų, bet nesurasta nė vienos 
liekanos, nė vienos grandinės, kuri būtų jungusi žmogų su anuo 
tariamuoju protėviu. 

Tuo tarpu tokių liekanų turėtų būti daug, jei būtų buvęs 
toks išsiplėtojimas. 

Tie mokslo daviniai išgriovė ir šitą teoriją. 

Nežiūrėdami į tų teorijų nepasisekimus, kai kurie evoliuci- 
jonistai tvirtina, kad žmogus esąs kilęs iš gyvulio. Tą savo 
tvirtinimą jie turėtų. paremti bent vienų faktu, kur iš gyvulio 
būtų išsiplėtojęs žmogus. Tuo tarpu jie neturi nė vieno to- 
kio fakto. 

Jei gyvulys būtų kada nors galėjęs išsiplėtoti į žmogų, jis 
galėtų ir dabar, nes gamtos įstatymai, kaip tvirtina ir patys 
evoliucionistai, tebėra tie patys. i 

Be to, dabar gyvulys lengviau galėtų išsiplėtoti į žmogų, 
negu senovėje, kada nebuvo nė vieno žmogaus. Dabar žmonių 
„pavyzdys galėtų pastūmėti gyvulį plėtotis į žmogų. O kada žmo- 
nių nebuvo, nė tokio pavyzdžio nebuvo. 

Dabartiniais laikais tiek mokslininkų su visomis savo žinio- 
mis, su galingais prietaisais tiek kartų yra bandę gyvulį išplėtoti 
žmogų, ir nė vienam, niekuomet, nė kiek nepasisekė. 

Kaip tad galėjo pats gyvulys išsiplėtoti į žmogų anais lai- 
kais, kada nebuvo nei tokių pavyzdžių, nei tokių pagalbų. 

Jei žmogus galėtų išsiplėtoti iš gyvulio, ir dabar būtų gy- 
vulių, besiplėtojančių į žmogų, o tokių niekur nėra nė vieno. 

Iš tiesų, argi yra kas matęs, bent vieną tokią, sakysimę, 
bezdžionę, kuri būtų perėjimo stadijoj bezdžionės į žmogų. 

Istorija nuo pat seniausių laikų iki šiol nežino nė vieno 
tokio atsitikimo, kur būtų iš beždžionės ar kokio kito gyvulio 
išsiplėtojęs žmogus, arba, kad būtų kada nors ir kur nors gyve- 
nęs toks gyvulys, kurs būtų buvęs perėjimo stadijoj iš gyvulio 
į žmogų. 

Nuo tūkstančių metų bezdžionės yra bezdžionėmis, šunes 
šunimis ir t.t, 0 Žmonės yra žmonėmis. 

Evoliucijos klausimo sprendime patį svarbųjį žodį turi pa- 
leontologija, 

Jei žmogus kitados yra išsiplėtojęs iš bezdžionės ar iš 
kokio kito gyvulio, turėtų būti tarpininkų tarp tų gyvulių ir 
žmonių. Tokių tarpininkų turėtų būti galybės, nes patys darvi- 
nistai tvirtina, kad žmogus ne vienu kirčiu išsiplėtojęs iš bez- 
džionės, bet per milijonus metų. 

Ieškota su didžiu atsidėjimu tokių tarpininkų, bet, kaip pa- 
Ieontologija rodo, tokių palaikų niekur nesurasta. 

Tiesa, apie kai kuriuos iškastus ypatingos formos kaulus buvo 
kartkartėmis skelbiama, jog tai beždžionžmogio esančios liekanos, 
bet geriau ištyrus dalyką, pasirodydavo, kad tai kaulai arba žmo- 
gaus, arba kokios beždžionės. Tai pripažįsta ir patys darvinistai, 

Prof. W. Branko, paleontologijos instituto direktorius Ber- 
line, tvirtina, kad žmogus atsiranda staiga, pilnai išsiplėtojs ir 
kad „paleontologija nežino žmogaus protėvių“. 

Jei žmogus būtų išsiplėtojęs iš kokio gyvulio, paleontolo- 
gija būtų suradusi jo protėvių liekanų, kaip surada kitų gyvulių, 
palaikų. skal ' 

Taigi paleontologijos mokslas rodo, kad nėra jokių davi- 
nių, kurie rodytų, kad žmogus yra kilęs iš gyvulio. Tą pat tvir- 
tina ir mokslininkas J. Reinke “sakydamas: „Iki šiol nėra jokio 
patirto fakto, rodančio, kad žmogus būtų kilęs iš bezdžionės* !), 

Darvinistai labai pasitiki kovos už būvį teorija. Bet ir ta 
teorija yra mokslo įrodyta esanti klaidinga. 


1) Naturwissenschaitliche Vortrūge. 

Iš tiesų, jei žmogus būtų išsiplėtojęs iš gyvulių per kovą 
už būvį, per natūralį parinkimą tinkamesnių tai kovai, jis būtų 
geriau už kitus gyvulius gamtos apdovanotas visu tuo, kas 
reikalinga gyvybės išlaikymui ir plėtojimos. 

Tuo tarpu gyvenimo faktai rodo ką kita. 

Gyvuliai turi natūralį ir labai tinkamą apdarą, 0 žmogus 
yra nuogas, nors ir jam apdaras labai reikalingas. Tas taktas 
evoliucionistams yra didelė kliūtis. Yra aišku, kad evoliucijos dės- 
niu žmonės turėtų būti gauruoti. Jei žmogus yra kilęs iš gyvu- 
lių, protėvių gaurai turėjo palikti. Jie turėtų būt dar didesni, 
bent šaltųjų kraštų žmonėms. Tuo tarpu to nėra, 

Gyvuliai turi natūralių apsigynimo priemonių: vieni galin- 
gus ragus, kiti galingus dantis, gylį, greitumą, pancerį, dyglius 
ir t. tt O žmogus neturi gamtos duotų apsigynimo priemonių, 
taip reikalingų kovai už būvį. Jis yra priverstas pats juos sau 
išrasti ir pasidirbti. i 

Savo maistą gyvuliai randa jau gatavą, pagamintą pačios 
gamtos. O žmogus to neturi. Jis teranda gamtos pagamintą tik 
mažutę dalelę, o kitą visą turi pats pasigaminti. 

Visi gyvuliai be jokio mokymosi vien tik instinktu vado- 
vaudamies, žino visa tai, kas reikalinga jų gyvenimui: ir pirmą 
kartą paukštelis tobūlai susuka savo lizdą. O žmogus ateina į 
pasaulį be jokių žinių, reikalingų jo gyvenimui. Jis turi tai iš- 
mokti per ilgus vargus. 

Žmogus ateina į pasaulį bejėgis ir toks esti ilgus metus. 
Tuo tarpu gyvuliai, iš kurių išsiplėtojęs žmogus, toki bejėgiai nėra. 

Fizinės jėgos atžvilgiu žmogus yra silpnesnis už daugelį 
gyvulių. 

Zmogaus pojūčiai: akys, ausys, uoslė ir t. tt ne tokie to- 
būli, kaip kai kurių gyvulių. 

Tokiu būdu, žmogus yra daug blogiau gamtos apdova- 
notas priemonėmis, reikalingomis kovai už būvį. 

Ir vis dėlto jis stovi daug aukščiau už visus gyvulius ne 
savo fizine jėga, ne savo kūno ypatybėmis, bet savo dvasios 
galybe. Per savo protą ir laisvą valią žmogus yra pasaulio val- 
dovas, galingesnis už visus galinguosius gyvulius. 

Zmogus skirias nuo gyvulio ir savo kūnu, bet labiausiai 
jis skirias nuo gyvulių savo siela. Žmogus turi protą, laisvą va- 
lią, gali kalbėti, turi tikėjimą, supratimą apie dorą, grožį ir t. t. 
To nieko neturi gyvulys. 

Sielos apsireiškimus tyrinėti ir apie juos spręsti tenka visų 
pirma psichologams. 

Tad labai yra keistos kai kurių zoologų pretensijos, kurie 
tvirtina, kad jie vieni teturį teisę spręsti apie žmogaus pradžią. 
nors jie tėra specialistai tik tame moksle, kurs liečia tik gyvu- 
lius, nors žmogaus psichologijos srityje jie būtų ir profanai. 

Tokių zoologų pretensijas mokslininkas E. Wasmann lygi- 
na su ano raidžių rinkėjo pretensijomis, kurs išvedžioja ir spren- 
džia apie Mocarto kompozicijas, kaipo apie rašalo taškus. 

Filosofija, ypač jos šaka psichologija, rodo, kad žmogus 
turi ne vien kūną, bet ir sielą. 

Tokie pirmos rūšies psichologai, kaip W. Wundt, Stumpi, 
Thorndike, Kinnamann, FHobhouse, „Watston, Claparėde ir t. t. 
aiškiai ir griežtai tvirtina, kad žmogus turi proto, 0 gyvulys 
proto neturi, gyvulys neturi nė abstrakcijos pajėgos, dėl to ne- 
gali nė protauti. 

Zmogus, pasiremdamas pasaulio daviniais, protaudamas, pri- 
eina tokią išvadą, kad yra pasaulio Viešpats, Dievas. 

Kadangi žmogus turi proto, tad jis tiki aukščiausią Esybę, 
jis turi religiją. 

Etnologijos mokslas rodo, kad nėra nė vienos tautos, ku- 
ri neturėtų religijos, taip pat nėra nė vieno gyvulio, kurs turėtų 
religiją. 

ABA turi bent pradinių, proto pagrįstų etikos dėsnių, 
kurie yra universalūs, nepareina nej nuo vietos, nei nuo laiko, 

Turėdamas proto, žmogus gali pasiekti ir aukščiausią mok- 
slą. Tuo tarpu gyvulys negali išeiti nė pradinės mokyklos. 

Kai kurie mano, kad gyvulys negali išeiti jokių mokslų dėl 
to, kad jis neturi kalbos. 

Tas manymas yra klaidingas. 

Yra tokių nelaimingų žmonių, kurie nuo pat gimimo yra 
nebyliai ir kurti, ir akli. Tokie žmonės ne vien kalbos neturi, 
kaip ir gyvuliai, bet jiems yra dar blogiau, nes jie dar nemato, 
ir negirdi. 

Yra ypatingų mokyklų kurtiems ir akliems nebyliams. Tose 
mokyklose jie išmoksta ne vien tai, kas skiriama pradinėms mo- 
kykloms, išlaiko egzaminus, bet kitasis pasiekia ir aukštą mok- 
slą bei išsilavinimą. Atsiminkime kad ir Eleną Keller arba Laurą 
Bridgman. 

Nebylys žmogus, būdamas ir aklas, ir kurčias, išeina mok- 
slus, pabaigia mokyklas dėl to, kad jis turi proto, o gyvulys, 
nors ir gerai mato, ir gerai girdi, mokslų išeiti negali dėl to, kad 
jis neturi proto. 

Žmonės išranda visokių naujybių. Jis išrado laikrodėlius, 
įvairias mašinas, fabrikus, gelžkelius, garlaivius, telegrafus, tele- 
fonus, aeroplanus ir t. t, o gyvuliai neišranda nieko, 

Gyvulys, nors ir šimtą kartų matęs, neįmano nė ugnies su- 
sikurti. Pavyzdžiui, beždžionių būriai noriai susirenka aplink 
ugnį, kurią sukūrė žmogus. Kai ugnis baigia degti, nė vienai 
beždžionei neateina į galvą pridėti šakalių, kad ilgiau degtų. 
Ugniai užgesus, nė viena beždžionė jos nebesukuria, ir visa 
beždžionių kompanija išsiskirsto. 


Nė vienas gyvulys nevartoja ugnies, pagaliau ir tuomet, 

kada. jis kenčia šaltį. Juk ir šuo ir katė žiemą mielai lenda prie 
krosnies pasišildyti, tačiau nė vienas gyvulys nepasistato sau 
krosnies, nesusikuria ugnies, kad pasišildytų. 

Protas yra nematerialė pajėga. Tai rodo tas faktas, kad 
proto objektas yra nematerialis. O tai, kas yra materialu, negali 
būt pasiekta materialio organo, arba materialės pajėgos. 

Yra materialių dalykų, kuriuos pažįsta mūsų pojučiai. Yra 

dalykų nematerialių, jie pojūčiams neprieinami, kaip antai — 
teisybė, priedermė ir tt. Tie dalykai yra proto ar mintięs Oob- 
jektas. 
Taigi protas ar mintis pažįstą nematerialius dalykus, kaip 
kad gerumas, dorovė, garbė, tvarka, tiesa, klaida ir tt, 0 mate- 
rialius dalykus protas pažįsta nematerialėje, tai yra abstraktinėje, 
universalėje jų formoje. 

O tai, kas yra nematerialu, negali būt pasiekta materialio 
organo ar materialės pajėgos. 

Yra dėsnis, kad kiekviencs pajėgos natūra yra pažįstama. 
iš jos veikimo, iš jos objekto. Tas pat yra ir kiekvienam orga- 
nui. Taip antai, matymo objektas yra spalva Reikia, kad akys 
galėtų pagauti etero vilnis, kurios mums pasirodo spalvų iorma, 
Ausys turi būt tokios natūros, kad galėtų pagauti oro vil- 
nis, kurios mums pasirodo kaipo balsas. 

Kadangi savo protu ar mintimi mes pasiekiame nematerį- 
ales būtybes, kadangi mūsų proto, mūsų minties objektas yra 
nematerialis, taigi ir mintijimo aktas yra nematerialis, taigi pajė- 
ga,“kuri galvoja ar protauja yra nematerialė, taigi mūsų protas. 
ir mūsų mintis yra nematerialiai. : 

Zmogus skirias nuo gyvulio ir savo laisva valia Jis nėra. 
determinuotas mechaniškai, kaip mašina, ar fiziologiškai, kaip. 
gyvulys. 

Tiesa, žmogus negali panaikinti veikiančių jėgų, bet jis 
tvarko jas, duoda joms kitą kryptį, pakeičia jas ir tt. Prieš prie- 
žastį, keliančią, sakysime, skausmą ar piktumą, jis gali surasti 
sau priežasčių, žadinančių kitokius jausmus. 

Sakysime, didį skausmą kenčiąs gyvulys nieko kito dėlto. 
negali apreikšti, tik skausmą. Tuo tarpu imkime šventus kanki- 
nius, daugelis jų kančiose džiaugias. Arba vėl, laukinis, gyvas 
skalpuojamas, kad paniekintų savo žudytoją, tyčiojas iš jo ir tt. 

Zmogus, kaip matėme, turi už pojūčius aukštesnę, dvasinę 
pajėgą, būtent protą ir laisvą valią. Ta pajėga negali kyboti ore. 
Joa subjektas yra nematerialė esybė, būtent, dvasinė žmogaus 
siela, 

Didžiausias tarp žmogaus ir gyvulio skirtumas kaip tik 
ir yra tame, kad žmogus turi dvasinę sielą, kuri apsireiškia per 
protą ir laisvą valią, o gyvulys jos neturi. 

Kadangi siela yra nematerialė, ji negalėjo išsiplėtoti iš ma-. 
terijos, nes kiekvienas padarinys turi turėti tinkamą priežastį. 

Sakyti, kad aukštesnę ir tobūlesnę esybę pagamino žemes 
nės rūšies esybė, yra tas pat, kas tvirtinti, jog niekas yra prie- 
žastis būties.  Nematerialė siela, nematerialis protas negali būt 
pagimdytas materijos ar savaime išsiplėtoti iš jos. Nematerialią 
sielą turėjo sutverti Dievas. 

Kai kurie laisvamaniai evoliucionistai, norėdami užtrinti skir- 
tumą tarp žmogaus ir gyvulio, ėmė skelbti, kad ir gyvuliai turi 
proto, kad jie taip pat mąstą, kaip ir žmogus. 

Iš tikrųjų yra šitaip: gyvuliai teturi instinktą, o proto ne- 
turi. 

Kuo skirias instinktas nuo proto? 

Instinktiniai yra tie veikimai, kurie nėra apgalvoti, betgi 
yra tikslūs. Toks yra, kada vaikas, išalkęs, verkia, kada, krintant 
kokiam krislui į akį, užsimerkia vokai; paukščiai iš instinkto sa- 
vo laiku suka lizdus, kartais labai gudriai gaudo savo aukas. 

Gyvulių veikime pastovumas aiškiai rodo, kad gyvulys ne- 
protauja, nesvarsto, kaip architektas savo padaro formos, jos ne- 
tikrina pagal sugalvotą idealą. 

Gyvulio gudrumas tepasirodo tik ten, kur yra reikalas sa- 

Nors gyvulys proto ir neturi, bet jis pažįsta dalykus pojū- 
čiais, turi konkrečių dalykų atmintį, gali kombinuoti jautimus, 
turi instinktą. Visa tai išaiškina gyvulių tariamąjį protingumą. 

Panaudojant minėtąsias gyvulių pajėgas bent kai kuriuos 
gyvulius galima išmokyti ir įvairiai šokti, atlikinėti kitus veiks- 
mus sulig nurodytais ženklais ir pagaliau įvairius žodžius iš- 
tarti ir tt. 

Zodžiu sakant, juos galima išmokyti tokių dalykų, kur ne- 
reikia proto. Kur reikia proto, galvojimo, tokių dalykų gyvulio 
neišmokysi. Toje srityie gyvuliai nieko nežino, nieko nesupranta, 
yra neišmokomi ir nedaro jokio progreso. 

Nežiūrėdami į tai, kai kurie laisvamaniai evoliucionistai pa- 
skelbė, kad esą gyvulių, kurie, pasinaudodami ypatingu alfabetu 
patys su kojomis trepsėdami, padaro žodžius, sakinius ir per 
juos apreiškia savo mintis. Kai kurie jų galį giliai protauti, kai 
kurie esą nuostabiai gabūs matematikai. Tad proto srityje nebė- 
są skirtumo tarp žmogaus ir gyvulio. 

Dvidešimtojo amžiaus pradžioje kai kurie laisvamaniai iš- 
„garsino, kad p. von Osten turįs arklį, kuris aiškiai pasižymįs savo 
protu. Jis galįs skaityti, bet dar geriau skaičiuoti. Dėl tų ypaty- 
bių tas arklys pramintas „Der kluge Hans“ (išmintingasis Jonas). 

Kadangi tie laisvamaniai skelbė tai mokslo vardu, įsikišo į 
tą dalyką ir tikrieji mokslininkai. 

Berlino universiteto profesorius Karl Stumpf ir jo asisten 
tas Oskar Pfungst paėmė tyrinėti tą arklį, prisilaikydamu griežto 
1noksliško metodo. 

Tais savo tyrinėjimais minėtasis profesorius ir jo asistentas 
1904 metais įrodė, kad tas išgarbintasis arklys „Der kluge Hans“ 
neturi jokios išminties, kad jokių proto ženklų jame nepasirodė, 
kad arklys esąs išmokytas taip strapčioti, kaip jam nurodo jo 
savininkas p. v. Osten. 

Kiekvieną kartą, kada tik arklį kas ko paklausdavo, p. v. 
Osten duodavo savo arkliui ypatingą ženklą ar nurodymą, kaip 
trepsėti. Ir arklys taip duodavo atsakymą, kaip nurodydavo jo 
savininkas, nė kiek pats nenusimanydamas, ką reiškia tas jo trep- 
sėjimas. 

Tokiu būdu profesorius Stumpt ir jo asistentas įrodė, kad 
galvoja ir atsakymus duoda ne arklys, bet jo savininkas v. Os- 
ten, kad arklys „Der kluge Hans“ trepsi pagal savininko duoda- 
mus ženklus, kad arklys pats neįstengia sugalvoti jokio atsaky- 
mo, nes jis neturi proto lygiai taip pat, kaip ir kiti arkliai, 

Karl Krall iš Elberfeldo turėjo du arabišku arkliu, kurių 
vienas vadinos Muhamed, o antrasis — Zarif. Be tų, jis dar turė- 
jęs aklą arklį, vadinamą Berto. Tuos arklius bemokydamas, p. 
Karl Krall įsitikinęs, kad jie turį proto, o Muhamed pasirodęs 
labai gabus, kuone genijus. 

1912 m. Krall išleido savo knygą „Denkende Tiere“, kur 
jis sako, kad arkliai Muhamed ir Zarii moka prancūziškai ir vo- 
kiškai, jie esą žinovai estetikos srityje. Bet tuodu arkliu dar 1ą- 
biau išgersėjusiu, kaipo matematikai. 

Ir aklasis arklys Berto mokėjęs puikiai skaičiuoti. 

Bet mokslininkai: M. Doering, Max Eittlinger, Karl Wigge 
surado, kad arkliams duoda ženklus arba pats Krall, arba jo tar- 
nas. Tais ženklais nurodoma, kaip ilgai arklys turi  trep- 
sėti ir su kuria koja, kad surastų reikalingą skaičių. O aklajam 
arkliui Berto duodavo tokius pat ženklus brizgilu, kuriuo arklys 
buvo pamautas. 

Taigi ir čia pasirodė, kad galvoja ir atsakymus duoda ne 
patys arkliai, kurie neturi proto, bet žmogus. 

Dėliai tų nepasisekimų laisvamaniai nenuleido rankų. Jie su- 
tvėrė Draugiją tyrinėti gyvulių psichologijai“ (Gesellschait fūr 
Tierpsychologie), skelbė, kad gyvuliai protauja. Bet tai sukritika- 
vo Stephan v. Maday savo knygoje: „Giebt es denkende Tiere?“ 

Nepavykus su minėtaisiais arkliais tie laisvamaniai surado 
„galvojantį šunį“, Rolią, Manheime. 

Gegužės mėnesį 1913 m. tyrinėjo tą šunį prof. H. E. Zie- 
gler, Dr, H. Kraemer ir Dr. B. Sarasin. Tie laisvamanių vadai, 
betyrinėdami, įsitikinę, kad tas šuo turįs tikrai nepaprastą protą. 

Jis esąs didelis matematikas, poetas, politikas ir tt. Prof. 
H. E. Ziegler ir laiškus rašinėjos su tuo šuniu, kaip su lygiu 
savo kolega, siuntinėjo kits kitam bučkius ir linkėjimus. 

Bet Dr. Lotmar ir Dr. Neumann, nuodugniai ištyrę dalyką, 
įrodė, kad ponia Moekel, šunies Rolfo savininkė, arba jos duk- 

ters duodavo šuniui ženklą ir pagal tą ženklą jis su koja 
trepsėdavo atsakymą taip, kaip buvo jam nurodyta. Taigi ir čia 
galvojo ne šuo, o žmogus. O šuo, kad ir tas pats Rolf, pasiro- 
dė neturįs nė menkiausio proto!) 

Bet jei gyvulys ir turėtų sielą, iš to materialistams nedaug 
tebūtų naudos. 

Jei ir gyvulys turi nematerialinę sielą, tad ir jo nematerialė 
siela negalėjo išsiplėtoti iš materijos. Vadinas, ir gyvulio siela 
turėjo būti Dievo sutverta. 

Bet materialistai, kalbėdami apie gyvulių protingumą, norė- 
jo ne tos, bet visai kitokios išvados. 

Kadangi gyvuliai nematerialės sielos neturi, tad materialistai, 
sulygindami žmogų su gyvuliu, norėjo tuo įrodyti, kad ir žmo- 
gus neturi dvasinės sielos. Taigi, jie norėjo ne išaukštinti gy- 
vulį, bet nužeminti žmogų, pagal psalmisto žodžius: „Homo, cum 
in honore esset, non intellexit: comparatus est iumentis insipien- 
tibus et factus est similis illis“, 

Kitasis sako: yra ir tokių tautų, kurios labai žemai stovi 
kultūros srityje, jų pažanga yra labai mažutė, jų kalba yra visai 
primityvė. 

Tebūnie ir taip. Bet tie patys žmonės, patekę į kitas ap- 
linkybes, sakysime, į civilizuotųjų žmonių tarpą, išmoksta jų kal- 
bos ir gali labai „toli pažengti moksle bei civilizacijoj. Tai rodo, 
kad jie turi tam tinkamą pajėgą, būtent, protą. 

O šunes, ar koki kiti gyvuliai, kurie tiek laiko gyvena civi- 
lizuotųjų žmonių tarpe, nė vienas neišmoksta kalbos, nedaro 
jokios pažangos moksle ar civilizacijoj. 

Kitasis sako, kad yra tokių laukinių, kurie mažiau proto 
teturį už pačius gyvulius. 

Tai netiesa. Jie proto turi, ir jis gali būt išlavintas. Tas 
pat laukinis ar jo vaikai gali tapti dideliu mokslininku, gali kar- 
tais pasirodyti net geniju. Tuo tarpu gyvulį, kaip bemokytumei, 
nei jis pats, nei jo vaikai proto srityje jokios pažangos nedaro. 

Vadinas, tarp gyvulio ir žmogaus proto srityjė yra toks 
skirtumas, kaip tarp nulio ir kokio kiekio. Tai vėl rodo, kad 
bedugnė tarp žmogaus ir gyvulio yra neperžengiama, 

Žmogaus proto padarinys yra konvencionalė jo kalba. 

Vienas iš pačių svarbiųjų ir pačių aiškiųjų elementų, kuriais. 
žmogus skirias nuo gyvulio, yrą kalba. 

Žmonės, pagaliau ir žemiausio kultūros laipsnio laukiniai, 
turi kalba, kuria jie išreiškia ne vien savo jausmus ar norus, 
bet ir mintis. Yra laukinių, kaip šit Afrikos bušmenai, kurie 
turi gražią, turtingą ir išdirbtą kalbą. 

Tuo tarpu, yra neginčijamas faktas, kad kalbos neturi nė: 
vienas gyvulys. 


1) Apie tai plačiau galima rasti mano brošiūroje „Paskutinis mokslo 
žodis“. 

Dėl ko gyvuliai nekalba? 

Kai kuriems rodosi, kad gyvuliai nekalba dėl to, kad jiems 
trūksta kalbos organų. Yra kita priežastis, dėlko gyvuliai ne- 
kalba. 

Anot mokslininko J. Ranke, yra nemaža gyvulių, kurie turi 
reikalingus kalbai organus.!) Tačiau ir jie nekalba. Jie nekalba 
dėl to, kad neturi proto. 

Mat, kalba yra minties išreiškimas, ir nėra kalbos, kur nėra 
minties, o gyvulys minties neturi, nes neturi proto. 

Protavimo negali būti be atitrauktų sąvokų, o sąvokos yra 
pasiekiamos proto. Kiekvienas sakinys turi atitrauktą elementą, 
būtent, tarinį. 

Gyvulys tepažįsta tik konkretinius dalykus, o abstraktinės 
sąvokos jam nepasiekiamos, nes neturi proto. Neturėdamas 
abstraktinių sąvokų, gyvulys negali galvoti, negali pasakyti nė 
vieno sakinio. Tad W. Wundt ir sako, kad gyvulys ne dėl to 
nekalba, kad kalbos organų neturi, bet dėl to, kad jis neturi ko 
pasakyti. !) 

Galime gyvulį išdresiruoti, bet negalime jo išmokyti, kad 
jis suprastų bent paprasčiausius matematikos dėsnius ir juos 
supratęs pareikštų kalba. 

Kalba yra tas Rubikonas, kurio dar neperžengė nė vienas 
gyvulys. 

Sakoma, kad ir gyvuliai turi kalbą, bet apie gyvulių kalbą 
tegalima kalbėti tokia pat prasme, kaip ir apie gyvulių protą. 

Tiesa, mes girdime gyvulių natūralius šauksmus, baubi- 
mus, rėkimus, giedojimus ir t. tt Tais savo natūraliais šauks- 
mais gyvuliai apreiškia savo jausmus: skausmą, badą, baimę ir 
t. t, bet niekuomet jie neapreiškia jokios minties, jokio protavimo. 

Gyvulių vadinamoji kalba, kaipo instinkto išreiškimas, ne- 
tobūlėja, bet stovi vietoje. 

Tos pačios rūšies ir veislės gyvuliai visur ir visuomet iš- 
reiškia savo jausmus vienodai. 

Konvencionalė žmonių kalba skirias paprastai pagal įvairias 
tautas. Ji išreiškia ne vien jausmus ar norus, bet ir mintis ar pro- 
tavimus. Kaip žmogaus protas kad žengia pirmyn, daro išradi- 
mus, taip ir žmonių kalba žengia pirmyn, tobūlėjo. 

Iš viso to aišku, kad vadinamoji gyvulių kalba yra kas 
kita, o ne kalba tikrąja žodžio prasme. 

Visa tai rodo, kad tarp žmogaus ir gyvulio yrą bedugnė, 
ant kurios nėra tilto. 

Darvinistai moko, kad pasaulio daiktai išsiplėtojo nuo že- 
miausio iki aukščiausio žmogaus, įgydami vis naujų ypatybių 
arba patobūlinimų. 


1) J. Ranke, Der Mensch. 
2 W. Wundt. Vorlesungen ūber die Menschen — und Tierseele. 

Kad dalykai, besiplėtodami, įgyja vis naujų ypatybių ar to- 
būlumų, tai aišku, palyginus primityvį gyvį su žmogumi. 

Bet tas prieugis naujų tobūlumų turėjo tinkamą priežastį, 
kuri tą tobūlumą pati turėjo aktualiai, ir suteikė jį tai esybei, 
kuri jo neturėjo ir, besiplėtodama, įgijo. Kitaip tas tobūlumo pri- 
augimas būtų įvykęs be priežasties. Tuo tarpu visiems aišku, 
kad kiekvienas padarinys turi savo tinkamą priežastį, kitaip tu- 
rėtumėm pripažinti, kad daiktas arba esybė atsirado iš nieko, o 
tai yra negalima. 

Kadangi padarinys niekuomet negali būti didesnis už savo 
priežastį, tad aišku, kad iš mažesnio negali savaime išsiplėtoti 
didesnės ar aukštesnės rūšies esybė: iš cheminių ar fizinių pro- 
cesų, savaime negali išsiplėtoti gyvybė, iš gyvybės savaime ne- 
gali išsiplėtoti jausmas, iš augalo savaime negali išsiplėtoti gy- 
vulys, iš jausmo savaime negali išsiplėtoti protas, iš gyvulio sa- 
vaime negali išsiplėtoti žmogus. 

Kadangi žmogus turi nematerialą sielą, kuri apsireiškia per 
protą ir laisvą valią, o gyvulys nematerialės sielos neturi, aišku, 
kad iš gyvulio žmogus savaime atsirasti ar išsiplėtoti negalėjo. 

Kadangi siela, protas ir laisva valia yra nematerialiai, jie 
negalėjo išsiplėtoti iš materijos. 

Vadinas, žmogų sutvėrė Dievas. 

Kai kurie evoliucionistai, norėdami paslėpti Dievo veikimą 
evoliucijoj, skelbia, kad ji įvyko per labai ilgus laiko periodus, 
kurie truko milijonus, ar net milijardus metų. Mat, jiems rodos, 
kad, juo ilgesnį laiką truko evoliucija, tuo lengviau bus galima 
apseiti be Dievo, kad tuomet mažiau bereikalinga tveriančioji 
Dievo galybė negu sutveriant visatą iš karto. 

Bet tokia evoliucionistų nuomonė yra klaidinga. Laikas, 
nors ir kažkoks ilgas, negali pakeisti ar atstoti tveriančiąją prie- 
žastį. Kitaip, anot botaniko Sachso betariant, reikėtų manyti, 
kad per ilgą laiką trikampis gali nustoti savo ypatybių ir virsti 
elipsiu. 

Jei gyvulys tikrai protą turėtų, kaip tai nori bent kai kurie 
materialistai darvinistai, jei žmogus tikrai būtų kilęs iš gyvulių, 
dėl to materialistų darvinistų būvis nė kiek nepagerėtų. 

Tuomet kilsta klausimas, o iš kur gyvulys gavo proto. Jei 
sakysi, kad gyvuliai išsiplėtojo iš augalų, išėjimo nėra, nes au- 
galai neturi nei proto, nei jausmo, o patys neturėdami, negalėjo 
ir gyvuliui duoti nei vieno, nei antro. 

Vadinas, gyvulys iš augalo savaime išsiplėtoti negalėjo. 

Kadangi kiekvienas padarinys turi turėti tinkamą priežastį, 
išeina, kad pirmuosius gyvulius sutvėrė Dievas. 

Jei sakysi, kad ir augalai turi proto, kilsta klausimas, o iš 
kur augalai gavo proto. Materialistai sako, kad augalai savaime 
be sėklos išaugo iš žemės. Bet žemė neturi nei gyvybės, nei 

jausmo, nei proto, o pati neturėdama negalėjo nė augalams jų 
suteikti. Taigi ir augalai be Dievo atsirasti negalėjo. 

Jei sakysi, kad gyvuliai savaime atsirado ar išsiplėtojo iš 
žemės, tuo išėjimo be Dievo vis tiek nesurasi. Situo atveju že- 
mė būtų turėjusi suteikti gyvuliui ir gyvybę ir jausmą, o jei sa- 
kai, kad gyvulys turi ir proto, žemė būtų turėjusi suteikti gyvu- 
liui ir proto. O žemė pati neturi nei gyvybės, nei jausmo, nei 
proto. 
O juk visiems yra aiškus dėsnis: ko pats neturi, to kitam 
neduosi. Vadinas, ir šituo atveju gyvuliai be Dievo atsirasti 
negalėjo. 

Bet mes jau įrodėme, kad gyvuliai proto nėturi. Kadangi 
kiekvienas padarinys reikalaują tinkamos priežasties, kadangi žmo- 
gaus esmė arba natūra yra protinga, aišku, kad protingas žmo- 
gus iš neprotingo gyvulio savaime išsiplėtoti negalėjo. 

Prieš atsirandant pirmajam žmogui, ant žemės nebuvo jokių 
protingų sutvėrimų. Protingas žmogus negalėjo atsirasti nei iš 
gyvulio, nei iš augalo, nei iš žemės. Jį turėjo sutverti visagalis 
Dievas. 

Taigi ir pirmųjų augalų, ir pirmųjų gyvulių, ir pirmųjų 
žmonių atsiradimas neišvengiamai rodo, kad yra Dievas, kurs 
juos sutvėrė. 

Ar būtinai reikia čia pripažinti, kad Dievas visa tai sutvėrė 
tiesioginai. Ne, nebūtinai. Dievas galėjo suteikti natūraliams veik- 
sniams galybės, kad išsiplėtotų visas dabartinis pasaulis. 

Keista materialistų darvinistų sistema ir keistas jų galvoji- 
mas. Evoliucijos teorija tėra galima tik tuomet, jei yra Dievas, 
o jei Dievo nėra ji yra negalima. Paaiškėjus, kad evoliucijos teo- 
rija, jei yra teisinga, pati įrodo Dievo buvimą, dėl to ta teorija 
materialistams nebenaudinga ir nebereikalinga. 

Pasaulis atrodo kaip vandenynas, sako didis gamtininkas 
E. Wasmann, kurio viduryje jau bemaž 2000 metų stovi uola ir 
ant jos bažnyčia pastatyta, Gotiškas tos bažnyčios bokštas stie- 
> į padanges. Joje šimtai milijonų surado prieglobstį nuo 
audrų. 

Aplink uolą beribis vandenynas. Jo vilnys kartais malonios, 
ramios, bet kartais jis toks audrotas ir su tokiu įdūkimu griauja 
nepakrutinamąją uolą, kad rodos ji tuoj subirės į trupinius, ir 
paskęs verpetuose kartu su ant jos pastatytąja Bažnyčia. Bet 
galiausiai vilnys nuslūgsta, ir vėl sugrįžta ramumas. 

Audros tai žmonių sugalvotos neteisingos sistemos ar 
teorijos. 

Gal niekuomet tos audros taip negriovė tos uolos ir ant 
jos pastatytos Bažnyčios, kaip mūsų laikais. 

Materialistai tyčia sumaišė evoliucijos teoriją su materializ- 
mo ir monizmo dogmatais, kurie nieko bendro su mokslu ne- 
turi. Taip sumašytą su materialistiškojo monizmo dogmatais evo- 

liuciją materialistai įstatė į kovą prieš aną tiesos uolą ir ant jos 
pastatytą Bažnyčią. 

Bet dabar jau slūgsta tos įdūkusios vilnys, ir pro audro- 
tus debesis ima dar skaisčiau šviesti amžinos Tiesos Saulė. Žmo- 
nijai vis labiau aiškėja, kad tamsūs materializmo debesys yra 
pilni klaidų. Daugybės, atmetę materializmą, vėl kreipias į Dievą, 
kurs yra amžinoji Tiesa. 


XXI SKYRIUS, 


Dievo esmė. 


Įrodę Dievo buvimą, pažvelkime bent kiek giliau, kas yra 
Dievo esmė. 

Argumentai, kuriais naudojomės Dievo buvimui įrodyti, 
šiek tiek išreiškė ir kokia Dievo esmė yra. 

Kad geriau tai suprastumėm, paklauskime, kas padaro, kad 
Dievas yra Dievas ir skirias nuo visų kitų esybių, kaip, sakysime, 
kas yra žmogaus esmė, kuri padaro, kad žmogus yra žmogus ir 
skirias nuo viso to, kas ne žmogus. 

Rodos, kad toks klausimas yra absurdas, nes Dievas yra 
absoliučiai vienas, o ne koks kompleksas, sudėtas iš tobūlybių. 

Mes galime žiūrėti, kokia yra Dievo metafiziškoji esmė, 
ne Dievo esmės atžvilgiu, bet mūsų pažinimo atžvilgiu. Savo 
pažinimo atžvilgiu mes galime klausti, kokia yra charakteringoji 
Dievo tobūlybė, kurią beanalįzuodami, galėtumėm susekti kitas 
Dievo tobūlybes. 

Bet reikia atsiminti, kad Dievo tobūlybės yra viena ir ta 
pati Dievo tobūlybė. Sakysime, Dievo išmintis, Dievo gailestin- 
gumas, Dievo teisybė ir t. t. yra ta pati viena tobūlybė. 

Į minėtąjį klausimą, turint galvoje ką tik paminėtą pataisą, 
tilosofų atsakymai yra ne vienodi, 

Daugumas filosofų, šv. Tomui Akviniečiui vadovaujant, 
aiškina, kad ta Dievo tobūlybė, arba metafiziškoji Dievo esmė, 
yra Dievo buvimas per save patį (esse a se, esse irreceptum, 
asseitas divina). 

Dievas yra per save, taigi Jis yra būtinas. 

Čia mes kalbėsime apie vidujinį Dievo būtinumą, tai 
yra, jog Dievo esmė yra tokia, kad Jo realis buvimas (egzista- 
vimas) priklauso prie Jo esmės, kiiaip sakant, kad tas buvimas 
yra pati Dievo esmė, kad tas buvimas yra absolutiškas, nepa- 
reinąs nuo jokių sąlygų. 

Dievas, kaip jau įrodėme, yra visų daiktų pirmoji priežas- 
tis, taigi jis negalėjo savo buvimą įgyti nuo kito, vadinas, savo 
buvimo raciją jis turi savyje. 

O tokia esybė, kuri savo buvimo raciją turi savyje, savo 
buvime yra nepareinama nuo kito. Dėl to jos buvimas negali 
būti jai nei suteiktas, nei panaikintas. 

Pagaliau ir pats Dievas negali panaikinti savo buvimo, nes 
Dievo buvimo racija yra pats Dievas. Dievas, jei norėtų panai- 
kinti savo buvimą, turėtų būt aukščiau savęs paties, o tai yra 
absurdas. 

Taigi Dievas yra (egzistuoja) būtinai, Jo nebuvimas yra ne- 
galimas. Jo buvimas yra pati Jo esmė. 

Jei Dievas egzistuotų nebūtinai, tad Jam buvimą būtų su- 
teikęs arba kas kitas, arba Jis pats. 

Kas kitas Dievui buvimo suteikti negalėjo, nes Jis yra pir- 
masis. Dievas pats sau suteikti buvimo taip pat negalėjo, nes 
pirmiau reikia būti, ir tik būnant tegalima teikti kam buvimą. 

Iš to aišku, kad Dievas yra būtinai, ir kad Jo buvimas yra 
pati Jo esmė. 

Jei mes atskiriame Dievo esmę ir Jo buvimą, nereikia ma- 
nyti, kad ir Dieve yra toks Jo esmės ir Jo buvimo skirtumas. 
Jo esmė ir Jo buvimas yra tas pat. Jei mes, kalbėdami, atskiria- 
me Jo esmę nuo Jo buvimo, tai vien tik mūsų pažinimo at- 
žvilgiu. 

Kad Dievo realis buvimas ir Jo esmė yra tas pat, tai ma- 
tyti ir iš šito protavimo: 

Jei Dievo esmė būtų kas kitas, o ne pats Jo buvimas, tuo- 
met Dievo esmė būtų indiferentiška egzistavimui: ji galėtų būti 
ir galėtų nebūti. Kadangi ji egzistuoja, jį būtų kokios kitos, 
anapus jos esančios, esybės buvusi determinuota egzistuoti. To- 
kiu būdu Dievo buvimo racija turėtų būti kame nors kitame, o 
ne pačiame Dieve. O tai yra netiesa. Vadinas, Dievo buvimas 
ir Jo esmė yra ta pati. 


XXII SKYRIUS. 


Dievo tobulumai. 


Dievas turi visas tobūlybes begaliniame laipsnyje. 

Tobūlas yra tas dalykas, kurs turi visus tobūlumus, tin- 
kančius jo natūrai. 

Klausimas, ar tobūlas yra Dievas, reiškia tą pat, ką: ar turi 
Dievas aktualiai visus tobūlumus, kurie tinka Jo esmei arba na- 
tūrai, ar, priešingai, tos Jo tobūlybės yra dar nepilnos ir gali 
būti dar didesnės? 

Dievas turi visus tobūlumus, kuriuos turi Jo sutvėrimai. 
Aišku, kad visi tie tobūlumai, kurie yra padarinyje, turi būti ir 
priežastyje. Kadangi Dievas yra visų sutvėrimų priežastis, aišku, 

kad visi tie tobūlumai, kurie yra sutvėrimuose, yra ir jų Sutvė- 
rėjyje. 

Kiekviena esybė veikia tiek, kiek ji yra aktualiai. Yra tad ne- 
galimas dalykas, kad priežastis, iš kurios plaukia pasekmė, teik- 
tų savo pasekmei tokių tobūlybių, kurių pati neturi. 

Iš to aišku, jei koks tobūlumas yra padarinyje, jis turi būti 
ir priežastyje. Tik tas tobūlumas priežastyje gali būti aukštes- 
niame laipsnyje, negu padarinyje. 

Dievas turi visas tobūlybes. Dievas yra tyras aktas, jame 
nėra jokios galimybės. Jei Dievas neturėtų visų tobūlumų, jis 
būtų galimybėje įgyti tuos tobūlumus, kurių neturi, jis būtų 
galimybėje tapti tobūlesniu.!) 

Dievo tobūlumai yra begaliniai, kitaip sakant, jie neturi ri- 
bų. Dievas yra taip tobūlas, jog už Jį tobūlesnio būti negali. 

Kad Dievas viršutiniai yra neapribotas ar begalinis, yra 
aišku jau iriš to, kad Dievas yra pirmoji esybė, o pirmoji esybė 
negalėjo būt apribota ko kito. 

Kad Dievas ir vidujiniai yra neapribotas, aišku iš to, kad 
Dievo buvimas yra pati Dievo esmė, kitaip sakant, Dievas pats 
yra savo buvimas, taigi Dievas yra tobūlas.?) 

Jei Dievo tobūlumai nebūtų begaliniai, Jis būtų galimybėje 
tapti dar tobūlesniu. Kadangi Dievas yra tyras aktas, Jame nė- 
ra jokios galimybės, vadinas, Jo tobūlumai yra begaliniai. 

Kiekviena esybė yra tiek tobūla, kiek ji yra. Kadangi Die- 
ve nėra jokios galimybės, bet tik tyras aktas, ir iš to aišku, jog 
Jame nėra skirtumo tarp Jo esmės ir Jo buvimo 3). Jo buvimas 
yra Jo esmė. Ta esybė, kuri yra per save pačią, turi būties (bu- 
vimo) pilnumą. 

Tai, kas yra buvimo principas, arba racija, negali būti tos 
pat būties apribojimo arba nebūties principu. Taigi Dievo būtis 
yra neapribota, ji yra begalinė, absoliuti. 

Kadangi esybė yra tiek tobūla, kiek ji yra, kadangi Dievo 
būtis yra begalinė arba pilna, taigi ir Jo tobūlumai yra begali- 
niai, arba pilni. 3 

Kadangi Dievas ir Jo būtis yra tas pat, kadangi ta būtis 
yra neapribota arba begalinė, tad Jo tobūlumai yra begaliniai. 
Jie yra identiški Jam pačiam. 

Kai kurie prikiša, kad tie, kurie neidentifikuoja pasaulio su 
Dievu, patys sau prieštaraują, sakydami, kad Dievas yra begalinis, 


!) „Existenti in potentia deest id, guod in actu esse potest: existenti 
autem a actu ut sic nihil dees:“. Cajetan. 

Šv. Tomas Akvinietis tą +rgumentą šitaip iš šreiškė: „Cum esse di- 
vinum non sit esse receptum in aliguo, sed ipse sit suum esse subsistens, 
manifestum est, guod ipse Deus sit infinitus et perfectus“. 

8) „Cum igitur in Deo nihil sit potentiale, seguitur guod non est 
aliud in eo essentia guam suum esse“ (la, gu. 3, a. 4). 

o pasaulio Dievu jie nepripažįsta. Tas, kas yra begalinis, anot tų 
prikaišiotojų, turįs būti visu tuo, kas yra, negalį būti šalia Dievo 
kokio kito dalyko, kurs Dievu nėra, kitaip Dievas, girdi, nebūtų 
begalinis. 

Dualizmo išpažintojai nepripažįstą, kad viskas, kas yra, 
būtų Dievas, vadinas, jie pripažįstą begaliniu tokį Dievą, kurs 
nėra begalinis. 

Atsakymas. Dievas yra per save ir dėl to yra begalinis. 
Tad jis negali būt identifikuojamas, turi būti atskiras nuo tų da- 
lykų, kurie nėra per save ir dėl to nėra begaliniai, 

Kitasis sako: ir šiaipjau esybės turi realumo. Jei tą re- 
alumą pridėsi prie Dievo realumo, tuomet sudėtoji esybė turėtų 
daugiau realumo. Taigi Dievas nėra be galo tobūlas. 

Ta nuomonė yra klaidinga, nes sudėjimas suponuoja bu- 
vimą kelių esybių, sudedamų į vieną. Tuo tarpu tarp Dievo ir 
Jo sutvėrimų nieko bendra nėra. Jis skirias nuo savo sutvėri- 
mų ne iš dalies, bet visiškai. Dėl to toks sudėjimas yra iš es- 
mės negalimas. Imkime pavyzdžiui akmenį ir teisingumą. Jie 
yra nesudedami,. 

Bet, jei ir būtų galimas minėtasis sudėjimas, sudėdamas 
gautumei netobūlesnę esybę. Sudėtoji esybė būtų be galo že- 
mesnė tobūlumo atžvilgiu už tą, kurs yra absoliuti tobūlybė, 
be jokios netobūlumo priemaišos. 

Visų Dievo tobūlumų išdėstyti čia negalima. Pažvelkime bent 
į kai kuriuos. 

1. Dievo nesudėtumas. 


Dievas nėra sudėtas iš jokių dalių. 

Dalys savyje gali būt formalės ar virtualės. Formalės ko- 
kio daikto dalys yra tos, kurios yra realiai atskiros, nepareina- 
mai nuo mūsų proto. Sakysime, žmogus yra sudėtas iš sielos 
ir kūno. Virtualės dalys yra tos, kurios tėra atskiriamos tik 
mūsų proto, pagal tą, kokiu atžvilgiu į tą pat dalyką žiūrime. 
Sakysime, sielos nesudėtumas ir jos negalėjimas mirti. 

Dievas yra absoliučiai nesudėtas iš jokių dalių. 

Mūsų protas pasiekia abstraktines ypatybes, sakysime „ge- 
rumą“, „teisingumą“ ir t. tt Jos yra nesudėtos, bet kaip jau 
minėta, realiai neegzistuoja. 

Konkretinės ypatybės, kaip šit „geras“, „teisingas“, „gai- 
lestingas“, realiame gyvenime yra, bet jos neturi vienumo. 

Mes sakome, kad Dievas yra „geras“, „teisingas“, „gailes- 
tingas“ ir t. t, bet tie mūsų išsireiškimai neatitinka realybės, 
nes Dievas yra pati gerybė, pati teisybė, pats gailestingumas ir 
t. t, tik ne abstraktiškas, bet realiai egzistuojąs. 

Dieve nėra jokio sudėjimo, kokį matome sutvėrimuose. 

Jis nėra sudėtas iš atskirų dalių, išsiplėtusių erdvėse. Kas 
turi išsiplėtusias erdvėse dalis, tas yra kūnas. O Dievas nėra kū- 
nas, Nes: 

a) Nė vienas kūnas nejudina kito, jei pats nėra judinamas 
kaip tai matome esant tiems kūnams, kurie mus apsupa. Tuo 
tarpu Dievas judina viską, o pats kito judinamas nėra, nės yra 
pirmasis judintojas. Kadangi Dievas judina kitus, o pats kito nė- 
ra judinamas, aišku, kad Dievas nėra kūnas. 

b) Dievas yra tyras aktas, neturi savyje jokios galimybės. 
Toje esybėje, kuri pereina iš galimybės į aktą, galimybė yra 
ankstesnė už aktą, kurs ją determinuoja. Jei mes imsime ne vie- 
ną esybę, bet visatą, tada aktas turi būti pirmiau už galimybę, 
nes galimybė tegali pereiti į aktą tik per esybę, kuri jau yra aktu. 

Vra įrodyta, kad Dievas yra pirmoji esybė. Tatai Dieve 
nėra jokios galimybės. Tuo tarpų kiekvienas kūnas yra galimy- 
bėje. Vadinas, Dievas nėra kūnas. 

c) Dievas yra tobūliausia iš visų esybių. Yra aišku, kad 
kūnas nėra tobuliausia esybė. 

Dievas nėra sudėtas iš materijos ir formos. Kas yra sudė- 
tas iš materijos ir formos, tas yra kūnas. Kūno pagrindinė ypa- 
tybė yra kiekybė, kuri išplečia kūno dalis erdvėje. O kiekybės 
pagrindas yra pirmoji materija. Kadangi Dievas ne kūnas ir ne- 
turi dalių, išsiplėtusių erdvėse, vadinas, jis nėra šudėtas iš ma- 
terijos ir formos. 

Kas yra sudėtas iš materijos ir formos, tas yra galimybėje 
Kadangi 'Dievas yra tyras aktas ir jokios galimybės Jame nėra, 
tad Jis nėra sudėtas iš materijos ir formos. 

Dievas nėra sudėtas iš substancijos ir jos akcidentalių 
ypatybių. Substancija yra sujungta su savo atsitiktinėmis ypaty- 
bėmis lygiai taip pat, kaip galėjimas ir aktas. 

Substancija yra aktualizuota arba determinuota savo akci- 
dentalių ypatybių, kaip galimybė kad yra determinuojama akto. 
Tuo tarpu Dieve nėra jokios galimybės, Jis yra tyras aktas Tai- 
gi Dievas nėra sudėtas iš substancijos ir akcidentalių ypatybių. 

Kiekvienas dalykas, kuris yra sudėtas, iš dalies yra gali- 
mybėje, iš dalies aktas. Jo dalys, kol nebuvo sujungtos, buvo 
galimybėje susijungti ir padaryti vieną esybę. Dieve nėra jokios 
galimybės. Viskas Jame yra aktualiai. 

Dievas nėra sudėtas iš esmės ir buvimo, nes buvimas ir 
yra Jo esmė, kaip jau įrodyta. 

Taigi Dievas yra nesudėtas. 

Dievas yra nesudėtas, nes Jis yra visu tuo, ką Jis turi !). 

Iš viso to, kas čia pasakyta, yra aišku, kad Dievas visai 
skirias nuo sutvėrimų, Jis yra visai kitoks negu sutvėrimai, 


1) „Deus ideo simplex dicitur, guia guidguid habet, hoc est“ St. Augus- 
tinus, De Civitate Dei II. 10. 

2. Dievo neaimainumas. 


Dievas yra neatmainus. 

Esybė, kuri keičiasi, įgijo tai, ko pirmiau neturėjo. Tuo tar- 
pu Dievas negali įgyti kokio tobūlumo ar patobūlinimo, nes Jis 
turi visus tobūlumus ir Jo tobūlumai yra begaliniai. 

Dievas negali nieko ir nustoti, nes savo buvimo raciją 
Dievas turi savyje, o ne kitame, kitaip sakant, jis yra per save 
o ne per kitą. 

Kadangi Dievas negali nei nustoti savo tobūlumų, nei jų 
padauginti, nei dalies nustoti, ar dalį jų padauginti, tai Dievas 
negali keistis, vadinas, Jis yra netmainus. 

Kiekvienoj esybėj, kuri keičias, kai kuris elementas palieka, 
o kai kuris dingsta ar prisideda. Taigi, tokia esybė, kuri keičias 
šiokiu ar tokiu būdu, yra sudėta iš tūlų dalių. Kadangi Dievas 
nėra sudėtas iš jokių dalių, tad Dieve negali būti jokio keitimos 
ar atmainumo. Vadinas, Dievas yra neatmainus. 

Dievas yra tyras aktas. Ta esybė, kuri yra tyras aktas, neturi 
savyje jokios galimybės. O kiekvienas keitimasis ar atsimainy- 
mas yra perėjimas iš galimybės į aktą. 

Kadangi tyrame akte nėra jokios galimybės, tad jame ne- 
gali būti jokio perėjimo iš galimybės į aktą. Kadangi bet koks 
keitimasis ar atsimainymas yra perėjimas iš galimybės į aktą 
tad Dieve, kuris yra tyras aktas, negali būti ir nėra jokio keiti- 
mos, ar atsimainymo. Taigi Dievas yra neatmainus. 


3. Dievo amžinumas. 


Ištyrę amžinumą, pamatysime, kad amžinybė neturi pradžios, 
neturi galo, neturi netobūlumų. 

Kad geriau suprastume amžinybę, peržiūrėkime nebūtiną- 
sias esybes, besikeldami jų eile iš apačios į viršų, ir vis labiau 
atmesdami iš jų laiko tvėrimo (duravimo, duratio) tuos netobūlumus, 
kurie ten yra. 

Nebūtinųjų sutvėrimų serijoj žemiausiai stovi kūninė sub- 
stancija. Ji yra kada nors gimusi, ji yra nepastovi, veikiant paša- 
liniams veiksmams, ji nuolat keičias, pagaliau arba išyra, arba 
susikombinuoja su kitais elementais ir padaro kitą dalyką, arba 
kitokias substancijas. Tai laiko tvėrimas (duravimas). 

Laiką mes pagauname, kada mes lyg tartum skaičiuojame 
einančias po kita kitos judėjimo dalis. Toks skaičiavimas yra 
galimas, nes viena judėjimo dalis eina po kitos. Taigi laikas 
yra skaičius judėjimo dalių, einančių po kita kitos !). 


1) „Tempus est numerus motus secundum prius et posterius“. 

Iš to aišku, kad laikas tegali būti ten, kur yra mainymosi 
arba keitimosi. Keitimosi būvyje tegali būti tik tie dalykai, kurie 
yra sudėti iš dalių. Kadangi kūninės substancijos yra sudėtos iš 
dalių ir nuolat keičias, todėl jos yra laike. 

Ten, kur tokio keitimosi nėra, negali būti nė laiko. 

Palipėję į aukštesnį nebūtinųjų esybių laipsnį, pasikėlę į dva- 
sių sritį, mes matome, kad jų tvėrimas (duratio), gyvavimas yra 
kitoks. Dvasinės esybės substancialiai nesikeičia, tad jos negali 
dingti, arba tapti kita substancija. Tačiau yra pasikeitimų akciden- 
talių jų pajėgose: mintyje ir valioje. 

Kiekviename akimirksnyje jos priklauso nuo Dievo, kurs jas 
sutvėrė, ir nuolat palaiko jų buvimą. Be to, jos turi savo gyvavimo 
pradžią. Tai tvėrimas arba gyvavimas nesibaigiantis (duratio per 
manens, aevum). 

Nuolat keičias kūninės esybės, tad jų gyvenimas apsireiš- 
kia laiko pavidalu. 

Esybėje, kuri nesimaino, kuri visuomet yra absoliučiai ta 
pati, nėra judėjimo arba keitimos dalių, kurios eitų po kita kitos. 
Tokios esybės gyvenimas apsireiškia ne laiko, bet amžinybės pa- 
vidalu. Taigi amžinybė yra neatmainumo išdavinys. 

Amžinybę geriausiai apibrėžė Boetius, sakydamas, kad amžiny- 
bė yra pilnas kartu ir tobūlas nesibaigiančio gyvenimo turėjimas ?). 

Dievas, kaip jau įrodyta, yra absoliučiai neatmainus, taigi 
Dievas yra amžinas. 

Dievas vienas tėra amžinas tikrąja žodžio prasme. Amži- 
numas tikrąja žodžio prasme yra tik ten, kur nėra absoliučiai jo- 
kio atmainumo ar keitimos. Tik vienas Dievas tėra absoliučiai 
neatmainus, taigi tik vienas Dievas tėra amžinas. 

Laike mes matome du elementu: atmainumą ir netobūlumą. 

Juo kokia esybė yra labiau atmaini, tuo labiau ji atsitolina 
nuo amžinumo. Tokios yra kūninės esybės. 

Yra esybių, kur dar yra bent atsitiktinių (akcidentalių) at- 
mainumų. Tokie yra angelai. Jie yra artimesni amžinumui. Jų gy- 
venimas apsireiškia kaipo nesibaigiąs gyvavimas, amžius (aevum), 
kurs yra tartum vidurys tarp amžinumo ir laiko. 

Dievo amžinumas yra absoliutiškas. Jis nepareina nuo laiko 
ir neturi nieko bendro su laiku. Amžinume visai nėra laiko, ir 
laike nėra amžinumo, nes laikas yra tai, kas juda, keičias, eina, 
o amžinumas stovi neatmainus nepakrutinamas. 

Ta esybė, kuri keičias, neturi visų tobūlumų. Ji yra iš da- 
lies aktas, iš dalies galimybė, o keitimasis yra perėjimas iš gali- 
mybės į aktą. Tokios esybės tobūlumai yra įgyjami laikui einant. 

Tuo tarpu taesybė, kuri yra absoliučiai neatmaini, visuomet 
absoliučiai ta pati, yra tyras aktas, turi visus tobūlumus. Taigi 
tik ta esybė tėra amžina, kuri yra tyras aktas, t. y. Dievas. 


1) „Interminabilis vitae tota simul et periecta possessio“. 

Daiktai, kurie yra laike, turi savo pradžią ir savo pabaigą. 

Esybė, kuri yra absoliutiškai neatmaini, negali turėti nei 
pradžios nei pabaigos. Taigi Dievas yra amžinas, be pradžios ir 
be galo. "B 

Kadangi amžinume nėra jokio ėjimo po kits kito, tad am- 
žinumas visas yra kartu. Jį galime pavadinti: amžina dabar- 
timi. 


4. Dievas yra visur esąs. 


Plačiąja žodžio prasme esybė yra kitame per savo veikimą, 
kaipo priežasties savo padarinyje. Ji gali būt kitame savo ži- 
nojimu, t. y. kiek ji tą dalyką žino. 

Tikrąja žodžio prasme esybė yra toje vietoje, kur ji yra 
substancialiai. 

'"Anologiškai tą pat turime pripažinti ir Dievui. 

Dievas yra savo sutvėrimuose tuo, kad Jis juos sutveria, 
palaiko, valdo, žino. 

“ Dievas yra visuose savo sutvėrimuose per savo galybę 
Visa, kas tik yra, yra Jo galybėje. ; 

Dievas yra visuose dalykuose ir ta prasme, kad viskas yra 
Dievo žinioje )). 

Dievas yra sutvėrimuose ne kaipo jų dalis, bet kaipo prie- 
žastis savo padarinyje. Kadangi Dievas suteikia sutvėrimam būtį 
ir ją palaiko ?). 

Dievas yra visur ir ta prasme, kad Jis yra ir kiekvienoje 
vietoje. 

Kaip kiekvienoje esybėje kad yra Dievas, teikdamas jai bū- 
tį, galybę veikti ir patį veikimą, taip pat Dievas yra kiekvienoje 
vietoje, sutverdamas visas vietas ir teikdamas joms galybę talpu- 
mo (kad jose galima patalpinti tokie ir tokie dalykai ?). 

Dievas yra visose erdvėse ta prasme, kad Jis teikia buvi- 
mą visoms esybėms, kurios yra erdvėse ir jas pripildo. 

Materialės esybės, būdamos kituose kūnuose, yra jų talpo- 
je (lyg kokiame inde) ir užima vietą Dvasia neužima vietos. 
Taip šit mūsų siela yra visose kūno dalyse, bet jokios vietos 
ji neužima. Kūnai yra erdvėse ir jose savo kiekybe užima vie- 
tą. Dvasia yra erdvėse savo veikimu. 


1) Šit ką sako apie tai šv. Tomas Akvinietis: „Sic ergo Deus est in 
omnibus rebus per potentiam, inguantum omnia eius potestati subduntur; 
est per praesentiam in omnibus, inguantum amnia nuda sunt et aporta ocu- 
lis eius; est in omnibus per esentiam, inguantum adest ut causa essndi“. Summ. 
theol. gu. 8, a. 31. 

) Deus est in omnibus rebus non guidem1 sicut pars essentiae, vel 
lė accidens, sed sicut agens adest ei in guo agit“. St. Tomas. Aguin, 
4. 8, a. 1. 

3) „Deus est in omni loco, ut dans ei esse te virtutem locativam“. Summa 
theol. g. 8, a. 2. 

Pareinamai nuo to, ar vieną ar kelis objektus liečia dvasios 
veikimas, dvasia yra vienoje ar keliose vietose. 

Kaip visa siela kad yra visame žmogaus kūne ir kiekvie- 
noje jo dalyje, taip pat visur yra visas Dievas. 

Tatai Dieves nėra išsiplėtęs visose erdvėse. Dievui nėra 
taip, kaip kūnams, kurių viena dalis yra toje, kita -— kitoje er- 
dvės vietoje. 

Taigi Dievas yra visur esąs, bet Jo visur buvimas nepa- 
reina nuo erdvių. 


5. Dievas yra vienas. 


Negali būt keli Dievai. Dievas tegali būti tik vienas. 

Mes matėme, kad Dievas yra nesudėtas. Tie elementai, ku- 
rie padaro, sakysime, kad Sokratas yra žmogus, yra universalūs, 
jų rasime kiekviename žmoguje. Bet tie elemantai, kurie pada- 
ro, kad tas žmogus yra Sokratas, prikiauso tik vienam So- 
kratui. 

Bet, jei Sokratas būtų žmogumi per tuos elementus, kurie 
padaro, kad jis yra Sokratas, aišku, kad tuomet tegali būt tik 
vienas žmogus. Dievas yra Dievas per savo esmę, taigi Die- 
vas tėra tik vienas. 

Jei Dievas būtų ne vienas, bet keli, jie kuo nors skirtųs 
nuo kits kito. Vienas neturėtų to, ką turi kitas, vadinas, jis ne- 
būtų begalinis savo tobūlybės atžvilgiu, nebūtų tyras aktas, tai- 
gi jis nebūtų Dievas. 

Taigi žmogaus protas neabejotinai įrodo, kad yra Dievas, 
kurs sutvėrė pasaulį ir jo gyventojus, kad Jo tobūlumas yra be- 
galinis. 

Tai Dievas paskelbė žmonėms ir per apreiškimą. Per ap- 
reiškimą Dievas paskelbė žmonėms ir tokių tiesų, kurių žmogaus 
protas pasiekti negali. 

Dievas yra mūsų visų geriausias Tėvas. Jis yra mū- 
sų pradžia ir ankščiausias mūsų tikslas. Dievas mus myli. 
Jis nori mūsų laimės. Su Juo susivienyti amžinai meilės ryšiais 
yra ir mūsų priedermė, ir aukščiausia mūsų laimė. 

